
CUVINT ÎNAINTE 


1. Perioada de la sfârşitul celui de-al doilea război mondial 
pînă astăzi a fost marcată la noi, din punctul de vedere 
al studiilor de gramatică, de apariția Gramaticii Acade- 
miei (ediția I, 1954), care a pus în paginile ei multe pro- 
bleme netratate mei înainte şi le-a discutat într-un spirit 
mai lary decât cel cu care ne obișnnisem. Acest tratat a 
servit ca bază pentru modernizarea învățământului. grama- 
ticii, nu numai în facultăţile de specialitate, ci şi în şcolile 
elementare şi medii. Este însă evident că nu tot ce se discută 
în Gramatica Academiei trebuie să fie pus în fața elevilor, 
și mai cu seamă în faţa celor din şcoala elementară. De 
aceea s-a publicat curînd un compendiu intitulat Limba 
română (1956), care, într-un spaţiu mai restrâns, se ocupa 
de toate problemele limbii (nu numai de gramatică). 

În 1963 a apărut ediția a II-a a Gramaticii Academiei, 
mult dezvoltată şi îmbunătăţită, pe baza cercetărilor făcute 
în deceniul care se scursese. Ar fi fost normal să se publice 
din nou o formă restrânsă, dar acest lucru nu s-a făcut, 
Cum se pare că ediția a III-a a Gramaticii va mai întîr- 
zia, m-am decis să redactez prezenta lucrare, bazată pe 
ediția a II-a, dar cu multe amănunte inspirate de propriile 
mele concepții. ( Bibliografia, pînă la 1963, rămâne cea din 
Gramatica Academiei şi nu va fi reamintită aici.) 

Tin să precizez că nu am pretenția de a vivaliza cu 
viitoarea ediție (a III-a) a (Gramaticii Academiei, care, 
fără nici o îndoială, va însemna un progres față de cea 
anterioară, căci colectivul de gramatică al Institutului de 
lingvistică din Bucureşti, care are îm sarcina sa elaborarea 
lucrării, dispune astăzi și de competența şi de experiența 
necesară pentru a da o nouă operă de valoare. 

Să-mi fie îngăduit să aduc aici multumiri tovarăşei 
ECATERINA IONAŞCU, care m-a ajutat să îmbunătăţesc 
redactarea mai multor pasaje. 

GENERALITĂȚI 


CE ESTE LIMBA 


2. O definiţie greşită, formulată acum mai bine de 100 de 
ani, mai persistă în unele minţi : limba ar fi un „organism 
viu”, care se dezvoltă neîncetat, sau, cum se mai spunea 
uneori, care se naşte, se dezvoltă, îmbătrinește şi moare. 
Verbele acestea ar putea fi folosite, cu condiţia să le înţe- 
legem ca nişte figuri de stil; de asemenea adjectivul viu 
poate fi și este folosit, dar tot printr-o figură de stil 
(marchează faptul că limba este în necontenită schim- 
bare, ceea ce nu înseamnă că trăieşte, căci tot ce e pe 
lume, viu sau neviu, se schimbă mereu). În nici un caz 
nu trebuie să menţinem termenul organism, nici ca figură 
de stil. Limba este un sistem de semne care ne permit să 
ne formulăm gîndurile şi să le transmitem altor oameni. 


Limba, împreună cu gindirea (ambele sînt legate 
între ele în chip indisolubil), diferențiază pe om de toate 
celelalte animale. Papagalul dresat rostește cuvinte, dar nu 
le gîndeşte. Creată în procesul muncii, ca mijloc de comu- 
nicare a gindurilor, limba este indispensabilă pentru a 
gîndi. Fără a avea nume pentru obiecte și acţiuni nu 
ne-am putea formula idei cu privire la ele; fără cuvinte, 
n-am putea comunica altor oameni ideile noastre, n-am 
putea cere sau oferi ajutor, n-am putea să ne împărtă- 
şim experienţele. Deci limba este indispensabilă și pentru 
comunicare. Numai minat de nevoia de a comunica, şi 
pe nesimţite, fără a fi conștient de aceasta, a început 
omul să vorbească. Pe de altă parte, deoarece limba re- 
flectă situaţia din jurul omului, ea evoluează împreună 
cu societatea pe care o servește. 

STRUCTURA LIMBII 


3. Omul în devenire putea emite strigăte (cele mai multe 
animale dezvoltate au această facultate). Impresionat de 
o împrejurare neașteptată, individul scăpa fără voie un 
strigăt. Ceilalţi indivizi, auzind strigătul, își îndreptau, 
tot involuntar, atenția către locul respectiv, luau cunoş- 
tinţă de împrejurarea nouă şi reacționau în consecință. 
Faptul repetîndu-se des, cu timpul s-a stabilit o legătură 
între emiterea strigătului şi comportarea ulterioară a 
celor care-l auzeau. Atunci omul a început să scoată stri- 
gătele intenționat, pentru a obţine cu ajutorul lor un 
rezultat prevăzut. 

Strigătele s-au diversificat; apoi, s-au înmulțit, s-au 
rafinat; şi au ajuns să comunice lucruri din ce în ce mai 
numeroase, mai amănunțite și mai adinci. Sunetele scoase 
de om s-au organizat într-un sistem. Fiecare om rosteşte 
aceste sunete altfel decît ceilalţi. Lucrul este simţit uneori 
fără greutate, de exemplu auzim că unii pronunță pe r 
graseiat, alţii rulat şi aşa mai departe. Felul de pronun- 
are a unui sunet depinde şi de sunetele care-l înconjură, 
de exemplu » din bancă e pronunţat altfel decît n din 
bandă. Dar în cele mai multe cazuri ascultătorul nu simte 
diferenţa, pe care numai aparatele o pot dezvălui. Mai 
mult decît atita, înregistrările făcute în laborator arată 
că nici acelaşi om nu pronunţă de două ori la fel același 
sunet în același cuvînt, ci întotdeauna traseele obţinute 
cu ajutorul inscriptoarelor prezintă diferențe. Lucrul nu 
trebuie să ne mire, căci în general nu există pe lume două 
obiecte sau două manifestări absolut identice între ele. 

În materie de limbă, sînt importante numai acele 
diferențe care duc la comunicări diferite. Indiferent; dacă 
vorbitorul rostește pe s normal sau „„sîsîit”, cel care aude 
cuvîntul sac îl înțelege aşa cum a dorit emițătorul; dacă 
însă cineva, în loc de sac, ar spune mac, sau lac, fac, tac 
etc., s-ar înțelege altceva decit trebuia. În cazul întii 
zicem că avem de-a face cu două variante ale aceluiași 


CI 

fonem, iar în cazul al doilea, cu foneme diferite şi anume 
s, m, l, f, t ete. Numim deci foneme unităţile de rostire 
care duc la diferenţierea înţelesului în cazul cînd înlocuim 
pe una cu alta. Există sute şi mii de sunete — practic 
numărul lor este nelimitat —, pe cînd fonemele sînt în 
general nu prea numeroase, o limbă obișnuită nu are în 
general mai mult de 50 sau 60. Studiul fonemelor se nu- 
meşte fonologie, în timp ce studiul sunetelor se numeşte 
fonetică. Un cuvînt este format dintr-un grup de foneme 
(uneori dintr-un singur fonem). Totalitatea cuvintelor 
folosite într-o limbă poartă numele de vocabular. 

Cîteva rînduri sînt necesare pentru a arăta cum se 
formează astăzi cuvintele. Unele dintre cele pe care le 
folosim sînt primare, în sensul că nu sînt formate de la 
altele pe care le avem astăzi în limbă şi cu care le putem 
pune în legătură. Celelalte sînt derivate sau compuse. 
De exemplu, pentru noi cot este primar, pe cînd a coti 
e derivat de la cot, iar coate-goale e compus!. 

Derivarea se face cu sufixe şi cu prefixe (împreună, 
ele se numesc afixe). Pe lîngă sufixele lexicale, cu care se 
formează cuvinte, avem sufixele morfologice, care servesc 
la flexiune, împreună cu desinenţele. Se diferențiază la 
un cuvint rădăcina, care de obicei nu apare izolată în 
vorbire, apOi tema, care e formată prin alipirea unui 
sufix sau a unui prefix la rădăcină, iar tema, este de obicei 
amplificată prin adăugarea altor sufixe și mai ales a desi- 
nențelor. De exemplu, cerc- este pentru noi o rădăcină, 
de la care formăm, cu prefix, tema în-cere-, iar cu sufix, 
temele cerc-a-, în-cerc-a-, de unde apoi, cu desinenţa -m, 
de exemplu, a persoanei 1 singular, formă imperfeetul 
indicativ, cerc-a-m, în-cerc-a-m. Desigur tema fără desinenţe 
poate forma uneori un cuvint, de exemplu infinitivul 
cerc-a, şi de asemenea rădăcina singură, de exemplu 
cere, substantiv şi verb la persoana 1 singular a prezentu- 
lui. Motivul pentru care tema singură sau rădăcina singură 


i Pentru compunere, se poate consulta volumul intti din Formarea 
cuvintelor tn limba română, Bucureşti, 1970. 

pot forma cuvinte este faptul că tocmai prin lipsa sufi- 
xului și a desinenței, ele se deosebesc de formațiile cu 
sufixe şi cu desinență. Spunem în asemenea caz că tema 
are desinenţa zero, că rădăcina are sufizul zero. 

După ce s-au creat formaţii cu sufixe și cu prefixe, 
se pot naşte aşa-numitele formaţii regresive, apărute prin 
suprimarea unui prefix sau a unui sufix. De exemplu 
prăpăd e format de la prăpădi, prin suprimarea sufixului 
verbal. 

A vorbi înseamnă a comunica ceva despre ceva, 
deci în marea majoritate a cazurilor un singur cuvint nu 
e suficient, ci trebuie mai multe. Aceasta presupune o 
organizare a cuvintelor în grup, ceea ce se numeşte gra- 
matică. Organizarea este pe două planuri : cuvîntul poate 
lua anumite forme, prin uşoare modificări ale compozi- 
ției lui, astfel încît să exprime unele amănunte privitoare 
la obiectul sau acţiunea denumită (de exemplu dacă e 
unul sau mai multe) ; aceste modificări se numesc fleziune 
şi se cuprind în morfologie (cuvînt care înseamnă „studiul 
formelor”); situaţia obiectului sau a acţiunii poate fi 
precizată şi prin legăturile stabilite între cuvintul care 
denumește obiectul sau acţiunea și cuvintele care îl in- 
conjură. Aceste legături sint obiectul de studiu al sintazei 
(sensul primitiv al acestui termen este „punere la un loc™). 


EVOLUŢIA LIMBII 


4, De la un repertoriu iniţial sărace dar foarte complicat, 
pentru că era nesistematic (şi deci încărea memoria în mod 
inutil), omenirea a ajuns treptat la un vocabular uzual 
de multe mii de cuvinte (putem spune chiar sute de mii, 
dacă le numărăm şi pe cele neuzuale, adică folosite numai 
în anumite ocazii). Cuvintele sint în general structurate 
în așa fel încît nu e nevoie să le avem necontenit în minte 

pe toate sau chiar nu e nevoie să le cunoaştem ; le putem 
crea sau recrea de cite ori avem nevoie de ele gi le ințele- 
gem de cite ori le auzim pronunțate sau le intilnim scrise 
de alţii, pentru că sint formate dintr-un număr relativ 
mie de rădăcini cunoscute și eu anumite procedee clare 
şi restrinse la număr. De exemplu, în limba noastră mai 
veche nu exista cuvintul socotitor, și a fost format de curind 
din verbul « socoti şi sufixul -tor, care arată pe autorul 
acţiunii (ca în lucrător, muncitor). Nu a fost nevoie de nici 
un fel de explicații ca să se înțeleagă ce are de făcut cel 
numit. astfel, pentru că toți vorbitorii de limbă română 
cunosteau elementele din care era format numele. 

Și organizarea cuvintelor în frază a progresat cu 
timpul. În vremile foarte vechi, pentru fiecare formă 
gramaticală pe care o are azi un cuvint, trebuia alt cuvint, 
din altă rădăcină (aceste forme se numesc supletive) ; 
unele urme ale acestei stări se mai întilnese în limbile 
cunoscute de noi, de exemplu in germană pluralul de la 
Mann „om” este Leute, iar în rusă găsim pluralul lindi 
„oameni” în fața singularului celorel: (de notat că liudi 
şi Leute au acecaşi origine, deci nu e vorba de o coincidență 
întîmplătoare ) ; in latineşte verbul care avea prezentul fero 
apărea la perfect sub forma tuli ete. Cu timpul, s-au 
creat procedee simple, care permit să ţinem minte numai 
rădăcina şi terminaţiile (sufixe sau desinenţe), astfel 
iucit oricine cunoaște una dintre formele verbului sau 
ale substantivului le poate forma fără greutate pe celelalte, 
de exemplu verbul latinesc suffero, cu perfectul sustuli 
și supinul sublatum (vezi $ 111 și 112), apare in românește 
regularizat ca suferi, suferii, suferit. Un român care aude 
pentru prima vară cuvintele tapir, fiolă, va găsi uşor 
formele de plural tapiri, fiole, fără să fie nevoie să i le 
indie? alții. 

Tot aşa se petrec lucrurile cu legarea cuvintelor în 
propoziţii şi fraze : aceasta s-a perfectionat mereu, astfel 
că astăzi, cu mijloace mult mai puţine şi mai simple decit 
în trecut, putem exprima mult mai multe idei şi mult 
mai clar. 

Nu trebuie să ne imaginăm că acest proces a decurs 
în linie dreaptă, fără opriri şi reveniri. Istoria limbii este 
paralelă cu istoria societăţii. În perioadele în care o socie- 
tate, indiferent din ce motive, se destramă sau numai 
vegresează, limba pierde din bogăţia și din claritatea ei. 
Dar în ansamblu, trecînd peste accidentele momentane, 
limba a progresat mereu, pentru că și societatea în 
ansamblu a progresat. 


LIMBI SINTETICE $I LIMBI 
ANALITICE 


5. Se deosebesc prin acești termeni două feluri de limbi : 
cele sintetice, care pentru a exprima funcțiunile sub- 
stantivelor, timpurile şi modurile verbelor, fac apel mai 
mult la modificarea formei cuvîntului, şi cele analitice, 
care pentru același scop se folosese mai mult de cuvinte 
ajutătoare, adăugate înainte sau după cuvîntul de bază. 
Astfel omului, venii sînt forme sintetice, pe cînd lui Ion, 
am venit sînt forme analitice. Multe limbi europene, prin- 
tre care şi cele romanice, prezintă o trecere treptată de la 
sintetism la analitism. Latina, în formele ei mai vechi, 
se folosea aproape exclusiv de sufixe şi desinenţe, iar 
limbile romanice utilizează în măsură din ce în ce mai 
mare cuvintele ajutătoare. În ce priveşte substantivul, 
româna e mai conservatoare decît limbile apusene, fiind 
singura care a păstrat în parte flexiunea nominală : zi- 
cem mamei, faţă de fr. à la mere, it. alla madre. În ce 
priveşte verbul, româna prezintă forme sintetice la mai 
mult ca perfectul indicativ (făcusem, în fața formelor ana- 
litice din limbile apusene (fr. J'avais fait, it. avevo fatto), 
dar viitorul întîi, la noi, este analitic, în timp ce limbile 
apusene au revenit la sintetism : zicem voi veni sau am 
să vin, pe cînd franceza are pe (je) viendrai, italiana pe 
venero (în latinește, viitorul era sintetic, ueniam, dar în 
faza romanică a devenit analitic, venire habeo; de aici 

formele din franceză şi italiană, în care cele două cuvinte 
au fost sudate într-unul). 

De această situaţie trebuie să se ţină seamă cînd 
se analizează în româneşte apariția flexiunii cu ajutorul 
articolului prepus la numele personale masculine (lui 
Dinu, în locul formei mai vechi Dinului) şi mai ales 
la numele feminine (de tipul lu; Maria?); mai mult, 
formele analitice se introduc şi la substantivele comune 
(lui popa, lui frate-meu, lui mama; vezi $ 35). Ne speriem 
adesea de faptul că lui, masculin, apare la feminine: 
şi aici sîntem pe linia de evoluţie a limbii, căci încă din 
primele faze ale limbii române s-au format genitive plu- 
rale de tipul fetelor, unde desinenţa -lor este luată de la 
masculin (lat. illorum, față de femininul illarum, care ar 
fi trebuit să devină în româneşte -lăr). Se spune adesea 
că, pentru feminine, vina o au numele străine de felul 
lui Miriam, Ethel etc., care nu puteau primi articolul 
feminin pus la urmă. Lucrurile nu stau aşa: exemplele 
cu substantive românești (lui soră-mea etc.) sînt mai 
vechi decît introducerea numelor de persoană de felul 
celor citate; mai mult decît atita, formele cu lui sînt de 
multă vreme curente în graiurile rustice, unde nu se putea 
pune problema influenței numelor exotice. 


LIMBA VORBITĂ ȘI LIMBA SCRISĂ 


6. În primele timpuri ale omenirii nu putea exista altfel 
de limbă decît cea vorbită. Au trebuit să treacă sute de 
mii de ani pînă cînd au apărut primele rudimente de 
scriere. În acest timp, limba vorbită ajunsese să se conso- 
lideze, să-şi creeze tradiţii şi să-şi dovedească utilitatea. 
Ce e drept, primele scrieri au fost picturi, care reproduceau 
obiecte, apoi, cu timpul, idei. Dar acestea trebuiau tra- 


2 Vezi Al. Graur, Les noms de personnes roumaines mun s d'ar- 
ticle, în RRLi, X, 1965, p. 551—557. 

duse in limbaj sonor de cel care le descifra. Apoi, trecîn- 
du-se la forme mai avansate, semnele scrise au început 
să fie semne nu ale ideilor, ci ale sunetelor, fiecare senin 
reprezentind, într-o fază mai veche o silabă, iar într-o 
fază mai nouă, un fonem. 

Cu răspîndirea ştiinţei de carte, s-a ajuns ca formele 
scrise să le influenţeze pe cele rostite. Scrierea rămîne 
constant în urma vorbirii, în sensul că, atunci cînd se 
produce o schimbare în pronunțare, durează destul de 
mult timp pînă ce este introdusă în scriere. (Să ne gîndim 
numai la limbi ca engleza sau franceza, a căror ortografie 
actuală reproduce în general rostirea din evul mediu.) 
Oamenii care învaţă să scrie în conformitate cu pronun- 
tarea din trecut introduc uneori în pronunţarea lor actu- 
ală sunete care de multă vreme nu mai erau rostite (vezi 
un exemplu la $ 66). 

Dezvoltarea mare pe care a luat-o presa, generali- 
zarea, științei de carte, au făcut să crească rolul scrisului ; 
dar au venit la timp cinematograful vorbitor, radio- 
difuziunea, pentru a restabili situaţia. 


ORTOGRAFIA 


7. În principiu, scrierea înseamnă transpunerea fiecărui 
fonem printr-o literă. În practică, paralelismul nu poate 
fi absolut, în primul rînd pentru că nici pronunțarea nu 
e perfect fixată: de vreme ce unii zic delincvent și alții 
delicveni, e clar că sau se va scrie în două feluri, sau 
unii vor serie altfel dec.t pronunţă. În vederea unei scri- 
eri relativ unitare trebuie mai întîi unificată pronunța- 
rea (în măsura în care acest lucru e posibil). Pentru aceas- 
ta se elaborează îndreptare ortoepice. 

Dar dificultăţile de scriere nu se limitează la cele 
arătate pînă acum. În general, oamenii, după ce au depus 
o muncă relativ îndelungată ca să-și însușească un mod 

de scriere, nu sînt dispuşi să-l părăsească atunci cind 
pronunţarea s-a schimbat. Generaţiile mai în vîrstă nu 
adoptă pronunțarea nouă; cei mai tineri, care şi-au 
însușit-o, învaţă să scrie de la cei mai mari şi foarte ade- 
sea sînt siliți să adopte în scris formulele vechi, deși nu 
le acceptă şi în pronunțare. Cu timpul scrisul rămîne tot 
mai mult în urma pronunțării sau, cu alte cuvinte, serie- 
rea încetează de a fi fonetică și devine etimologică. 

În orice caz, este nevoie și de un îndreptar ortogra- 
fic, care să decidă, în cazurile litigioase, formele prefera- 
bile și, eventual, să aducă, cel puţin parțial, scrierea mai 
aproape de pronunțarea contemporană. 

Ortografia este în oarecare măsură legată de gra- 
matică, deoarece alegerea între mai multe posibilităţi 
de a scrie este dictată uneori de considerente gramati- 
cale. De exemplu, scriem creează, nu creiază sau crează, 
ceea ce se justifică prin analiza morfologică: rădăcina 
cre- (cf. cre-aţie, ore-atură, cre-ator) este urmată de desinenţa 
-ează (ca în lucr-ează). 


LIMBĂ, DIALECT, GRAI 


8. Am pomenit mai înainte de „naşte limbilor”. Chiar 
dacă sîntem de acord să vedem aici o figură de stil, tre- 
buie să notăm că termenul e valabil numai pentru crea- 
rea graiului articulat în îndepărtatul trecut cînd maimuța 
s-a transformat în om. Atunci, într-adevăr, s-a „născut 
ceva: nu exista de mai înainte un mod de comunicare prin 
suncte şi el a fost creat. Mai tirziu, nici o limbă naturală 
nu s-a mai născut. Orice limbă naturală este numai trans- 
formarea, într-o perioadă mai mult sau mai puţin în- 
delungată, a unei limbi mai vechi. Astfel, din indo-euro- 
peana primitivă (cunoscută nouă numai prin deducție, 
pe baza comparării a numeroase limbi înrudite între ele 
şi cunoscute de noi direct) provine limba latină. Aceasta, 

într-o perioadă de citeva sute de ani, în primul mileniu 
al erei noastre, s-a transformat în mai multe limbi ro- 
manice, printre care și limba noastră. 

Nu se poate fixa nici o dată concretă la care s-a 
produs această transformare, căci niciodată n-a avut 
loc un salt brusc de la latină la o limbă romanică: s-au 
introdus treptat schimbări de amănunt, şi nici una din 
aceste schimbări, luată izolat, nu a fost esenţială. Dar 
după o trecere de timp, s-au acumulat atîtea schimbări, 
încât între latina din trecut şi cea la care se ajunsese 
erau diferenţe radicale. Prin convenţie, se dau acestor 
faze nume ca „latina tirzie”, „româna primitivă” ete, 

Româna s-a format pe o arie întinsă în răsăritul 
Europei. Destul de repede, probabil în urma aşezării 
slavilor în Balcani, românii din nordul Dunării n-au mai 
avut decît contacte sporadice cu cei de la sud, ceea cea 
permis ca limba să se diferențieze adînc. S-au consemnat 
patru dialecte românești : dacoromâna în țara noastră, 
„româna în Pind şi în regiunile învecinate, megleno- 
româna în Meglen şi istroromâna în Istria. Cu trecerea tim- 
pului, tot din lipsa de contact, aceste patru dialecte s-au 
diferențiat mereu între ele, astfel că, de obicei, cînd se 
vorbeşte de limba română, se înțelege numai daco- 
româna, care este împărţită, la rindul ei în dialecte. Chiar 
dacă de obicei se păstrează termenul de dialecte pentru 
idiomurile de la sudul Dunării, ele sînt în fapt tratate 
ca limbi aparte. Expunerea de faţă va privi numai daco- 
româna, 


LIMBA LITERARĂ 


9. Se învaţă la şcoală limba literară, înțelegîndu-se prin 
aceasta limba îngrijită, folosită de oamenii culți, în primul 
rînd în scris, deşi există şi o limbă literară vorbită. De 
aceasta se face uz nu numai în literatura așa-numită 
beletristică, ci şi în cea ştiinţifică, în textele administra- 

tive, în presă ete. Limba literară, din ce în ce mai mult, 
elimină din uzaj graiurile regionale, dialectele. Se ajunge 
ca oamenii instruiți din toată țara să vorbească aproxi- 
mativ la fel, să nu putem deci ghici din ce regiune este 
cel pe care îl auzim vorbind. 

Trebuie precizat însă că scriitorii, în interesul ex- 
primării artistice și pentru a-şi caracteriza personajele, ` 
au dreptul să folosească și expresii arhaice, regionale 
şi chiar corupte. Pentru acestea din urmă ajunge să amin- 
tim de opera lui Caragiale. Nimeni şi nimic nu poate limita 
dreptul scriitorului de a-şi lua mijloacele de expresie de unde 
le găseşte, cu singura condiţie ca rezultatul să fie valoros. 

Se aud uneori proteste: folosind elemente regio- 
nale sau corupte, scriitorii ar împiedica unificarea şi culti- 
varea limbii. De asemenea, se protestează uneori pentru 
că se difuzează texte folclorice redactate în dialect. În 
realitate, se întîmplă foarte rar ca o formă regională să 
se răspindească grație folosirii ei de către un scriitor, şi 
aceasta nu constituie nici o nenorocire, întrucît; nu există 
restricţii teritoriale pentru procurarea de material limbii 
literare. De obicei însă, tocmai pentru că o formă lingvis- 
tică e folosită pentru a caracteriza un personaj ca aparţi- 
nînd unei regiuni periferice sau unei categorii de oameni 
inculţi, această formă atrage asupra ei atenţia în sensul 
că trebuie evitată. Să ne gindim iarăşi la Caragiale. Mai 
aproape de noi, Ion Băieșu, într-o serie de scenete tele- 
vizate, a pus în gura personajelor expresii inculte și, 
atrăgind astfel atenția asupra acestora, a contribuit la 
eliminarea lor. 


LINGVISTICA ISTORICĂ 
ȘI LINGVISTICA DESCRIPTIVĂ 


10. Faptul că limba evoluează paralel cu societatea, că 
deci se schimbă necontenit, a condus la crearea lingvis- 
ticii istorice. Aceasta studiază pe de o parte etimologia, 

adică originea şi evoluţia cuvintelor, pe de altă parte gra- 
matica istorică, urmăreşte deci evoluţia sistemului fonetic, 
a morfologiei şi a sintaxei de-a lungul timpului. Istoria 
societăţii ajută la aceste cercetări şi este ea însăși ajutată, 
în unele puncte, de datele obținute de lingviști. Rezul- 
tatele cercetărilor de acest fel pot fi interesante şi pentru 
nespecialişti, dar în aparenţă nu există necesitatea impe- 
rioasă ca ei să le cunoască. 

Pentru nevoile educaţiei se impune în primul rînd 
cunoaşterea rezultatelor obținute de lingviști pe altă 
cale, anume prin studiul unei situaţii date la un moment 
dat, în primul rînd prin descrierea structurii actuale a 
limbii materne. Pe această structură trebuie să fie stă- 
pîn în chipul cel mai complet oricine trece prin şcoală. 
Se elaborează deci dicționare, gramatici descriptive, în 
care se adună pe de o parte întregul inventar de cuvinte, 
pe de altă parte totalitatea regulilor de întrebuințare şi 
explicarea felului în care ele se aplică. 

Descrierea limbii așa cum apare ea la un moment 
dat nu este o sarcină foarte ușoară, deoarece limba este 
în permanentă mişcare, iar regulile gramaticale nu sint 
rigide. Numai în aparenţă gramatica descriptivă nu are 
nevoie de cercetare istorică: nu numai că pentru a înţe- 
lege o situaţie trebuie să ne dăm seama pe ce cale s-a ajuns 
la ea, dar şi fără a urmări să cunoaştem cauzele sîntem 
obligaţi să ţinem seamă de evoluţia limbii. Din cauza 
schimbărilor neîntrerupte, se întîmplă ca regulile tradi- 
tionale să rămînă numai pe hirtie, iar vorbitorii să aplice 
altele, noi; gramatica este obligată să le diferențieze pe 
unele de celelalte şi să consemneze că unele moduri de 
exprimare sînt învechite, iar altele constituie inovaţii, 
cure poate vor prinde, poate nu. De exemplu, astăzi ei 
se joc este un arhaism, pe cînd cerere pentru locuinţă este 
o inovație (în loc de cerere de locuinţă). A face astfel de di- 
terențieri înseamnă a face istorie. 

TORMAȚŢII PRODUCTIVE 
SI NEPRODUCTIVIE 


11. De la formarea cuvintelor ne sînt relativ familiari 
termenii productiv şi neproductiv. Cind apare un prefix 
sau un sufix nou — adică atunci cînd vorbitorii, anali- 
zind unele cuvinte, sînt în stare să constate prezenţa 
unui afix, dar nu-l folosesc pentru a crea cu ajutorul lui 
cuvinte noi — zicem că e vorba de un afix neproductiv. 
De exemplu, recunoaştem pe meta- în metafizică (alături 
de fizică), pe -ing în dribling (alături de a dribla), dar nu 
formăm cuvinte noi cu meta- sau cu -ing (toate cele pe cure 
le avem au fost luate gata făcute din alte limbi sau calchi- 
ate). La un moment dat, după modelul cuvintelor ante- 
rioare analizubile, vorbitorii încep să constiuiască unele 
noi, neîmprunutate, deci afixele au devenit productive. 
Astiel am luat din franceză pe voaletă, alături de voal, 
pe camionetă, alături de camion, după care am ajuns să 
construim in româneşte pe afișelă de la afiș, pe gonetă 
de la goană. 

Cu timpul, un afis productiv poate deveni neproduc- 
tiv, De exemplu, sufixul -anie, cu care s-a format pățanie 
de la păți, nu mai serveşte lu formarea de noi cuvinte, 
deşi continuă să fie recunoscut în cuvintele formate mai 
demult cu ajutorul lui. 

Distincția între productiv şi neproductiv este mai 
puțin semnalată în gramatică, este însă necesară și aici. 
Este o foarte mare deosebire între un model de flexiune care 
permite crearea de noi și noi forme şi un model care a 
încetat de a mai inspira pe vorbitori. Conjugarea a II-a 
şi a IIl-a sînt numite de obicei „moarte”, în realitate 
insă ele sînt neproductive. Încă din antichitate nu s-au 
mai format noi verbe de aceste conjugări. Singurele con- 
jugări productive ale limbilor romanice (cu unele rezerve 
care se vor prezenta la locul cuvenit) sint I-a şi a IV-a. 
Se va ţine seamă în tot cursul expunerii de faptul că unele 
formații au încetat de a mai servi ca model, că altele 

încă n-au ajuns productive sau sînt numai slab produc- 
tive, în opoziție cu cele pe care le punem neîncetat la con- 
tribuție pentru a da naştere la noi mijloace de exprimare.. 


CONSERVATORII 


12. Încă din antichitate s-au găsit oameni care și-au 
asumat rolul de a apăra limba împotriva transformărilor. 
Astăzi, în diverse țări, se publică volume cu titluri ca 
„Nu spuneţi..., ci spuneţi...”, scrise în general de 
oameni care nu au făcut studii speciale, ci au ca singur 
criteriu că e bine așa cum au învăţat ei cînd erau şcolari. 
Li se zice puriști. Ei constată că se „strică? limba, 
pentru că se vorbeşte astăzi altfel decît acum 50 de ani. 
În cele mai multe cazuri, limba îşi vede de drum, fără a 
ține seamă de astfel de obstacole. „Stricăciunile” de azi 
vor fi apoi apărate de puriștii din generaţia viitoare, 
care vor protesta împotriva încercării de a le elimina în 
profitul altor inovaţii. 

Dar nu joacă oare acelaşi rol şcoala, Academia, 
cu îndreptarele pe care le publică? Desigur numai în 
oarecare măsură şi, să sperăm, în măsura în care rolul de 
apărător al trecutului este util. În primul rînd nu crede 
nimeni că în limbă (ca și în orice alt domeniu) orice ino- 
vaţie este utilă; de multe ori oamenii pronunţă greşit 
un cuvint pentru că nu l-au auzit cum trebuie, pentru 
că n-au ştiut să-l analizeze corect în părțile lui componente ; 
modifică o construcție pentru că n-au înțeles-o exact, 
dînd astfel dovadă de ignoranță. Evident, se întimplă 
ca și astfel de greşeli să se generalizeze (de exemplu zi- 
cem cu toţii întreg, deși corect ar fi fost întegru, căci se 
porneşte de la lat. integer), dar în principiu e mai bine 
să fie împiedicate. 

În al doilea rînd, rolul de frînă este util pentru ca 
limba să nu evolueze prea repede (şi aici pot aduce ser- 
vicii şi puriştii, dacă nu sînt prea mărginiți). Limba se 

schimbă necontenit, nu poate să nu se schimbe şi n-ar 
fi bine să nu se schimbe, căci ar însemna că nu ţine 
seamă de nevoile societăţii, care sint mereu altele. Dar 
schimbările nu trebuie să fie foarte rapide. Pe de o parte 
ele se produc în chip deosebit în fiecare dialect sau grai 
şi, dacă s-ar generaliza în scurtă vreme, cei dintr-o re- 
giune n-ar avea timp să ia cunoştinţă de inovațiile din 
celelalte regiuni, deci limba s-ar sfărima într-o puzderie 
de dialecte foarte deosebite între ele, tot atit de deosebite 
ca limbile de alte origini. Pe de altă parte, chiar în aceeaşi 
regiune și chiar în aceeaşi familie s-ar ajunge la sci- 
ziune : deoarece, începînd de la virsta adultă, oamenii 
sînt mai puţin accesibili la inovaţii în limbă, s-ar ajunge 
ca bunicii să vorbească limba de acum 50 de ani, iar 
nepoţii pe cea de azi, foarte diferite între ele, astfel încît 
nu s-ar putea înţelege unii cu alţii. 

Chiar dacă admitem că vîrstnicii ar urma şi ei curen- 
tul şi ar introduce în graiul lor inovațiile, s-ar pune 
problema lecturii : copiii de azi n-ar mai putea citi operele 
literare scrise în secolul trecut. 


Pentru toate aceste motive, este util să se modereze 
tendințele de transformare rapidă a limbii. Greşeala pe 
care o fac de obicei puriştii şi uneori şi specialiştii este că 
socotesc dăunătoare orice schimbare, neținînd seama de 
faptul că se ivesc necesități noi şi că se pot găsi mereu 
formule mai avantajoase pentru a exprima unele idei 
existente şi pînă acum. Conservarea este deci bună, dar 
cu măsură. 


INOVAȚII UTILE 


13. După cele văzute pînă aici, aproape că nu mai e 
nevoie să se spună că unele inovaţii în limbă sînt utile. 
Dar după ce ne putem orienta ca să le recunoaştem? 
În unele cazuri răspunsul e simplu : formula veche dădea 
naştere la confuzii şi s-a găsit una nouă care le evită. 

Este clar că în această situație inovaţia este utilă şi tre- 
buie încurajată. Secretarul de redacţie al unei reviste 
care apărea acum vreo 40 de ani tăia regulat cuvîntul 
către în locuţiunea prepozițională de către: pe vremuri, 
cînd era elev, îi spusese profesorul său de limba română. 
că de este suficient, așa cum a fost multă vreme în trecut. 
Într-adevăr, în multe expresii, de este şi astăzi de ajuns, 
de exemplu în cartea citită de mine. Dar există şi propo- 
ziţii în care de singur poate fi înţeles în două feluri, 
de exemplu s-a spus de director poate însemna sau că 
cineva a spus ceva cu privire la director, sau că direc- 
torul a spus ceva; de aceea au apărut formulele noi, 
mai lungi, dar fără ambiguitate : s-a spus despre director 
şi s-a spus de către director. Odată introdusă în asemenea, 
cazuri, locuţiunea nouă s-a putut extinde şi în altele, 
unde pericolul de confuzie era mai mic sau chiar nu exista, 
deloc. 

Dar nu totdeauna dispunem de posibilitatea aceasta 
de apreciere. De la a observa, persoana a 3-a singular 
a indicativului prezent este observă, dar unii zic obsearvă ; 
nici una din aceste două forme nu produce încurcături ; 
pe care să o alegem deci? Aici soluţia ne este dată de exa- 
minarea întregii evoluţii a limbii; aceasta ne va arăta 
care dintre cele două forme se încadrează în tendinţele 
actuale. Constatăm astfel că în trecut, în asemenea situ- 
aţie, e din tema verbului se schimba în ea: leg, leagă, 
şi alternanța, la aceste cuvinte, se păstrează în continu- 
are; la verbele introduse de curînd în limba noastră, 
schimbarea nu se mai produce: repet, repetă și tot așu 
atest, atestă şi multe altele. Aceasta înseamnă că forma, 
obsearvă nu corespunde tendinţelor actuale și trebuie 
evitată. În general, astăzi nu mai avem nevoie de mai 
multe semne distinctive pentru fiecare formă (deci, 
pentru a marca persoana a 3-a, e suficientă desinenţa 
-ă, fără modificarea vocalei din temă). 

Urmarea este că normele trebuie din cînd în cînd 
modificate pentru a le adapta la realitate. Iată un exem- 
plu din flexiunea verbală. A fost o vreme cînd un verb 

<a a cînta se conjuga la pluralul perfectului în felul următor : 
(noi) cîntăm, (voi) cântat, (ei) cîntară, ceea ce putea pro- 
voca confuzii: cîntăm putea fi luat drept prezent, iar 
cîntat, drept participiu. De aceea, după modelul persoa- 
nei a 3-a, cântară, s-a introdus silaba -ră- şi la primele 
două persoane, care au devenit astfel cântarăm, cîntarăţi. 
Fiind clare, acestea s-au generalizat şi gramatica oficială 
le-a acceptat. Dar şi la mai mult ca perfect erau compli- 
caţii : se zicea (noi) cîntasem, (voi) cîntaset, (ei) cântase. 
Fără pronume, persoana 1 şi a 3-a puteau fi luate drept 
singulare. Vorbitorii au găsit aceeaşi soluție ca la perfect, 
au introdus silaba -ră- și au format pe cîntaserăm, cînta- 
serăți, cîntaseră, forme fără cusur. Oficialitatea s-a opus 
acestor inovaţii, care de-abia în 1954, în prima ediţie a 
Gramaticii Academiei, au fost deplin acceptate. Dar în 
Muntenia s-au creat şi plurale de felul lui cîntără, a cîn- 
tatără etc., care pînă la urmă au fost definitiv respinse 
(deşi cîntă se zice la persoana a 3-a şi la singular şi la 
plural, iar în Muntenia se zicea la plural a cîntat). 


Il 


PĂRȚILE GRAMATICII 


DESPĂRȚIREA MORFOLOGIEI 
DE SINTANĂ 


14. Unul dintre reproşurile adresate în ultimul timp gra - 
maticii tradiționale este faptul că în definiţii amestecă 
datele morfologiei cu ale sintaxei. De exemplu adjectivul 
este definit ca „un cuvînt care denumește o calitate, 
acordat cu un substantiv”; partea finală este necesară, 
căci sînt şi substantive care denumesc calități (de exemplu 
bunătate alături de bun), fără să se acorde însă cu alt 
substantiv. Dar acordul este o problemă de sintaxă, iar 
adjectivul este o parte de vorbire, deci aparţine morfologiei. 

Critica nu mi se pare prea gravă. Morfologia nu are 
existență independentă de sintaxă, căci formele cuvinte- 
lor ar fi indiferente, mai bine-zis nici n-ar exista, dacă 
nu ar avea o întrebuințare sintactică, tot așa cum sintaxu 
n-ar exista dacă nu i s-ar pune la dispoziţie cuvinte pe care 
să le organizeze în fraze. De aceea nici nu ne trebuie o 
morfologie care să nu ţină seamă de întrebuinţarea for- 
melor, după cum nu ne-ar servi la nimic o sintaxă cure 
n-ar porni de la formele existente ale cuvintelor. 

Aşa cum sînt definițiile actuale, care în linii mari da- 
tează din antichitate, ele izbutesc să ne dea o imagine 
adecvată a părţilor vorbirii şi a categoriilor gramaticale, 
suficientă pentru ca începători să poată delimita în practică 
substantivul de adjectiv sau complementul de atribut. 
De aceea vom menține în general definițiile şi grupările 
ti adiţionale. 

Nu e mai puțin adevărat că păstrăm totuşi diferen- 
ţierea gramaticii în moi fologie şi sintaxă, deoarece în cele 
mai multe eazuii fiecare din cele două domenii prezintă 
fapte aparte și comportă explicaţii particulare. 

15. Am avut şi pînă aici ocazia să subliniez faptul că 
limba este în necontenită schimbare și că unele moduri 
de exprimare capătă treptat altă formă sau alt înţeles. 
Nu numai că diferiţi cercetători au păreri opuse asupra 
unora dintre faptele gramaticale, dar adesea același autor 
nu-și poate forma o idee categorică cu privire la un anu- 
mit fenomen. Lucrul nu are de ce să ne mire. Limba, îm- 
preună cu gindirea, de care e legată în mod indisolubil, 
trebuie să reflecte tot ce e pe lume și să exprime păreri care 
nu pot să nu se modifice mereu, împreună cu realitatea 
înconjurătoare, ba mai mult decît aceasta, pentru că tre- 
buie să ţinem seamă de posibilitatea corectării unor păreri 
anterioare asupra unor fapte care în esență nu s-au schim- 
bat. Se produc în limbă și modificări cauzate de jocul 
intern al relațiilor dintre elementele ei : se elimină un mod 
de exprimare care dădea naștere la confuzii, dar însăşi 
această eliminare poate crea la 1îndul ei confuzii sub alte 
aspecte. Se găsesc formule mai scurte, fără a se pierde 
nimic din ideile comunicate. Va trebui deci să ţinem seamă 
de faptul că unele moduri de exprimare sînt în curs de 
schimbare și că în unele cazuri se creează categorii inter- 
mediare. Dacă nu vrem să falsificăm faptele, nici să le 
forțăm să intre în tipare subiective, va trebui să formulăm 
uneori regulile cn oarecare elasticitate. 


m 


MORFOLOGIA 


INTRODUCERE 


16. Am văzut in § 3 cum se face analiza cuvintelor în 
'ădăcină, temă, afixe (sufixe şi prefixe, desinenţe). Am 
văzut de asemenea că uneori rădăcina se foloseşte fără nici 
un adaos, tie pentru că nu e nevoie să exprime mai multe 
nuanţe morfologice (de exemplu în cazul prepoziţiilor), fie 
pentru că nuanțele sînt exprimate prin alte mijloace: 
prin modificarea unui sunet al rădăcinii (de exemplu gol 
cu pluralul goi), sau pur şi simplu prin faptul că nu se 
adaugă şi nu se schimbă nimic (pom, gît sînt marcate în 
felul acesta ca singulare, cînt ca persoana 1 singular etc.). 
De cele mai multe ori însă intervin afixele. 

Cu ajutorul sufixelor formăm modurile şi timpurile 
la verbe, iar cu ajutorul desinenţelor marcăm la verbe 
persoana care face acţiunea, iar la substantive și adjec- 
tive (de asemenea la unele numerale şi pronume asimilate 
cu adjectivele), numerele şi cazurile. Termenul terminaţie, 
folosit încă uneori, nu e recomandabil, deoarece cuvintele 
“me nu au nici sufix, nici desinenţă, au totuşi o terminaţie, 
căci trebuie să se sfirșească într-un fel (de exemplu cînt 
nu are nici sufix, nici desinenţă, dar se termină cu consoana 
-t, care face parte din rădăcină). 

Modiiicările pe care le suferă cuvintele pentru a li 
se marea rolul în propoziţie şi diferite amănunte privi- 
toare la legăturile lor cu celelalte cuvinte se numesc fle- 
Xune, 


PĂRŢILE VORBIRII 


17. Cea mai superficială examinare a unui fragment de 
limbă ne arată că în el se cuprind cuvinte de tipuri diferite. 
Să luăm o frază ca: actualul plan de cinci ani va duce la 
realizarea multor uzine de un tip pe care nu l-am cunoscut 
pînă acum. Este limpede că actualul nu se comportă ca 

va duce, nici plan ca pînă. Dar actualul e organizat la fel 
ca multor şi de asemenea va duce e de acelaşi tip cu am 
cunoscut, iar plan cu uzine ete. Tradiţia stabileşte zece 
categorii de astfel de tipuri, numite părţile vorbirii. Ele 
sînt : substantivul, adjectivul, articolul, pronumele, nume- 
ralul, verbul, adverbul, prepoziția, conjuncţia și interjecţia. 

În ultimul timp s-au adus multe critici acestor gru- 
pări, subliniindu-se pe de o parte că despărţirea nu e tot- 
deauna categorică (de exemplu, numeralul poate fi luat 
uneori drept adjectiv şi alteori drept substantiv), pe de 
altă parte că definițiile se sprijină pe considerente nu numai 
morfologice, ci şi sintactice (vezi $14), ba chiar şi lexicale. De 
exemplu, adverbul se deosebeşte de adjectiv prin faptul că 
primul se ataşează la un verb iar al doilea la un substan- 
tiv. În fraze ca era gata să plec şi eram gata să plec, dife- 
rențiem adjectivul gata de adverbul gata prin faptul că 
în cea de-a doua formulă verbul eram se acordă cu subiec- 
tul subinţeles (eu), iar în cea dintii era nu se acordă. 

Aceste critici, de care am mai pomenit în $ 14 şi 15, 
corespund unor realităţi, dar nu sînt suficiente ca să ne 
facă să părăsim clasamentul tradițional, cu atît mai mult 
cu cît unul mai bun nu s-a propus pină acum. Faptul că 
în morfologie facem apel la sintaxă şi la lexic mi se pare 
normal după ce am recunoscut că toate elementele limbii 
se influenţează reciproc. 

Ceea ce mi se pare esențial este faptul că după o 
perioadă relativ scurtă de ucenicie copiii ajung să delimi- 
teze fără greșeală, în imensa majoritate a cazurilor, sub- 
stantivul de adjectiv, adjectivul de adverb şi așa mai de- 
parte. Nimeni nu poate tăgădui că plan e substantiv, mult 
adjectiv, că va duce e verb şi că acum e adverb. Aceasta 
dovedeşte că clasamentul nu e rău făcut, justețea lui 
neputînd fi măsurată decît în practică. Definiţiile amănun- 
țite vor fi date la fiecare parte de vorbire, unde se va dis- 
cuta şi comportarea ei şi modul de utilizare. 

LOCUŢIUNILE 


18. Unele cuvinte, fiind de multe ori folosite împreună, ajung 
să se lege între ele, să fie folosite cu valoarea unui singur 
cuvînt. Am pomenit mai sus ($ 3) de cuvintele compuse, 
care reprezintă în general un grad de sudură înaintat; 
există și o situaţie intermediară : locutiunile, fără să fi 
devenit cuvinte compuse, prezintă totuşi, de obicei, în 
interiorul lor, legături mai intime decît cuvintele celelalte 
între ele. De exemplu, din cauză că: nimic nu ne împiedică, 
să analizăm această formulă în părţile ei componente, să 
constatăm de exemplu că din e prepoziţie, cauză substan- 
tiv, iar că conjuncție, dar luate toate împreună ele nu sînt 
mai mult decît o conjuncţie cauzală, la fel cu deoarece, iar 
vorbitorii, în general, nu sînt atenţi la faptul că în interio- 
rul locuţiunii există substantivul cauză, aproape aşa cum 
nu recunosc în deoarece prezența substantivului oară. 

Sînt și cazuri cînd se pot distinge uşor elementele 
din care e formată o locuțiune, dar analiza ei în părţile 
componente nu e indicată, deoarece nu putem recunoaşte 
sensul particular al fiecărui element. De exemplu, cu toate 
că, egal în întrebuințare cu deși (şi acesta la origine 
locuţiune), nu lasă să se vadă valoarea pe care o are 
aici toate. 

De obicei intr-o locuţiune găsim cuvinte care apar- 
țin mai multor părți de vorbire, de exemplu, în ultimul 
exemplu, cu este prepoziţie, toate adjectiv, iar că conjuncţie. 


CATEGORIILE GRAMATICALE 


19. Modificările suferite de cuvinte în flexiune se grupea- 
ză în citeva tipuri pe care le numim categorii gramaticale. 
Unele dintre ele sint proprii unei singme părţi de vorbire, 
altele mai multor părţi. 

Numărul arată dacă e vorba de un singur exemplar 
sau mai multe, dacă o acțiune e făcută de un singur autor 
sau de mai mulţi. 

Genul, cind se referă la o fiinţă, arată dacă aceasta 
este de sex masculin sau feminin (excepţiile sint foarte 
rare); în principiu, obiectele neînsufleţite sînt de genul 
neutru (ceea ce înseamnă, la origine, „nici una, nici alta”), 
dar aici distincţia este mai puţin tranşantă : dacă nu găsim 
decît unele exemple, cu totul discutabile, de inserare a 
unei ființe printre neutre, în schimb sînt foarte multe 
obiecte neînsuflețite denumite prin sutstantive masculine 
şi mai ales feminine. 

Cazul denumeşte schimbările pe care le suferă cuvir- 
tele flexibile (cu excepţia verbului ; situația participiului, 
a infinitivului va fi discutată la locul potrivit) pentru a se 
marea rolul lor în propoziţie. 

Diateza, modul şi timpul privesc numai verbul. 
„Diateza exprimă raportul între acţiune și autorul ei: su- 
biectul face acţiunea sau îi suferă efectele (și alte nuanțe 
se clasează aici). Modul arată dacă acţiunea e prezentată 
ca reală, posibilă sau ireală. Timpul arată dacă acţiunea 
se petrece în momentul cînd &elătată, ori în alt moment, 
anterior sau posterior; poate preciza şi raportul faţă de 
efectuarea altei acţiuni. 

Modificările după gen, număr şi caz se numesc de- 
clinare. Modificările după diateză, mod, timp, număr şi 
persoană se numesc conjugare. 

Gradele de comparaţie apar la adjectiv sau la adverb, 
cîteodată şi la substantive, şi marchează intensitatea unei 
însușiri în raport cu alta sau în mod absolut. 


SUBSTANTIVUL 


20. Cuvintele care denumesc obiecte, înțelegind prin aceas- 
ta tot ce e supus percepţiei noastre (fiinţe, lucruri ne- 
însufleţite, fenomene, relaţii, însușiri luate în sine, vezi $ 14) 

se numesc substantive. Aici se cuprind şi numele de acţiuni 
şi de stări. Este uneori greu de a delimita ființele de lucruri, 
dar aceasta nu este o problemă de gramatică și nu prezintă 
nici un interes pentru definirea substantivului, căci aici 
ne este indiferent dacă un cuvînt denumește o ființă sau 
un lucru, de vreme ce și într-un caz și în celălalt e tot sub- 
stantiv. Substantivele au număr (singular şi plural), gen 
(masculin, feminin sau neutru), care depind de constituția 
obiectului denumit, şi caz (nominativ, genitiv, dativ, acu- 
zativ, vocativ), după rolul pe care îl joacă în propoziţie. 

Ele pot fi subiect, atribut, complement, nume predicativ. 

Substantivele se împart în comune şi proprii. Sub- 
stantivul comun denumește un grup de obiecte care con- 
cordă între ele prin trăsăturile lor esenţiale, de exemplu 
oamenii; caii; merii; luptele. Fiecare dinte cai prezintă 
însuşirile care au fost stabilite ca esenţiale pentru această 
speţă de mamifere. Pe de altă parte exemplarele reuniic 
sub un singur nume se deosebesc prin diferite amănunte 
de toate cele reunite sub alt nume. Dar la singular, un sub- 
stantiv comun denumește și fiecare exemplar al speţei luat 
în parte, deci un om, calul meu, mărul din față, lupta de 
la Călugăreni. 

Substantivele proprii denumesc în principiu un sin- 
gur obiect (de exemplu Dunărea); ele pot denumi și mai 
multe obiecte, fără să se pornească însă de la thăsăturile 
esențiale care le sînt comune, de exemplu sînt mai multe 
persoane numite Jon, dar nu li s-a dat acest nume pentru 
că ar fi în vreun fel deosebite de toţi ceilalți oameni și 
asemănătoare între ele. Aici numele este dut oarecun la 
întîmplare. 

Numele propii se scriu totdeauna cu prima literă 
majusculă (scrierea lor cu inițială minusculă pe afișe, pe 
copertele cărților ete. este un abuz) : Eminescu, București, 
Republica Socialistă România. Pămiîntul, înţeles ca pla- 
netă, este un nume propriu, dar ca obiectul arat de un trac- 
tor sau ca fundamentul care se află sub picioarele noastre 

este un substantiv comun, căci îl luăm în consideraţie în 
diferite exemplare. 

Nici această despărţire nu este tranșantă : în unele 
cazuri un cuvînt ocupă o poziţie intermediară între un 
substantiv comun şi unul propriu. Vodă este în principiu 
substantiv comun, dar în ce priveşte folosirea articolului 
e tratat ca un nume propriu (am vorbit cu prefectul, dar 
am vorbit cu vodă) +. 


NUMERELE 


21. Româna, ca şi latina, cunoaşte la cuvintele flexibile 
două numere, singular și plural. Pentru a diferenţia între 
ele cantităţi mai mari de unu, trebuie folosite cuvinte spe- 
ciale, pe cînd între unu şi mai mulţi diferența se face aproape 
totdeauna cu ajutorul desinenţelor. 

La masculine, pluralul se formează de la singular 
prin adăugarea unui -; (eliminîndu-se vocala finală de la 
singular, în cazul cuvintelor ca tată, munte, leu). Acest 
-i numai rareori se mai pronunţă astăzi : după grupuri de 
consoane (de exemplu în socrî) şi după vocale accentuate 
(de exemplu în flăcăi, lachei). În general, -i s-a scurtat, 
apoi a fost suprimat, lăsînd urme numai în modificarea 
consoanei precedente, de exemplu lupi este pronunțat 
cu trei foneme (l, u, p muiat). Prin aceste modificări, 
sistemul s-a complicat simţitor, s-au creat foarte numeroase 
speţe (alternanţe ca d/z, c/ci, lji etc.), astfel că la unele 
masculine pluralul este puternic diferențiat de singular, 
la altele foarte puțin. Mare parte dintre aceste alternanţe 
nu mai sînt acceptate la cuvintele intrate de curînd 
în limbă. 

Femininele cu nominativul singular în -ă şi-au 
format la început pluralul prin înlocuirea lui -ă cu -e: 
casă, case. Cu timpul a apărut un al doilea model, cu plu- 


1 Pentru alte amănunte, vezi Al. Graur, Între numele proprii și 
cele comune, în LR, XIX, 1970. 5, p. 461—162. 

valul în -i în loc de -e. Şi aici -i a fost suprimat, lăsînd în 
urma lui numai alterarea consoanei precedente (gră- 
dină — grădini), dar cu o complicaţie în plus : alterarea 
vocalei din silaba precedentă (ladă — lăzi, noapte — nopți, 
seară — seri etc.). Femininele cu singularul în -e au format 
de la început pluralul cu -i, cu toate implicaţiile arătate 
(vale — văi). Astfel diferenţa dintre cele două numere s-a 
adincit considerabil, fiind exprimată la fiecare cuvînt 
prin mai multe semne. 

Odată cu dezvoltarea influenței romanice, se revine 
la tipul vechi cu -e şi fără alternanţe. Neologismele au tot- 
deauna pluralul cu -e (rate, supape etc.), cu excepţia teme- 
lor terminate în -c- său -g- : de vreme ce şi -e alterează aceste 
consoane, ca şi -i, diferenţa dintre cele două numere este 
suficient marcată prin diferenţa ultimei consoane şi nu 
mai e nevoie să se adauge nici o desinenţă (cronici, carlingi 
numai aparent au pluralul cu -i). Cînd apare, după alte 
consoane, un plural cu - şi cu alterarea vocalei precedente, 
e considerat caracteristic pentru un grai neliterar (cravăți, 
părăzi etc., în loc de cravate, parade). Alternanţa vocalică 
a fost suprimată şi în alte cazuri, la cuvintele noi, deci se 
consideră corect singularul adresă (nu adreasă), pluralul 
pedagoge (nu pedagoage). Vezi şi $ 13 pentru verbe. 

Neutrele aveau la origine pluralul format cu -a. 
Nu este perfect lămurit în ce condiţii acest -a s-a transfor- 
mat în -e (ar fi trebuit să fie -ă), astfel încît acum pluralul 
ncutrelor se confundă cu al femininelor (scaun — scaune, 
ca albină — albine). La neutru existau imparisilabice (vezi 

38), printre care cuvinte detipul lat. tempus, pl. tempora. 

n româneşte s-a ajuns de aici la timp — timpuri şi cu 
încetul combinarea sufixului -ur- cu desinenţa -i (devenită 
muiere a lui -r) s-a transformat în desinenţă a nominativului 
plural al multor neutre, chiar din acelea care în latinește 
nu erau teme în -or- (jug, juguri, față de lat. iugum, iuga) 
şi din cele care în latineşte erau masculine (rîu, rîuri, 
față de lat. riuus). După ce un timp s-a dezvoltat desinenţa 
-uri, a început din nou să fie preferat -e (-uri se menţine 
mai mult la monosilabe). Dar în ultimele decenii, cum se 

va arăta în § 22, multe nume de obiecte trec la masculin, 
deci capătă un plural în -i. Mai pomenesc aici de femininele 
cu pluralul în -uri, care sînt deci un fel de neutre, cum se 
va arăta la § 32. 


GENURILE 


22. Limba indo-europeană primitivă făcea diferență între 
substantivele nume de obiecte neînsuflețite și cele însufle- 
țite. Acestea din urmă s-au scindat apoi în masculine și 
feminine. Dar noţiunea de însufleţit, aşa cum era înțeleasă 
pe atunci, nu concorda cu ceea ce reprezintă ea pentru noi : 
vântul, apa, mîna, ochiul intrau în această categorie (mîna 
fabrică lucruri complicate, ochiul e în stare să deoache și 
așa mai departe), fiind clasate ca însuflețite. Unele obiecte 
erau privite diferențiat, pe de o parte ca forţe active (divi- 
nităţi), deci însuflețite, pe de altă parte ca mase dirijate 
de aceste forțe, deci neînsufleţite ; astfel în latineşte, pen- 
tru „rîu” era pe de o parte numele fluuius, masculin, pe 
de altă parte flumen, neutru. 


Cu timpul, mentalitatea s-a schimbat, oamenii au 
încetat de a vedea forțe însuflețite în dinte, nas, apă, foc, 
dar substantivele care le denumeau au rămas în continuare 
masculine sau feminine, ceea ce înseamnă că legătura din- 
tre neutru şi neînsufleţit s-a destrămat. Uriașa majoritate 
a însuflețitelor a rămas de genul masculin sau feminin, dar 
la aceste genuri apăreau acum şi nume de obiecte neînsu- 
fleţite. Nemaiavind un suport în legătura cu felul cum era 
concepută realitatea, neutrul a încetat de a mai avea o 
rațiune de existenţă și a cedat presiunii tendinţelor fonetice 
care, prin suprimarea consoanelor finale, au dus la confuzia 
neutrului cu masculinul la singular ; în alte cazuri pluralul 
neutru a fost confundat cu femininul singular, astfel că 
fostele neutre sînt reprezentate în continuare prin feminine. 
Această situaţie a dus la desființarea neutrului în limbile 
romanice occidentale. 

La noi, lucrurile s-au petrecut altfel, neutrul a fost 
reîntărit, pe alte baze, atît în ce priveşte forma, cit şi cor- 
ţinutul. La singular, neutrul s-a confundat în general cu 
masculinul, iar la plural sînt două situaţii principale: 
a apărut o formă de plural egală cu a femininelor (-e) 
sau s-a extins desinenţa -uri de la un mic număr de substan- 
tive la care era motivată istoricește. Astfel s-a ajuns la 
flexiuni ca scaun/scaune sau ca vî8/visuri, 


În ce priveşte conţinutul : un foarte mare număr de 
substantive masculine sau feminine neînsufleţite au fost 
trecute la neutru, punîndu-se astfel din nou, ce e drept 
numai parţial, în acord categoria formală cu conținutul. 
Mecanismul a fost următorul : masculinele care nu aveau 
un plural bine întipărit în mintea vorbitorilor (pentru 
că era folosit rar) au căpătat o nouă formă de plural, de 
tip feminin, deci ansamblul a intrat în categoria neutrului 
(de exemplu geamăt, pl. gemete etc.; mai multe exemple 
sînt cu -uri : nas, rîu, vânt etc.). Au rămas masculine neîn- 
suflețite numai cele foarte mult folosite la plural (dinte, 
ochi etc.). De asemenea, substantivele masculine împrumu- 
tate din limbile vecine, cînd denumeau obiecte neînsu- 
flețite, au fost aproape fără excepţie încadrate la neutre 
(plug, pod, izvor etc.). Sînt mai puţine exemple de feminine 
devenite neutre, pentru că aici trebuia schimbat singularul, 
deci numai acele cuvinte care se foloseau în special la plu- 
ral au căpătat un nou singular de tip masculin şi au tre- 
cut, prin aceasta, la neutru (pai). 

S-a vorbit în trecut (unii mai vorbesc şi astăzi) de 
„ambigen” : n-am avea în realitate neutre, ci substantive 
care sînt şi masculine și feminine. Ideea este falsă din 
punctul de vedere teoretic 2: ceea ce ne interesează nu 
este că la singular neutrul e la fel cu masculinul iar la 
plural cu femininul, ci faptul că se deosebeşte la singular 
de feminin și la plural de masculin, căci clasamentele se 


2 Vezi Paula Diaconescu, SCL, NV, 1964, 3, p. 295—316; Aceeaşi, 
SCL, XX, 1969, 1, p. 23—40; Al. Ionașcu, RRLi., X, 1965, p. 461—467; 
I. Coteanu, LR, XV, 1966, 3, p. 309—312. 


42 MORFOLOGIA 


fac pe baza deosebirilor, nu pe baza asemănărilor. În plus, 
la plural avem desinenţa -uri, specifică pentru neutru (des- 
pre aşa-zisele feminine cu plural în -uri se va vorbi în $ 32). 
În sfîrşit, faptul că la neutru găsim numai neînsufleţite 
arată că și din punctul de vedere al conținutului termenul 
ambigen este nefericit, 

Odată cu influenţa romanică occidentală, situaţia s-a 
schimbat din nou, numeroase substantive neînsuflețite, 
recent împrumutate, au fost menținute la masculin, ca în 
limba de origine (metru, pol). Mai mult decît atîta, unele 
care fuseseră încadrate la neutru au căpătat o variantă 
masculină (centre/centri etc.). Astăzi neutrul este în general 
în scădere. Îndreptarul și gramatica oficială au încercat 
să impună la multe neologisme pluralul de tip neutru, dar 
specialiştii în diferite ştiinţe nu dau ascultare. La mulți 
termeni noi nici nu se mai pune problema (izotopi, cromo- 
zomi etc.). 

De curînd s-a arătat că limba română are și un „gen 
comun”, substantive care pot fi folosite și ca masculine 
și ca feminine: e vorba în primul rînd de compuse, ca 
încurcă-lume (spunem că e un încurcă lume despre un băr- 
bat, o încurcă lume despre o femeie), dar se pot găsi şi 
exemple necompuse, de exemplu complice, pluralul fiind, 
în cazul acesta, diferențiat pe genuri: bărbaţii sînt com- 
plici, iar femeile complice 3. 

Puțin deosebită este situaţia substantivelor epicene, 
care denumesc o specie de animal fără să facă diferență, 
de sex : unele sînt masculine, ca liliac, purice, altele femi- 
nine, ca lăcustă, muscă. E vorba, bineînțeles, de animale 
pe care nu le creşte omul. 


CAZURILE 
23. Substantivele (şi adjectivele, numeralele, pronumele, 


articolul) prezintă variante formale în legătură cu rolul pe 
care îl joacă în propoziţie. Aceste variante se numesc cazuri, 


3 Vezi Mioara Avram, SCL, XVIII, 1967, 5, p. 479—489. 

Ele sînt marcate prin desinențe sau prin cuvinte ajută- 
toare (forme sintetice şi analitice, vezi $ 5) şi uneori prin 
ambele metode combinate. Ceea ce este important este ca 
diferenţele să fie marcate formal, indiferent cum. 

Numărul cazurilor variază de la o limbă la alta. 
Chiar în aceeaşi limbă, numărul formelor cazuale diferă 
de la o parte de vorbire la alta şi chiar în cadrul aceleiași 
părţi de vorbire de la un tip la altul. De exemplu, în ro- 
mâneşte, alături de o casă — unei case, găsim un om — 
unui om (la primul substantiv s-a schimbat desinenţa, 
pe cînd la cel de-al doilea nu există desinenţă la nici una 
din cele două forme). 

Se consideră că în limba română sînt cinci cazuri 
(nominativul, genitivul, dativul, acuzativul şi vocativul), 
dar acest număr este convențional (unii adaugă, de exem- 
plu, un caz prepozițional). Dativul este diferențiat de geni- 
tiv cu mijloace sintetice numai la pronume (de exemplu 
al meu, mie). De obicei, cînd se prezintă modele de fle- 
xiune, se diferențiază genitivul de dativ, punîndu-se înainte, 
la, cel dintii, articolul al. Nu am făcut aşa, întîi pentru că 
acest; articol prezintă forme deosebite pentru masculin şi 
feminin, pentru singular și pentru plural (dacă punem numai 
una dintre ele, prezentăm lucrurile fals, iar dacă le punem 
pe toate, îngreuiem mult prezentarea), al doilea pentru că 
articolul nu este totdeauna detaşat, sub forma al, ci poate 
apărea ca enclitic la substantivul precedent (vezi exemplul 
citat în $ 47). Vorbitorii vor şti că, pentru a forma geni- 
tivul, vor pune, acolo unde se potriveşte, articolul înaintea 
substantivului. Pentru tipul lui mama, vezi $ 5. 

Vocativul apare numai la substantive şi adjective 
(dar nu la toate) ; în general forma de vocativ se folosește 
tot mai puţin, fiind înlocuită cu cea de nominativ. 


Totalul variațiilor după caz se numeşte declinare. 
Dar şi diversele modele după care se face flexiunea nomi- 
nală se numesc tipuri de declinări și, mai scurt, declinări. 
Valoarea cazurilor este de natură sintactică, altfel 
spus, principala diferenţiere a cazurilor depinde de între- 
buințarea lor în propoziţie. În principiu, nominativul este 

cazul subiectului, genitivul al atributului substantival, 
dativul al complementului indirect, acuzativul al comple- 
mentului direct şi circumstanțial. Cuvintele în vocativ 
nu sînt direct legate de celelalte (se şi scriu între virgule), 
cle servesc pentru chemare, pentru atragerea atenţiei. 

Este atît de adevărat că definirea cazurilor se face prin 
sintaxă, încît uneori nici nu există diferență formală 
între un caz și altul. Pentru a decide dacă copilului, în 
propoziţia dau hainele copilului, este în genitiv sau în da- 
tiv, trebuie să luăm în consideraţie contextul, eventual 
situaţia în care a fost rostit. De aceea mai multe informaţii 
asupra întrebuinţării cazurilor se vor da la sintaxă (vezi 
şi § 231). 


TIPURI DE DECLINĂRI 


24. În latineşte, substantivele erau declinate după mai 
multe modele. Printre ele, 4 erau mai importante în ce 
priveşte numărul de formații : 1. femininele teme în -a- (cu 
nominativul singular în -a), 2. masculinele și neutrele teme 
în -o- (cu nominativul singular în -us pentru masculine 
şi în -um pentru neutre), 3. substantive de toate genurile, 
teme în -ż- sau în consoană (cu nominativul singular de 
multe feluri, dar cu genitivul în -is), 4. teme în -u- (cu no- 
minativul singular în -us pentru masculin și feminin, în 
-u pentru neutra, şi cu genitivul în -us). O a 5-a declinare, 
mai recentă şi cu mai puţine formaţii, cuprindea teme în 
-e- (aproape fără excepţie feminine, cu nominativul sin- 
gular în -es şi genitivul în -ei). 

În română, numai primele trei tipuri și-au păstrat 
productivitatea. Temele în -e- au dispărut cu totul, cele 
în -u- au lăsat numai vagi urme în formele arhaice și re- 
gionale mânu şi noru (devenite în limba literară actuală 
mână şi noră). Nici temele în -i- n-au rămas foarte produc- 
tive (în româneşte ¿ scurt s-a transformat în e), totuşi 
păstrăm cuvinte ca munte, masculin, vale, feminin, nume, 
neutru, la care în ultimele secole s-au adăugat relativ nu- 

măroase neologisme. Acestea formează la noi așa-numita 
declinare a treia. 

Cele mai multe substantive românești sînt de primele 
două tipuri, numite declinarea I (la care au preponderența 
femininele cu nominativul singular nearticulat în -ă) şi 
declinareu a II-a (masculine şi neutre terminate la nomi- 
nativul singular nearticulat în consoană, semivocală sau 4). 


DECLINAREA I 


25. În principiu corespunde declinării I latinești, cu unele 
schimbări fonetice normale. Cea mai mare parte a exen- 
plelor comportă în mod obișnuit, la singular, două forme 
cazuale, una pentru nominativ și acuzativ, cealaltă pen- 
tru genitiv și dativ. La unele mai există o a treia formă la 
singular, pentru vocativ (la plural se foloseşte adesea, 
pentru vocativ, forma de genitiv-dativ articulată). În 
principiu, forma de gen.-dat. sg. nearticulat corespunde cu 
cea de nom.-acuz. pl. Desinenţa cea mai veche pentru 
aceste forme cazuale este -e, la care s-a adăugat mai tirziu 
o variantă -î, astăzi aceasta din urmă fiind în marcat 
regres (vezi $21). La plural, forma nearticulată e la fel la 
toate cazurile. 


MODELE DE DECLINARE NEARTICULATĂ 


26. Sing. PI. Sing. PI. 
Nom. casă case lună luni 
Gen. case case luni luni 
Dat. case case luni luni 
Ac. casă case lună luni 


Despre vocativ se va vorbi mai departe ($ 36). 
Cînd tema substantivului se termină cu -c sau -g, 
pluralul, și deci și genitiv-dativul singular, este aproape 

totdeauna cu -è (vezi $ 21). Dar acest -i este de obicei 
numai grafie, căci în pronunțare a fost eliminat, după ce 
a cauzat modificarea consoanei precedente (uneori şi a 
două consoane). Consoanele b, p, f, v, Mm, n, r, l, j, $, sub 
influenta desinenței -ż, au devenit muiate (în unele graiuri 
regionale au fost transformate și mai adînc). Astfel dife- 
rența dintre singular şi plural, dintre nominativ şi genitiv 
la singular este marcată prin opoziţia între consoana dură 
urmată de -ă pe de o parte şi consoana muiată neurmată 
de nici o vocală pe de altă parte (de exemplu sg. limbă, 
pl. limb’). Alte consoane, sub influenţa lui -î, au fost; trans- 
formate mai adînc: t,.d, s devin ¥', 2, ș' (lopată/lopei, 
ladăjlăzi, plasă/plăşi) ; c şi g se păstrează în scris, dar e 
limpede pentru oricine ştie românește că aceste litere 
marchează sunete diferite în vacă/vaci sau slugă/slugi. 
Cind c e precedat de un s sau de un ş, modificarea sub 
influența lui -¿ următor e şi mai adîncă: mască/măști, 
gașcă găști. 

Consoanele c şi g sînt atacate de desinenţa -e în ace- 
lași fel ca de -i (muscă/muște). 

Se produc şi modificări ale vocalelor. La pluralele 
în -i apar alternanţele ea/e, oajo, ajă: teacăjteci, boală| 
boli, țarăițări. La pluralele în -e mai apare și alternanţa 
aje (fatăjfete). Aceste alternanțe sînt de două feluri, 
unele au cauze fonetice, iar altele sint analogice. 
Exemplu de primul tip: varză/verze, unde originalul a 
fost cu e (inrudit cu verde), deci s-a schimbat singularul ; 
exemple de al doilea tip : barză/berze, sală/săli, unde origi- 
nalul a fost cu a, iar la plural s-a schimbat după modelul 
oferit de exemplele de tipul întii. 

O alternanță izolată, î/îi, apare la cuvintul mână, 
mâini ; cauza este influenţa consoanei muiate la plural. 

Astăzi cele mai multe alternanțe nu se mai produc, 
în sensul că nu sînt acceptate de cuvintele care intră acum 
în limbă (vezi și exemple cu verbe, $ 13). O situaţie comple- 
tă nu se poate da aici, pentru că sint foarte multe variante : 
cuvinte noi la care unii încearcă totuşi să introducă alter- 

nağtele (adreasă în loc de adresă, pl. adrese, făbrici în 
locįde fabrici), regionalisme sau arhaisme cu alternanță 
(cășț în loc de case), introduse uneori în texte literare, 
cuvinte vechi care aveau alternanța, iar astăzi o părăsesc 
(mlăștini devine mlaștini) etc. 

! Afirmația este valabilă şi pentru repartizarea desi- 
nenţelor -e şi -î, o regulă generală nu se poate da. Se con- 
sideră formă normală răni, dar Bolintineanu scrie ranele. 
În mod obişnuit, vorbitorii se pot bizui pe propria lor ex- 
perienţă. În cazuri mai complicate, trebuie consultate lu- 
crările normative (dicționarul şi îndreptarul). Situaţia 
aceasta va fi regăsită la celelalte declinări. În mod general 
se poate spune că tendinţa limbii este spre economie, 
considerîndu-se că pentru o formă de flexiune e suficient 
un singur semn şi astfel flexiunea devine mai simplă şi 
mai regulată. 


MODELE DE DECLINARE ARTICULATĂ 


27. Pentru a obţine declinarea articulată, adăugăm ar- 
ticolul] la formele cazuale nearticulate : 


Sing. PI. Siny. Pi. 
Nom. casa casele luna lunile 
Gen. casei caselor lunii lunilor 
Dat. casei caselor lunii lunilor 
Ac. casa casele luna lunile 


La nominativul singular, cînd s-a adăugat artico- 
lul -a la forma nominativului terminat în -ă, cele două 
vocale s-au confundat într-una singură, -a, care deci 
reprezintă aici şi vocala tematică a declinării, şi desinenţa 
şi articolul. La genitiv-dativul singular se adaugă artico- 
lul -¿ la forma de genitiv-dativ nearticulată, astfel că se 
menține între cele două tipuri deosebirea constatată la for- 

mele neasrticulate. La fel la plural, la nominativ-acuzativ 
se adaugă articolul -le, iar pentru genitiv-dativ articolul 
-lor, păstrîndu-se diferenţa între cele două tipuri. În unele 
graiuri regionale e neaccentuat s-a închis, astfel că nu se 
mai face diferența : se pronunţă casili ca lunili. Dar la 
singular se pronunţă şi în limba literară mai peste tot cu 
i (casei este rostit casi, ca luni pentru lunii), fiind totuşi 
obligatorie scrierea cu e, pentru a se menţine paralelismul 
cu genitivul nearticulat și cu pluralul. Acolo unde nu există 
plural (și uneori nu se foloseşte nici genitivul nearticulat), 
se recomandă scrierea cu -e (vapiței). 


DECLINAREA NUMELOR PROPRIE 


28. De obicei numele proprii feminine sînt folosite arti- 
culat şi nu au plural: Joana, România. De aceea genitiv- 
dativul se formează numai cu -ei: Ioanei, Prahovei. În 
unele ocazii se pot totuşi folosi forme de plural, cu -e: 
cele două Elene, ambele Tîrnave ete. Cînd tema se termină 
cu -i, pluralul se formează cu -i (două Marii), genitiv- 
dativul singular răminînd și în acest caz tot cu e (Mariei). 
Mai complicată e situația numelor cu tema terminată 
în -c sau -g: deoarece consoana este atacată şi de -e, plu- 
valul ar trebui format cu -i (adică, în fapt, fără nici o vo- 
cală pronunțată, vezi $ 21) ; am zice astfel cele două Sofici. 
Dar genitiv-dativul singular articulat e curent şi formele 
variază după regiuni : de la un nume ca Anca sau Volga, 
se pot întilni formele Ancii, Volgii, poate ceva mai des 
Anchii, Volghii, dar formele recomandate şi pe cale de 
generalizare sînt Ancăi, Volgăi, fără model printre numele 
comune. Este deci o complicaţie în plus, dar, avînd în 
vedere că tipul nou adăugat reduce de fapt diferențele 
între cazuri, s-ar părea că are viitor. În orice caz, încep 
să apară şi nume comune declinate după acest model 
(togăi, orgăi). 

FLIENIUNIZA MASCULINELOR DE DECLINAREA I 


29. Kint puţine substantive de genul masculin la decli- 
My I: moştenit din latineşte e tată, iar introduse prin 
împrumut, în decursul timpurilor, sînt popă, vlădică, vodă, 
agă, pașă, papă. Pluralele se formează cu -i, ca la mascu- 
Jinele de declinarea a II-a (§ 31): taţi, popi, vlădici, papi 
(pentru agă şi paşă vezi $ 30). Genitiv-dativul singular 
are aceeaşi formă ca nominativ-acuzativul (iarăși ca la 
masculinele de declinarea a II-a). Forma articulată este 
la nominativul singular cu -a (popa etc.), deci ca la femi- 
nin; dar tată are în paralel forma tatăl; se zice de obicei 
tata fără atribut (dar și tata mare) şi tatăl cu atribut (tatăl 
meu). Regional se aude şi tatal meu. Genitiv-dativul ar- 
ticulat este în -ei : tatei, papei şi de asemenea la numele de 
persoană (Tomei, Oancei), care nu pot avea plural. De la 
tatăl, genitiv-dativul este tatălui (ca la declinarea a II-a). 
Dar apar şi formele popii, pașii, iar de la agă, vlădică, şi 
agăi, vlădicăi. Fiind vorba în fond de citeva excepţii, care 
nu constituie o categorie închegată (unele sînt arhaisme), 
nu e de mirare că apar astfel de variaţii. De semnalat 
că vodă nu are deloc flexiune. 


TEMININE TERMINATE ÎN -a ACCENTUAT 


30. Se consideră ca un al doilea tip de substantive de 
declinarea, I cele care la nominativul singular nearticulat 
se termină în -a accentuat (în această categorie se cuprind 
şi cele terminute în -ea accentuat). Toate sînt feminine ; 
aici se cuprind şi aga, pașa, învechite (înlocuite cu agă, 
pașă), şi maharagea, adaptat greşit (ar fi trebuit scris 
maharajah şi pronunțat maharageah). 

La bază sînt substantivele feminine latinești de de- 
elinarea I a căror temă se termina în -ll- : înainte de un a şi 
după o silabă accentuată, consoana dublă a dispărut, iar 
cînd înaintea ei era un e, acesta a format diftong cu vocala 
tematică, rezultatul fiind -ea. Așa s-a ajuns în românește 


a a 

la substantive ca măsea, din lat. maxilla, și mai ales la 
diminutive ca vîlcea ete. La plural şi la genitiv-dațtivul 
singular, deoarece U nu era înaintea unui a, el s-a păstrat, 
ce e drept ca o consoană simplă, l. De aceea flexiunea 
actuală nearticulată a substantivelor de acest fel este: 


Sing. PI 
Nom. vîlcea vilcele 
Gen. vilcele vilcele 
Dat. vilcele vilcele 
Ac. vilcea, vilcele 


Derivatele se formează de la tema terminată în -l-: 
de la măsea, de exemplu, se formează măselariţă, măseluță. 
La forma articulată, la nominativ-acuzativul singular se 
introduce un -u- între temă şi articol: măseaua, pentru a 
menţine separați pe cei doi a; la genitiv-dativul singular 
şi la plural, acest u nu a fost introdus, pentru că nu se 
simțea nevoia lui. 

Din latinește au rămas puţine cuvinte de acest fel: 
căţea, stea, vițea cte., apoi femininele cîtorva adjective care 
prezentau complicaţii formale au fost încadrate aici (grea, 
rea). Tot din cauza greutăţii de a se conforma altor tipuri 
a intrat aici şi zi/zile (în latineşte era de declinarea a V-a). 
Totuşi modelul era foarte puţin productiv, ba chiar pier- 
dea din unităţi ; de exemplu, lat. olla ar fi trebuit să devină 
oa, dar, după forma celorlalte cazuri, oale, s-au refăcut două 
forme de nominativ după tipurile mai curente, oală şi ol. 

La slăbirea acestui tip, datorat de fapt unui acci- 
dent fonetic, a mai contribuit o împrejurare : încrucișarea 
a două formaţii de diminutive feminine. Alături de cele 
in -ea, existau altele, mai numeroase în românește, termi- 
nate în -îcă: bunică, fetică ete. Cu timpul, cele două for- 
mații s-au amestecat, astfel că pe de o parte a fost părăsit 
singularul în -ea, pe de altă parte pluralul în -ici, şi se zice, 
de exemplu, rîndunică;rîndunele, pietricică/ pietricele ete., 

tipul vândunea apărind doar în versurile populare (mai 
alesidin nevoia rimei), iar tipul pietricici fiind la cele mai 
multe cuvinte cu totul exclus (desigur a contribuit la 
aceasta tendința de a se evita repetarea lui ci). 

Reducerea numărului de substantive aparţinînd 
tipului de care ne ocupăm a avut loc pînă cînd au început să 
fie introduse în limba noastră elemente de origine turcească. 
Multe dintre acestea se terminau în -a sau -e accentuat 
şi au trebuit încadrate într-o categorie românească. În 
mod normal s-a recurs la tipul vîlcea/vilcele. Probabil 
va fi contribuit şi faptul că pluralul turcesc se forma cu 
-lar sau -ler, de exemplu un cuvint ca perde, cu pluralul 
perdeler, e reprezentat în românește prin perdea/perdele 
(în limba veche apar şi plurale ca agalari de la aga). La 
cuvintele turcești s-au adăugat apoi neologismele de alte 
origini, ca panama, soarea etc., cu pluralul în -ale, -ele, 
astfel încît astăzi categoria e bine reprezentată în româ.- 
nește. Pluralele ca pașale sînt învechite, ca şi singularele 
de tipul pasă (vezi mai sus). 


DECLINAREA a H-a 


31. Declinarea a II-a cuprinde în principal cuvinte care și 
în latineşte erau de declinarea a II-a (pom, lup etc.); la 
acestea s-au adăugat în primul rînd puținele substantive 
de declinarea a IV-a păstrate în româneşte (gust, lac etc.), 
apoi numeroase cuvinte de împrumut. La nominativul 
singular, ele sînt terminate în consoană, semivocală sau 
-u. Semivocalele u şi i apar în urma unor vocale accentuate, 
cu care formează diftong (leu, pui), iar vocala u, după 
grupuri formate dintr-o consoană plus 1 sau r (exemplu, 
lucru, metru), vocala finală fiind necesară aici pentru echi- 
librarea pronunțării, căci grupurile formate din consoană 
plus Î sau r nu pot sta în româneşte la sfîrşitul cuvintelor. 

La singularul nearticulat, substantivul rămîne ne- 
schimbat la toate cazurile, cu excepţia vocativului, de care 
vom vorbi îndată. La pluralul masculin, desinenţa este -z 

la toate cazurile. Alternanțele consonantice provocate de 
adăugarea acestei desinenţe sînt în general similare cu 
cele pe care aceeași desinenţă le aduce la feminine : mu- 
ierea consoanelor (lup', pom! etc.) şi alterarea mai adîncă 
a lui d și t, a lui ce şi g etc. (nepoţ, braz’, cuci, negi). Aici 
apare mult mai des alternanța s/ș' (pas/pași). 

Numai în aparenţă este deosebită situaţia substan- 
tivelor ca linz,linoşi, sfinæ/sfineşi : deoarece x este de fapt 
egal cu cs, la plural nu avem decît schimbarea așteptată 
a lui s în ș, prin urmare numai în scris între singular și 
plural este o diferenţă mai mare decît la pas/paşi. Mai 
interesant este de notat că s este schimbat în ș chiar cînd 
nu precedă imediat pe -i (artist/artiști şi chiar monstru 
monștri), Mai trebuie semnalată o alternanță pe care la 
declinarea T n-am întîlnit-o, aceea a lui 1 cu ¿ semivocalic : 
cățel/căţei (dintr-un mai vechi căţel”). 

Substantivele mai noi, nici aici, nu suferă modifi- 
cări atit de adinci : faţă de cuvinte vechi ca viteaz, cu plu- 
ralul viteji, avem altele mai noi, ca burghez, cu pluralul 
burghezi (deci numai cu muierea lui z, nu cu transformarea 
lui în j muiat). Nici l nu mai dispare: dacă pluralul lui 
colonel este de obicei colonei, în schimb de la general nu 
există altă formă de plural decît generali. Ce e drept, sînt 
şi cuvinte mai vechi care păstrează pe l? muiat, de exem- 
plu sol, vechili etc, 

Cuvintele terminate la singular în -u vocalie sau 
semivocalie îl înlocuiesc la plural cu -i, de asemenea vo- 
calie sau semivocalic (metru/metri, bou/boi, leu/lei) ; cele 
care au la singular un -i semivocalie păstrează aceeaşi 
formă la plural (puipui). 

Şi la neutru singularul rămîne neschimbat la toate 
cazurile, iar pluralul se formează cu cele două desinențe 
amintite : -e şi -uri (lemn/lemne, patipaturi). Alternanţe 
consonantice nu se prea produc, căci temele terminate în -¢ 
sau -g formează de obicei pluralul cu -uri. Totuși apar exem- 
ple ca toiag/toiege. Se detaşează un mic grup de plurale 
datorat unui accident fonetic (pierderea lui n): briu, frîu, 
grâu, cu pluralele brîne, frâne, grîne (de la brîne şi frîne s-a 

refăgut un singular feminin brină, frână). Unele alternanţe 
vocălice apar şi la declinarea a II-a: singularul cu -ă- şi 
pluralul cu -e- (măr/meri, băț/beţe); -ea-|-e- (viteaz|viteji, 
ciomag|ciomege) : -a-|-e- (italianjitalieni, briceag/bricege) ; 
numai la neutre găsim singularul cu -o- şi pluralul cu -oa- 
(cot/coate). 


NOI TIPURI DE SUBSTANTIVE 


32, Prin împrumut au mai apărut citeva tipuri aparte, 
toate la neutre. 

a. În cuvintele moştenite, grupul final -iu a fost 
transformat radical (medium a devenit miez), astfel că 
substantivele care îl conţinuseră s-au încadrat în tipul 
celor terminate în consoană. Prin împrumuturi s-au rein- 
trodus substantive terminate la singular în -iu cu i accen- 
tuat și au căpătat pluralele normale, în -e (sicriu /sicrie). 
Mai aproape de noi au fost primite cuvinte latinești și 
romanice terminate la singular în -iu neaccentuat, iar 
pluralul lor s-a format cu -i, ca în italienește (studiu studii). 


b. Din maghiară au intrat cuvinte de felul lui hêrdău, 
care au primit plurale în -aie (hârdaie), deci cu o alter- 
nanţă vocalică necunoscută înainte (dacă nu cumva pî- 
raie va îi mai vechi şi va fi servit de model). 


c. Se adaugă un mic număr de împrumuturi termi- 
nate în vocale accentuate, altele decît -a ; aceste substan- 
tive au fost primite în grupul femininelor în -a accen- 
tuat : atu/atale (dar și atuuri), carojcarale, mantolmantale 
(de la manto, pronunțat mantou, s-a refăcut pluralul 
normal mantouri, iar de la mantale, un nou singular 
feminin, manta). 

d. Din limbile romanice s-au mai preluat neutre 
terminate la singular în -o neaccentuat, iar la plural s-a 
deplasat accentul pe o, ca să nu fie prea departe de sfîrşi- 
tul cuvîntului (rădio/radiduri, de unde şi singularul arti- 
culat radioul). 

Cu adoptarea acestor tipuri, situația s-a complicat 
mult, ele fiind productive (cu excepţia celui notat cu c). 

e. Un caz aparte ne este prezentat de substantivul 
ou. După -u, nu se poate pronunța -e, de aceea pluralul 
acestui cuvint a rămas cu desinenţa primitivă -ă (repre- 
zentind latinescul -a), deci ou/ouă. 

f. În sfîrșit, cred că trebuie introduse aici o serie de 
plurale de formă neutră care pornesc de la singulare femi- 
nine, nume de substanţe continui. Un masculin ca porumb 
denumeşte un exemplar şi are pluralul normal porumb: ; 
înţeles ca o colectivitate (lan pe care creşte planta în discu- 
ție), cuvîntul are pluralul porumburi, care astfel denumeşte 
un grup de colective. După un astfel de model s-au format, 
şi pentru feminine colective plurale în -uri, pornindu-se 
de la singulare cărora mai înainte nu le corespundea 
uneori o formă de plural, pentru că denumeau colectivi- 
tăți. Astfel sînt marfă/mărfuri, făină/făinuri, iarbălier- 
buri, verdeaţă/verdeţuri. Pluralele de acest fel nu denumesc 
mai multe exemplare din acelaşi sortiment, ci neapărat 
sortimente diferite. De aceea nu se poate spune că aceste 
plurale sînt pur şi simplu corespunzătoare singularului, 
cum ar fi pomi față de pom, unde poate fi vorba de mai 
multe exemplare de exact acelaşi tip. Astfel eu socotese 
că mărfuri este un plural neutru fără singular corespun- 
zător, după cum şi marfă este un singular feminin fără 
plural. Ce e drept, mulți specialişti nu împărtăşesc această 
părere a mea. Atrag însă atenţia că sînt şi feminine care 
au un plural feminin și, alături, unul în -uri, de exemplu 
două lâni luate de pe oi de aceeași rasă, dar lînuri de tip 
diferit. Mai atrag atenţia că pluralul neutrelor nu schimbă 
in ă pe a de la singular, de exemplu pluralul de la gard e 
garduri, nu gărduri; de ce totuși avem pluralul blănuri? 
Pentru că nu e format de la singularul blană, ci de la plu- 
ralul blăni, deci e un plural de plurale. 

Mai adaug că pentru declinarea a II-a nearticulată 
nu dau model, deoarece, dacă exceptăm vocativul, singura 

variație este diferența între singular şi plural, înlăuntrul 
fiecărui număr neexistînd o diferențiere formală pe 
cazuri. 


DECLINAREA A II-A ARTICULATĂ 


33. Şi aici, ca şi la declinarea I, forma articulată este mai 
complexă. Articolul la nominativul singular, în seris, este 
-I care a încetat de a se pronunţa. Se va vedea la § 66 că 
suprimarea lui -l se explică prin faptul că rolul de articol 
a fost preluat de u precedent. 

Dovada că este aşa o avem în faptul că, acolo unde 
-Į nu e articol, el continuă să fie pronunțat, de exemplu 
în staul (nimeni nu zice stau); de asemenea o dovadă este 
faptul că la declinarea I avem forma articulată tatăl, 
şi aici nimeni nu suprimă pe l final, căci dacă ar face-o, 
s-ar confunda forma articulată cu cea nearticulată. 

Şi la pluralul articulat al masculinelor -l- a dispărut, 
de astă dată din motive fonetice : forma inițială era -li, 
dar -i a făcut să se moaie -l şi apoi să dispară (ca şi în cazul 
pluralului nearticulat de tipul căţei, vezi $ 31). În scriere, 
diferenţa, se face în continuare prin aceea că la -i, semnul 
pluralului, se mai adaugă un -i, articolul: pom-i-i. În 
pronunțare, distincţia se menţine grație faptului că la 
pluralul nearticulat -i nu se mai pronunță în general 
(apare numai ca o modificare a consoanei precedente : lup, 
lup”, sac|saci) sau e pronunțat semivocalic (în cazul cînd 
e precedat de o vocală: lei), pe cînd forma articulată 
comportă un -i vocalic (sacii, leii, pronunţat cu i plin). 
Scrierea care corespunde exact pronunțării ar fi nearti- 
culat lup’, articulat lupi (în două silabe). 


MODELELE DECLINĂRII A II-A ARTICULATE 


34. Pentru neutru dau cîte un exemplu pentru fiecare 
tip de plural: 

MASCULIN NEUTRU 

Sing. PL. Sing. PI. 
Nom. pomul pomii scaunul scaunele 
podul podurile 
Gen. pomului pomilor scaunului scaunelor 
podului podurilor 
Dat. pomului pomilor scaunului scaunelor 
podului podurilor 
Ac. pomul pomii scaunul scaunele 
podul podurile 


DECLINAREA NUMELOR DE PERSOANE 


35. În schema prezentată mai sus nu se încadrează numele 
de persoane masculine de declinarea a II-a, care cunose 
o flexiune integral analitică, articolul fiind pus înaintea 
substantivului. Exemplele de genitiv-dativ ca Bălcesculus 
($ 69) sînt astăzi simţite ca învechite. Se zice deci la nemi- 
nativ Jon, la genitiv-dativ lui Ion, și acest model este 
urmat chiar acolo unde numele comportă articolul pus 
la urmă: Munteanu, lui Munteanu. Modelul a fost apoi 
urmat, în limbajul familiar, la toate declinările, de diverse 
nume comune care desemnează persoane, de exemplu se 
zice familiar lui tata, lui frate-meu, apoi lui vecinu, lui 
popa și aşa mai departe. (De la vodă nu există altă formă 
decît cea cu articolul pus înainte, vezi $ 29.) Pentru fe- 
mininele ca luit Maria, lui mama, condamnate de gramatica 
oficială, vezi $ 5. 

În limbajul familiar, în loc de (al) lui se pronunţă în 
mod obișnuit (al) lu, ceea ce este suficient ca să se înţeleagă 
despre ce este vorba, astfel că -i nu mai serveşte pentru ca 
articolul să fie diferențiat de alte cuvinte. Cind însă (al) 
lui joacă rolul de pronume, atunci pronunțarea lui -i este 
obligatorie. 

VOCATIVUL 


36. În latineşte, vocativul era un caz pe cale de dispari- 
ţie, căci avea o formă specială numai la declinarea a II-a, 
numai la singular, și nici măcar la toate cuvintele de 
această declinare. Cele mai multe substantive foloseau no- 
minativul pentru vocativ, iar în limbile romanice apusene 
voeativul nu s-a păstrat. În românește, totuşi, găsim o 
formă specială de vocativ la singularul declinării a II-a, 
unde desinenţa este -e, așa cum era şi în latinește. Dar tot 
cu -e se formează vocativul substantivelor masculine și 
în slavă. 

Constatăm că în românește, multă vreme, vocativul 
s-a consolidat, între altele pentru că desinenţa -e a fost. 
parțial înlocuită cu una mai substanţială, -uleî. Fără 
îndoială punctul de plecare l-au dat numele de persoane 
articulate : vocativul lui Radul a căpătat forma Radule, 
deci cu desinenţa -e, apoi, cînd 1 final a fost părăsit şi a 
început să se pronunţe Radu, în mod natural -le de la vo- 
cativ a fost simţit ca desinență. Astfel, paralel cu forme de 
vocativ ca prietene, circulă altele de tipul omule. Nu se 
poate zice nici prietenule, nici oame (în limba veche se 
zicea şi oame). 

Din slavă a fost împrumutată desinenţa de vocativ 
feminin -o: Ioano. Formele create cu această desinență. 
sînt paralele cu cele de tipul vechi în -ă, care sînt în fapt 
forme de nominativ : vecină. 

În sfirşit, ca o dezvoltare specific românească, s-a 
creat şi un vocativ plural, pentru toate genurile, identic 
cu forma de genitiv-dativ articulat : fraților, fetelor. Astfel 
vocativul a ajuns să fie reprezentat peste tot, la ambele 
numere, la toate genurile şi la toate declinările, situaţie 
unică în limbile indo-europene. 

Dar și in această privinţă, ca şi în multe altele, a venit 
un moment cînd limba română a făcut calea întoarsă, 
spre matca romanică, deci spre slăbirea și chiar spre pără- 


4 Vezi Paula Diaconescu, SCL, XIX, 1968, 4, p. 469—472. 

sirea vocativului. În primul rînd desinenţa -o nu a apucat 
să se introducă la toate substantivele feminine ; mai curios, 
tocmai la cele folosite mult pentru chemare ea n-a pă- 
truns, de exemplu zicem mamă, nu mamo. Explicaţia 
este desigur că la cuvintele des folosite ca strigare forma 
veche era bine întipărită în mintea oamenilor şi nu putea 
fi lesne înlocuită cu una nouă, pe cînd acolo unde de obicei 
nu se folosea vocativul, se putea uşor introduce vocativul 
de tipul nou cînd se ivea o ocazie de strigare. 

Mai grav este însă altceva. Formele de vocativ au 
căpătat, to oate, un sens defavorabil. Poate în legătură cu 
faptul că s-au creat; forme politicoase de adresare (cu dom- 
nule, apoi cu tovarăşe), simpla exprimare a numelui la 
vocativ s-a menţinut pentru mustrare, ocară, paralel cu 
a substantivelor comune care au şi la nominativ o astfel 
de valoare. A fost o vreme cînd se putea spune domuule 
Popescule ; în versuri populare întîlnim formula căpitane 
Pavele ; dar în vremea mai nouă numele pus în urma for- 
mulei de adresare stă la nominativ (tovarășe căpitan). 
Astfel vocativul este treptat eliminat din adresarea poli- 
ticoasă,. 

Am remarcat încă acum vreo 50 de ani că, dacă aveai 
nevoie de o trăsură, strigai vizitiului birjar!, nu birjarule ; 
această a doua formă o puteai adresa cuiva căruia voiai 
să-i reproșezi manierele de birjar (în aglomeraţii, birjarii 
strigau la trecători şi de multe ori le vorbeau grosolan, ca 
să-i oblige să facă loc). O reclamă de fotograf, redactată 
probabil de un străin, începea cu mireselor!, ceea ce s-ar 
fi potrivit pentru a se adresa unor femei care nu fac nici 
o treabă, ca nişte mirese. O reclamă a unui preparat me- 
dical, publicată într-un ziar, începea cu paraliticilor! Evi- 
dent, un asemenea vocativ se poate adresa unor oameni 
care pot, dar nu vor să se miște 5. 


3 Maria Pirlog și Domnica Gheorghiu, Observuții asupru cazului vo- 
caliv, în AUT, III, 1965, p. 257—266, susţin că desinenţa -lor nu e accep- 
tabilă, din motive de ritm, la cuvintele care au accentul pe antepenultima ; 
dar cu dispreţ s-ar putea spune și călăgărifelor ! 

Astfel, din ce în ce se răspîndește forma de nominativ 
în locul celei de vocativ. Se spune astăzi curent domnu 
Popescu !, tovarășa Ionescu, cu ambele substantive la 
nominativ ; de remarcat că se foloseşte forma articulată 
la primul, împotriva tradiţiei. În alte cazuri găsim nomi- 
nativul nearticulat, de exemplu o romanţă la modă începe 
cu Prieten drag, ne cunoaștem de-o viaţă; într-o operetă, 
întîlnim refrenul Zi-s, țigan, care mi se pare surprinzător 
(pentru mine aceasta ar însemna „zi-i că e ţigan”). În presă 
găsim curent formule ca: Ce planuri ai, Ion Popescu? 
Situaţia este cel mai bine ilustrată de domn, de la care 
avem trei forme de vocativ : domnule, care, însoțit de nume, 
poate fi respectuos, dar poate fi de asemenea provocator 
(totul depinde de intonaţie), apoi domnu, care singur este 
agresiv, iar însoţit de nume poate fi şi politicos (cu intonaţii 
potrivită), apoi don, însoţit de titlul, gradul persoanei 
(don căpitan etc.), acesta numai respectuos, 

Profuziunea aceasta de forme nu este semn bun 
pentru o delimitare gramaticală, ci marchează mai curind 
deruta în care se află vorbitorii, iar urmarea nu poate fi 
decît părăsirea cazului atît de puţin precizat în ce priveşte 
forma. De fapt, puţine limbi europene mai au formă spe- 
cială pentru vocativ. 


DECLINAREA a H-a 


37. Aici se grupează în majoritate covîrşitoare substan- 
tivele care și în latineşte erau de declinarea a III-a, cele 
mai multe fiind feminine. Se adaugă unele substantive 
care ar fi trebuit să fie de declinarea FI, dar, avînd la sfir- 
şitul temei un i sau o consoană muiată, vocala tematică -a 
a fost schimbată în -e, ceea ce a însemnat trecerea substan- 
tivului la declinarea a III-a (de exemplu veghe din lat. 
uigilia). Nominativul singular este deci, la masculin şi 


ê Vezi Luiza Seche, LR, XIV, 1965, 1, p. 159—161. 

feminin, în -e, iar pluralul se formează prin înlocuirea 
acestui -e cu -; despre neutru va fi vorba ceva mai jos. 

La, feminine, folosirea desinenței -i implică alternan- 
țele pe care le-am văzut la declinarea I. În ce priveşte 
consoanele, se adaugă, faţă de declinarea I, alternanţa l/i, 
semivocalic, ca la masculinele de declinarea a II-a (de 
exemplu vale/văi). În ce priveşte vocalele, găsim alternan- 
tele oa/o (noapte/nopți) şi a/ă (parte/părți), dar nu apare 
ea/e, pentru că la singular ea înainte de -e final a redevenit, 
e (deci leage s-a schimbat în lege), singularul avînd astfel 
aceeaşi vocală ca pluralul. Apoi, deoarece ea a devenit a 
după consoane dure (vezi la $ 26 exemple de declinarea I 
ca varză dintr-un mai vechi vearză), vom găsi și aici cazuri 
de alternanță aje: şarpe/șerpi. 

La masculine nu vom găsi alternanțe ale consoanelor 
c Şi g, deoarece -e de la singular are asupra lor același efect 
ca -i de la plural (deci la cuvinte ca duce, rege nominativul 
plural se formează în fapt prin suprimarea lui -e de la sin- 
gular). În general aici sînt mai puţine alternanţe conso- 
nantice decît la declinarea a II-a, în schimb găsim o alter- 
nanţă vocalică : oa/o (soare/sori). 

Neutre sînt foarte puţine. Unele nu au plural (de 
exemplu sînge ; zicem că e neutru, pentru că în trecut avea 
pluralul sîngiuri), altele au pluralul cu -e, deci la fel cu 
singularul (nume, pîntece). 

Iată modele de declinare nearticulată : 


M. F. N 
Sing. ri. Sing. PI. Sing. PL. 
Nom. iepure iepuri piine  piini nume nume 
Gen. iepure iepuri piîini  piini nume nume 
Dat. iepure iepuri pîini  piîini nume nume 
Ac. iepure iepuri pîine pîini nume nume 


Forma articulată, la feminin, este la fel ca la declina- 
rea I (la genitivul singular nu apar decît forme cu -ii, 

avînd în vedere că nu există genitive nearticulate cu -e; 
o formă ca mazărei e considerată necorectă). Sint totuşi 
excepţii ca cinste, dragoste, pacosie, care nu se întrebuin- 
ţează la genitivul singular nearticulat, iar forma arti- 
culată o au cu e: cinstei, dragostei, pacosiei. La masculin 
i neutru, singularul este cu -e; nefiind final, l s-a păstrat 
(de altfel este indispensabil pentru a diferenţia forma arti- 
culată de cea nearticulată, pentru că vocala e la fel la am- 
bele forme). La plural, masculinul primeşte articolul 
masculin -î, iar neutrul e la fel cu femininul (-le). Modele 
de declinare articulată : 


M. F. N. 


Sing. Pi. Sing. PI. Sing. PI. 


Nom. iepurele iepurii pîinea piinile numele numele 
Gen. iepurelui iepurilor pîinii pîinilor numelui numelor 
Dat. iepurelui iepurilor pîinii pîinilor numelui numelor 
Ac. iepurele iepurii pîinea piinile numele numele 


De la această schemă sînt cîteva abateri. Piele are 
pluralul așteptat, piei, genitivul singular nearticulat la 
fel, cînd se referă la vite, dar pielii, cu privire la oameni. 
Masculinele nene, bade au formele articulate ca femininele 
(nenea, badea, dar gen.-dat. analitic, lui nenea, lui badea). 
Bade are vocativul bade, dar și badeo, ca femininele. În 
același fel sînt tratate numele de persoane cu nominativul 
în -ea: Costea, Petrea au vocativul Costeo, Petreo. 

Numele primelor 5 zile ale săptămînii, terminate în 
consoană muiată (luni etc.) sau în semivocală (joi) sînt de 
genul feminin (în latineşte erau genitive, unele masculine, 
altele feminine). Cu articolul nehotărit, ele se termină în 
-€ (o lune etc.), de aceea sînt încadrate la declinarea a III-a ; 
cu articolul hotărît, se formează lunea etc. 

SUBSTANTIVE IMPARISILABICE 


38. Printre temele consonantice latinești era foarte răs- 
pîndit tipul așa-numitelor imparisilabice, care la nomina- 
tivul singular aveau o silabă (câteodată chiar două silabe) 
mai puțin decît la celelalte cazuri. În românește s-au păs- 
trat un număr de exemple, dar tipul a devenit neproduc- 
tiv. Multe cuvinte organizate în acest mod au încetat de a 
mai fi folosite, la altele s-a păstrat numai una din forme, 
fiind întrebuințată şi în locul celeilalte. De exemplu 
avem numai forma scurtă la șarpe, sînge (urmele unei con- 
soane în plus apar în derivatele sîngera, sângeros) ; avem 
numai forma lungă în părinte, pântece, nepot, în adjectivul 
fierbinte etc. În ultimele secole eliminarea imparisilabi- 
celor a continuat : se zicea jude/judeci, tată/tătîni, mamă, 
mumîni, frate|frăţini, iar astăzi formele lungi sînt învechite 
(rar se mai întîlnesc la genitiv-dativul singular, tătine-tu, 
mâne-ta etc.); faţă de mai vechiul oaspe/oaspeţi, astăzi 
avem singularul refăcut din plural oaspete. Mai demult 
se zicea soru/surori, care a atras după sine pe noru/nurori 
(acesta nu era imparisilabie în latineşte, dar era de decli- 
narea a IV-a, ceea ce înseamnă că în românește ar fi tre- 
buit să aibă pluralul la fel cu singularul), dar astăzi tot 
mai mulți spun la genitiv-dativul singular sorei în loc de 
surorii. Poate părea curios că Îndreptarul mai ţine la 
nurorii. Singurele imparisilabice încă solide sînt om/oa- 
meni Şi cap/capete (acesta avînd însă, cu sensuri diferite, 
noile plurale regulate capi, capuri, în timp ce de la pluralul 
capete s-a refăcut un nou singular regulat capăt). 


ADJECTIVUL 


39. Cuvintele care exprimă însușiri și complinese substan- 
tive se numesc adjective (vezi şi $ 14 şi 17). Nu e suficient 
să spunem că stau pe lingă substantive, căci există și 
substantive în apoziţie pe lingă alte substantive : în pasă- 

rea-liră avem două substantive, dar cel de-al doilea poate 
sta şi singur, pe cînd în pasărea galbenă cuvintul al doilea 
exprimă o însușire a unui substantiv, și acesta nu poate lipsi. 
Nu e mai puţin adevărat că adesea un adjectiv se transformă 
în substantiv (automat), sau un substantiv se transformă, 
în adjectiv (călător). În linii mari, organizarea și flexiunea, 
adjectivelor este aceeași ca a substantivelor. Diferențele 
vor fi prezentate în amănunte. 

În principiu, adjectivul trebuie să se acorde, în gen, 
număr şi caz, cu substantivul său, ca să se vadă că e legat 
de acesta. În latinește, lucrul era foarte necesar, deoarece 
ordinea liberă a cuvintelor permitea plasarea adjectivului 
la distanţă de substantiv. În românește, adjectivul este 
de regulă așezat lîngă substantiv, astfel că în general 
ştim pe care cu care să-l acordăm (vezi $ 231). De aceea 
contopirea unor forme ale adjectivelor nu a cauzat pagube. 

Trebuie spus de altfel că nici în latineşte nu erau 
toate adjectivele împărțite în trei tipuri de flexiune după 
gen, număr și caz. În ce priveşte genul: existau adjective 
cu trei terminaţii la nominativul singular (acestea erau 
cele mai numeroase), avînd masculinul şi neutrul ca sub- 
stantivele masculine și neutre de declinarea a II-a, iar femi- 
ninul ca substantivele feminine de declinarea I (tipul bonus, 
bona, bonum „bun'). Erau apoi adjective numai cu două 
terminaţții la nominativul singular, una pentru masculin 
şi feminin, cealaltă pentru neutru, toate ca substantivele de 
declinarea a III-a (dulcis, dulce „dulce”). În sfîrșit, cea de 
a treia categorie cuprindea adjective de declinarea a III-a, 
imparisilabice, nediferențiate pe genuri la nominativul sin- 
gular, numai neutrul fiind deosebit la acuzativ (recens 
„proaspăt”, devenit în românește rece). 

În românește, adjectivele latinești cu trei terminaţii 
au rămas numai cu două, deoarece neutrul s-a confundat 
la singular cu masculinul, iar la plural cu femininul; ad- 
jectivele cu două terminaţii au rămas cu una singură, deoa- 
rece terminația -is a devenit în româneşte -e (vezi § 24). 
Bineînţeles, cele cu o singură terminaţie au rămas tot cu 
una, astfel că avem numai două tipuri principale. 

Rezultă din cele arătate că declinarea adjectivelor 
va urma în mare pe cea a substantivelor şi expunerea vu 
putea fi astfel simplificată. 


GENUL ADIECTIVELOR 


40. Există un gen neutru la adjective? Evident că cei 
care nu recunosc existența neutrului la substantive nu-l 
admit nici la adjective. Dar faptul curios este că şi cei care 
acceptă substantivele neutre părăsesc poziţia cînd e vorba 
de adjective şi susţin că aici există numai două genuri, de- 
oarece singularul este la fel cu masculinul, iar pluralul 
la fel cu femininul. 

Trebuie deci reluată argumentarea și amintit că bun/ 
bune nu e şi masculin şi feminin, ci nici masculin, nici femi- 
nin, căci interesează opoziţiile, nu concordanțele. Și dacă 
recunoaştem că există trei feluri de substantive şi că ad- 
jectivele se acordă cu substantivele, cum putem ezita să 
numim neutru un adjectiv care nu se confundă în ansamblu 
nici cu masculinul nici cu femininul și care se acordă cu 
un substantiv neutru? 

Semnul care diferențiază femininul, la nominativul 
singular de declinarea I, este -ă, care marchează și decli- 
narea, şi genul, și numărul şi cazul (lung-ă). După consoane 
muiate, după i vocală şi consoană, acest -ă devine -e, ca 
și la substantivele de declinarea I, ceea ce înseamnă că în 
această situaţie femininul adjectivelor cu două terminaţii 
e format ca la declinarea a III-a (vechi/veche, dibaci/dibace, 
viujvie, gălbui/gălbuic). 

Aici se mai încadrează un număr de adjective cu 
nominativul singular masculin terminat în -u, înaintea, 
căruia este o vocală: cele terminate în -eu formează în 
mod normal femininul în -ee (violaceu/violacee), deoarece 
după e nu se poate pronunţa un ă; cele terminate în -îu 
au femininul în -îie (lălu/lălâie), pentru că de asemenea 
după î nu se poate pronunţa un ă, iar cînd acesta a fost 


ADJECTIVUL 65 


înlocuit cu e, a degajat înaintea sa un ¿ consoană, așa cum 
se întîmpla în trecut întotdeauna cu vocala e după altă 


vocală. 


NUMĂRUL ADJECTIVELOR 


41. Pluralul la femininele de declinarea I se formează cu -e 
(veselă vesele), deci ca la substantivele de aceeași declinare ; 
-i apare mai rar decît la substantive, numai acolo unde 
e impus de consoana finală a temei, -c sau -g (mică/mici) 
şi, bineînţeles, acolo unde nominativul singular a căpătat 
desinenţa -e. De fapt, la primul tip pluralul se formează 
numai prin modificarea consoanei finale a temei, căci -i 
nu se pronunţă, iar la al doilea, i apare și la singular, deci 
numai în cazul lui vie se adaugă un i semivocalic, iar în 
cazul lui gălbuie desinenţa la plural este zero. Trebuie 
adăugat că, spre deosebire de substantive, vom găsi ad- 
jective care au singularul în -că, -gă şi pluralul în -ce, -ge: 
cronice, eroice, caracteristice (pluralul cronici, caracteristici 
fiind rezervat pentru adjectivele substantivate, care astfel 
se diferențiază de adjectivele propriu-zise); de asemenea 
vitrege. Bineînţeles, la declinarea a III-a pluralul feminine- 
lor este cn -ù (verde/verzi). 

La masculine, pluralul este peste tot cu -i (bun/buni, 
tierbinie |ţierbinţi). La neutre este ca la feminine. 


CAZURILE ADJECTIVELOR 


42, La declinarea nearticulată, singurul lucru de semnalat 
este că la feminine genitiv-dativul singular este la fel cu 
nominativul plural (fapt întîlnit şi la substantive), încolo 
toate formele, la toate genurile și numerele, sînt egale cu 
nominativul. 

Desinenţa femininului, la declinarea I, este -ă, ca 
la substantivele de aceeași declinare (de altfel în limba 

indo-europeană comună genul a apărut întîi la adjective 
şi numai după modelul acestora s-au format perechi de 
substantive ca lat. equus/equa „cal/iapă”). Această desi- 
nenţă se adaugă la tema masculinului, terminată în con- 
soană (înalt /înaltă) ; cînd masculinul are desinenţa -u vo- 
calic, acesta este înlocuit cu -ă (albastru jalbastră), aşa cum 
la plural este înlocuit cu - la substantive și la adjectivele 
masculine. La nou, -u se menţine la feminin (nouă). 


ALTERNANȚELE CONSONANTICE 


43. Se produc şi aici alternanţele consonantice cunoscute 
de la substantive, şi anume la masculine și la feminiuele 
de declinarea a III-a: mase. bogat/bogați, scund/scunazi, 
micjmici etc. ; fem. repede/repezi etc., la care trebuie să 
adăugăm adjectivele de declinarea întîi cu tema terminată 
în -c, -g : mică/mici, lungă]lungi. Şi la adjective găsim unele 
modificări mai adinci, de exemplu firesc/firești (m. şi £.), 
albastru|albaștri, în general cunoscute de la substantive. 
În ce-l priveşte pe -l, el alternează şi aici cu i semivocalie 
(gol/goi), dar și aici la cuvintele mai noi rămine -l muiat 
(fidel fideli, naţional| naţionali). 


ALTERNANȚELE VOCALICE 


44. Şi alternanţele vocalice sînt în linii mari cele întilnite 
la substantive. Aici vom avea de-a face în primul rînd cu 
diferenţierea pe genuri : femininul se distinge de masculin, 
în afară de desinenţe, şi prin variaţii vocalice. Găsim astfel 
alternanţele e/ea (bleg/bleagă) şi ojoa (mori/moartă). La 
plural, nu apare alternanța a/ă (cu excepţia lui călare/ 
călări, cu atit mai curioasă cu cît o găsim şi la masculin). 
Atât la masculin, cât și la feminin, întîlnim alternanţele 
ă/e şi îji, adesea în corpul aceluiaşi adjectiv (de exemplu, 
separate, proaspăt/proaspeți şi proaspătă/proaspete, țeapăn| 

tepeni gi feapănățepene, i iar reunite, tînăr/tineri şi tînără/ 
tinere, vînăt/vineți şi vînătă/vinele) . 

Ca și la substantive, constatăm că în cuvintele re- 
cente altemanțele nu mai au loc. La feminin avem exem- 
ple ca directă, atonă, cu e şi o păstraţi. La plural alternanțele 
sînt excluse, căci nu mai împrumutăm adjective care să 
conţină la singular vocalele ă, î. 


MODELE DE DECLINARE 


45. Deoarece unele masculine de declinarea a II-a au fe- 
minine de declinarea I, iar altele de declinarea a III-a, 
le voi da pe toate împreună. Găsim la declinarea near- 
ticulată : 


M. F. N. 
Sing. PI. Sing. PL. Sing. PL. 
N.—Ac. bun buni bună bune bun bune 
G.—D. bun buni bune bune bun bune 
M. F. N. 
Sing. PL Sing. Pi Sing. PI. 
N.—Ac. viu vii vie vii viu vii 
G.—D. viu vii vii vii viu vii 
M. F. N. 
sing. PI. Sing. pi. Sing. PI, 
N.— A verde verzi verde verzi verde verzi 
G.— verde verzi verzi verzi verde verzi 

Iată și un model de declinare articulată : 


`M. F. Ne 
Sing. PI. Sing. PI. Sing. Pl. 


N.—Ac. bunul  bunii buna bunele bunul bunele 
G.—D. bunului bunilor bunei bunelor bunului bunelor 


M. F. N. 


sing. PL. Sing. PI. Sing. PI. 


N.—Ac. viul viii via viile viul viile 
G.—D. viului viilor viei viilor viului viilor 


M. F. N. 


Sing. PI. Sing. PL Sing. Pi. 


N.—Ac. verdele verzii verdea verzile verdele verzile 
G.—D. verdelui verzilor verzii verzilor verdelui verzilor 


Formele articulate se folosesc în două situaţii: 
cînd adjectivul e pus înaintea substantivului, şi preia de 
la acesta din urmă articolul, astfel că adjectivul e articulat 
iar substantivul nu, şi cînd adjectivul e folosit singur, 
astfel că devine substantiv. Se zice deci ultimul mohican 
şi moartea ultimului. 

Adjectivul poate primi și articolul prepus cel, pe de 
o parte în cazul cînd substantivul lipseşte (fie că e subin- 
teles, de exemplu nu piciorul drept, ci cel stîng, fie că adjec- 
tivul e substantivat, de exemplu cele bune să se-adune), 
pe de altă parte cînd adjectivul e pus după substantiv 
(de exemplu omul cel rău), în care caz notăm prezenţa a 
două articole. Locuţiunile adjectivale primesc articolul 

cel şi cînd substantivul precedă : cel din urmă tangou. La com- 
parativ (vezi $ 48), articolul cel se poate pune și cînd pre- 
cedă substantivul şi cînd precedă adjectivul (cea mai mare 
Ursă, Ursa cea mai marc). La superlativ, articolul este 
obligator, indiferent de poziţia adjectivului. 


ALTE TIPURI DE ADJEOTIVE 


46. Substantivele și adjectivele formate cu sufixul de 
nume de agent -tor au femininul în -toare. E probabil că 
forma de feminin este primitivă, iar cea de masculin și 
neutru singular e refăcută din cea de feminin. Astfel mas- 
culinul şi neutrul sînt de declinarea a II-a, iar femininul 
de declinurea a III-a: m. muncitor, pl. muncitori, f. mun- 
citoare, pl. muncitoare, cu genitivul singular tot munai- 
toare, n. muncitor, pl. muncitoare. 

Mai există o grupare hibridă : adjective la care con- 
soana finală a masculinului a fost muiată dar şi-a pierdut 
muierea, pe cînd femininul a rămas de declinarea a III-a, 
format fiind de la masculinul cu consoană muiată : con- 
trar, î. contrarie, obligator, f. obligatorie. 

De la nou, pluralul este, pentru toate genurile. noi, 
dar se mai întilneşte formația învechită, la feminin, nouă 
(haine nouă). Pentru desinenţa -ă, vezi $ 32 (ouă). 

Adjectivele diminutive terminate la masculin în -el 
au femininul cu -ea (mărumtel/mărunţea), ca şi substanti- 
vele de acelaşi tip. Şi tot ca la substantive, s-a creat o 
variantă feminină, mult mai folosită, cu -ică (mărunţică), 
pluralul rămînînd cu -ele (mărunţele). Aici mai trebuie 
amintit că adjectivele greu şi rău, care la origine, în lati- 
neşte, nu aveau nimic curios (greu era de declinarea a III-a, 
iar rău de a II-a), au căpătat femininele grea şi rea, cu plu- 
ralele grele și rele (vezi $ 30). 

Un accident l-a făcut neregulat și pe roșu, care a 
căpătat femininul roșie. Masculinul primitiv era roșiu, dar, 
după ce i a devenit; semivocalie, consoana s-a durificat 
ȘI astfel s-a ajuns la roșu, cu -u final păstrat, deşi nu are 

înainte un grup de consoane. Regional se pronunţă roș/ 
roșă, astfel că adjectivul a redevenit regulat. În limba, 
literară însă, se menţine femininul primitiv, roșie. 

Şi printre adjectivele latinești, ca şi printre substan- 
tive, existau imparisilabice (mai cu seamă provenite din 
participii prezente). În românește, ele au păstrat fie forma; 
scurtă (de exemplu rece, pentru care se poate compara neo- 
logismul recent, vezi și $ 39), fie forma lungă (de exemplu 
fierbinte, vezi neologismul fervent). În orice caz, în românește 
nu există exemple de adjective care să aibă o formă lungă 
şi una scurtă, decît ca dublete, diferite între ele la toate 
formele cazuale : prezent şi (învechit) prezinte, dirigent 
și (păstrat numai ca substantiv) diriginte etc. Este o 
problemă de formare a cuvintelor, nu de morfologie. 

Adjectivele cu o singură terminaţie la nominativul 
singular prezintă diferenţe pe genuri la genitiv-dativul 
singular, deoarece aici femininul este egal cu pluralul: 
de la limpede, gen. masc. e limpede, iar fem. e limpezi. 
Bineînţeles, la declinarea articulată se produce diferențiere 
generală între masculin și feminin. Sînt totuși exemple 
de adjective care nu au diferenţă nici la genitiv, deși la 
plural ele se diferenţiază : unui băiat precoce, unei fete pre- 
coce, dar băieţi precoci, fete precoce. 

În sfîrşit, există şi adjective nedeclinabile. Ca să 
nu mai discutăm exemplele neologice de tipul numelor de 
culori (bleu, crem, kaki, roz etc.), voi cita cîteva adjective 
tradiționale : ferice, de origine latină, cumsecade (din lo- 
cuțiunea cum se cade, care se termina cu un verb). 

Citeva adjective care dau indicaţii cantitative (mult, 
tot) au genitiv-dativul plural format după modelul p1o- 
numelor (multor, tuturor; de fapt este păstrată aici finala 
respectivă din limba latină). 


VOOATIVUL 


47. Adjectivul substantivizat sau pus înaintea substan- 
tivului poate avea formă de vocativ : la masculin, scumpe 

rietene (deci ambele cuvinte prezintă desinenţa), bunule 
îmvățălor ; răule. 

La feminin, nu există formă specială pentru voeativ 
(cum e tipul în -o la substantive); numai adjectivul sub- 
stantivat poate avea forma aceasta (scumpo), care e chiar 
obligatorie : nu se poate folosi, pentru a chema pe cineva, 
forma de nominativ scumpă. Imediat însă ce se alipeşte 
un substantiv, forma de nominativ devine obligatorie : 
scumpă soră. 

În mod curios, drag, indiferent dacă e substantivat 
sau nu, are la masculin un vocativ cu forma nominati- 
vului feminin: dragă frate, sau dragă pur şi simplu. Se poate 
compara forma, maghiară draga, dar aceasta nu poate fi prea 
veche, căci n-ar fi păstrat grupul de consoane inițial (de 
exemplu germanul Trabant a devenit darabont în maghiară, 
de unde în românește dorobanţ). 

Adjectivul la vocativ, urmat de un genitiv, preia de 
lw acesta din urmă articolul genitival, astfel că apare un 
vocativ articulat : dragă a mea soră devine draga mea soră 
şi la fel, la masculin, dragul tatei. Observaţia este valabilă 
şi pentru substantive, puse, fie la nominativ, fie la vocativ : 
fiul meu. 


GRADELE DE OOMPARAȚIE 


48. Adjectivul are grade de comparaţie, care marchează 
diferenţe de nivel în ce privește dotarea cu o însușire. Se 
găsesc trei grade : pozitivul, care exprimă însuşirea în mod 
absolut, comparativul, care exprimă un grad mai intens, 
Şi superlativul, care exprimă gradul cel mai intens de po- 
sesiune a însuşirii. În ultimul timp se pune în discuţie 
statutul pozitivului : de vreme ce marchează numai pre- 
zențţa însușirii, de cele mai multe ori fără confruntarea cu 
alte substantive care prezintă aceeaşi însușire, pozitivul 
n-ar fi un grad și în general nici nu implică o comparaţie. 
Da comparaţia nu poate avea loc decît în raport cu alt 
termen, mai simplu spus, n-am putea constata că un copac 

e mai înalt, dacă nu l-am compara cu altul care posedă şi 
el în oarecare măsură însuşirea de înalt”, deci pozitivul 
interesează şi el cînd e vorba de comparaţie. Gradul pozi- 
tiv ar putea fi numit gradul zero, dar zero are şi el o valoare, 
tocmai prin comparație. 

În latineşte, comparativul se forma sintetic, dar în 
unele cazuri apăreau încă din antichitate forme analitice. 
Cele mai mult folosite dintre adjective aveau forme su- 
pletive (vezi $ 4): de exemplu de la bonus „bun”, compa- 
rativul era melior, iar superlativul optimus. Limbile ro- 
manice apusene au păstrat urme ale acestor forme, dintre 
care unele sînt reprezentate, pe cale de împrumut, și în 
românește, dar fără să formeze serii. Zicem astfel minor, 
optim, dar comparativul lui mic sau superlativul lui bun 
se formează normal, pe cale analitică, într-atit încît mulţi 
spun greşit cel mai optim (vezi mai jos). 

Comparativul arată că însușirea e prezentă într-un 
grad mai intens decît la alt exemplar sau, eventual, la 
același exemplar în împrejurări diferite. OQomparativul 
se formează cu ajutorul adverbului mai, care la origine 
(lat. magis) însemna „mai mult”: vulpea e mai șireată 
decît lupul ; vulpea este astăzi mai flămândă decît ieri. Există 
comparativ de superioritate (mai capabil), de inferioritate 
(mai puțin capabil) şi de egalitate (tot atît de capabil). 
Aceasta din urmă n-ar avea rațiune dacă n-am admite că 
pozitivul este un grad de comparaţie, deoarece de fapt 
aici comparăm între ele două pozitive. 

Superlativul arată că însușirea există în cel mai înalt 
sau în cel mai scăzut grad. Există două tipuri de superla- 
tiv, relativ și absolut. Primul stabileşte o ierarhie între mai 
multe exemplare luate în comparaţie, iar al doilea constată 
numai prezenţa însuşirii într-un grad intens. Avem deci 
următoarele posibilităţi : 

superlativ absolut de superioritate: cel mai înalu 
dintre munți; de inferioritate : cel mai puţin înalt; 

superlativ relativ de superioritate : un munte foarte 
înalt ; de inferioritate : foarte puţin înalt. 

Se poate uşor constata că superlativul absolut poate 
să marcheze un grad inferior celui relativ : un munte este 
foarte înalt, dar nu e cel mai înalt. 

Atit comparativul, cît şi superlativul pot fi formate 
cu diverse alte cuvinte decît cele arătate : pentıu compara- 
tiv, nu tot atît de, tot aşa de, la fel de, tot mai, din ce în ce 
mai, şi mai etc.; pentru superlativul absolut, mult, tare, 
grozav de, teribil de, excesiv de, prea şi aşa mai departe. 
Diferenţele depind adesea de gustul vorbitorului, de efec- 
tul pe care vrea să-l producă. 

Superlativul se formează uneori și cu prefixe : prea- 
(preamărit), super- (superelegant), ultra- (ultraprogreaist) 
etc. În puține cazuri se foloseşte, înti-un limbaj întru- 
cîtva pretenţios, superlativul latinesc cu sufix, de exem- 
plu rarisim. În terminologia militară s-a creat și un sub- 
stantiv format așa: generalisim. 

În sfîrşit, trebuie arătat că uneori comparativul pri- 
meşte articolul prepus cel şi atunci este oarecare greutate 
să-l diferențiem de superlativ : fratele cel mai mare dintre 
mai mulţi este superlativ ; dar dacă sint numai doi fraţi, 
putem spune despre unul că e cel mare sau cel mai mare 
(cu înţelesul de „acela dintre amindoi care este mai mare”). 

În afară de adjective şi de adverbe (pentru care vezi 
$ 142), la care e natural să găsim grade de comparaţie, în 
anumite împrejurări ele apar şi la substantive care exprimă 
într-un fel oarecare însușiri (multe dintre ele pot servi 
de apoziţie) : aici e mai liniște decât dincolo; e cel mai poet 
dintre colegii noștri. 

Se răspindește obiceiul de a folosi comparativul 
într-un chip pleonastie. Se poate zice el are această cali- 
tate într-un grad redus, într-un grad sporit, sau într-un 
grad mai mic, mai mare; combinînd cele două formule, se 
ajunge la expresii ca mai redus, mai sporit, în exemple ca 
un dicționar este foarte voluminos, pe cînd altul e mai redus ; 
eu am avut un procentaj slab, pe cînd tu, unul mai sporit. 

Oe e greșit aici? Unul nu poate fi mai redus sau mai sporit, 
dacă celălalt nu este şi el redus sau sporit. 

Unele adjective nu au în mod normal grade de com- 
paraţie. În primul 1înd cele care sînt în realitate compara- 
tive sau superlative latinești, de exemplu, comparative: 
superior, inferior etc.; superlative: optim, suprem ete. 
Este deci în principiu greşit să se zică mai superior, cel 
mai optim. (De notat totuşi că, necunoscînd originea cu- 
vintelor, vorbitorii le iau drept pozitive, cu o valoare 
puţin diferită de cea originară, de exemplu inferior ajunge 
Bă însemne „de mică valoare” ; dintre două obiecte, am- 
bele proaste, unul e prezentat ca mai inferior decît celă- 
lalt.) În al doilea 1înd nu au grade de comparaţie adjec- 
tivele cae exprimă însuşiri absolute, de exemplu unic, 
perfect, care deci nu admit diferențieri de grad. 


NUMERALUL 


49. Este una dintre părţile de vorbire contestate. Se arată, 
pe bună dreptate, că numeralele joacă 10l uneori de ad- 
jectiv, alteori de substantiv, de adverb, apoi de pronume, 
astfel că n-ar merita să fie acceptate ca o clasă distinctă. 
Să mai notăm că unele dintre ele provin din substantive 
(de exemplu jumătate însemna, în forma latină, dimidie- 
tas, „înjumătățire? și păstrează pînă azi întrebuinţări 
de substantiv). Dacă ne referim la sensul lexical, deci lu 
faptul că numeralele dau intormaţii cantitative, ar în- 
semna să inserăm printre ele și cuvinte ca mult, putin, 
tot, întreg, numeros etc. (unii chiar fac acest pas). Dar însuși 
faptul că se leagă de mai multe părţi de vorbire, avînd to- 
tuşi caracteristici comune între ele, este suficient ca să le 
considerăm o clasă aparte, de vreme ce ne interesează 
în primul rînd deosebirile, nu asemănările. Ce au comun 
între ele numeralele? Relaţia cu numerele, care constituie 

un element deosebit de important pentru gîndirea ome- 
mească 1. 

Cel mai obişnuit, numeralele sînt întrebuințate în 
calitate de adjective, adică stau pe lîngă un substantiv, 
asupra căruia aduc informaţii numerice (trei copii, a gap- 
tea minune, o recoltă înzecită etc.). Cu toate acestea, zece, 
sută, milion, miliard sînt clasate ca substantive, pentru 
că au nu numai o formă de plural alături de cea de sin- 
gular, ci şi forme articulate şi mai ales pentru că primese 
în mod permanent înaintea lor numeale adjectivale (cinci 
sute etc.), în timp ce numeralele luate ca adjective nu pot 
avea asemenea întrebuințare. 

Mai trebuie pomenite aici unele substantive, derivate 
străine de la numerale, care se pot folosi pentru a exprima 
date cantitative. Aceste derivate se folosesc și la noi, fiind 
împrumutate : duzină „grup de 12”, chenzină „grup de 
15 zile şi salariul aferent”, apoi carantină „izolarea pe timp 
de 40 de zile”. Din româneşte se foloseşte mai des o pereche 
de cu înțelesul de „,doi” (i-a tras o pereche de palme). 


NUMERALELE CARDINALE 


50. Numeralele care dau pur și simplu informaţii asupra 
cantității exemplarelor se numesc cardinale (în jurul lor 
se grupează celelalte, pe care le vom vedea). De la 1 
pînă la 10 ele sînt cuvinte simple și vin toate din latinegte 
(asupra originii lor mai îndepărtate avem informaţii des- 
tul de nesigure). De la 10 pînă la 19 găsim numerale com- 
puse din zece, precedat de unul din primele 9, între cele două 
nume de numere punîndu-se prepoziția spre, care la înce- 
put însemna peste” ; urmează apoi compuse cu zece (două- 
zeci, treizeci etc.), la care se adaugă, la urmă, numărul 
unităților, precedat de și (douăzeci şi unu etc.), pînă la 


1 La concluzia că trebuie menţinută clasa numeralelor ajung, pe 
baza altor considerente, Sanda Golopenţția-Eretescu, SCL, XVI, 1965, 3, 
P. 383 — 390, şi Viorica Florea, LR, XIV, 1965, 3, p. 335—343. 

99. De aici înainte se folosesc numeralele sută, mie, milion, 
miliard, precedate de numărul unităţii (o sută, două sute etc.) 
şi urmate de numărul zecilor şi al unităţilor (trei sute douăzeci 
și șapte; tot aşa două mii patru sute treizeci şi cinci etc.). 

Acum amănunte privitoare la pronunțare. De la 
11 înainte, găsim adesea formaţii comprimate, astfel 
încît formele folosite în practică sînt mai scurte decît suma 
părţilor lor componente. Aceasta se explică prin faptul că 
numeralele compuse sînt destul de lungi, iar suprimarea 
a două sau trei dintre sunete nu face cuvîntul de nerecu- 
noscut. Se obține deci o economie de efort şi de timp. Dacă 
unsprezece în loc de unusprezece nu atrage prea mult aten- 
ţia (forma un o avem şi în afara compusului), în orice caz 
paisprezece, șaisprezece şi șaizeci sînt adesea remarcate. 
Unii pedanţi ar vrea să ne oblige să ne întoarcem la formele 
primitive patrusprezece, șasesprezece şi șasezeci. Se pronunţă 
în mod obişnuit cinsprezece şi cinzeci (rar se mai poate 
auzi cincisprezece şi cincizeci), opsprezece, obzeci. 

Alte modificări, chiar dacă nu sînt recomandate, sînt 
foarte răspindite și în orice caz nu sînt condamnate: 
douășunu, patrujdoi, cinzeștrei, șaptesșapie ete. Mai puţin 
admise sînt șapsprezece, optăsprezece, optisprezece, douăj (dă), 
treij(dă) etc., apoi treișpatru, pașeinci, șaișasă, șapșapie 
etc., iar categoric condamnate sînt unspce, unșpe, paişpe ete. 

Cînd se comunică la telefon un număr, există peri- 
colul să se confunde șase cu șapte şi două cu nouă, de aceea 
adesea se pronunţă septe în loc de șapte, doizeci şi trei în 
loc de douăzeci și trei etc. N-ar îi de mirare dacă aceste 
forme schimbate, evitind orice echivoc, ar lua cu timpul 
lovul celor tradiționale. 


SCRIEREA NUMERELOR 


51. Nunierele se scriu totdeauna cu cifre in matematică 
şi în contabilitate. În alte împrejurări, dacă e vorba de 
discutat asupra numerelor, se scrie cu cifre, iar dacă e 
vorba numai de a da indicații cantitative asupra unor exem- 
plare, se scrie cu litere. De exemplu nu se obişnuieşte o 


NUMERĂLUL priza 


formulă ca am întâlnit 2 prieteni. Totuşi, pe măsură ce e 
vorba de numere mai mari, facem apel tot mai mult la 
cifre, căci ne-a veni peste mină să scriem, de exemplu, că 
un dictionar are o mie sgapte sute douăzeci și patru de pagini. 

Cind se vorbește despre ani, se omite adesea secolul 
pentru ultimii o sută de ani, de exemplu zicem era prin 
9S şi înţelegem 1898. Se depășește secolul cînd se vorbește 
de rezoluţia de la 48 gi se înţelege 1848 şi probabil se va 
continua să se vorbească de războiul de la 77, înţelegîn- 
du-se 1877. Ceea ce ne privește în acest paragraf este fap- 
tul că în ultimul timp a început, în diverse limbi, printre 
care şi a noastră, să se pună apostrof în locul cifrelor 
omise : ediția '7] a festivalului. O regulă în această privinţă 
nu a fost stabilită. 

Numeralul unu se serie așa, fără -], adică așa cum se 
pronunţă. Cînd are valoare de pronume, fiind opus lui 
altul, se scrie cu -l. Desigur justificarea este că în primul 
caz nu se simte că e articulat. 


ÎNTY EBUINŢĂNUI ALE NUMERALELOI CARDINALE 


52. A fost o vreme cînd oamenii acordau o valoare mistică 
unora dintre numere, pe care le găsim și astăzi folosite 
mult mai mult acolo unde imaginaţia ne permite să facem 
o alegere. Aceste numere sînt 3, 7, 9, 12 și 40. În poveşti, 
in. zicători şi expresii, în ghicitori etc., găsim cu prisosinţă 
exemple de folosire a acestor numere. Concepţia primitivă 
este desigur răspunzătoare și pentru unele împărțiri ale 
timpului (săptămîna de 7 zile, anul de 12 luni, ceea ce nu 
corespunde exact numărului de rotații ale lunii în jurul 
pămîntului) şi altele asemănătoare. În unele cazuri mai 
rare vom găsi cu aceeași valoare şi ordinalele şi alte nume- 
rale formate de cele pe care le-am pomenit. 

Există apoi numere mari sau mici nedetenminate, 
în sensul că ele inseamnă „mult” sau „,puţin”, fără a pre- 
ciza exact cantitatea. Astfel zicem de sute de ori, de mii, 
de milioane de ori, cu înţelesul de „adesea”, sau de trei 

parale, cu înţelesul de ieftin”. Nu avem aici exact ace- 
laşi procedeu ca atunci cînd folosim numere rotunde cu 
înţeles de aproximare, de exemplu zicem 1000, ceea ce 
poate însemna „ceva mai mult sau ceva mai puţin decit 
1000”. Mai amintesc că pentru aproximaţie se folosesc 
două numere la rînd, de exemplu am citit 3—4 pagini, 
iar cînd e vorba de numere mai mari, se alătuă numele de 
unități superioare : 30—40, sau 3—4 sute, 4—5 miiete, 


FLEXIUNEA NUMERALELOR CARDINALE 


53. Singurele care au diferențe de gen sînt în principiu 
unu (una, 0) şi doi (două) ; zic „în principiu”, pentru că 
şi trei are forma de feminin-neutru trele, dar numai în 
construcţii ca toate trele, câteși trele, nu tocmai literare. Ele se 
explică prin analogii cu adjectivele grei/grele, răi/rele. Forma 
de feminin o provine, evident, din ună (care astăzi nu mai 
este folosită), dar schimbarea nu a găsit încă o explicaţie 
satisfăcătoare. 

Ou valoare substantivală, numeralele mici (de la doi 
la zece) au şi formă articulată, întrebuințată pentru a 
denumi obiecte caracterizate prin prezenţa unui aspect 
cantitativ, de exemplu note la școală, categorii de cărți de 
joc ete. Ele sînt clasate printre neutre : dosul, teiul, cin- 
ciul, optul sint de declinarea a II-a, șasele, șaptele, nouăle, 
zecele de declinarea a III-a. Pentru numărul patru o ase- 
menea formă nu există, deoarece forma nearticulată este 
organizată întocmai ca şi cum ar fi articulată (ceea ce se 
explică prin faptul că articolul -l nu se mai pronunţă, 
vezi $ 66). Cu atit mai mult numeralele mai mari, sută etc., 
care sînt substantive, au forme articulate : suta, mia, mili- 
onul, miliardul. Bineînţeles, aceste substantive au forme de 
genitiv-dativ : la singular, sutei, miei, milionului, mibiardului, 
la plural, sutelor, miilor, milioanelor, miliardelor. Femininele au 
şi forme de genitiv-dativ nearticulat : (unei) sute, (unei) mii. 

Luate ca adjective, primele zece numerale nu au 
forme flexionare, cu excepţia lui un, de care vom vorbi 

îndată (mai demult şi doi avea forme de genitiv-dativ, 
care astăzi nu se mai folosesc). Se arată de obicei că nume- 
ralele se pun la genitiv sau la dativ cu ajutorul cuvintelor 
auxiliare « (pentru genitiv) şi la (pentru dativ): tată a 
doi copii, dau premii la trei copii. Aici se ataşează şi unele 
adjective care dau indicaţii cantitative, de exemplu nu- 
meros (câștigător a numeroase concursuri, titlu atribuit la 
numeroşi sportivi etc.). De fapt, la se referă la substantivul 
care urmează după adjectiv, de vreme ce se zice și dau 
premii la copii, vezi § 164. 

Singur numeralul un îşi păstrează (leclinarea : mas- 
culin şi neutru, N.— Ac. un, G.—D. unui; feminin, N.— Ac. 
0, G.—D. unei. Formele masculină şi neutră unu, feminină 
una, par articulate; dar avînd în vedere că genitiv dati- 
vul este unuia, uneia, ne putem întreba dacă nu cumva 
-a este aici o particulă deictică, iar -u a apărut prin confu- 
zie cu articolul. 


NUMEBRALELE ORDINALE 


54. Nuwmeralele ordinale arată ordinea numerică în care 
este plasat un obiect. În principiu, trebuie să numărăm 
exemplarele cu să aflăm rangul celui care ne interesează ; 
îl notăm atunci cu un termen legat de numeralul la care am 
ajuns cu numerotarea. Astfel, constatind că la un concurs 
sînt șapte candidați plasați înaintea celui de care ne ocu- 
păm, declarăm că acesta este al optulea. Am zis „în prin- 
cipiu”, pentru că există în şirul o:dinalelor cel puţin două 
poziţii unde nu intervin formații de la cardinale. Este 
vorba de cel dintii (sau primul) şi de cel din urmă (sau 
ultimul). După cum se vede, din punctul de vedere al 
originii, acestea nu au nimic de-a face cu numeralele. Dacă 
ne putem închipui în principiu că primul ar putea purta 
un nume format de la unu, ultimul nu poate fi în nici un 
caz legat de un numeral, de vreme ce numărul unităților 
care îl preced diferă de la o ocazie la alta. 

Adevărul este că în aceste cazuri nu e nevoie să nu- 
mărăm, căci poziţia pe primul sau pe ultimul loc se vede 
dintr-o ochire, astfel că este independentă de numărul 
celorlalte exemplare. În unele limbi și „al doilea” este în 
această situaţie, numele lui fiind derivat; de la teme care 
înseamnă „a urma” sau alt”. Ca împrumut folosim şi 
noi pe secund pentru „al doilea” (tert, pentru „al treilea”, 
neanalizabil în românește este totuși legat, în latineşște, 
de tres trei”). Gramatica Academiei consideră că întîiul 
este totuși numeral, pe cînd uitimul nu, deoarece nu se 
numără. De fapt, nici întâiul nu se numără; după părerea 
mea, toate cuvintele citate trebuie cuprinse printre numera- 
lele ordinale, pentru că, indiferent de originea lor, joacă ace- 
laşi rol cu acestea din urmă. 

Cu excepţiile pomenite, numeralele ordinale se for- 
mează de la cardinale, adăugînd la începutul acestora 
articolul al pentru masculin și neutru, a pentru feminin, 
iar la sfîrşitul numeralului se adaugă la masculin artico- 
lul enclitic -le urmat de vocala -a: al doilea, al treilea, al 
o sută șaptelea (sau al o sută și șaptelea) etc. iar la feminin, 
articolul -a (a treia, a patra). Singur doi are şi aici formă 
de feminin și în temă: a doua. Pentru opt, ca să se evite 
aglomerarea de consoane în aceeași silabă, s-a menţinut 
vechea finală -u şi se zice al optulea. La fel la al cincilea, 
se menţine în pronunțare al doilea i, care la numeralul 
cardinal nu mai e decît un semn grafic. În cazuri rare se 
folosesc şi plurale, numai de formă masculină : ai doilea, 
ai treilea etc. 

Înaintea numeralului se mai poate folosi articolul 
nehotărît un, o (un al doilea, o a treia) şi, mai treevent, 
articolul adjectival cel, cea, urmat de prepoziția de (cel de-al 
patrulea, cea de-a cincea). Această formulă are și plural 
(cei de-al doilea, mult mai folosită decît tipul ai doilea). 

La feminin, articolul a se contopeşte adesea în pro- 
nunțare cu articolul enclitic -a atașat la substantivul 
precedent, de exemplu se zice clasa doua; în scris este 
obligatorie marcarea ambelor articole (deci clasa a doua), 
tinind seamă între altele de faptul că la masculin conto- 

pirea nu se produce (anul al doilea, nu anul doilea). 
Întâiul, primul, secundul, ultimul au forme articulate cu 
articolul enclitic. 

Întîi a fost folosit la început mai mult ca adverb 
şi în orice caz nu avea formă de feminin. Pînă astăzi ĉa 
limbajul popular se mai zice nevasta de-ntii. Tot așa se 
zice cea dintii durere, iar lucrările normative recomandă 
să se zică clasa întîi. Cu timpul, a apărut și for ma de femi- 
nin articulat (prin analogie cu celelalte numerale ordinale), 
întîia, care a devenit obligatorie cînd numeralul e sub- 
stantivat (un bilet de întâia, adică „de clasa întîi”) şi de 
asemenea cînd ordinalul cu valoare adjectivală e pus îna- 
intea substantivului (întâia dată). Astăzi mulţi iulosese 
forma articulată și după substantiv (clasa întîia), ceea ce 
manualele normative încă nu vor să permită. În Moldova 
se aude şi a-ntîia, format la fel cu a doua, de asemenea, 
socotit greşit, dar într-a-ntîi nu poate fi evitat. Dacă se 
admit aceste inovaţii, rezultatul nu va fi decît eliminarea 
unei excepţii a cărei rațiune vorbitorii nu o recunosc. 

Din cauză că în scris se folosesc adesea cifrele latine 
(cardinale) pentru a marca ordinalele, de exemplu anul 
III, capitolul V, s-a ajuns să se citească așa, apoi să se 
Bpună şi în conversaţie, de exemplu, anul trei, capitolul 
cinci, în loc de anul al treilea, capitolul al cincilea, ceea ce 
se socotește necorect. Dar la numerele mai mari ar fi de 
neconceput să se folosească ordinalele, de exemplu să se 
zică anul al o mie cinci sute patruzeci și treilea. Prin 
aceasta, treptat, numeralele ordinale, în această funcţi- 
une, sînt înlocuite de cardinale. 


NUMERALELE 0OOLECTIVE 


35. Se numesc astfel numeralele care denumesc grupuri 
de obiecte, deci marchează faptul că mai multe exemplare 
formează o unitate. Pentru doi, există un cuvînt vechi, 

amândoi (fem. amândouă), format dintr-un numeral latin, 
ambo, care însemna „amindoi”, şi la care s-a adăugat, 
pleonastic, numeralul doi, deoarece vorbitorii nu mai cu- 
noşteau înțelesul real al lui ambo. Pe baza acestui model 
s-a mers mai departe şi s-au format amfântrei, amânpatru, 
care la început nu erau pleonastice, ci absurde, căci, dacă 
ne referim la etimologia lor, ele însemnau „ambii trei”, 
„ambii patru”. În orice caz aceste două ultime formenu 
pot fi socotite literare. S-a introdus apoi neologismul 
ambii, cu femininul ambele, numai articulat. Atât amândoi, 
cit și ambii, au forme de genitiv-dativ, bineînțeles plural 
(amândoror, substantivat amândorora, şi ambilor, ambelor). 

De la trei înainte, există formaţia, considerată corectă» 
dar folosită numai în stilul popular (şi desigur nu în toate 
regiunile), cu toţi, transformat în tus- : tusirei, tuspatru etc. 
Literar este câreșitrei, cîteșipatru ete. Cu cât sînt numerele 
mai mari, cu atît mai rar se folosesc aceste formaţii. Mai 
mult se zice toți cinci, toți nouă ete. 

Mai trebuie amintite substantivele, formate cu sufix, 
ca treime, triadă, decadă. Sufixul -ime, obişnuit la substan- 
tivele colective ca mulţime, ungurime, a fost preluat; de 
numeralele fracționare şi de aceea nu se mai întrebuinţează 
in mod obişnuit la colective; de altfel nici nu i s 
simte lipsa, de vreme ce zicem simplu sute, mii, cu valoarea 
de colective. Mai greu de înlocuit sînt numerele mici 
(treime se păstrează în biserică). Mai amintesc aici de tipul 
duzină ($ 49). 


NUMERALELE FRACŢIONARE 


56. Numeralele fracţionare se folosesc pentru a marea o 
parte luată dintr-un întreg ?. Ele se încadrează printre 


2 Se poate consulta: Alexandrina Novac, SCL, XXI, 1970, 6, p. 
669—672. 

ubstantive. Și in cazul acesta prima formaţie nu pro- 

ine de la un numeral cardinal : jumătate. Sfert e neanali- 
abil în româneşte, dar în slavă, de unde e împrumutat, e 
ormat de la „patru” (v. sl. cetorăti de la cetîrite „patru'). 

elelalte numerale îracționare se formează de la cardinale, 
cu ajutorul sufixului -ime : treime, pătrime etc. (se zice și 
doime, alături de jumărate). Dar ca să dea indicațiile dorite, 
aceste substantive trebuie să aibă înaintea lor un numeral 
cardinal care să arate cîte părți se iau în consideraţie din 
întreg : două treimi, trei optimi etc. 

Există şi alte moduri de a exprima fracţiunile. 
Obişnuit se spune a treia parte, a patra parte etc. ; pornin- 
du-se de la formele scrise, în matematici se spune una a 
treia, două a patra etc., şi mai clar influențat de scriere, 
unu pe doi, doi pe trei etc. Pentru „,jumătate” se mai 
foloseşte, ca prim termen de compunere, neologismul semi- 
(de origine latină) : semicentenar, semilună, semidoct ete. 
Pentru „,sfert”? mai apare şi derivatul românesc pătrar. 


NUMERALELE MULTIPLICATIVE 


57. Numeralele multiplicative arată că o mărime este pre- 
zentă de mai multe ori, de exemplu că, o sumă crescînd, se 
ajunge ca adaosul să fie egal cu baza de la care s-a pornit, 
sau de mai multe ori mai mare decît aceasta, Pentru a 
exprima această idee, se formează derivate adjectivale 
(sub forma unor participii de la verbe de conjugarea a IV-a) 
de la numeralele cardinale începînd cu doi (de la unu nu 
există, pentru că n-ar avea rost) : îndoit înseamnă de două 
ori mai mare”, întreit „de trei ori mai mare” și aşa mai 
departe. Aceste adjective se folosesc adesea cu valoare 
adverbială. 

Alături de cuvintele citate, pentru primele numerale 
se folosesc şi neologisme, de origine latină : dublu, triplu, 
cvadrupiu. Dar cel mai des apar formaţiile analitice cu care 
le-am tradus pe cele de mai sus: de două ori mai (mult, 
mare etc.). 

NUMERALELE DISTRIBUTIVE 


38. Numeralele distributive arată că un număr de exem- 
plare formează grupuri egale, după ce au fost extrase 
dintr-o cantitate mai mare. Sînt deci oarecum o combinaţie 
intre fracţionare şi colective (această caracterizare nu se 
potriveşte însă pentru numărul unu). Formaţia este numai 
analitică : se pune adverbul cîte înaintea numeralului car- 
dinal (câte doi, câte trei). Se folosește şi numeralul repetat : 
unu câte unu, doi câte doi, trei câte trei. În unele cazuri re- 
partizarea priveşte nu exemplarele diferențiate, ci o 
trăsătură numerică a lor: doi copii de câte cinci ani. 


NUMERALELE ADVERBIALE 


59. Prin numerale adverbiale le înţelegem pe acelea care 
arată dacă o acţiune se repetă şi în ce proporţii. Ele se 
formează cu substantivul dată pentru singular și cu ori 
pentru plural : citesc o dată, citese de două ori ete. Neolo- 
aismul de origine latină bts, care însemna „de două ori”, 
se folosește la noi cu valoarea de „a doua oară” şi, uneori, 
se spune și ter „a treia oară” (în latineşte însemna 
„dle trei ori”). 

Valoare adverbială au și multiplicativele: îndoit 
etc., şi unele locuţiuni fracționare : pe jumătate, pe sfert. 


NUMERALELE NEGATIVE 


60. Această categorie nu este în general recunoscută, dar 
există. De fapt, ar trebui încadrată la cardinale. Dacă 
principalul lucru care se cere pentru a admite existența 
unei unităţi este opoziția față de altă unitate, și dacă ve- 
dem că unu se opune lui doi, trei etc., trebuie să recunoaştem 
că şi zero și niciunul se opun lui unu, doi ete., şi deci 
sînt nuimerale. De remarcat că nici unul e format de la 

nu, deci e numeral şi prin structură. Dacă nu admitem 
ă niciunul e numeral, nu vom putea primi, în bună logică, 
ici pe nimeni sau pe nimic printre pronume, 


ALTE VALORI ALE NUMERALELOR 


61. Numeralul unu se poate folosi cu valoare restrictivă : 
eu unul înseamnă „în ce mă priveşte pe mine, fără a 
angaja pe alții”. 

Numeralul unu se poate folosi întărit, cu ajutorul 
adjectivului singur, care dealtfel, în latineşte, era format 
de la tema unui numeral. Se zice deci unu singur (ca şi 
eu singur, un singur om etc.). Mai interesant este aici deri- 
vatul unic, pentru că e format chiar din tema lui unu. 
Mult mai departe de categoria numeralului sînt alte cuvinte 
care marchează limitarea şi care se pot folosi cu numere 
oricît de mari: doar șapte, numai trei sute etc. 


ARTICOLUL 


62. Limba latină nu avea articol. În timpul imperiului, 
se pot observa tendințe de organizare a unui articol, por- 
nindu-se de la unele întrebuințări ale pronumelor și nume- 
ralului „unu”. Aceste tendințe vor ajunge la realizare în 
limbile romanice, româna deosebindu-se net de limbile 
romanice occidentale, în primul rînd prin faptul că şi-a 
creat un articol postpus, de care vom vorbi îndată. 

În ultima vreme se aud voci care combat ideea că 
articolul este o parte de vorbire 1. Se arată, de exemplu, 
că în fiecare limbă există un foarte mic număr de unităţi 
cuprinse în categoria articol, ceea ce ar fi potrivit pentru 


Argumentele folosite pentru aceasta au fost prezentate de Valeria 
Guţu Romalo, ELS, p. 225—236. 

un instrument gramatical servind flexiunii, nu și pentru 
o parte de vorbire. Dar cine va stabili cîte unităţi trebuie 
să existe ca să avem dreptul să vorbim despre o parte de 
vorbire 2? Tot aşa am putea afirma că și prepoziţii sint 
mult mai puține decît substantive sau verbe, deci și pre- 
poziţia ar fi un instrument gramatical, nu o parte de vor- 
bire. Se mai aduce argumentul că un tip important de 
articol este cel enclitic, care face corp comun cu substantivul 
precedent, deci nu are existență independentă. Aceasta, 
este însă în primul rînd o problemă de scriere. Dacă 
am scrie om-ul (sau chiar om ul), problema nu s-ar mai 
pune şi, în cazul cînd ne-am hotări pentru această soluţie, 
nu ar sta în calea ei decît o singură piedică : inerția cauzată 
de deprinderea actuală. Tot așa de bine am putea scrie, dacă 
um vrea, un-om sau unom. Este adevărat că articolul 
servește gramatica, dar în acelaşi fel o servesc şi prepoziţia. şi 
conjuncţia. În general, după cum am mai spus, delimită- 
rile gramaticale nu pot fi scutite de unele slăbiciuni. 


DEFINIŢIA ARTICOLULUI 


63. Articolul este un cuvînt ajutător (nu se foloseşte 
independent, ci numai atașat la un substantiv, la un adjec- 
tiv, eventual de origine pronominală, sau la un numeral). 
Diversele tipuri de articole au rolul de a marca gradul in 
care un obiect este cunoscut de mai înainte vorbitorilor. 
Chiar dacă un obiect nu este identificat, putem da, cu aju- 
torul articolului, unele indicații asupra lui, şi atunci nu- 
mim articolul „nehotărit” sau nedefinit”. În primul 
rind, pentru aceasta, se folosește articolul un, o, identic 
în ce priveşte originea și flexiunea cu numeralul unu: 
la plural, forma articolului hotărît este unii, apoi niște, 
care capătă uneori o valoare peiorativă ; cu un rol apro- 
piat de al articolului nehotărît se folosesc şi mulți, destui. 


2 Întrebarea este pe bună dreptate pusă de Ion Z. Coja, SCL, XX, 
1969, p. 2, 167—181. 

Putem zice cine e mușcat de câine trebuie să fie supus unui 
examen medical, ceea ce e mai puțin precis decît mușcat de 
un câine (după care pot urma precizări ea vagabond”, 
„ciobănesc”, „fioros”, „al vecinului” etc. și de asemenea 
se poate pune, inainte de câine, adjectivul anumit). 

Dimpotrivă, pus înaintea unui nume propriu, arti- 
colul nehotărit îi scade mult precizia : cînd spunem de ci- 
neva că e un Eminescu, înţelegem că are unele dintre cali- 
tățile artistice ale poetului, nu că e chiar Eminescu ?. 

Articolul nehotărit capătă adesea o nuanţă depre- 
ciativă, de exemplu cînd spunem de cineva e un măcelar 
înţelegem prin aceasta că e un chirurg lipsit de fineţe, pe 
cînd e măcelar arată pur și simplu că exercită o profesiune 
care nu are nimic neonorabil. Şi pluralul, nişte, e asociat 
de obicei cu cuvinte depreciative : nişte răi şi niște fameni. 

Cu ajutorul articolului „,hotărit” sau definit” un 
obiect este identiticat, şi aceasta sub mai multe aspecte. 
1. Se trimite la o mențiune anterioară a aceluiaşi obiect 
(aveam un câine ; cîinele era negru). 2. Se înţelege din context 
de care exemplar e vorba (mă doare capul: evident, înțele- 
gem „capul celui care vorbește”).3. Alteori termenul e gene- 
ric, deci cuprinde toate exemplarele speţei (surdul n-aude, 
dar le potrivește), ori exemplarul este unic, deci nu poate îi 
confuzie în privința lui (soarele apune). 

Articolul hotărît poate fi înlocuit cu un demonstra- 
tiv (în loc de câinele putem spune acest câine, acel câine). 
De notat că adăugarea unui determinativ nu înseamnă 
implicit şi eliminarea articolului hotărît : un cîine al meu 
poate fi folosit paralel cu cîinele meu, în primul caz sub- 
stantivul fiind numai parțial determinat, pe cînd în cel de-al 
doilea este complet identificat. 


ARTICOLUL GENITIVAL (POSESIV) 


64. Acest articol are următoarele forme : la singular, pen- 
tru masculin şi neutru, al, iar pentru feminin, a; la plural, 


3 Vezi Fulvia Ciobanu, Om. Rosetti, p. 119—122. 

pentru masculin at, iar pentru feminin şi neutru, ale. Regio- 
nal al apare ca invariabil, sub forma a (a mele vise risipite, 
scria Eminescu). 

Al se pune totdeauna înaintea substantivului sau 
pronumelui care joacă rol de atribut și care, chiar prin 
articulare, este caracterizat ca fiind în cazul genitiv : 
indică posesorul, articolul fiind acordat în gen și numă! 
cu substantivul care denumește obiectul posedat: un 
creion al meu, o vacă a vecinului. Posesiunea trebuie inţe- 
leasă aici într-un sens foarte larg (vezi $ 79). 

Cînd substantivul care denumește obiectul posedat 
este suprimat, anticolul al capătă rolul de pronume, supli- 
nind substantivul : caii mei și ai vecinului; ai mei pierduti 
sînt, pașă, toți (în acest din urmă exemplu se înțelege 
„oamenii din familia mea”). În afară de aceasta, acelaşi 
articol se foloseşte la numeralele ordinale (al doilea ete., 
vezi $ 54). 


ARTICOLUL POSTPUS 


65. De obicei, cînd substantivul nu e precedat de articu- 
lul nehotărît sau de un cuvînt echivalent cu articolul ho- 
tărît (acest etc.), articolul al, care în principiu este pus 
înaintea numelui posesorului, trece la sfîrșitul substan- 
tivului care denumeşte obiectul posedat: casă — a men 
a devenit casa mea. La fel la plural, colțuri ale casei a de- 
venit colțurile casei. La masculinul singular, procesul e 
mai puţin clar, dar rezultatul final e acelaşi : gardul veci- 
nului, fratele meu. Şi la numeralele ordinale s-a ajuns la 
postpunerea articolului, în formule cum e clasa doua 
(vezi § 54), dar corectă este socotită construcţia cu 
două articole : clasa a doua. Se vede aici una dintre sursele 
articolului postpus. 

A doua sursă este legătura cu adjectivul. În 1omâ- 
nește locul adjectivului a fost multă vreme aproape fără 
excepţie în urma substantivului (vezi $ 231), iar articolul 

a fost pus înaintea adjectivului; cu timpul, a ajuns să 
fie alipit la substantivul precedent, întocmai cum am văzut 
că s-a întîmplat cu articolul genitival. Deci s-a zis casă a 
nouă, apoi casa nouă, iar mai pe urmă şi casa, fără atribut 
exprimat. În situaţia aceasta articolul ajunge să participe 
Ja flexiunea substantivului, cazurile acestuia fiind marcate 
prin modificări ale articolului. 


ARTICOLUL -u 


66. La nominativul masculin, articolul a luat forma -ul, 
iar la plural, -k (cu 1 muiat care apoi a fost eliminat). 
Prin analogie cu pluralul, a fost suprimat l şi de la singular, 
textele din secolul al XVII-lea prezentind adesea exemple 
de seiiere fără -l, ceea ce reproducea de fapt pronunţarea 
curentă. Lucrul a devenit posibil prin faptul că între timp, 
la forma nearticulată, încetase de a se pronunța u final 
(deşi se scria pomu, se pronunța pom), astfel încît la forma 
articulată, unde -u nu fusese suprimat, deoarece mai avu- 
sese pe -l în urma sa, vocala -u a preluat funcțiunea arti- 
colului. În momentul cînd auzea pe -u, ascultătorul știa 
că substantivul e articulat, şi -7 nu-i mai aducea nici o 
informație. Deci la început situaţia a fost aceasta : nearti- 
culat pemu, aaticulat pomulu, iar apoi, pînă azi, avem near- 
ticulat pom, articulat pomu. În limba lite: ară, -l a continuat 
să fie scris (cu unele excepții : la numele de familie de tipul 
Munteanu, Popescu, Surdu, la numele de botez de tipul 
Radu, Dinu, -l nu se mai scrie de multă vreme; mai de 
curînd a fost suprimat în scris şi la numele geografice de 
tipul Sighetu Marmaţiei, Naipu, Viziru, vezi şi cazul lui 
unu, $ 51). 

Suprimarea lui -l în pronunțare aduce o economie 
de energie și nu împiedică în nici un fel înțelegerea. Deo- 
camdată ţinem ferm la scrierea lui -l în numele comune, 
iar unii, pentru că îl văd scris, încearcă să-l reintroducă 
Şi în pronunțare. 

Cam în acelaşi fel poate fi apreciată suprimarea lui 
-i la genitiv-dativul articolului masculin (lu în loc de lui, 
vezi $ 35), numai că aici limba literară n-a admis modifi- 
carea nici în pronunțare. 

Deeclinarea articolului postpus a fost văzută cu ocazia 
trecerii în revistă a declinării substantivului articulat. 


ARTICULAREA ADJECTIVULUI 


67. Am văzut că de obicei adjectivul este pus în urma sub- 
stantivului ; în această situație, în mod, normal, dacă este 
nevoie de articol, acesta se atașează la substantiv, iar 
adjectivul nu primeşte articol : omul bun. Dacă însă, pen- 
tru un motiv sau altul, adjectivul este pus înaintea sub- 
stantivului, atunci articolul se pune la sfîrşitul adjectivului, 
iar substantivul rămîne fără articol: bunul om. Aceasta 
constituie o dovadă în plus că articolul enclitic a fost 
dezlipit de la începutul cuvîntului următor. 

Mai există şi un articol specific pentru adjectiv. Acest 
articol este prepus şi e numit articol adjectival sau demon- 
strativ, deoarece este legat, din punctul de vedere al tor- 
mării, cu pronumele demonstrativ. Forma acestui articol 
este, la singular, nom.-ac. m. şi n. cel, iar f. cea (gen.-dat. 
m. şi n. celui, iar f. celei), la plural, nom.-ac. m. cei, iar f. și 
n. cele (gen.-dat. pentru toate genurile e celor). Regional 
se zice și l, a (ălui, ălei), ăi, ale (ălor). Acest articol se 
întrebuințează și înaintea atributelor formate din prepo- 
ziţie plus substantiv şi de asemenea înaintea numeralelor : 
am avut trei mândre-n sat; cea din deal s-a măritat, cea din 
vale m-a lăsat. . . ; cel de-al nouălea val. De asemenea 
e folosit la formarea superlativului : casa cea mai nouă. 
Articolul rămîne înaintea adjectivului şi cînd acesta este 
urmat de substantiv : cea mai nouă casă. S-ar părea că 
articolul adjectival nu este necesar, deoarece poate fi 
suprimat : casa cea nouă sau casa nouă. Între cele două 
formule este totuşi o diferență, prima conținînd o oarecare 

nuanţă demonstrativă. În limba veche se folosea pronu- 
mele acela, urmat de adjectiv care putea fi şi el articulat, 
deşi substantivul era dotat cu articol: dealul acela marele. 
Astăzi, în vorbirea pretențioasă, se răspîndește acel care 
în loc de cel care. 

De notat că toate felurile de articol, deci şi cel geni- 
tival şi cel adjectival, servesc la identificarea substanti- 
vului cu care se acordă, nu la precizarea adjectivului sau 
a substantivului pus în genitiv. 


FORMAȚII FĂRĂ ARTICOL 


68. Există cîteva întorsături în care n-a pătruns articolul, 
deoarece atunci cînd, acesta s-a consolidat, ele erau deja 
sudate. Un caz îl formează îmbinarea substantivului cu 
un posesiv enclitic: nevastă-mea, frate-meu şi, arhaizant, 
din parte-mi. Aici posesivul înlocuieşte de fapt articolul. 
Există insă formaţiile paralele, desigur mai noi, cu arti- 
col: nevasta mea, fratele meu şi, cu atît mai mult, din 
partea mea. În orice caz, construcţiile fără articol nu se mai 
folosesc în mod curent decît cu anumite cuvinte (nume de 
rudenie și unele apropiate de acestea, vezi $ 79), ceea ce 
e norma] pentru o formulă tradițională, dar neproductivă 
La substantivele terminate în consoană, se introduce o 
vocală înainte de posesiv, pentru comoditatea pronunțării, 
de obicei ă, după modelul femininelor, adică pornindu-se 
de la o construcţie ca stăpînă-sa, s-a creat şi masculinul 
stăpînă-su. Vocala ă nu creează confuzie de gen, deoarece 
masculinul este marcat clar de posesiv. 

Într-un caz special, omiterea articolului este genera- 
lizată, anume la firmele hotelurilor : Hotel Unirea etc., în 
loc de Hotelul Unirea cum ar fi normal, dacă ţinem seamă 
că nu zicem Restaurant Carpaţi sau Librărie Eminescu. 
Numele hotelurilor au fost întîi scrise franţuzeşte (Hôtel 
Union), iar cînd, mai tîrziu, s-au tradus în româneşte, 
a fost copiată servil formula franceză. 

O situaţie aparte ne întimpină la substantivele into- 
duse prin prepoziţie. După de-a, articolul este obligator : 
ne jucăm de-a hoţii şi tardiștii ; după cu, substantivul este 
articulat sau nu, ţinîndu-se seamă de gradul de identifi- 
care a complementului: punga cu bani, punga cu banii. 
În cazul celorlalte prepoziţii, substantivul e articulat numai 
dacă urmează o determinare : am ieşit în stradă, dar am 
ieşit în strada principală *. 


ARTICULAREA NUMELOR PROPRII 


69. Numele de persoane masculine primesc articolul (-ul 
sau -u) cînd provin din porecle (Păţitul, Lungu etc.) şi 
din hipocoristice (-u: Radu, Nicu ete., scurtate din sl. 
Radoslav, Radomir etc., sau din gr. Nikolaos), apoi din 
adjective sau substantive care arată originea (Popescu, 
Munteanu). Într-o fază mai veche a limbii se foloseau şi 
forme de genitiv-dativ ca Bălcescului. Numele de persoane 
feminine sînt aproape totdeauna articulate cu articolul -a : 
Maria, Elena (aici și porecle ca Surda etc.). Pentru geni- 
tiv-dativul de tipul lui Elena, vezi $ 5. 

În unele graiuri regionale se foloseşte pentru numele 
de persoane și asimilate (nume de rudenie, de funcții etc.), 
la plural, articolul alde: alde Ionescu, alde văru-meu în- 
seamnă „familia Ionescu”, „familia vărului meu”. Exact 
aşa se folosește în franceza familiară articolul obişnuit 
les : les Michaud pentru „familia Michaud”. Tot cu alde 
sînt marcate şi grupurile ocazionale : alde mama pentru 
„mama și cei care sînt impreună cu ea”. În vorbirea fa- 
miliară orășenească găsim grupul de-alde cu nuanţă dis- 
preţuitoare, de exemplu : nu umbla cu de-alde astea pentru 
„nu umbla cu prostii”, escroci de-alde tine. 

Numele geografice cu singularul de formă masculină 
sînt folosite uneori fără articol (Urlaţi, art. Urlaţii etc.), 


1 Vezi Ion Z. Coja, SCL, XIX, 1968, 4, p. 317—363. 

alteori numai cu articol (Naipu, Viziru ete.). Cele mai multe 
nume geografice feminine se folosesc totdeauna articulate, 
chiar după prepoziţie (m-am scăldat în Ialomiţa), cele fără 
articol (am fost la Dunăre) constituie excepţii. 


VOCATIVUL 


70. Formele articuiute ale substantivelor şi adjectivelor 
au şi vocativ ; ce e drept, e mai mult o problemă de formă, 
căci la vocativ articolul nu poate servi pentru identifi- 
care. În general, la singularul de formă masculină se folo- 
seşte mai mult desinenţa -ule (deci cu articol) decît -e. 
La feminin, desinenţa -o, împrumutată din slavă, a fost 
pusă în paralelă cu -ule de la masculin (deci hoaţo este clasat 
la fel cu hoțule) şi a ajuns să fie simțită formal ca articol, în 
opoziţie cu -ă (hoaţă) care e nearticulat. Astăzi însă se folo- 
seşte tot mai mult forma de nominativ articulat cu valoare 
de vocativ, la masculin mai rar (domnu! tovarășu !), pe cînd 
la feminin foarte frecvent (tovarășa! Doamna Ionescu! ). 
Şi pluralul articulat (fraţilor!) este astăzi întrebuințat 
mai puţin. 


PRONUMELE 


71. În principiu, pronumele este un cuvint care înlocuieşte 
un nume, adică un substantiv. Dar există şi pronume care 
au valoare de adjectiv, de exemplu posesivele. Pronumele 
se interferează şi cu numeralul și cu articolul, deci este o 
categorie complexă. Pe de o parte are gen, număr și caz, 
ca şi substantivul pe care îl înlocuiește, pe de altă parte 
are persoană, căci ţine loc de subiect al verbelor. Fără 
îndoială, nu toate pronumele au toate caracteristicile pe 
care le-am enumerat. 

Fiind foarte mult folosite, pronumele au păstrat o 
flexiune arhaică neregulată (pentru a se regulariza, ar fi 
fost necesar să se poată uita unele dintre formele tradițio- 
nale, dar acestea erau permanent în memoria vorbitorilor). 
Intre altele s-au păstrat, dintr-o perioadă foarte veche, 
forme supletive : nominativul eu şi acuzativul mă, de exem- 
plu, aparțin la rădăcini diferite. 


PRONUMELE PERSONAL 


72. Cel mai mult folosite sînt pronumele personale, care 
țin locul substantivelor, indiferent de rolul jucat în frază. 
După cum substantivul este la singular sau la plural, la 
un caz sau altul, şi pronumele care îl înlocuieşte apare la 
singular sau la plural ori la cazul cerut. La persoana I şi a 
I-a, pronumele personal nu are diferențe de gen, pentru 
că substantivul căruia îi ţine locul este de față şi astfel 
ascultătorul îşi dă seama în marea majoritate a cazurilor 
dacă e bărbat sau femeie. La persoana a III-a se tace di- 
ferență de genuri; aici găsim și neutrul pentru neînsuflețit 
(singularul la fel cu masculinul, iar pluralul la fel cu femini- 
nul). La baza pronumelui nostru personal de persoana a 
III-a este un demonstrativ latin. 


La singular, persoana I reprezintă pe cel care vorbeşte, 
iar a II-a pe cel care ascultă. La plural, persoana I înlocu- 
ieşte numele unui grup de persoane, din care trebuie să 
facă parte şi vorbitorul; poate face parte şi ascultătorul, 
dar acest lucru nu e obligator. Persoana a II-a înlocuieşte 
numele unui grup din care fac parte ascultătorii, eventual 
un singur ascultător, asociat cu alte persoane care nu as- 
cultă, eventual nici nu sînt în apropiere. Persoana a III-a, 
atît la singular cît şi la plural, se referă la altcineva decît 
vorbitorul şi ascultătorii. Cei prezenți nu pot fi cuprinși 
în persoana a III-a decît dacă facem abstracţie de faptul 
că pot asculta, de exemplu vorbim cuiva despre altcineva 
care e de faţă, dar căruia nu ne adresăm. 

Pentru a forma pluralul pronumelor e nevoie, ca şi 
la substantive, de o abstragere, adică de eliminarea unor 
trăsături neesenţiale ale fiecărui individ în parte ; se înţe- 
lege astfel că la pronume abstragerea se înfăptuieşte pe 
seama substantivelor înlocuite, nu pe seama pronumelor. 
Aceasta înseamnă că noi nu e egal cu „eu şi cu eu”, ci „un 
om, care sint eu, și alt om”. Dealtfel fiecare dintre noi 
este pe rînd persoana I, a II-a sau a IIl-a, după cum o cer 
nevoile comunicării. 


DECLINAREA PRONUMELOI PERSONALE 


73. Pronumele personale sînt singurele cuvinte care au 
păstrat în românește diferenţa dintre genitiv și dativ, în 
sensul că dativul reproduce dativul latin, pe cînd genitivul 
este înlocuit; cu forme ale pronumelui posesiv, astfel că 
cele două cazuri nu pot fi de obicei confundate (cum se 
întîmplă la substantiv, vezi $ 23) : îi dau haina ta e lipsit 
de echivoc. 

La persoana a Il-a se consideră că există şi un 
vocativ, care formal este identic cu nominativul. 


Fiind monosilabie la cele mai multe forme, pronumele 
nu poate avea în general un accent independent, căci ac- 
centul marchează o diferenţă de intensitate între silabele 
aceluiaşi cuvînt. Totuși, grupat în frază cu alte cuvinte, un 
monosilab poate fi accentuat, opoziția stabilindu-se între 
el și silabele cuvintelor înconjurătoare. La dativ şi acuzativ, 
apar numeroase forme scurtate, care nu mai au nici vocală, 
ceea, ce se explică prin întîlnirea vocalei iniţiale sau finale 
a pronumelui cu vocala finală sau inițială a unui cuvînt 
vecin. Chiar şi formele care-şi păstrează vocala sînt adesea 
legate de cuvîntul anterior sau următor, astfel că, din punc- 
tul de vedere al accentului, formează corp cu acesta; se 
nasc astfel numeroase forme pronominale proclitice și 
enclitice (pe primele le-am însemnat cu o linioară la sfir- 
şit, pe ultimele cu o linioară la urmă : lasă-mă, l-am văzut) 
şi chiar unele care sînt legate şi de cuvîntul precedent şi 

de cel următor (pe acestea le-am însemnat cu linioară 
şi la început și la sfîrşit : lăsîndu-vi-le). Sînt şi forme care 
recapătă o vocală (dar nu ajung aproape niciodată accen- 
tuate, nici în frază); este vorba de dativele mi, fi, î şi de 
acuzativul l, care, fiind plasate între două consoane (cea 
finală a cuvîntului precedent şi cea iniţială a cuvîntului 
următor), dezvoltă o vocală de sprijin î: tot îmi dă, cât 
îti vine, acum îi crește, chiar îl văd etc. 

De remarcat că pronumele personal este obligator 
aton şi enclitic pe lingă un gerunziu (vezi $ 130) şi ca şi 
general aton şi enclitic pe lîngă un imperativ. Eminescu 
putea scrie mă lasă, fugi departe, dar noi n-am putea spune 
decit lasă-mă, poate din cauză că ordinea inversă este 
caracteristică indicativului. 


PERSOANA I 


Sing. Pi. 


Sa Sa a 
| 
| 


mie, îmi, mi, mi-, -mi, -mi- nouă, ne, ne-, -ne,-ne-,ni, 
-ni-, ni- 


Ac. (petmine, mă, -mă, mă-, (pe) noi, ne, ne-, -ne,-ne- 
-mă-, m-, -m- 


PERSOANA A II-A 


Sing. Pl. 
N. tu voi 
G. — — 
D. ție, ți, ți-, ţi, -ți-, îți vouă, vă, vă-,-vă,-vð-,vi, Vi-, 
-Vl- 
Ac. (pe)tine, te, te-,-te,-te- (pe) voi, vă, -vă, vă-, -vă-, 
V-,-V- 


1 Eventual cu altă prepoziție. 

PERSOANA A III-A 


Singular 
MASCULIN FEMININ NEUTRU 
N. el ea el 
G. (al) lui (al) ei (al) lui 
D. lui, îi, i, i-, -i, -i- ei, Îi, i, i-, -i, -i- ca masculinul 
Ac. (pe) el, îl, l-, pe (ea), 0, 0-, ca masculinul 
-1, -l- -0, -0- 
Plural 
MASCULIN FEMININ ŞI NEUTRU 
N. «i ele 
G. (al) lor (al) lor 
Ð.  lor,le,le-,-le,-le-, ca masculinul 
li, -li, H-, -li- 
Ac. (pe) ei, îi, i-, -i, -i- (pe) ele, le, le-, -1e, -le- 


ÎNTREBUINȚĂUI ALE PRONUMELUI PERSONAL 


74. Ca subiect, pronumele nu este foarte des folosit, de- 
oarece la verb se marchează, prin desinențe, persoana. 
Adesea, cînd e totuşi folosit, pronumele e pus pentru a 
insista asupra unei opoziții: eu te cred, dar alții n-au să 
te creadă. Tot pentru subliniere este adesea introdus pro- 
numele scurtat, deși în frază figurează pronumele întreg 
sau substantivul pe care-l înlocuieşte : nu mă deranjează 
pe mine, sau pe mine nu mă deranjează ; îl văd pe Gheorghe, 
îi dau lui Ion; în stil pretenţios, astăzi repetiţia comple- 
mentului este evitată, se scrie deci văd pe Gheorghe, dau lui 
Ion. E mai scurt, dar mai puţin clar. În orice caz, pe mine 

nu deranjează n-ar putea zice deocamdată decit cineva 
care nu știe bine româneşte. 

Pronumele personal în dativ, sub forma scurtată, 
se foloseşte pentru a marca interesul vorbitorului sau al 
ascultătorului (eventual al amindurora) faţă de o acţiune 
relatată : atunci zmeul mi-l înşfacă pe Făt-Frumos, sau ti-l 
înşfacă şi, mai apăsat, mi ţi-l înșfacă. Este aşa-numitul 
dativ etic sau expletiv. Cînd acţiunea este făcută de per- 
soana a II-a, nu se poate folosi dativul etic decit la per- 
soana I (unde mi-ai umblat?), iar cînd e făcută de pei- 
soana I, nu se poate folosi dativul etic. 

Acuzativul feminin o poate fi folosit cu valoarea de 
neutru (ca şi demonstrativul feminin aceasta, asia, vezi $ 80). 

S-a folosit în trecut, şi mai apare şi astăzi în poezie 
şi în unele formule populare fixate, dativul scurtat al 
pronumelui personal cu valoare de genitiv posesiv: și 
pe dalba-i mină fruntea lui se lasă; mergi în treabă-ți; 
din parie-mi. Astăzi acest procedeu e simţit ca învechit şi 
nu mai apare în limbajul conversaţiei. De notat totuși 
că, sub forma scurtată, dar nu enclitic, dativul este curent 
în expresii ca mi-a amorțit mâna, fruntea i se lasă etc. 

În locul pronumelui personal de persoana a III-a, 
cu diferite nuanţe, se folosește uneori pronumele de întă- 
rire însul, cu prepoziţii mai mult sau mai puţin sudate: 
dânsul (din de-+însul, vezi şi într-însul, printr-însul). Este 
singura formaţie nominală care cunoaşte o diferență de 
formă între masculin şi feminin la genitiv-dativul plural : 
dînșilor, dînselor. În limba literară (şi în vorbire în Moldova), 
dînsul apare numai după prepoziţie şi, în orice caz, geni- 
tivul şi dativul nu sînt acceptate. În Muntenia, dinsul e 
socotit ca mai politicos decît el și nu se folosește decit 
pentru persoane. 


PRONUME DE POLITEŢE 


75. Alte pronume nu sînt folosite decît pentru a marca 
respectul față de persoana al cărei nume îl înlocuiesc. 


PRONUMELE $99 


Din compusele, azi învechite, dommia-ta, domnia-lui, 
s-au creat formele scurtate dumneata şi dumnealui (scrise 
unevri și d-ta, d-lui), ceva mai respectuoase decît tu, el. 
De notat că dommnia-ta , deşi cuprinde substantivul domnia, 
se construiește cu verbul la persoana a doua: dumneata 
ești. La fel se foloseau în trecut Măria ta, Înălțimea ta 
(Înălţimea ta ești oricît de slab pofteşti). Bineînţeles, la fel 
se construieşte pînă azi dumneata. În Muntenia, ca formă 
incultă, apare în gura femeilor dumnealui pentru „soţul 
meu” (azi, desigur, această întrebuințare e învechită). 
În Moldova, dumneata s-a redus la mata, cu diminutivul 
mătăluţă. În Muntenia (astăzi numai la ţară) se foloseşte, 
în locul nominativului, forma de genitiv-dativ : matale cine 
ești ? Rămine strict politicos dumneavoastră (prescurtat în 
scris dv.) din domnia voastră, construit cu verbe la plural. 

La persoana I, după model francez, s-a folosit într-o 
vreme pluralul numit „al maiestăţii”, în locul singularu- 
lui: noi, primarul urbii Mizil, verbul fiind şi el pus la 
plural. În graiurile rustice apare pluralul modestiei: 
am mai ieşit și noi la soare, spune cineva vorbind despre 
el însuşi. În tipărituri, unii autori, tot după model francez, 
referindu-se la ei înşişi, folosesc pluralul în locul singula- 
rului, cu riscul de a lăsa să se creadă că e vorba și de alții : 
noi credem că. . . , ne asociem la ideea că. . . , pă- 
rerea noastră este că . . ., deci şi cu alte pronume decît 
personale. În sfîrşit, vorbind cu copiii, folosim uneori 
pluralul, persoana I, în locul persoanei a IT-a singular : 
acuma mergem la culcare. 

Mai există şi un plural pe care l-aş numi al respec- 
tului : în loc să spui cuiva faci o mare greșeală dacă ..., 
zici facem o mare greșeală. . . „luînd astfel asupra ta cel 
puţin o parte a vinei. 


PRONUMELE DE ÎNTĂRIRE 


76. Este un mod de a sublinia un substantiv. În vorbirea 
familiară este înlocuit de obicei prin adjectivul singur 
san prin adverbul chiar. La origine este un pronume la- 


100 MORFOLOGIA 


tinesc, folosit tot ca întăritor : ipse. În română a devenit. 
îns-, cu femininul însă; acesta din urmă s-a specializat 
în rolul de conjuneţie, pe cînd masculinul a devenit sub- 
stantiv, sub forma, mai apropiată de original, îns (vocăla i 
se explică prin faptul că pluralul, cu consoana finală 
muiată, era folosit mult mai mult decît singularul : pro- 
cesul e cel care a creat diferenţierea vocalică dintre tînăr 
şi tineri). 

Pronumele îns- a rămas totuși în uzaj, dar numai în 
compunere. Pe de o parte s-a pus înainte prepoziţia de şi 
s-a format pronumele personal dânsul (vezi $74), pe de altă 
parte, cu întru, prin- s-au format compusele într-însul, 
printr-însul, cu valoare tot personală. Ca pronume de 
întărire nu găsim decît alte compuse, cu pronume perso- 
nale : însumi, însuţi ete. În limba mai veche, acestea se 
foloseau singure, se zicea de exemplu am auzit însumi; 
persoana era clar precizată prin partea finală. Astăzi nu 
mai apare pronumele de întărire decît în apoziție pe 
lingă un pronume personal sau pe lîngă un substantiv, 
ceea ce practic înseamnă că s-a transformat în adjectiv : 
eu însumi, vecina Însăși ete. 

Pronumele de întărire nu are diferențe de cazuri, ci 
numai de gen și de număr : fiind folosit numai în apoziţie, 
cazul este indicat de substantivul sau pronumele pe lîngă 
care stă. Iată ce mai rămîne din flexiunea lui: 


PERSOANA I PERSOANA A II-A 
sg. m. însumi însuți 
f.  însămi însăţi 
pl. m. înşine înşivă 
f.  însene însevă 


PERSOANA A III-A 


sg.m însuşi pl. m. înșiși 
f. însăşi f. înseși, însele 

Pentru neutru, destul de rar dealtfel, se folosește 
în mod normal la singular forma de masculin, iar la plural 
cea de feminin. 

A devenit obligator un pronume personal sau un 
substantiv alături de pronumele de întărire foarte probabil 
din cauză că acesta trebuia folosit uneori la alte cazuri decit 
nominativul : deoarece nu avea forme de genitiv-dativ, a 
fost necesar să se pună înainte dativul pronumelui personal 
sau al substantivului, deci s-a zis mie însumi, vecinului 
însuși; de asemenea acuzativul a putut fi marcat numai 
prin adăugarea pronumelui personal, deci pe mine însumi, 
sau a substantivului, situația devenind astfel clară. După 
acest model s-a zis apoi și eu însumi, tu însuţi ete. În felul 
acesta, persoana, genul şi numărul au ajuns să fie marcate 
de cuvintul precedent şi nu s-a simţit nevoia să mai tie 
exprimate încă o dată prin forma pronumelui de întărire. 
De aceea au putut apărea tot felul de construcții aberante, 
ca eu însăși, ele însuși şi aşa mai departe, frecvente în 
stilurile neîngrijite. Este limpede că numai din tradiţio- 
nalism ţinem la formele variate pe care le-am citat ca 
model, suprimarea celor mai multe din ele neaduciînd nici 
o pagubă comunicării. Nu cred că am auzit vreodată zi- 
cîndu-se însene sau Însevă. Principala piedică în calea 
unificării este însă faptul că graiurile populare nu s-au 
hotărît pentru una singură dintre forme, ci fiecare individ 
foloseşte alta: unul zice, la masculin, eu însăși, altul, 
la feminin ea însuși şi aşa mai departe. O soluție ideală 
ar fi generalizarea lui însuşi la ambele genuri și numere. 


PRONUMELE REFLEXIV 


77. Ceea ce se numește astfel este, în mare măsură, o folo- 
sire specială a pronumelui personal, deci este o problemă 
de sintaxă și, mai mult, de lexic, căci privește înţelesul 
verbului (vezi $ 95). E vorba de construcţiile în care per- 
soana, obiectul reprezentate de complementul direct sau 
indirect coincid cu subiectul. La persoana I și a II-a, func- 

țiunea de complement o îndeplineşte pronumele personal, 
deci zicem eu mă privesc ca eu le privesc, tu îti aminiești 
ca eu îți amintesc şi la fel la plural, noi ne mutăm ca noi 
vă mutăm, voi vă sculaţi ca voi ne sculați. La persoana a 
III-a însă, apar forme speciale: dativul își, acuzativul 
se, pe sine, deci, paralel cu eu îl privesc zicem el se priveste, 
fată de tu îi amintesti găsim pe el își amintește. Aici, în 
schimb, nu mai avem diferenţă între singular şi plural: 
ci se privesc, ei îşi amintesc. 

Întoemai ca la pronumele personal, găsim la reflexiv 
forme scurtate, enelitice şi proclitice, care uneori capătă 
vocala de sprijin î: la dativ, și, -și, şi-, -și-, își, iar la acu- 
zativ,_ se, se-, -se, -8€-,s- -s-. 

Întocmai ca la pronumele de întărire, găsim la re- 
flexiv, pentru insistenţă, forme compuse, astăzi ieşite din 
uz: dat. siegi, acuz. sineşi. Faţă de persoana I șia Il-a, 
care folosesc formele scurtate ale dativului cu valoare 
posesivă, la persoana a III-a, în aceeaşi funcțiune, se 
întrebuinţează reflexivul : își perie hainele (eînd subiectul 
e de altă persoană, se pune şi aici personalul: 
îi perii hainele). 

Acuzativul sine e folosit şi ca substantiv : zice în 
sinea lui. 


PRONUMELE POSESIV 


78. La origine se punea un adjectiv de origine pronomi- 
nală, acordat cu un substantiv, pentru a se arăta cui apar- 
ține acesta din urmă, de exemplu casa mea. Cu timpul, 
adjectivul ajunge să se întrebuințeze și singur, deci devine 
pronume, ceea ce se marchează prin prepunerea unui 
articol posesiv : a mea e mai nouă decît a lui. În primul caz, 
udjectivul posesiv are totuşi și valoare pronominală, întrucît 
înlocuieşte numele posesorului, în al doilea caz înlocuiește 
numele posesorului, dar se subînțelege şi numele obiectului 
posedat, deci, cînd vorbeşti, să zicem, cu vecinul, a ta 
înseamnă în același timp „casa” şi „a vecinului”. 

Pentru fiecare persoană avem formaţii diferite, în 
legătură cu temele pronumelor personale sau reflexive, 
deci al meu e ca mie, după cum al tău seamănă cu tu, iar 
al său cu sie, se. 

La persoana a III-a, în afară de forma de origine 
adjectivală său, se întrebuinţează şi una de origine prono- 
minală, lui, plural lor, de fapt genitiv-dativul singular şi 
plural al pronumelui personal el (care la origine, în latineşte, 
era demonstrativ). 

Există două feluri de plural, unul care marchează 
plu alitatea posesorilor (casa noastră), altul care marchează 
plualitatea obiectelor posedate (casele mele; bineînţeles, 
e posibilă şi formula casele noastre, deci mai mulţi posesori 
şi mai multe obiecte posedate). 

Posesivul are forme diferite pentru genuri, acordiu- 
du-se cu substantivul posedat, ceea ce inseamnă că e mai 
legat de acesta decît de numele posesorului : bordeiul meu, 
casa mea. 

Cînd e folosit cu valoare pronominulă, poate avea 
la plural un genitiv-dativ, marcat prin forma articolului : 
alor mei, alor noştri (de exemplu casa alor mei, interesele 
alor noștri). 


ÎNTREBUINȚĂRILE PRONUMELUI POSESIV 


79. Prin posesiune trebuie să înțelegem lucruri destul de 
variate, ceea ce avem nefiind totdeauna un obiect pe care 
îl stăpînim : zicem astfel părinții mei, iluziile mele, dar şi 
jara mea, stăpînul meu ete. Ale mele poate însemna de- 
prinderile mele”, „defectele mele”, „necazurile mele” ete., 
ai mei se foloseşte pentru „rudele mele”, „soţia şi copiii 
mei” iar popular, în gura femeilor, al meu înseamnă „bă 
batul meu” (mai rar se zice a mea pentru „soția mea”). 
Al meu poate fi şi cel despre care vă vorbesc sau care mă 
interesează, de exemplu cineva care joacă la curse poate 
zice al meu despre calul care nu-i aparţine, dar pe care a 
pariat. 

La persoana a III-a singular există posibilitatea de 
alegere între două forme, al său şi al lui (alei). Prima este 
arhaică şi a rămas în uz numai în unele forme enclitice 
(vezi mai jos), apoi, deoarece se întilnea numai în seris, a 
căpătat prestigiu şi astăzi este tot mai mult introdusă şi 
în limba literară vorbită. Regula a fost cîndva că său se 
referă numai la subiect, iar lui la alt substantiv, de exem- 
pln cînd zicem Jon arată lui Gheorghe calul său, e vorba de 
calul lui Ion, iar dacă ar fi fost vorba de calul lui Gheorghe, 
s-ar fi zis calul lui. Dar încă din latinește regula nu a fost 
urmată fără excepţii. 

În situaţia de azi, ar trebui să se ţină seama de dife- 
rențierea aceasta, cel puțin acolo unde ne ajută să evităm 
confuziile ; pe lîngă aceasta, mai este una, anume, pe cînd 
său e diferențiat pe genuri numai după obiectul posedat 
(de exemplu casa sa poate fi şi a unui bărbat şi a unei femei), 
lui şi ei diferențiază genul posesorului (deci casa lui e 
a unui bărbat, iar casa ei, a unei femei), ceea ce ajută adesea 
să ne exprimăm clar. 

Spuneam că adjectivul este în mod obligator precedat 
de articolul al; bineînțeles, aşa cum am arătat cînd am 
discutat acest articol, el se poate alipi la substantivul 
precedent, deci casă a-sa devine casă-a 8a, apoi casa sa. 
Pe lingă aceasta, mai există cîteva substantive, mult 
întrebuințate (nume de rude apropiate), la care adjectivul 
posesiv se ataşează direct, ca enclitic şi fără articol, desigur 
rămăşiţă dintr-o perioadă în care nu exista încă articolul 
(vezi și $ 68). Fiind tot timpul auzite, aceste formule n-au 
putut fi uitate şi s-au păstrat ca excepţii : mamă-sa, tată-su, 
frate-su ete. De remarcat că la masculin adjectivul a pier- 
dut unul dintre foneme. 

În limba mai veche, adjectivul posesiv se putea pune 
și înaintea substantivului şi în acest caz articolul se punea 
la inceput : a mea mamă (vezi $ 231). Astăzi, în vorbire, 
acest uzaj a fost eliminat, posesivul se pune numai după 
substantiv. 

Despre două feluri de dativ posesiv s-a vorbit la 
$74 și 77. Mai amintesc aici că există cîteva, prepoziţii 

şi locuţiuni prepoziţionale care se construiesc cu genitivul 
şi acestea apar şi înaintea pronumelui posesiv: contra 
mea, în fața ta etc. 


PRONUMELE DEMONSTRATIV 


80. După cum ne arată și numele, pronumele demonstra- 
tiv înlocuiește un substantiv, trimițîndu-ne prin arătare 
la obiectul denumit : acesta, de exemplu, înseamnă obiec- 
tul pe care vorbitorul îl indică cu un gest. Ca și posesivul, 
demonstrativul este în același timp pronume şi adjectiv, 
întrucît, putem spune, despre același obiect, acest scaun 
(adjectiv), sau numai acesta (pronume). După cum se 
vede, în cazul al doilea s-a adăugat un -a; dar adjectivul 
poate fi pus în urma substantivului și, în acest caz, pri- 
meşte şi el un a final (scaunul acesta). 

Pronumele demonstrative au mai multe forme, dite- 
rite adesea prin stilul căruia aparțin. La origine, în lati- 
neşte, se folosea pronumele care a căpătat şi funcţiune de 
pronume personal de persoana a III-a, ille; pentru a se 
indica un obiect apropiat se întrebuința iste, care mai 
trimitea și la persoana a II-a, în timp ce ile, rezervat pen- 
tru obiecte îndepărtate, mai trimitea şi la persoana a III-a. 
(Nu mai pomenesc de pronumele demonstrative care nu 
s-au păstrat în româneşte.) Iste a devenit ăst(a), iar ille e 
reprezentat prin l(a) (de notat că ăl a devenit şi articol 
adjectival, vezi $67). Încă din perioada latină s-a adăugat 
la început o particulă deictică (arătătoare) ecce, care in- 
seamnă iată” şi a devenit în românește ac- (în acest, acel). 

Cu timpul, acest(a) a ieşit din uzul limbii vorbite, 
rămînînd numai în limbajul scris şi cu o nuanţă solemnă. 
În limba vorbită, în unele regiuni s-a generalizat ăsta, ăla, in 
altele (a)Jista. În Muntenia şi acela a fost părăsit în vorbire, 
rămînînd numai dla, pe cînd în nordul ţării s-a păstrat 
acela, cu diferite variante fonetice, iar ăla nu a fost admis. 
În ultimul timp, fiind reluate din scris, acela și acesta tind 
să se generalizeze în vorbire, eliminînd pe ăla, ăsta, 

socotite vulgare. Femininul asta însă nu s-a colorat în 
nici un fel, deci poate fi folosit în toate regiunile şi în 
toate stilurile (în scris, alături de aceasta). 

Într-un stil pretențios şi nu prea literar, se răspîn- 
deşte astăzi, ca mai respectuos, acesta și în locul pronume- 
lui personal el, cu riscul de a crea confuzie, atunci cînd se 
referă la un substantiv de care e despărțit prin alte cuvinte, 
eventual prin alte substantive de acelaşi gen : în fraza cînd 
Ion s-a întâlnit cu Gheorghe, acesta era supărat, ar trebui 
ca acesta să se refere la (Gheorghe, dar unii îl folosesc 
pentru Ion. 

Am pomenit la $74 că aceasta, asta se folosesc şi cu 
valoare de neutru. Lucrul nu este pînă acum explicat ; ar 
fi posibil ca modelul să-l fi dat o, care, ca pronume neutru, 
să nu fie același cuvînt cu femininul (lat. illam), ci lat. 
hoc, neutru. Pronumele demonstrative mai au şi alte între- 
buinţări speciale, de exemplu ăla şi ăsta, poate tocmai pen- 
tru că aparţin limbajului vorbit, se folosesc cu o nuanță 
disprețuitoare, în special primul: un ăla înseamnă „un 
individ fără importanţă” sau chiar „un păcătos”. În schimb 
aeela poate căpăta o valoare admirativă : i-a tras o bătaie ca 
aceea. În stil pretenţios se foloseşte acel şi chiar acela în 
locul articolului cel, de exemplu, în loc de cel ce se zice acel 
ce (vezi $67). 


DIECLINAREA PRONUMELOR DEMONSTRATIVE 


91. Pentru fiecare caz sînt în paralelă două forme: cea 
dintii este numai de adjectiv pronominal, iar cea de-a doua 
se poate folosi și pentru adjectiv şi pentru pronume. 


Singular Plural 
MASCULIN ŞI NEUTRU NEUTRU 
N., A. acest, acesta aceşti, aceştia 


G., D. acestui, acestuia acestor, acestora 


FEMININ 


N., A. această, aceasta 
G., D. acestei, acesteia 


MASCULIN ŞI NEUTRU 


N., A. acel, acela 
G., D. acelui, aceluia 


FEMININ 


N., A. acea, aceea 
G.,D. acelei, aceleia 


În ce-l priveşte pe ăst(a), 

FEMININ ŞI NEUTRU 


aceste, acestea 
acestor, acestora 


NEUTRU 


acei, aceia 
acelor, acelora 


FEMININ ŞI NEUTRU 


acele, acelea 
acelor, acelora 


la masculin şi neutıu sin- 


gular și la masculin plural se declină după acelaşi model ca 
acesta ; la feminin singular, pentiu nom.-acuz. me foima 
asta, cu gen.-dat. sg., ăsteia ; la plural, pentru nom. feminin 
şi neutru se folosește astea, iar pentru gen.-dat. ăstora. 
Foarte rar mai sînt folosite formele astă, astei, asteia, 
ăstei, aste şi ăstor. Constatăm prin urmare că a rămas, 
pentru fiecare caz, cîte o singură tormă, unele cu -a, altele 
fără. În general apare rareori pus înaintea substantivului. 

La, declinarea lui ăla sînt mai multe deosebiri faţă, 
de acela, deci dau tabloul în întiegime : 


Singular Plural 
MASCULIN ŞI NEUTRU MASCULIN 
N.,A. ăla ăia 
G.,D. ăluia ălora 


FEMININ FEMININ ŞI NEUTRU 
N., A. aia alea 
G.,D. ăleia ălora 

Formele fără a final sint folosite numai ca artidol 
(vezi $ 67). 

De notat că în principiu ăsta şi la nu se pun înaintea 
substantivului, se zice deci omul ăla, omul ăsta; dar cu 
nuanţă admirativă se poate spune dla om, ăsta om, ceea 
ce înseamnă aproximativ „un asemenea om îşi merită 
numele”. În cazul acesta însă, ăla nu mai e atribut, ci 
subiect, verbul este fiind subînțeles. Fără a final, se întil- 
neşte ăst om, astă țară, dar numai în texte arhaizante. Și 
de la ăla apar, prepuse, forme scurtate, cu valoare depre- 
ciativă şi întăritoare, in unele graiuri: a boală, ale nevoi 
„boala rea, nevoile apăsătoare”. 

Mai există pronumele şi adjectivul demonstrativ de 
identitate, același, cu înţelesul aproximativ de „tot 
cel despre care a fost vorba mai înainte” ; acesta se declină 
după modelul lui acela, numai că la fiecare formă se adaugă 
-si; apoi pronumele demonstrative de diferenţiere 
celălalt şi, mai rar, cestălalt, primul de depărtare, al doilea 
de apropiere. Ele se declină astfel: 


Singular Plural 


MASCULIN ȘI NEUTRU MASCULIN 


, A. cestălalt, celălalt ceştilalți, ceilalţi 
r. D. cestuilalt, celuilalt; cestorlalţi, celorlalți 


OA 


FEMININ FEMININ ŞI NEUTRU 


A. ceastălaltă, cealaltă  cestelalte, celelalte 
D. cesteilalte, celeilalte  cestorlalte, celorlalte 


QZ 


ti 
a 


Se vede uşor că aceste pronume sînt compuse din 
(acest, (a)cel gi alt. Paralel cu celălalt, în regiunile unde cel 
este eliminat de d], se zice ăl(al)alt, ai(a)laltă. Se remarcă 
aici introducerea unui grup de sunete cu un 1 suplimentar, 
care a fost acceptat pentru a se evita alăturarea a două 


A PRONUMELE 109 


vocale, de exemplu în cela + alt. Totuşi în cazul femini- 
nului cealaltă, varianta cealălaltă, copiată după masculinui 
celălalt, e socotită greşită, cu drept cuvint, pentru că aici, 
pe de o parte sînt trei 1 în loc de unu, pe de altă parte 
pentru că forma mai simplă cealaltă nu face nici o dificul- 
tate la pronunțare. 


PRONUMELE NEHOTĂRÎT 


92. Pronumele nehotărît ţine locul unui substantiv, fără 
a da vreo indicație asupra identității acestuia. Cu această 
valoare se poate întrebuința numeralul vnul şi, in opoziție 
cu el, altul, ambele fiind folosite ca pronume nehotărite 
mai ales la plural: încearcă unii să ...; nu știu alţii 
cum sînt... Numai la plural se foloseşte mulţi şi, adesea 
eu nuanță disprețuitoare, atâția : au încercat atiția și n-au 
reușit. 

Cele mai multe cuvinte care servesc de DE ră 
nehotărite sînt compuse cu particule adverbiale : cu -va 
care la origine e totuna cu vrea, se formează cineva, ceva, 
careva (eu valoarea aproximativă de „,vreunul”) și, la 
plural, cîțiva puțini” (singularul cîtva se foloseşte numai 
ca adjectiv şi ca adverb) ; cineva e numai pronume, ceva se 
poate folosi și ca adjectiv, cu înțelesuri care se vor arăta. 
Tot numai ca adjectiv apare niscaiva „vreun”, puţin”, 
mai vag decit niscai (de notat că niscai, ca şi niște dealtfel, 
e legat etimologic de nu știu). Cinera se foloseşte in princi- 
piu numai pentru persoane, iar ceva numai în locul substan- 
tivelor care denumesc obiecte neînsuflețite, cu rezerve care 
vor fi arătate în amănunt la pronumele interogative cine 
şi ce. Cineva şi ceva sînt cele mai mult întrebuințate din 
toată seria. 

Compuse cu vre-, din aceeaşi familie a verbului a 
vrea: vreunul (care în propoziţii negative ajunge să fie 
folosit ca negativ, cu înţelesul de „nici unul”); vreo doi 
poate însemna „puţini”, ca şi vreo cîțiva. Din tema aceluiaşi 
verb a vrea este oare-, cu care se formează oarecine, oarece, 


j 
, 

un oarecare, acesta din urmă net depreciativ. piete 
aici trebuie clasat, şi ori-, cu care se formează oricine, 
orice, oricare, oricîți (acesta cu valoare de pronume 
nehotărit numai la plural); alături de aceste foțmaţii 
avem şi unele la care e intercalat și: orișicine, orişite, ori- 
șicare, orişicâți. 

Cu fie, imperativul de la a fi: fiecine, fiece, fiecare, 
apropiate ca înţeles de tot. 

Cu alt, compusele servesc în acelaşi timp pentru di- 
ferenţiere : altcineva, altceva. 

Mai trebuie să adăugăm pe cutare, care e folosit mai 
mult ca adjectiv (vezi totuşi formula populară nea cutare), 
dar sub forma diminutivului, cutărică, în unele graiuri 
populare serveşte de pronume nehotăriît, cu valoare depre- 
ciativă : te iei după ce îți spune cutărică. 

Există și locuţiuni formate cu care: care o fi sau, co- 
piat din franțuzeşte, nu împortă care oricare”. Se folosesc 
apoi locuţiunile de felul lui cine știe cine, te miri ce etc. ?. 

Mai adaug cîteva întrebuințări speciale ale pronu- 
melor nehotărîte : unul poate fi folosit cu sens peiorativ, 
de exemplu poate însemna „un individ nesemnificativ”, 
căruia îi spunem numele (a venit unul Popescu) sau nu; 
unii și alţii „oameni de toate felurile, dar neinteresanți” ; 
spun unii una, alţii alta „vorbesc diferit, dar nu te poţi 
paza pe nici unii”; una ca alta serveşte de superlativ glo- 
bal, de exemplu nişte fete, una ca alta de frumoase (sau de 
urâte). Ceva poate însemna puțin” şi de asemenea ,„mult” 
(depinde de ton); de asemenea, ceva-ceva poate însemna 
„puţin”, dar și „foarte bun”; mai ceva e superlativ. 

Dintre pronumele nehotărîte, numai o parte au forme 
flexionare. Ca adjectiv nehotărit, un se declină cu și 
numeralul (şi articolul) omonim, numai că are plural, 
unii, unele (deci numai articulat), cu genitiv-dativul uror 
(deci nearticulat); ca pronume, se distinge de adjectiv 


2 Vezi Dumitru Nica, Locufiunile pronominale, în An. 1., XVIII, 
1967, p. 199—203. 

prin faptul că la nominativ-acuzativul singular se adaugă 
articolul -ul, femininul e una, nu o, iar la genitiv-dativul 
singular şi plural se adaugă -a. De notat că la pronume 
trebuie scris -l (vezi $ 51). 

Alt se declină întocmai ca un, cu deosebirea că la ad- 
jectiv nominativ-acuzativul plural e alți (deci urmează 
flexiunea normală a adjectivelor nearticulate) şi de ase- 
menea la femininul singular avem forma normală, altă. 

Oricare şi cineva se declină la fel cu care şi cine (vezi 
$ 83); la fel câtva urmează flexiunea normală a lui cît. 
Cutare urmează în totul flexiunea lui care. Celelalte sînt 
invariabile. 


PRONUMELE INTEROGATIVE-RELATIVE 


83. La origine sînt pronume relative : rolul lor în latineşte 
era să introducă o propoziţie atributivă pe lingă un sub- 
stantiv din regentă (ţineau deci, în subordonată, locul 
unui substantiv din regentă şi se acordau cu acesta în gen 
şi număr). Constatăm astfel că pronumele relative joacă 
rol de conjuncţii. Într-un exemplu ca ochii care nu se văd 
se uită, propoziţia intercalată este o atributivă introdusă 
prin care, iar acesta ține locul substantivului ochii. 

Cu timpul, în anumite contexte, pronumele au ajuns 
să se rupă de regentă și să joace rol de pronume interoga- 
tiv, ţinînd acum locul substantivului care se aşteaptă ca 
răspuns la intrebare : care e capitala Italiei? Roma. Deoa- 
rece întrebarea poate să depindă de un verb, ea poate fi 
și indirectă : spune-mi care e capitala Italiei (e tot propozi- 
ție completivă directă, dar depinde de un verb de decla- 
raţie). 

Ca pronume relative-interogative se folosesc în primul 
vind care şi ce, care sînt mai mult relative, apoi cine (şi ce), 
mai mult interogativ, cît, care atrage răspunsuri cantitati- 
ve, adesea formulate prin numerale, iar regional, de (numai 
relativ) : ăla de l-am văzut ieri. Mai trebuie adăugat gru- 

pul cel ce, format din demonstrativul (sau mai cyfind 
articolul) cel gi relativul ce. ) 

Se susţine adesea. că cine pune întrebări cu pri lire la 
ființe, sau chiar numai la persoane, pe cînd ce se/referă 
numai la obiecte neînsuflețite. Este adevărat că fine se 
trage dintr-un masculin latinesc, iar ce dintr-un neutru, 
şi mai este adevărat că în multe cazuri distribuția este 
cea de care am pomenit, dar nu în toate cazurile] Putem 
intreba cu cine chiar în unele împrejurări în care é clar că 
răspunsul va fi un nume de animal sau chiar un neînsufle- 
tit: cine a spart geamul, vântul? Nu vom zice ce a spart 
geamul, căci la această întrebare am primi ca răspuns un 
complement direct, nu un subiect 3. 

Cine are numai singular, cu genitiv-dativul (al) cui ; 
ce este invariabil ; cît are feminin, cîtă, şi pluraiul cât (m.), 
câte (feminin şi neutru); numai la plural are genitiv-dativ 
(al) câtor, pentru toate genurile ; cel ce are numai masculin 
şi feminin și se declină numai în ce priveşte primul termen, 
ca articolul cel. Forma cela ce este astăzi învechită, dar 
femininul corespunzător, ceea ce, adesea sudat, se între- 
buinţează curent cu valoare de neutru. În stirşit care are 
la nominativ-acuzativul singular şi plural o singură fo: mă 
pentru toate genurile și de asemenea la genitiv-dativul 
plural o singură formă (al, a, ai, ale) căror (a) iar la genitiv- 
dativul singular are o formă de masculin şi neutru 
(al, a, ai, ale) cărui(a), şi o formă de feminin (a, al, ai, ale) 
cărei(a). La genitiv şi dativ se acordă în gen cu substanti- 
vul din propoziţia regentă, pe cînd articolul se acordă în 
gen şi număr cu substantivul din propoziţia dependentă : 
vecinul al cărui băiat, vecina ale cărei fete. 

În limba veche care avea pluralul cari și se putea 
articula : singular, masculin și neutru carele, feminin carea, 
plural masculin carii, feminin şi neutru carile. Unii încearcă 
astăzi să reia pluralul cari. Tendința generală este tocmui 
dimpotrivă, aceea de a lichida flexiunea lui care : s-a înce- 


* Vezi Al. Graur, Cine, ce, în LL, 14, 1967, p. 119—125. 

pui cu suprimarea formelor articulate şi a celor de nomina- 
tiv plural, iar în graiurile populare se suprimă gi formele de 
genitiv și dativ, înlocuite cu nominativul ; este eliminată 
şi prepoziţia pe la acuzativ, deci se zice prietenul care (in 
loc decăruia) i-am dat ajutor, geamul care (în loc de pe care) 
l-am spart. Se face vizibilă şi aici tendinţa generală spre 
analitismm. De asemenea în graiurile populare prepoziţiile 
celelalte decit pe sint mutate înaintea unui pronume per- 
sonal adăugat : creionul care scriu cu el, casa care stau în eu. 

Pronumele care este folosit şi cu alte valori decit cele 
originare : care în locul nehotăritului fiecare (vorbește care 
cum îl taie capul), iar cine pentru oricine (zică cine ce-o 
vrea). Repetat, apare în locul nehotăritelor unul, altul 
(au plecat, care călare, care pe jos) ; care mai de care înseamnă 
„unul mai mult decit altul”, iar cu intonaţie interogativă, 
care pe care? înseamnă „care îl va întrece pe celălalt (sau 
pe ceilalți) ?”. Se mai folosește care şi ca interogativ in 
locul lui cine (care ești acolo?). 

Şi cine are valoare nehotăriîtă în expresia cine știe 
ce (va face cine știe ce boroboaţă) ; cîteodată, sub forma ne- 
gativă, are valoare depreciativă (nu e cine știe ce de capul 
lui). Ce a devenit particulă interogativă, pentru a cere să 
se repete o frază pe care n-ai auzit-o bine sau care nu te 
satisface (dar întrebarea ce e considerată nopoliticoasă). Cu 
prepoziția de sau pentru înainte, înseamnă „din ce cauză”, 
dar familiar se folosește cu aceeaşi valoare pronumele și 
fără prepoziţie : ce dai în mine? Repetat în fruntea a două 
propoziții vecine, de ce înseamnă „cu cît . . . cuatit ...". 
Şi din ce în ce marchează o progresie. Cu valoare nehotă- 
rîtă ce apare în formulele a făcut ce-a făcut și ce-a făcut, 
ce-a dres. 

În sfîrşit, ce exclamativ servește pentru întărirea 
unui verb sau a unui substantiv: ce-ag mai rîde să... 
(„ce mult aș ride dacă ..."), ce miros! (subinţeles „taire”, 
„îrumos”, „urit” etc.), ce apărie (subînţeles multă”), 
adesea cu intercalarea prepoziţiei de sau a adverbului mai 
(ce de lume, ce mai freamăt); în stil mai puţin îngrijit se 
spune şi ce de mai lume; cu mai, expresia poate fi și depre- 

ciativă : ce mai poet (subînţeles prost”). Şi cît poate fi 
folosit; în acelaşi fel: cîtă mîncare (subînţeles „multă 
sau „puţină”). j 


PRONUMELE NEGATIVE 

84. Pronumele negative servesc pentru a arăta inekistenţa 
unor substantive. În locul unor persoane care nu există 
se foloseşte nimeni (nimenea), în locul unor obiecte, 
nimie(aj, Ca adjectiv pronominal se întrebuințează nici 
un, cu femininul nici o, care, articulate, pot fi întrebuințate 
ca pronume : nici unul, nici una. Se declină ca un, o. 

Nimeni nu are plural, nici diferențe de genuri; are 
genitiv-dativ : (al) nimănui (a). 

Nimic e întrebuințat şi ca substantiv neutru, mai 
ales la plural, cu înţelesul de „lucru fără valoare, fără 
importanță”. 


VERBUL: 


85. Se numesc verbe acele cuvinte care ne permit să 
spunem despre cineva sau ceva ce face sau cum este. 
În anumite forme ale lui, numite predicative, verbul 
constituie centrul unei comunicări. În cazul acesta are 
forme diferite după persoane şi numere, ca să ne putem 
da seama a cui este acțiunea exprimată. Deoarece acţi- 
unea poate avea loc în momente diferite, verbul are forme 
temporale (numite, mai scurt, timpuri). Apoi se prezintă 
la diferite moduri, după felul cum înțelege vorbitorul că 


1 O clasificare nouă și foarte amănunţită (de care nu m-am servit 
aici) a verbelor românești a fost dată de Valeria Guţu Romalo sub titlul 
Descriere structurală a fleziunii verbale românești, în 6 fascicole din SCL, XV. 
1964, 2, p. 195—220, 5,p.511—537, 6, p. 615—635 ; XVI, 1965, 1, p. 103—115, 
2, p. 209 —232,3, p.355—372. 3,Vezi și Jiři Felix, Cîteva observaţii cu privire la 
clasificarea morfologică a verbelor românești, în SCL, XVI, 1965, 2, p. 231 —238. 

se petrece acțiunea. Se mai deosebesc diatezele, care di- 
ferențiază verbele după raportul stabilit între acțiune şi 
autorul ei (toate acestea au fost amintite în § 19). 


DIATEZELE 


86. Diatezele? diferă între ele după cum subiectul săvîrgeşte 
acţiunea (atunci vorbim de diateza activă) sau îi suferă efec- 
tul (și atunci vorbim de diateza pasivă). În afară de aces- 
tea, mai există o categorie formală, anume verbele con- 
struite cu un pı onume reflexiv, care exprimă diferite nuanţe 
de conținut; (acestea vor fi prezentate amănunţit mai jos). 
Exemple : activ, am deschis poarta; pasiv, poarta a fost 
deschisă ; reflexiv, poarta s-a deschis. 


ACTIV, TRANZITIV ȘI INTRANZITIV 


87. Verbele active se împart în tranzitive şi întranzitive, 
după cum efectul acţiunii se răsfrînge sau nu asupra unui 
obiect, numit complement direct. Exemplu de verb tranzi- 
tiv : beau (apă); exemplu de verb intranzitiv : dorm. Un 
verb tranzitiv se poate folosi fără a se exprima comple- 
mentul direct, de exemplu : Ion stă la cârciumă și bea (se 
înţelege : alcool); în acest caz se zice că verbul tranzitiv 
e folosit absolut. 

În unele cazuri un verb tranzitiv poate avea două 
complemente directe. Deoarece putem spune pe de o parte 
că barcagiul trece rîul, adică „îl traversează”, pe de altă, 
parte că barcagiul mă trece pe mine, adică „mă transportă 
peste rîu”, se ajunge la formule ca barcagiul mă trece rîul, 
deci pentru fiecare din cele două înțelesuri ale verbului se 
ataşează cîte un complement direct. Vezi şi exemple ca 
le rog ceva. 


2 Vezi articolul meu Dialezele, în SCL, XX, 1969, 1, p. 13—22. 


116 MORFOLOGIA 
PASIVUL 


90. La pasiv, trebuie în general precizat cure e autorul, 
de exemplu poarta a fost deschisă de vînt, căci altmintrelea 
se poate crede că deschisă e un participiu cu valoare adjec- 
tivală, în care caz verbul e activ (a fi) și exprimă o stare. 
Numai verbele tranzitive pot avea pasiv, se poate zice de 
exemplu apa este băută de vite, dar nu se poate zice eu sînt 
dormit de cineva. 

În latineşte, pentru timpurile din sfera prezentului, 
pasivul avea forme organizate cu desinențe (deci sintetice) 
şi numai pentru cele din sfera perfectului existau forme 
compuse cu participiul şi cu verbul „a fi” (deci analitice). 
De notat că pentru timpurile din sfera trecutului se folo- 
seau la pasiv formele verbului „a fi” din sfera prezentului. 
În româneşte, toate formele pasivului sint compuse cu ver- 
bul a fi (ceea ce înseamnă că, prin forma participiului. 
se marchează totdeauna genul), iar timpul e cel indicat. 
de auxiliar. Deci în latineşte uictus est (cuvint cu cuvînt 
„este învins”) era la perfect şi însemna „a fost învins”, 
pe cînd în româneşte este învins e prezent. În limba noastră 
mai veche, pasivul era în general puțin întrebuințat fiind 
înlocuit mai ales cu reflexivul. Și astăzi, cum se va vedea, 
pasivul este adesea exprimat prin reflexiv, dar pasivul e 
intrebuințat din ce în ce mai mult. 


REFLEXIV UL 


99. Se formează cu un pronume personal în acuzativ 
sau în dativ. Mai mult este folosit primul caz, în care pro- 
numele joacă rolul de complement direct, deci ţine locul 
unui substantiv care în același timp execută şi suferă 
acţiunea verbului. După cum se poate spune te spăl sau spăl 
rufele, putem zice şi mă spăl. Pronumele în dativ ţine locul 
unui substantiv care execută acțiunea, iar aceasta se în- 
dreaptă tot spre el, cu un avantaj sau cu un dezavantaj : 
paralel cu îţi fac loc, avem pe îmi fac loc. În exemplele 

citută, mă, îmi servesc de complemente (primul, direct, iar 
al doilea indirect). Prin funcțiunea pe care o îndeplineşte, 
pronumele îşi merită numele de reflexiv („care se întoarce 
înapoi. adică spre el însuși”). În această funcţiune, refle- 
xivul nu prezintă nimic curios. 

Se foloseşte reflexivul care trimite la o persoană și 
atunci cînd verbul afectează in realitate numai o parte 
a corpului, care dealtfel este indicată. De exemplu, nu 
zicem, ca în alte limbi, îmi spăl capul, ci mă spăl pe cap 
(mai de curind se zice şi mă spăl la cap); la fel mă sterg 
pe picioare, m-am tăiat la un deget (mi-am tăiat un deget 
ar însemna că am pierdut degetul; dar sezice şi m-am în- 
tepat la un deget, fără să existe pericol de confuzie dacă am 
zice mi-am înţepat un deget). Tot aşa se foloseşte reflexivul 
cînd acțiunea se referă la un obiect de îmbrăcăminte : 
mă îmbrac cu paltonul, mă încalt cu cizmele (astăzi se 
răspindesc formulele copiate din alte limbi îmi îmbrace 
paltonul, îmi încalt ciamele). 


REFLENIVUL PASIV 


90. Pornind de la funcțiunea obiectivă, reflexivul ajunge să 
joace rol de pasiv : poarta se deschide singură este reflexiv 
obiectiv, dar de aici se ajunge la poarta se deschide de vânt, 
unde subiectul nu mai coincide cu complementul, subiectul 
logic fiind vînt, iar obiectul logic, poarta, tocmai ca în for- 
mula poarta este deschisă de vînt. În limba actuală pasivul 
este exprimat tot mai mult prin diateza pasivă, iar construc- 
piile cu reflexivul se păstrează mai ales în formule stereo- 
tipe ca se numește un nou director. Şi eu mă numesc Ion 
este de fapt pasiv, căci nu eu îmi dau numele, ci alţii. 


REFLENIVUL RECIPROC 
91. Este o îmbinare a ambelor funcțiuni analizate pînă 


aici : subiectul face acțiunea care trece asupra altuia, dar 
în același timp acel altul face şi el acţiunea, care este sufe- 

rită de primul subiect. În realitate ambele persoane sint 
şi subiect şi complement. De exemplu: mă salut cu un 
prieten înseamnă „eu îl salut pe el și el pe mine”. Cel de-al 
doilea agent poate să nu fie numit dacă este subînţeles din 
context sau din situație. Atunci se întrebuințează plura?ul : 
ne batem înseamnă „eu te bat pe tine şi tu mă baţi pe mine”. 
De aici se ajunge însă şi la formule cu singularul : el este-n 
vale la Oituz şi crunt se bate. O a doua funcțiune a refle- 
xivului reciproce poate fi şi cea de complement indirect sau 
circumstanţial : ne dăm bună ziua „eu îţi dauţie şitu mie”, ne 
întîlnim „eu mă întîlnesc cu tine şi tu te întilneşti cu mine”. 


REFLEXIVUL IMPERSONAL 


92. Cu pronumele reflexiv se formează construcții imper- 
sonale, subiectul rămînînd neexprimat : se ştie înseamnă 
aproximativ „oamenii ştiu”. Adesea impersonalul este con- 
fundat cu pasivul: formula aici se vînd măsline devenea 
pe vremuri în limbajul băcanilor se vinde măsline („căci 
doar măslinele nu se vînd singure” !). De fapt, avem aici 
un pasiv, se vând fiind echivalent cu sînt vîndute, deci e 
corect pluralul. Astfel aceeaşi construcţie poate fi folosită 
cu trei valori diferite : câinele se scutură de apă, obiectiv ; 
sticla se scutură înainte de folosire, pasiv; nu se scutură, 
covoarele ziua-n amiaza mare, impersonal. Chiar exact 
aceeaşi formulă poate fi înțeleasă în toate trei felurile: 
se scutură salcîmii (o ploaie de miresme), obiectiv ; se scu- 
tură saleâmii (de ploaie și de vînt), pasiv ; se scutură saleîmii 
(pentru a se culege florile), impe! sonal. 


EVENTIVUL 


93. Se consideră că o funcţiune a pronumelui reflexiv este 
aceea de a forma eventive, adică verbe care arată că su- 
biectul e în curs de transformare, trece dintr-o stare în- 
tr-alta : m-am îngrăşat înseamnă „am devenit mai gras 
decît eram înainte”. Dar există şi eventive fără pronume, 

de exemplu am slăbit, iar unele verbe se folosesc ca even- 
tive şi cu şi fără pronume : a (se) îngălbeni. Rezultă pe de 
o parte că pronumele reflexiv nu este absolut indispen- 
sabil, pe de alta că prezintă interferenţe cu reflexivul 
obiectiv şi cu cel dinamic (pentru care vezi paragraful 
următor) : zicem numai a se îngrășa (cf. însă fr. engraisser, 
fără pronume), pentru că în trecut transformarea aceasta 
era socotită profitabilă, omul făcea sforţări ca să o obţină, 
dar zicem a slăbi, pentru că acţiunea aceasta se petrecea 
fără voia sau chiar împotriva voinţei subiectului. 


REFLEXIVUL DINAMIC 


94. Cea mai interesantă categorie a reflexivului românesc 
este dinamicul. În unele limbi (de exemplu în greaca veche 
există o diateză specială, cu desinențe aparte (se numeşte 
medie) pentru a exprima o acţiune pe care subiectul o face 
în propriul său interes, cu deosebită atenţie etc. Deci eu 
spăl (propriile mele rufe) se conjugă altfel decit eu spăl 
(pentru altcineva, fiind angajat pentru aceasta). În româ- 
neşte, categoria aceasta se exprimă prin reflexiv şi e foarte 
des întilnită, cîteodată în paralel cu activul (de exemplu 
rog şi mă rog), alteori fără variantă activă (mă tem; a 
teme se foloseşte regional, dar numai cu sensul de „a fi 
gelos”). În aceste exemple e clar că pronumele nu joacă 
rol de complement direct, ci e folosit pentru a adăuga o 
nuanță de interes din partea subiectului, de intensitate a 
acţiunii : să se compare de exemplu gîndesc cu mă gîndesc 
sau te rog cu mă rog de tine. Cea mai bună dovadă că pro- 
numele nu e complement direct este faptul că se poate 
adăuga un substantiv cu acest rol, ca în exemplul găina 
se ouase o mărgică. 


REFLEXIVUL. ÎNCHEIERE 


95. Retlexivul, foarte mult folosit de limba română, con- 
stituie o mare bogăţie, în primul rînd lexicală, prin faptul 

că mai fiecare verb se poate folosi cu şi fără pronumele 
reflexiv, cu nuanţe de sens diferite. Să se vadă exemple 
ca a duce și a se duce, a prinde şi a se prinde, a lega şi a se 
lega şi aşa mai departe. Se poate întîmpla ca cele două for- 
me să se depărteze una de alta pînă într-atât, încît legătura, 
dintre ele să nu mai apară clar sau chiar să se piardă cu 
totul. Vezi cazul lui « se uita, care la început însemna „ii 
uita, de sine (din cauza cufundării într-o priveliște absor- 
bantă)”, deci era reflexiv obiectiv față de a uita, iar astăzi 
a ajuns la înțelesul de „a privi”. 

Mai adaug că în timpul din urmă unele valori ale re- 
flexivului sînt contestate sau cel puţin li se refuză statutul 
de diateză °. 


MODURILE 


96. Modurile personale se leagă de un subiect, exprimat 
sau nu, a cărui acțiune o enunţă ; ele sînt deci predicative. 
Modurile impersonale sint formate tot din tema verbului, 
dar fac funcţiune de substantiv, de adjectiv, de adverb ; 
ele sînt deci impersonale, deşi trebuie să adăugăm numai- 
decît că intră în compunerea unor forme personale. 
Modurile personale și predicative sînt indicativul, 
conjunctivul (sau subjonctivul), optativul (sau condiţio- 
nalul) şi imperativul. Indicativul prezintă acțiunea ca 
avînd loc în realitate (greşit se spune uneori „acţiune 
sigură” : cînd spunem bănuiesc că plouă, verbul a ploua e 
pus la indicativ, dar acțiunea lui nu e dată ca sigură). 
Conjunctivul exprimă o acțiune ealizabilă sau ireală : 
(doresc) să plouă; să fi plouat cât de puţin (Şi recolta ar fi 


3 C. Dimitriu, Observaţii în legălură cu dialeza reflezivă și verbele 
pronominale în limba română contemporană, în ALI, XI, 1965, p. 125—146, 
admite reflexivul numai pentru verbele care au un pronume reflexiv neac- 
centuat la acuzativ. Celorlaite le dă alte nume : pasiv, reciproc, dinamic și 
impersonal. D. Irimia, Isle „se? marcă a reflezivului românesc ?, în An. 1., 
XIX, 1968, p. 169 — 171, admite patru diateze: activ, pasiv, reflexiv 
(obiectiv) şi reciproc. 

fost salvată). Cind exprimă o dorinţă, ca în exemplele de 
mai sus, o urare (să trăieşti), un blestem (să-l ia dracul!), 
conjunctivul face funcţirne de optativ; poate înlocu! şi 
imperativul: să pleci! 

Optativul exprimă o acţiune realizabilă : as mânca, 
sau iveală : az fi mîncat (dacă ar fi fost ce), ori pur şi simplu 
o atenuare a unei afirmaţii : v-as propune să ... ; aş fi de 
părere să ... ; n-aş crede (că e așa). De asemenea e folosit 
în perioade condiționale, alături de indicativ, și în stilul 
indirect (cum se va arăta amănunţit la sintaxă, $ 219). 
De notat că, folosit în propoziţii independente, optativul 
exprimă o dorinţă, deci este cu adevărat optativ, pe cind 
în propoziţii secundare exprimă o condiţie, deci e în reali- 
tate condițional. Încă un amănunt: e greşit să se spună 
că optativul se foloseşte în propoziţii realizabile, deoarece 
astfel de propoziţii nu există, din gură se poate realiza orice 
(de exemplu prind stelele în mînă e prezentat ca real); o 
trază poate fi numai reală, realizabilă sau ireală. Impera- 
tivul exprimă un ordin, un îndemn sau o rugăminte: 
pleacă’ După el se pune semnul exclamării. 

La aceste moduri se adaugă prezumtivul, care exprimă 
o presupunere : o fi plouat (altă dată, dar ieri nu). Deoarece 
formele prezumtivului se diferențiază între ele din punc- 
tul de vedere al timpului (prezent o fi plouînd, perfect 
o fi plouat etc.), îl numim mod ; dar formele lui se diferen- 
țiază şi în moduri (conjunctiv să fi spunând, optativ ar fi 
spunind), astfel că prezumtivul devine un fel de conjugare 
aparte, paralelă cu cea obişnuită. 


MODURILE NEPREDIC TIVE 


97. Mouurile nepredicative şi nepersonale sint infintnvul, 
gerunziul, participiul şi supinul. 

Infinitivul are două forme, una lungă şi una scurtă. 
Cea lungă, moştenită din latinește, se termină în -re (cîntare), 
iar cea scurtà, din motive încă nelămurite, a pierdut 

sufixul (cînta). Forma lungă a devenit substantiv, păst ind 
numai în unele resturi valoarea verbală (fire-ai ete.); 
invechit şi popular se mai găsesc formule ca mi-era acum 
a scăpare (Creangă). Încolo se comportă ca orice substan- 
tiv, are plural (cântări), articol (cântarea), cazui (cîntării, 
cîntărilor). Cînd nu depinde de un verb (de obicei imediat 
precedent), infinitivul scurt primește înainte prepoziţia 
a (a cînta; vezi totuși mai sus şi infinitivul lung cu a). 

Lu forma scurtată, infinitivul poate fi folosit ca un 
substantiv (a cânta este plăcut; totuşi e şi verb 1, căci poate 
avea complement direct : a cînta imnuri), dar în general 
intră în formaţii verbale compuse cu auxiliare (voi cânta, 
aș cînta, lovi-te-ar etc.). Infinitivul scwt fi e folosit în forme 
compuse (să fi fost, ar fi fost). 

Forme scurtate ale infinitivului apar și în unele 
limbi balcanice, dar aceste liml: au înlocuit de obicei 
infinitivul cu conjunctivul. Același lucru, dar în mai mică 
măsură, s-a întîmplat și în românește, în fraze ca vreau să 
cîmt, totuşi în oarecare măsură noi am păstiat infinitivul, 
de exemplu după verbele a ști, a putea, a începe (vezi 
formulele populare pot cânta, știu cânta, încep a cânta), dar 
şi în alte cazuri (vezi de exemplu „,hîntura de limbă” 
nu e greu a zice bou bîrlobreaz...). Sub influenţa latină şi 
romanică, infinitivul a prins din nou puteri și astăzi este 
destul de mult folosit (de exemplu după am onoarea a ..., 
binevoițti a ... etc.). 


GERUNZIUL 


99. Gerunziul exprimă acțiunea în desfășurare, fără a 
marea timpul, dar poate fi legat de un subiect, în care caz 
păstrează valoare verbală ; altminteri joacă rol de atribut 
ca un adjectiv (în această situație, în secolul trecut, i se 
forma şi un feminin) sau de complement, ca un adverb. 


4 Vezi Ion Diaconescu, Observaţii cu privire la valoarea infinilivului 
în limba română, în LR, XVII, 1968, 1, p. 111—121. 

lată exemple: ca verb, vrând eu să-l evit, el m-a oprit; 
cu această întrebuințare gerunziul poate avea comple- 
ment direct, de exemplu spălînd rufele; ca adjectiv femi- 
nin, lebăda murindă (Eminescu); ca adverb, muncește 
cîntînd. Cind e verb, trebuie să aibă ca subiect aceeaşi 
persoană ca predicatul, sau, dacă nu, subiectul trebuie 
exprimat, căci altfel se creează confuzie. Exemplu : ple- 
cînd (soţul) din oraș, (soţia) a rămas singură. Dacă nu punem 
subiectul, soțul, se înţelege că soția a plecat 5. 


PARTICIPIUL 


99. La origine, participiul era un adjectiv, format din ră- 
dăcina verbului, şi nu era neapărat pasiv. Cu timpul a 
intrat tot mai mult în sfera pasivului, de exemplu o casă 
părăsită este una care a fost părăsită de cineva, dar pînă as- 
tăzi mai întilnim in româneşte participii care au valoare 
activă, de exemplu cind zicem un om băut („un om care 
a băut”), un om nedormit („un om care n-a dormit”). 

În calitate de pasiv, participiul intră în formarea 
pasivului, de exemplu prez. casa este părăsită, perf. casa 
a fost părăsită ete. Dar cu ajutorul lui se formează şi per- 
fectul compus la diateza activă: am părăsit casa şi de 
asemenea perfectul conjunctiv şi optativ. 


SUPINUL 


100. Este format de la tema participiului (are aceeaşi formă 
cu participiul masculin singular) și are în principiu același 
rol cu infinitivul, putind fi folosit ca substantiv, de exemplu 


5 Cu privire la folosirea gerunziului ca adjectiv, se poate consulta 
articolul Adjectivarea gerunziului, publicat de Valentina Hristea in SMEC, 
IV, Bucureşti, 1967, p. 253—276. Pentru gerunziu în general, se poale 
m consulta Frieda Iidelstein, Sintaxa gerunziului românesc, București, 

972. 

€ Am studiat problema în articolul Participii active, în Buletinul 
științific al Institutului pedagogic din Baia-Mare, seria A, vol. II, 1970, 
p. 13—19. 

spălatul rufelor (deci cu articolul masculin-neutru -ul) ; 
dar are şi complement direct: maşină de spălat rufe şi 
poate fi folosit și cu valoare pasivă: rufe de spălat, dau 
rufele la spălat etc. 


TIMPURILE 


101. Timpul la care e pus un verb se stabileşte în principiu 
în raport cu momentul comunicării ; verbul poate exprima 
o acțiune simultană cu comunicarea ori anterioară sau 
posterioară comunicări. 

Există timpuri simple şi compuse, acestea din umă 
fiind formate din moduri nepredicative însoţite de verbe 
auxiliare. Sint compuse toate timpurile pasivului, iar de 
la activ, perfectul compus și viitorul ] şi al II-lea indicativ, 
perfectul conjunctivului şi al optativului şi toate formele 
prezumtivului, În aromână, ca şi in celelalte limbi romanice, 
mai mult cu perfectul este compus: aveam făcută, cores- 
punzind cu dacoromânescul făcusem. 


VALOAREA TIMPURILOR 


102. Prezentul este folosit pentru o acţiune care se petrece 
în timp ce e exprimată (in vorbire sau scriere): trece un 
avion. Viitorul prezintă o lucrare care va avea loc mai 
tirziu, de exemplu mîine voi pleca la fară. Trecutul ex- 
primă o lucrare care s-a efectuat înainte de momentul 
cînd e relatată, de exemplu ieri a plouat. 

Pentru viitor şi trecut există mai multe trepte; 
viitorul al II-lea exprimă o acţiune care va avea loc inain- 
tea altui moment, tot viitor: cînd vei ajunge acasă, eu 
voi fi părăsit de mult orașul. Este un timp care se întrebuin- 
țează foarte puţin în limbajul conversaţiei. 

La trecut sînt patru timpuri ale indicativului : imper- 
fectul, perfectul simplu, perfectul compus și mai mult ca 

perfectul. Imperfectul poate avea una din următoarele trei 
valori : 1. o acţiune trecută, simultană cu o situaţie, bineîn- 
teles tot trecută: cînd am ajuns acasă, mijeau zorile. 
2. o acţiune care s-a repetat în trecut: în tinerețe asistam 
adesea la manifestații sportive. 3. o acţiune care a durat 
în trecut : prietenul meu locuia la tară. 

Perfectul simplu se mai foloseşte numai în anumite 
stiluri ale limbii scrise, anume în relatări despre acţiuni 
terminate demult, de exemplu: la 1877, armata români 
trecu Dunărea, iar in romane, și pentru acţiuni recente, cu 
unele valori de aspect (vezi $ 107). În vestul ţării insă, per- 
fectul simplu este folosit; curent în vorbire, pentru a marca 
o acţiune trecută, dar nu mai veche de ziua în curs, deci 
seara se poate spune venii azi dimineaţă, dar dimineaţa se 
spune am venit aseară. 

Perfectul compus exprimă o acţiune care s-a terminat 
înainte de momentul comunicării, indiferent cît timp a 
trecut : podul peste Dunăre a fost inaugurat anul trecut 
(fac excepţie graiurile oltenești, care nu folosesc perfectul 
compus pentru ziua în curs). 

Mai mult ca perfectul exprimă o acțiune terminată 
înaintea altei situaţii tot din trecut : cînd am ajuns la gară, 
trenul plecase. 

În afară de aceste valori, normale, ale timpurilor, 
mai există altele, folosite pentru variaţie, pentru anumite 
nuanțe expresive ete.. aşa cum se va vedea din paragra- 
fele următoare. 


ALTE VALORI ALE PREZENTULUI 


103. 5e întilneşte prezentul pentru trecut (de obicei e 
numit prezent istoric, probabil pentru că e întrebuințat 
adesea în relatările istorice): Mihai Viteazul smulge o 
secure de la un soldat și se aruncă în mijlocul turcilor. Pre- 
zentul aduce acțiunea în faţa noastră, ne dă impresia că 
totul se petrece sub ochii noştri. Desigur, prezentul istorie 

se poate folosi numai acolo unde, din context, reiese clar 
că avem de-a face cu un trecut, căci altfel s-ar putea ivi 
confuzii. 

Prezentul se foloseşte, cu aceeaşi intenție de a apro- 
pia acţiunea de noi, şi pentru viitor : plec mâine la Con- 
stanța. Aici adverbul ajută la restabilirea relaţiilor tempo- 
vale, dar el nu este obligator : termin de scris și vin și eu 
după voi. Aici se cunoaşte după înţelesul verbelor că în 
fapt avem un viitor. 

Conjunctivul prezent are și el valoare de viitor, în 
primul rînd cînd ține locul optativului : să vie odată vara! 
De altfel şi optativul prezent are valoare de viitor, căci 
dorim acum să se întîmple ceva care nu poate fi realizat 
decît mai pe urmă: aș mînca. Conjunctivul prezent ţine 
şi locul imperativului, tot cu valoare de viitor: să pleci 
imediat! Şi în propoziţiile subordonate verbul la con- 
junctiv exprimă de obicei o acţiune posterioară celei din 
regentă : vreau să pleci, trebuie să rămîi, poţi să te retragi, 
nu cred să iebutești etc. Astfel conjunctivul prezent este 
foarte apropiat de viitorul indicativ. 

Prezentul indicativ se mai foloseşte pentru o acțiune 
repetată : în fiecare dimineaţă citesc ziarul; şi aici pre- 
cizarea prin complement poate lipsi: citesc cu plăcere 
romane (în cazul acesta pluralul ne ajută să restabilim rela- 
piile temporale, căci nu putem citi mai multe romane în 
acelaşi timp). De aici ia naştere așa-numitul prezent etern, 
folosit în maxime : cine fură azi un ou, mîine fură un bou. 
Acţiunea e nedefinită din punctul de vedere al timpului. 
Şi aici ne putem dispensa de compliniri : cîinele care latră 
nu muşcă. 

Prezentul indicativului se întrebuințează în locul im- 
perativului : te duci și îmi aduci pachetul. Este mai impe- 
rios decît imperativul, care se poate rosti şi cu ton rugător, 
pe cînd indicativul presupune că nu poate exista replică 
din partea celui căruia i se adresează ordinul, acţiunea 
fiind prezentată ca reală. 

ALTE VALORI ALE IMPERFECTULUI 


104. Imperfectul apare adesea în locul perfectului în po- 
ezia populară, în special la rimă. Explicaţia este că perfec- 
tul e de mai multe tipuri (de exemplu veni și zise sau a 
venit Şi a zis), care nu rimează între ele, pe cînd impei fectul 
are aceeași terminație la toate conjugările (venea şi zicea), 
deci e util pentru a se obţine rima. Şi gerunziul este în 
aceeaşi situaţie, şi de aceea apare adesea în poezia populară 
la rimă, chiar acolo unde sintaxa normală nu l-ar justifica. 
Faptele au fost puse în lumină de Frieda Edelstein, în 
cartea citată, și de Violeta Ionescu-Romanaţi, într-o lu- 
crare încă nepublicată. 

În jocurile copiilor, imperfectul se foloseşte în locul 
prezentului, evocînd atmosfera din basme : acuma eu eram 
hoțul şi tu erai militianul și aici era sectia. 

Imperfectul se mai folosește cu valoare de condiționul 
prezent (dacă tu stiai problema astei vieți cu care lupt, ai vedea 
...) şi mai ales trecut (mă duceam dacă m-ai fi trimis). 
Condiţia se poate subînţelege : eu nu-i dădeam voie (dacă 
eram în locul tău, sau dacă îmi cerea etc.). 

Imperfectul ia locul optativului, în formule mai 
respectuoase : voiam să vă întreb ceva. 

Se folosește şi în locul prezentului, la forma negativă 
şi cu ton de reproș: de ce nu stăteai tu la masă ca oamenii; 
de asemenea sub formă de întrebare : nu mai stăteai? (cu 
sensul „de ce-ai stat aşa de mult”?). 

În sfîrşit, trebuie să amintesc de folosirea imperfec- 
tului în construcții perifrastice, care exprimă o acţiune 
privită din punctul de vedere al unui moment anterior 
(vezi $ 128) : acest copil avea să devină erou național; ziua 
aceasta avea să se sfârșească cu o catastrofă. 


ALTE VALORI ALE PERFECTULUI 


105. Perfectul simplu, fie pentru că e întîlnit numai în 
scrisul solemn, fie pentru că se rîde pe seama oltenilor care-l 
întrebuințează în vorbire, se folosește cu ironie în locul 

prezentului : venişi, aî?, se spune cuiva care a întirziat ; 
făcuși ispravă! E caracteristic că această valoare apare în 
general la persoana a 2-a (totuși se zice o făcui ! „am făcut, 
o greşeală”), ceea ce se explică pe de o parte prin faptul că 
ironia priveşte de obicei pe convorbitor, pe de altă parte 
prin aceea că în limba scrisă perfectul simplu nu apare în 
dialog, deci la persoana a 2-a este încă mai neobişnuit 
decit la celelalte. 


Familiar, perfectul simplu, la persoana 1, ia locul 
unui viitor apropiat : mă cam dusei înseamnă „sînt gata 
să plec”. Şi perfectul compus se foloseşte, tot la persoana 
1, pentru un viitor imediat : am plecat, în loc de „sînt pe 
punctul de a pleca”. Situaţia înconjurătoare ajută să se 
înțeleagă exact despre ce este vorba. 


ALTE VALORI ALE VIITORULUI 


106. Viitorul apare în locul imperativului: a; să pleci 
imediat! şi este încă mai imperios decît indicativul prezent. 
Totuşi viitorul se poate folosi și ca atenuare a unui ordin, 
a unei cereri : am să te rog să fii cuviincios. Ca şi prezentul, 
viitorul se utilizează, pentru variaţie, în locul trecutului, 
în relatări istorice : după o serie de verbe la trecut, apare 
o frază ca țărănimea română din Transilvania îl va întîm- 
pina cu bucurie pe Mihai Viteazul. Același procedeu e 
ntrebuințat în reportaje, de exemplu cînd se relatează 
cum a decurs un proces, citim fraze ca :iar cînd președin- 
tele îl va întreba ce voia să facă cu banii, acuzatul va răspunde 
„îmi trebuiau pentru a plăti o datorie”. Viitorul şi viitorul 
al II-lea se folosesc la formarea prezuntivului. 


ASPEOTELE| 


107. In unele limbi flexionare, verbul e orientat mai puţin 
pentru a marca diferențele de timp și mai mult pentru a 
deosebi aspectele, adică acţiunea e exprimată diferit după 


Or E 

cum e în curs de executare, începută, terminată, repetată 
cte. În românește se dă mai puțină atenție aspectelor, deși 
există mai multe procedee pentru a le marca : 1. Lexical, 
adică se folosesc verbe care diferă numai prin gradul de 
îndeplinire a acțiunii : a afla — a ști; a se așeza — a şedea; 
a porni — a umbla — a merge — a ajunge. 2. Cu ajutorul 
unor prefixe : a adormi — a dormi; în graiurile regionale 
se folosesc, pentru a marca diferențe aspectuale, prefixe 
ca pre-, ză-, pro-, do-7. 3. Prin adăugarea de cuvinte ca 
e pe cale de a, e gata să, începe să, isprăveste de şi aşa mai 
departe. 

Totuşi unele timpuri au şi oarecare valoare de aspect, 
de exemplu perfectul simplu se poate folosi în limba lite- 
rară scrisă numai pentru acţiuni care durează un singur 
moment (care încep sau care se sfirşesc), afară de cazul 
cind se adaugă cuvinte care precizează alte nuanţe aspec- 
tuale. Nu se poate zice el o tinu de mînă (ci o apucă), dar e 
corect o tinu de mână tot timpul cît a durat coborirea, sau 
o tinu de mînă o clipă ; nu se zice el ţipă (ci el scoase un țipăt), 
dar e corect el ţipă „ieși afară !”. De la unele verbe care 
exprimă o acţiune de durată nu se foloseşte în general 
perfectul simplu, de exemplu nu se zice plouă o săptămâni 
întreagă, ci a plouat. Se fac adesea greşeli la traduceri din 
limbi ca, engleza sau rusa, care dau mare atenţie aspectelor, 
de exemplu : făgădui să ridice o biserică dacă fiul său va 
trăi (în originalul englez se înțelegea „va continua să trä- 
iască”; în românește trebuia va scăpa cu viaţă); într-o 
traducere din rusește un copil spune cînd am să cresc, dar 
el crește și acum (în original era o formă terminativă, 
deci „voi termina de crescut” ; în românește se zice am să 
cresc mare). 

Verbele de stare nu se pot în general folosi singure 
la alt timp decît prezentul și imperfectul, care exprimă 


7 Vezi I. Rizescu, Prefixul pre- în limba română, în SMFC, |, p. 
5—16; idem, Prefixele pro- în limba română, ib., IV, p. 23—30, şi Prefixele 
regionale dacoromânești ză- și do-, ìb., IV, p. 31—36. 


EC s.. 


130 MORFOLOGIA 


acțiuni durative. Zicem fruntea îmi arde, îmi ardea, dar 
nu putem zice fruntea mi-a ars, căci ar însemna că focul 
a consumat-o. Putem totuşi zice fruntea mi-a ars toată ziua. 
Cu alte verbe nu merge nici așa, de exemplu putem zice 
fruntea îmi frige, dar fruntea mi-a fript e o întorsătuă, 
inacceptabilă, chiar cu un complement de timp °. 

În ce priveşte imperfectul, am arătat ($ 102) că ex- 
primă adesea o acţiune în curs sau repetată, deci marchează 
nuanţe de aspect, 


NUMĂRUL 


108. Categoria numărului este cunoscută de la formele 
nominale (substantiv, adjectiv, pronume). După cum acolo 
distingem dacă avem de-a face cu o singură unitate sau cu 
mai multe, tot așa şi verbul are forme diferite, la fiecare 
persoană, pentru singular şi pentru plural; de astă dată 
însă problema nu este dacă avem o singură acțiune sau mai 
multe, ci dacă e un subiect sau mai multe. Formele prin 
care sint marcate numerele vor fi discutate odată cu cele 
care notează persoanele, de vreme ce la fiecare număr avem 
cîte trei persoane, diferite între ele ca formă : este cu și 
cum am avea şase persoane. 


` PERSOANELE 


109. Persoanele verbului sînt cele cunoscute de la pionu- 
mele personale. În general verbele româneşti au forme dife- 
vite pentru fiecare persoană (de exemplu 1 vorbesc, 2 vor- 
besti, 3 vorbește ete.) ; de aceea nu e obligator să punen ală- 
twi de verb un pronume personal care să arate persoana. 
La persoana a 3-a însă, care poate fi pusă în legătmă cu 
subiecte foarte variate, este adesea necesar ca subiectul, 


8 Vezi Al. Graur, Urme de aspect în romincşte, în LR, XVIII, 
1969, 3, p. 325—326. 

dacă nu poate fi uşor subinţeles, să fie precizat printr-un 
substantiv sau printr-un pronume, Trebuie totuşi adăugat 
că în unele cazuri găsim, la diferite persoane, forme care se 
pot confunda între ele (de exemplu dorm poate fi 1 sg. sau 
3 pl., cîntă poate fi 3 sg. sau 3 pl., vedeam poate fi 1 sg. 
sau 1 pl.), ceea ce face de asemenea necesară utilizarea 
pronumelor. 


VERBE UNIPENSONALE $SIIMPERSONALE 


110. Trebuie făcută o rezervă pentru verbele aşa-numite 
unipersonale şi impersonale. Primele sint acelea care, din 
cauza înţelesului lor, nu se folosesc decît la persoana i 
1-a, iar cele din urmă exprimă acţiuni cărora nu li se poate 
atribui un autor. Exemplu de unipersonal: a se cuveni; 
exemplu de impersonal: a ploua. Există unipersonale 
care uu totuşi subiect, dar acesta este exprimat printr-o 
propoziţie subiectivă, de exemplu trebuie (să pleci). 

Există o trecere gradată de la aceste verbe la cele 
personale, de exemplu trebuie, care inseamnă „este nece- 
sar”, se pune la persoana a 3-a singular indiferent de per- 
soana la care se referă (trebuie să plec, trebuie să pleci etc.). 
Cu timpul au apărut totuși unele forme personale, de exem- 
plu la imperfect, persoana a 3-a plural, ei trebuiau să plece. 
Fără indvială forma primitivă, trebuia, a fost inlocuită, 
pentru că dădea impresia unui dezacord de tipul ei merge 
(vezi § 131). Dar s-au creat apoi şi alte forme personale, 
de exemplu unii zic veţi trebui să plecaţi, apoi şi vom trebui ; 
la prezent au apărut forme cu desinenţa -ește (trebuiește), 
după care s-au format conjunctivul şi viitorul (o) să tre- 
buiască, mult mai obișnuit decit (0) să trebuie, care, să o 
recunoaştem, are aspect bizar. 

Şi în alte cazuri, la nevoie, se pot crea forme perso- 
nale de la verbe unipersonale sau impersonale. Regretatul 
profesor Constantin Balmuș, cînd îşi uda florile, zicea în 
glumă : acum eu sînt Dumnezeul lor, eu plou. 

În principiu verbele impersonale se folosese la per- 
soana a 3-a sg. Există şi verbe impersonale exprimate cu 
ajutorul altor forme, de exemplu, la persoana a 2-a sg. : 
dacă bei și mai mănânci, parcă nu prea te usuci ; la persoana 
1 pl. : cînd ne lovim cu capul de pragul de sus, îl vedem și 
pe cel de jos. 


DEZORDINEA PRIMITIVĂ 


HII. La origine verbele nu puteau fi grupate pe conjugări, 
după citeva modele clare; dacă şi astăzi ne mai rămin 
multe exemple de formaţii neregulate, în limba indo-euro- 
peană primitivă nici nu existau reguli. Urme foarte clare 
ale acestei situaţii se mai pot întilni în latineşte, Fără «a 
mai vorbi de verbele supletive (vezi $ 4), ca ule verbului 
„a fi” (în latineşte prez. ind. sum, perf. fui), ne putem referi 
lu verbele atematice, adică la cele care între rădăcină și 
desinenţe nu au o vocală caracteristică a conjugării : fero, 
pers. 2 fer-s, pers. 3 fer-t şi multe altele la fel (pentru com- 
parație, iată tipul de conjugarea I, regulată : canto, cant-a-s, 
cant-a-t). Cum rădăcina se termină cu o consoană, iar 
desinenţa începe de obicei tot cu o consoană, se produs 
ciocniri care provoacă alterări ale consonantismului și 
uneori chiar ale vocalismului, astfel că se ajunge ca dive! - 
sele persoane să semene prea puţin între ele. De exemplu 
„vreau” se spunea în latinește uolo, iar persoana a 3-a 
era uult (şi infinitivul uelle). Mai intervenea și infixul 
nazal? care producea diferențieri, ca să nu mai vorbim 
de sufixele cu care se formează adesea prezentul (de exeni- 
plu -sco : prezentul era cresco cresc”, iar perfectul, creui). 

Mai existau verbe care nu aveau toate formele, de 
exemplu unora le lipsea supinul, deci participiul perfect 
(fugio, perf. fugi „a fugi”, disco, perf. didici „a învăţa”), 


ə? Infix este un element (de obicei o consoană nazală) introdusă 
tn interiorul rădăcinii pentru a marca o formă gramaticală, de exemplu, in 
latinește, prezentul uinco înving”, faţă de perfectul uici și supinul uictum. 

altora le lipsea şi perfectul (frendo „a serișni”, uerro „a 
mătura”), ba chiar unele aveau perfect şi nu aveau pre- 
zent (coepi „am început”). La acestea se adăugau verbele 
care aveau formă pasivă și înţeles activ, așa-numitele 
deponenie (loquor vorbesc”) şi cele care aveau formă ac- 
tivă şi înțeles pasiv (ueneo „sînt vindut”), în sfirşit o 
sumedenie de verbe cu alternanțe vocalice, unele create 
aşa de la început, căci diferenţa de timp era marcată 
numai prin diferența de vocalism (facit face”, fecit „a 
făcut”), altele ajunse în această situaţie sub influența, 
accentului sau a consoanelor înconjurătoare (ta-n-go a- 
ting”, perf. te-tigi; tollo „ridic”, perf. sus-tuli), ca să nu 
mai pomenesc de perfectul cu reduplicare (exemple au 
fost citate ceva mai sus). După cum se vede, aproape fie- 
care verb trebuia învăţat separat. 


SISTEMATIZAREA FORMELOR VERBALE 


112. Cu timpul s-a introdus o oarecare regularizare, de 
exemplu s-au format verbe cu sufixul e scut (acesta a 
devenit vocala tematică a conjugării a III-a), apoi s-a 
creat conjugarea a II-a cu vocală tematică e lung, care 
avea o oarecare valoare semantică : verbele care o alcă- 
tuiau exprimau o stare (albeo „a fi alb”, humeo „a fi umed”) 
sau erau cauzative (verbe care expiimă provocarea unei 
acţiuni, de exemplu terreo sperii”, adică „fac să tremure”). 

Mai aproape de vremea pentru care avem texte 
latinești, s-a format, cu sufixul -a-, ceea ce numim conju- 
garea I, cuprinzind mai cu seamă verbe derivate de la 
substantive şi adjective de declinarea I şi a II-a (plant-a-re 
„a planta” de la planta plantă”, sice-a-re „a seca” de 
la siccus sec”. Aici intră marea majoritate a verbelor 
formate în timpul republicii romane. 

După modelul conjugăsrii I, s-a format, pe baza sub- 
stantivelor de declinarea a III-a, conjugarea a IV-a, cu 
vocala caracteristică -î- (fin-i-re „a sfiși”, de la, finis „stir- 
git”). Această conjugare, ca şi întiia, are un caracter re- 

gulat, în sensul că cele mai multe verbe pe cure le cuprinde 
îşi formează modurile și timpurile după un model unic, 
astfel încît e destul să cunoşti una dintre forme cu să le 
poţi forma pe toate celelalte. 

Treptat, verbele de conjugarea a III-a fă nici o 
caracteristică vocalică sau cu vocala e scurt devin rare, 
constituie anomalii; de asemenea cele de conjugarea a 
II-a, la care nu se mai simte valoarea sufixului -e- 
lung. Încă din antichitate nu se mai formează verbe noi 
de aceste conjugări, cele două tipuri se confundă între 
ele (astfel ferueo devine feruo, de unde rom. a fierbe, 
cado devine cadeo, de underom. a cădea), multe ies din 
uz, fie pentru că nu se mai simte nevoia de a se denumi 
activitatea respectivă, fie, mai ales, pentru că se reface 
conjugarea după un model regulat, în special după tipul 
cu -a-, uneori și după cel cu -i-. Astfel can-e-re, cu perfectul 
cu reduplicare ce-cini, e înlocuit cu cant-a-re (refăcut pe 
baza supinului), de unde rom. cînta; melior, deponent, 
e inlocuit cu mensur-a-re (de unde rom. măsura), pe baza 
substantivului derivat mensura; tremo, -e-re „a tremura” 
e refăcut în tremul-a-re pornindu-se de la adjectivul deri- 
vat tremulus „tremurător”?. Verbe de conjugarea a III-a, 
ca crepere „a crăpa cu zgomot”, lauere „a spăla”, trec 
pur și simplu la conjugarea I sub forma crepare, lauare; 
fugere „a fugi”, de conjugarea a III-a, sorbere „a sorbi”, 
de conjugarea a II-a, trec la a IV-a; un verb supletiv 
ca suffero (cu perfectul sustuli și supinul sublatum) ajunge 
în româneşte regulat de conjugarea a IV-a, suferi. În 
stirşit, verbe de conjugarea I care aveau perfectul nere- 
gulat și-l refac pe modelul normal: domare „a supune”, 
cu perfectul domui, necare „a omori” (de aici rom. îneca) 
cu perfectul necui ajung să aibă perfectele noi domani, 
necaui ; la fel sonare „a suna”, plicare „a îndoi” părăsesc 
vechile perfecte neregulate sonui, plicui (vezi rom. sunati, 
plecai). 

Conjugările a II-a şi a III-a, unde la început per- 
fectul şi supinul se formau după numeroase modele, se 

regularizează şi ele treptat, după două modele. Se păs- 
trează la perfect numai două tipuri, cu -s- şi cu -u-: die-o 
„Zie”, perf. dic-si (scris dixi); hab-e-o am”, perf. hab-u-i. 
De asemenea, la supin apar în continuare numai două 
tipui, cu -s- şi cu -ț-: prehendo „piind”, sup. prehensum ; 
ru-m-po lup”, sup. ruptum. 


SISTEMATIZAREA VERBELOR ÎN ROMÂNEȘTE 


113. Mișcarea a continuat în general în decursul istoriei 
limbii române ; verbe de conjugarea a III-a au trecut la 
I-a, de exemplu în limba veche se mai zicea a adauge, 
a învie, iar astăzi numai a adăuga, a învia. Se mai ames- 
tecă conjugarea a II-a cu a III-a, ajungîndu-se să se zică 
pe de o parte a vede în loc de a vedea, pe de altă pate 
făcem pentru facem. Conjugarea a IT-a şi a III-a au 1ă- 
mas în general simple epave : mai avem în total 16 verbe 
de conjugarea a II-a moștenite din latineşte (între ele am 
cuprins şi pe scădea, format cu prefix de la cădea) şi 15 
de conjugarea a III-a. Unele dinte ele mai sint foaite 
puţin folosite, de exemplu a mînea, a purcede. 

Cele două conjugăii mwibunde s-au mai îmbogăţit 
totuşi, în oarecme măsuă, nu pin noi formaţii 10må- 
nești, ci prin neologisme introduse în secolul trecut de 
latinişti, de exemplu a decide, şi mai ales prin formaţii 
cu prefix aranjate după modelul formelor simple moște- 
nite, de exemplu a revedea format după a vedea. În unele 
cazu i verbele noi nu au paradigma completă, de exemplu 
a discerne, a converge nu au perfect şi participiu (vezi 
$ 140). În unele cazuni, din aceeaşi temă avem două deri- 
vate cu prefix, dintre care unul de conjugarea a III-a, 
iar altul de conjugarea a IV-a: a distruge, dar a construi 
(din lat. struere). Adesea, pînă la urmă, ncologismele au 
părăsit forma de conjugarea a II-a sau a III-a și au fost 
rearanjate, în general după model francez, la conjugarea 
I: abaicelabdica, desfide/sfida, divideldiviza,  licheface] 
lichefia, președea/prezida,  protegelproteja ete. Mai rar 

găsim treceri la conjugarea a IV-a: prohibe >prohibi. 
Eliminarea totală a celor două conjugări moate ar fi 
un avantaj pentru limbă, căreia i s-ar întări caracterul 
sistematic, dar, evident, nu se poate aştepta prea emînd 
acest rezultat. 


CONJUGAREA I ȘI A IV-A 


114. În decursul timpului s-au înmulţit verbele de conju- 
garea a IV-a, în româneşte mult mai mult decît în cele- 
lalte limbi romanice. În parte, procesul se datorează, 
desigur, influenței limbilor slave, unde verbele cu tema 
în -i- sint foarte numeroase. De exemplu, de origine slavă 
sînt răzbi, sfirși (dar există şi verbe româneşti de conju- 
garcea a IV-a care provin din verbe slave cu tema în -a-s 
oglindi, suci). S-au adăugat numeroase verbe de origine 
greacă medie gi modernă (acestea se termină la infinitiv 
în -si: afurisi, lipsi, părăsi), apoi germane şi maghiare 
şi în sfîrşit multe formate în româneşte de la substantive 
şi adjective (ghemui de la ghem, îmbolnăvi de la bolnav). 
Există şi dublete de conjugarea a IV-a pentru verbe de 
conjugarea I: curăța şi curăți, datora şi datori, sughița 
şi sughiți (la îndesa şi îndesi e o apreciabilă diferenţă de 
înţeles). 

A fost un timp cînd verbele de conjugarea a IV-a 
erau mai numeroase decît cele de conjugarea I. Apoi, cu 
creșterea influenței latine și romanice, s-au înmulțit din 
nou verbele de conjugarea I, care astăzi sînt cele mai 
numeroase 10. Se ajunge acum ca chiar acolo unde modelul 
francez este cu -i, împrumutul român să fie cu -a-, de 
exemplu asorta din fr. assortir, demola din fr. démolir 


10 Vezi Maria Iliescu, La produelivile de la I V° conjugaison laline dans 
les langues romanes, în volumul colectiv Recueil d'6ludes romanes, Bucu- 
reşti, 1959, p. 87—102. 

(fruits confits e adaptat la noi în forma fructe confiate). 
Sufixe noi, mult folosite, formează verbe de conjugarea 
I, de exemplu -iza (realiza, umaniza, tipiza), -fica (au fost 
la origine compuse cu verbul „a face” : codifica, ramifica, 
simplifica), -iona (ocaziona, selecționa) etc. 

În general se dezvoltă sentimentul că verbele tre- 
buie să fie derivate de la substantive, de aceea adesea se 
construiesc verbe noi, derivate, în locul celor vechi, pri- 
mare : în loc de vedea se zice viziona, de la viziune, pentru 
selecta apare selecționa, de la selecție. Se înmulţesc deri- 
vatele regresive, substantive create prin suprimarea sufi- 
xului de la verb: auz, cuget, goană, lipsă, schimb de la 
auzi, cugeta, goni, lipsi, schimba şi foarte multe altele. 
Vorbitorul are acum impresia că verbele acestea sint for- 
mate de la substuntive. 


NOI COMPLIC-AȚII 


115. Se poute înţelege, din cele precedente, că sistemul 
verbal românesc s-a simplificat mult în decursul timpu- 
lui. Dar pe ici, pe colo, se produc şi noi complicaţii. Una 
dintre cele mai grave este categoria verbelor în -î, soco- 
tite ca o variantă a conjugării a IV-a : după rr, care marca 
un r dur, î s-a schimbat în î (de exemplu lat. ripa a de- 
venit rom. rîpă). Un singur exemplu ar putea fi vechi, 
uri (în latinește era horrere, de conjugarea a II-a; dar 
urî ar putea fi format în româneşte de la ură, care la rîn- 
dul lui e derivat regresiv de la verb), un singur alt exem- 
plu e derivat de la un adjectiv moștenit din latinește, 
amări de la amar. Restul sînt împrumuturi, în cea mai 
mare parte de origine slavă. Multe au încetat de a fi 
folosite, altele păstrează ori și-au creat variante cu -i-: 
dogori, oțări, zădăvi, zăvori. Nu există nici un exemplu 
format recent, deci e vorba de o categorie care numai 
parţial supravieţuieşte şi a cărei dispariție nu va aduce 
nici o pagubă. 

REGULARIZAREA FORMELOR TEMPORALE 


116. Un verb românesc are în principiu trei teme, a pre- 
zentului, a perfectului şi a participiului (fue excepţie 
verbele defective, pentru care vezi $ 110). La conjugările 
regulate, problema nu e interesantă, deoarece orice timp 
se poate forma de la oricare altul. La cele neregulate, nu 
e suficient să cunoaştem o singură temă, ci ne trebuie 
toate trei. 

De la tema prezentului se formează prezentul şi 
imperfectul indicativ, conjunctivul prezent, imperativul, 
infinitivul prezent (şi de aici optativul prezent), gerunziul ; 
de la tema perfectului se formează perfectul simplu și 
mai mult ca perfectul indicativ, iar de la tema participiu- 
lui se formează participiul şi supinul. (Celelalte timpuri 
sînt exprimate prin forme compuse.) E de notat totuși 
că în general perfectul gi participiul sint asemănătoare. 

În latineşte, verbele de conjugarea a II-a și a IIL-u 
aveau perfectul format în diverse feluri, dintre care s-au 
menţinut numai două : cu -u- şi cu -s- (vezi § 112). În prin- 
cipiu, cele cu perfectul în -u- au participiul cu -uţ, iar 
cele cu perfectul în -s- au participiul cu -s (văzui, văzut 
şi prinsei, prins). Există însă destule excepții (de exem- 
plu copsei, copt). Şi unele verbe neregulate latinești au 
fost încadrate în aceste tipuri, de exemplu a face avea 
perfectul feciu, schimbat apoi în făcui. 

Între cele două tipuri a existat şi există concurenţă, 
mai puternic dovedindu-se sufixul -u-. La conjugarea a 
II-a a rămas un singur verb cu perfectul şi participiul 
în -s-, a mînea, măsei, mas, astăzi puţin folosit, cum am 
m3i spus la $ 113). Nici un verb de această conjugare 
nu avea în latineşte participiul în -utus, ceea ce înseamnă 
că punctul de pornire al formelor actuale a fost modelul 
perfectului. De asemenea nici un verb latinesc de conju- 
garea a III-a nu avea participiul în -utus (consutus de la 
Consuo „a coase” îl avea ps u în rădăcină), iar astăzi 
multe îl au (crescut, ținut etc.), sub influenţa perfectului. 
Acolo unde participiul a fost regularizat în -ut, sau -s, 

forma, veche s-a păstrat adesea ca adjectiv : beat, drept, 
faţă de noile participii băut, dres. E vorba de cuvinte 
mult folosite, care s-au menţinut în grupuri sudate. 

Conjugările I şi a IV-a, de la început mai regulate, 
s-au menținut, păstriînd totuşi unele neregularități, de 
exemplu a da, a sta ar trebui să aibă perfectul, eu das, eu 
stai (ca eu oîntai), dar zicem dădui, stătui (în latinește 
aveau perfectul cu reduplicare, dedi şi steti, căci la origine 
erau verbe de conjugarea a III-a). 


NOI FORME NEREGULATE 


117. S-ar putea părea, după cele arătate, că cel puţin în 
materie de formare a timpurilor istoria limbii noastre 
prezintă un curs neîntrerupt spre simplificare şi sistema- 
tizare. Dar nici aici lucrurile n-au mers fără complicaţii, 
şi dealtfel nici în ce privește formele personale. Diferiţi 
factori fonetici, în primul rînd accentul, au creat noi nere- 
gularităţi 1. Vocalele neaccentuate au suferit adesea 
un tratament diferit de cel pe care îl cunoşteau sub 
accent. Astfel întîlnim alternanţe create în românește, ca 
las/lăsai, port/purtai, leagă/legai, vin/venii şi altele (vezi 
$ 13). Aceste schimbări fiind generale în limbă (deci 
şi la alte părți de vorbire), ne este mai mult sau mai puţin 
uşor să ne deprindem cu ele. Dar altele prezintă un carac- 
ter excepțional. De exemplu tot prin deplasarea accen- 
tului se explică suprimarea unor vocale, ceea ce duce la 
flexiuni ca mănâne/mâneai, usucluscai. În unele graiuri 
regionale s-a ajuns la uniformizare, prin crearea formelor 
mâne, use, pe care însă limba literară nu le-a acceptat. 
Mai complicat încă este cazul verbului a lua, al cărui 
prezent singular este čau (aici nu e vorba de forme suple- 
tive, ci de modificări ale rădăcinii din cauza accentului). 


11 Vezi Jiii Felix, Asupra allernanfelor fonologice din flexiunea ver- 
bală românească, in SCL, XVI, 1965, 6, p. 791—800. 

119. Pentru a evita efectele diferenţelor de accentuare, 
limba a găsit o soluţie : adoptarea elementelor -ez la con- 
jugarea I şi -esc la conjugarea a IV-a; acestea primese 
accentul la acele forme care ar fi trebuit să fie accentuate 
pe rădăcină. Unii numesc aceste forme sufixe, dar ele 
nu joacă rol de sufix, căci servesc la diferenţierea per- 
soanelor. 

Alţii le numesc infixe, ceca ce iarăşi nu este corect, 
'ăci, după cum am văzut, infixele se introduc în corpul 
rădăcinii (vezi $ 111), nu între rădăcină şi desinenţă, şi 
pe de altă parte rolul lor este de a diferenția temele, nu 
persoanele. De fapt, -ez şi -ese constituie numai o amplificare 
a desinențelor, care rămîn desinenţe chiar dacă devin mai 
voluminoase, 

Conjugind visez, visezi, visează, visăm, visati, vi- 
sează, sau muncesc, muncesti, muncește, muncim, munciţi, 
muncesc, constatăm că accentul este la toate persoanele 
pe desinență, astfel că toate formele prezentului coincid 
cu celelalte timpuri în ce priveşte rădăcina (visam, visai, 
visasem şi munceam, muncii, muncisem, deci nu se produc 
alternanțe vocalice de tipul întîlnit la capăt/căpătai sau 
sar]sării). 

Originea celor două elemente adăugate e destul de 
neclară. latina avea două sufixe care corespund din 
punctul de vedere formal, numai că cel de conjugarea I, 
în mod natural, era folosit la toate persoanele prezentului 
şi de asemenea lu alte timpuri decit prezentul (deci și la 
formele care nici fără el n-ar fi avut accentul pe rădăcină), 
de exemplu baptizo „„botez”, iar celălalt se folosea numai 
la prezent, dar la toate persoanele, de exemplu cresco 
„Cresc, pers. 1 pl. crescimus, perf. ereui. În româneşte, 
verbele de acest tip care au fost moştenite au sufixul la 
toate formele : botezăm, boiezai, creștem, crescui, crescut 
etc., prin urmare nu l-au folosit pentru a unifica accen- 
tuarea. În opoziţie cu această situaţie, zicem vînez dar 

vânăm, vînai, vînat, şi tot aşa muncesc, dar muncim, muncii, 
muncit, deci nu există identitate de utilizare, în aceste 
ultime exemple elementele -ez- şi -ese- nemaiîndeplinind 
rol de sufixe. 

Tipul cel nou, fiind mai sistematic, deci mai prac- 
tic, a fost preferat; au rămas fără -ez și -ese numai cele 
mai mult folosite dintre verbele vechi (ale căror forme 
nu puteau deci să fie uitate), iar celelalte au fost refăcute 
în acord cu tipul nou. Uneori şi la cele dintii s-au creat 
forme noi, de exemplu s-a zis eu lucru, tu lucri, iar acun 
norma este lucrez, lucrezi; imperativul feri, arhaism, ar 
putea fi moştenit din latinește, dar a fost înlocuit cu 
Jereşte. Verbele mai noi, aproape toate, au adoptat for- 
mele mai lungi (excepţie notabilă: unele din cele cu 
infinitivul în -î, formate de la baze slave: cobori, omori 
etc.). 

Sub influența masivă latină şi romanică, începînd 
din secolul trecut, s-au introdus din nou forme scurte: 
irit, insist ete. (la conjugarea a IV-a s-ar părea că nu 
avem exemple, pentru că în general ea nu corespunde 
modelelor romanice) s-au creat dublete ca navig (cum zic 
marinarii) și navighez, ignoră şi ignorează, instal şi insta- 
lez, intrigă şi întrighează, servă şi servește tendinţa gene- 
vală fiind de a se impune cele lungi. În unele cazuri s-au 
creat dublete, diferite ca înţeles: manifest „dau semne” 
şi manifestez „particip la o manifestaţie”. 


ALTE ALTERNANȚE FONETICE 


119. Au mai apărut și alte diferențieri, cauzate de modi- 
ficări de ordin fonetic. Ca şi la substantive şi adjective, 
şi la verbe găsim alternanţe vocalice, de care am vorbit 
mai sus ($ 13: rog/roagă, leg/leagă etc.). În cuvintele mai 
noi aceste schimbări nu se mai produc (după cum nu se 
mai produc nici la substantive şi adjective), nici acolo 
unde se menţin diferenţele de accentuare, deci zicem repar/ 
reparăm, abrog]abrogă, conserv]conservă, ceea ce face să 

scadă utilitatea elementelor -ez şi -esc. Şi la unele verbe 
vechi s-au produs uniformizări ale vocalismului, de exem- 
plu mai vechiul durmim a devenit dormim prin analogie 
cu singular ul dorm. Dar prea departe nu s-a mers în aceas- 
tă direcție. 

Iarăşi ca şi la substantive şi adjective, găsim alte- 
rări ale consoanelor urmate de desinenţa -i: dacă alter- 
nanţele p/k', blg’; mln” (ruplruchi, sorb/sorghi, tem/teni) 
au rămas regionale, ca gi la celelalte părți de vorbire, 
şi sînt pe cale de a fi eliminate, în schimb la alte consoane 
formele modificate sînt solid introduse. De notat că, în 
ce-i privește pe lşin, situația este inversă celei întilnite 
la substantive și adjective: faţă de cal, gol, cu plu- 
valele cas, goi, verbele ca scol, spăl, au persoana a doua 
numai cu | (ce e drept, muiat), deci scoli, speli; în timp 
ce n a fost păstrat (muiat) la substantive şi adjective 
(bani, buni), el a fost eliminat la verbe (spun'spui, vin] 
vii, rămân|rămiâi) ; totuşi la verbele de conjugarea I n 
se păstrează : aduni, răzbuni etc. 

O situaţie mai curioasă găsim la cîteva verbe cu 
'ădăcina terminată în -r- : formele regionale şi învechite 
cei, de la cere, pai, de la părea, piei, de la pieri nu se 
pot explica printr-un simplu proces fonetic (alte verbe 
păstrează pe r muiat, de exemplu mori, furi, cari); după 
toate probabilitățile, suprimarea lui r se explică prin in- 
fluenţa analogică a lui săi, de la sări, iar acesta nu avea 
în latinește un r, ci un (pers. 1 salio), care în unele pozi- 
ţii s-a muiat și a dispărut, iar în alte poziţii s-a schimbat 
în 7; deci după sar/săi s-au orientat verbele citate. 

Alterarea consoanelor la persoana a 2-a a fost defi- 
nitivată la verbele cu rădăcina terminată in consoană 
dentală (d, t, s), astfel că persoanelor 1 rad, sărut, las le 
corespund persoanele a 2-a razi, săruți, laşi fără perspec- 
tive de revenire, mai ales că modificarea se extinde şi lu 
verbele de curînd împrumutate : acorzi, eviți ete. 

120. La verbe lucrurile au mers mult mai departe decît 
la substantive prin faptul că s-au creat formele aşa- 
numite îotacizale, la care consoana finală a fost atacată 
şi la persoana 1 sg.: schimbarea produsă la persoana a 
2-a se introduce şi la persoana 1 (nu și la conjugarea 1), 
astfel că ajungem la forme cu eu crez, trimit, spui, per- 
soana 1 devenind omonimă cu a 2-a. Modelul îl vor fi 
tormat unele verbe (de conjugarea a II-a, a III-a sau a 
IV-a) care aveau din latineşte la persoana 1 un ¿į sau un 
e: uideo, ex-quatio, sentio, remaneo, uenio, teneo tre- 
buiau să devină în românește văz, scof, simf, rămii, viu, 
tiu. Să mai notăm că la unele perfecte (căzui, șezui, vă- 
zui) schimbarea lui d în z corespunde regulilor fonetice, 
căci la origine consoana era urmată de un îi. La verbele 
cu rădăcina terminată în -c, -g, consoana finală a per- 
soanei 1 rămîne intactă, chiar acolo unde în latinește 
era urmată de o vocală palatală (lat. placeo > rom. plac). 
De notat încă faptul că la conjunctiv iotacizarea s-a extins 
şi la persoana a 3-a sg. și pl. (să prinză, să trimită, să 
vămiie), dar nu şi la persoana 1 a prezentului indicativ 
(ei văd, cred, simt, rămîn etc.), ceea ce a ajutat la dife- 
rențierea persoanei a 3-a pl. de l-a sg. 

Dar formele iotacizate, deşi răspindite în mare parte 
a ţării (şi în Bucureşti), n-au fost admise de limba literară, 
care, odată cu ele, le-a eliminat şi pe cele unde con- 
soana alterată corespundea regulilor fonetice. În această 
ordine de idei constatăm că verbele formate cu prefix, 
în general mai noi, nu comportă iotacizarea (surprind, 
conțin, contin, consiml). De pe urma acestui fenomen 
rămîn urme durabile numai la gerunziu, care s-a aliniat 
la formele prezentului, astfel că de la vedea, crede, trimite, 
gerunziul este văzînd, crezând, trimițind. Totuşi n nu e 
eliminat : rămânând, punând, poate pentru că formele io- 
tacizate nu se bucură în acest caz de sprijinul perfectului. 

MODIFICĂRI DE DESINENŢE LA PREZENT 


121. În decursul evoluţiei limbii române au intervenit 
și alţi factori de dereglure. Desinența persoanei 1 a pre- 
zentului indicativ era in lotineşte -o (care absorbise şi 
vocala tematică la conjugarea I şi a III-a) ; fiind neaccen- 
tuat, acest o a devenit în româneşte -u, astfel încît la con- 
jugările a III-a și a IV-a (apoi, prin analogie, și la a IL-a), 
persoana 1 sg. a devenit omonimă cu a 3-a pl., unde -u 
provenea din -unt, prin suprimarea consoanelor finale. 
Cu timpul, -u s-a scurtat și, mai aproape de vremea 
noastră, a fost suprimat, rămînînd ca persoanele pe care le 
caracteriza să fie marcate prin absența oricărei desinenţe 
(ceea, ce se numește desinenţa zero). Dar în unele cazuri s-a 
păstrat u plin, anume cînd era precedat de un grup format 
din consoană plus 1 sau r (umblu, întru, umplu). S-a mai 
păstrat -u, de astă dată semivocalic, la verbe neregulate 
ca iau, beau, scriu, știu, conjunctivul să fiu, unde era pre- 
cedat de o vocală, iar prin analogie s-a adăugat -u lu ver- 
bele dau, stau. 

Altă neregulă s-a produs la persoana 1 pl. a conju- 
găiii I, acolo unde desinenţa -äm era precedată de un 
i: ă s-a transformat în e; deci, în loc de muim, tătăm, se 
pronunţă și se scrie muiem, tăiem, ca şi cînd verbele ar 
fi de conjugarea a II-a (dar persoana a 2-a pl. păstrează 
in limba litermă pe a, deci muiaţi, tăiați). Lu verbele 
împrumutate agrea, crea, se pronunţă în realitate agre- 
iem, creiem, dar se serie agreăm, creăm, pentu a nu se 
crea noi excepţii, ţinind seamă că derivatele creator, 
creatură, agreabil ete. păstrează pe a în pronunțare, în 
contrast cu tăietor, tăietură etc., care îl schimbă în e. 

La imperfect, sufixul caracteristic este -a-, caire la 
conjugarea I se confundă cu vocala tematică a conjugării 
(ar fi trebuit să spunem cînta-am, dar cei doi a s-au con- 
topit); la conjugarea a IV-a cu infinitivul în -î, vocala 
tematică de asemenea, dispare, deci verbele ca hotărî 
formează imperfectul la fel cu cele de conjugarea I (ho- 
tărî-am devine hotăram ). La celelalte conjugări, consoana 

finală a rădăcinii a fost muiată, de aceea la imperfect, 
în loc de -a, găsim -ea- (vede-am, scote-am, simţe-am) !?. 

În limba mai veche, la imperfect erau trei foime 
omonime, fără desinenţă, şi anume la persoanele 1 sg., 
3 sg. și 3 pl., ca urmare a modificărilor fonetice normale : 
eu cînta, el cînta, ei cînta. La scriitorii din secolul al XIX- 
lea mai găsim încă persoana a 3-a pl. fără desinenţă, deci 
ei cînta. Prin analogie cu alte forme verbale, de exemplu cu 
verbul auxiliar am, au, s-au introdus desinenţele -m Ia 
pers. 1 sg. (cîntam) şi -u la pers. 3 pl. (cântau). 

Şi persoana 1 sg. a mai mult ca perfectului a primit, 
în aceleași condiţii, un -m : eu cântase a devenit cîntasem, 
formă deosebită de persoana a 3-a sg., dar omonimă cu 
1 pl. 


MODIFICĂRI LA PERFECT 

122. S-au văzut diferitele tipuri de formare a perfectului. 
Rămine de adăugat că la tipul cu -s- se modifică adesea 
consoana finală a rădăcinii, de exemplu faţă de prezentul 
coc, frig, avem perfectul copsei, fripsei, cu c, g schimbat 
în p, conform cu normele fonetice ale românei; de la 
trag, înțeleg, perfectul trăsei, înţelesei, de astă dată cu 
suprimarea lui g. Și alte consoane au fost eliminate, vezi 
erechile ard/arsei, scot/scosei, rămînlrămăsei. Şi la per- 
ectul cu -u- găsim unele neregularități, anume verbele 
cu rădăcina în d o schimbă la perfect în 2 (vezi $ 120). 
Dar pierdui şi vîndui nu schimbă pe d în z; s-ar zice că 
motivul este faptul că în latineşte aceste verbe formau 
perfectul cu reduplicare (perdidi, uendidi), dar tot aşa 
îl formau cădea, crede (cecidi, credidi), care în românește 
schimbă la perfect pe d în z. 


12 Vezi I. Pătruț, Uniformizare În sislemul morfologic. Despre imper- 
eclul românesc, în CL, IX, 1964, p. 227—231. 

Mai complicată este poblema pluualului cu -ră- 
la perfect şi mai mult ca pertect 13. S-a vorbit ($ 13) de for- 
mele cîntarăm, cîntarăti,  cântaserăm, cîntaserăţi, care 
constituie o inovaţie în româneşte, menită să evite omo- 
nimia între prezent şi perfect, între perfect și participiu, 
între persoana 1 sg. şi L-a pl. La conjugarea a Il-a şiu 
III-a, la perfect, nu era coincidență cu prezentul la per- 
soana 1 plural (perfectul era de tipul șezum, scrisem); 
la mai mult ca perfect, persoana a 2-a pl. nu coineidea cu 
prezentul; dar odată introdus -ră- la unele verbe, el 
s-a extins la toate, contribuind astfel la sistematizarea 
conjugării, 

În Muntenia, în graiurile populare, la persoana a 
3-a plural, -ră s-a extins şi la alte timpui unde exista omo- 
ninie, de exemplu la imperfect s-a ajuns la cîntauără in 
loc de (ei) cînta (vezi § 121), la conjunctiv s-a zis să cîntăre 
în loc de (ei) să cânte, la viitor o cîntauără în loc de (ei) o 
cînta. Cel mai afectat a fost perfectul compus, unde auxi- 
liarul avea aceeași formă pe de o parte la 3 sg. şi 3 pl. (a), 
pe de altă pante la 1 sg. şi 1 pl. (am). De aici formulele, 
foarte 1ăspîndite într-o vreme şi mult ridiculizate în spe- 
cial de Caragiale, am plătitără în loc de (noi) am plătit 
şi a plătitără în loc de (ei) a plătit. La persoana a 2-a nu 
pare să se fi introdus -ră, deoarece auxiliarul era suficient 
ca să diferenţieze singularul de plural (sg. ai, pl. aţi). Cu 
mare greutate noile forme au fost în cele din urmă res- 
pinse. 


VIITORUL 


123. Viitorul, care în latineşte era sintetic (deci format 
cu sufixe şi desinențe adăugate la rădăcină), a devenit ana- 
Jitie în limbile romanice şi aici româna a mers pe aceeaşi 


13 Vezi C. Frincu, Din istoria perfectului simplu românesc; formele 
de persoana I şi a II-a plural cu sufixul -ră-, în An. 1, XVIII, 1967, 
p. 175—192. 

E cale cu limbile apusene. Avem mai multe posibilități 
de a forma viitorul, după regiuni și după stilurile limbii. 
Cu verbul auxiliar vot (de la verbul a voi) şi cu infinitivul 
se formează viitorul de tip arhaic voi cînta, păstrat astăzi 
numai în stilul livresc. Totuși, cu suprimarea lui v iniţial, 
formula se menţine in graiuri populare. Paradigma auxi- 
liarului este vot, vei, va, vom, veți, vor, sau oi, ŭi, 0, om, ăţi, 
or. În limbajul conversaţiei familiare se folosesc, după 
regiuni, auxiliarele am, ai, are (sau a), avem, aveți, aw 
sau o, invariabil (vine probabil de la va- care însemna ,,a 
merge”, vezi expresia mai ta), urmate de conjunctivul 
prezent, deci am să cînt, o să cânt ete. Pe de altă parte oi 
se folosește şi cu infinitivul (de aici formele prezunmtivului). 


CONJUNCTIVUL 


124. Conjunctivul prezent, care în latineşte diferea de 
indicativul prezent, a ajuns cu timpul să se confunde cu 
acesta din urmă, cu excepția persoanei a 3-a : unde la indi- 
cativ e desinenţa -ă, la conjunctiv e -e (cîntă, să cînte), iar 
nde la indicativ e desinenţa -e, la conjunctiv e -ă (doarme, 
să doarmă). Există totuşi excepţii, în primul rînd verbele 
e conjugarea I la care rădăcina se termină cu un î, acesta 
neadmiţind după el un ă (vezi $ 121, pers. 1 a ind. prez. 
tăiem etc.), deci indicativul e taie şi conjunctivul să taie. 
in al doilea rînd verbele cu rădăcina terminată în -u- 
(oua, ploua), care nu tolerează după el un e, deci şi aici 
conjunctivul e la fel cu indicativul (ouă, plouă, să ouă, să 
plouă ; regional apare forma să ploaie). Se mai adaugă 
verbele cu rădăcina terminată în ș muiat, care de asemenea 
nu acceptă desinenţa -ă, după cum ș dur nu acceptă după 
el pe -e; urmează de aici că în unele regiuni se zice îngrașă, 
să îngrasă, iar în altele îngrașe, să îngrase. Aici norma este 
îngrașă, să îngrașe. 


Mai sînt apoi excepţii mai puţin explicabile. Nu se 
Ştie pentru ce a umplea are conjunctivul să umple (deci ci 
indicativul), şi nu să umplă, şi de asemenea azvîrli, sprijină 


148 MORFOLOGIA 


și suferi au în mod neașteptat conjunctivul cu -e (să azvirle, 
să sprijine, să sufere). Pentru diferenţiere, Îndreptarul 
recomandă indicativul cu -ă (azvîrlă, sprijină, suferă), 
făă să observe că prin aceasta se creează o abatere de la 
flexiunea normală a conjugănii a IV-a, care are pers. 3 
sg. cu -eli. Pentru suferi a putut servi de model neologis- 
mul oferi, care are în mod neregulat prezentul indicativ 
şi conjunctiv ca la conjugarea I (oferă, să ofere). Am pome- 
nit ($ 120) de formele iotacizate (să prinză etc.). 

Esenţial este însă altceva: în decmsul timpului, 
s-a fixat la conjunctiv particula să, astfel că prin aceasta 
modul este diferențiat; peste tot de indicativ, iar desinenţu, 
persoanei a 3-a nu mai aduce în această privință nici o 
informaţie. Aceasta a permis, desigur, confundarea desi- 
nenţelor de conjunctiv cu cele de indicativ în general. Numai 
la verbe din vechiul fond şi numai în expresii fixate de mult 
mai întîlnim conjunctivul fără să : treacă-meargă, fie, piară 
oamenii cu toţi, bineînțeles numai la persoana a 3-a. De 
aceea vedem lozinci ca trăiască şi să se întărească, trăiască 
şi să se dezvolte ete. : trăiască este folosit de mult în ase- 
menea formule, pe cînd alte verbe nu. 

Conjunctivul trecut e format cu infinitivul fi și cu 
participiul 15. Aici să nu poate lipsi. 


OPTATIVUI, 


125. Optativul se formează cu infinitivul şi cu verbul 
ajutător, aș, ai, ar, am, aţi, ar, a cărui origine nu este lă- 
murită. Forma normală este cu auxiliarul la început, deci 
as cînta. Arhaizantă, păstrată în unele expresii, apare 
ordinea inversă, cu infinitivul lung, cîntare-aș. În impre- 
caţii, înjurături ete., ordinea inversă apare cu infinitivul 


14 Printr-o curioasă inconsecvenţă, același Îndreptar recomandă. 


la indicativ și conjunctiv, forma zvirle. 
13 Vezi C. Frâncu, Conjunctivul perfect românesc. Privire diacronică. 


în SCL, XXI, 1970, 2, p. 205—227. 

scurt, dar cu intercalarea unui pronume neaccentuat : 
cedea-te-aș, lua-ie-ar, duce-m-aș ete., toate puţin distinse. 
Optativul trecut se formează cu același auxiliar, urmat 
de infinitivul fi şi de participiul verbului de conjugat: 
aș fi cîntat. Aici nu mai există inversiuni. 


IMPERATIVUL 


126. Imperativul nu are decît persoana a 2-a sg. și pl., 
pentru celelalte persoane se folosește cu aceleaşi valori 
conjunctivul (vezi şi $ 96). De asemenea nu are decit pre- 
zentul, deoarece pentru trecut nu se pot da ordine, iar 
pentru viitor se toloseşte prezentul. 


În principiu, desinenţa, de la singular este egală cu 
vocala caracteristică a conjugării, dar în practică se produc 
modificări. Fiind neaccentuat, -a de la conjugarea I devine 
-ă : eînt-ă, lucreaz-ă (astfel persoana a 2-a sg. a imperati- 
vului este egală cu a 3-a a indicativului prezent) ; -i de la 
conjugarea a IV-a se scurtează şi ajunge o simplă modi- 
ficare a consoanei precedente: dormi (pronunţat într-o 
singură silabă). La verbele care au -ese la indicativ, impe- 
rativul singular este în -ește (-ăște la verbele cu -î) : munceş- 
e, hotărăşte. La conjugarea a II-a şi a III-a, desinenţa la 
ingular este în principiu -e, dar acest -e devine de obicei 
-i şi apoi urmează acelaşi tratament ca la conjugarea a 
IV-a: vezi, treci. Numai cînd urmează după un grup for- 

at din consoană — l se menţine -e: umple şi, de aseme- 
mea, cînd după el se pune un pronume enclitic, începător 
cu o consoană, deci plîngi, dar plînge-mă. Urmarea este 
că verbele intranzitive şi nereflexive, care nu au ocazia 
să fie folosite cu un enclitic, au imperativul cu -s, pe cînd 
celelalte păstrează pe -e: cazi (dar scade), curgi (dar scurge) 
ete. La conjugarea a IV-a, -ie primitiv (ieşi, fugi), dar, prin 

nalogie, este înlocuit uneori cu -e (împarte, socoate, zvîrle), 
ar la verbele cu -î, imperativul e cu -ă (omoară); la fel, 
E: şs dur (înăbușă). Ca şi la indicativ, la oferi găsim forma 
ojeră. 

De la mai multe verbe imperativul are forme care 
nu corespund cu cele arătate pînă aici. A duce, a face şi 
a zice aveau în latineşte, la imperativ, forme fără vocală 
tematică (arhaisme), şi pînă astăzi imperativul nostru nu 
a adăugat-o, cu atit mai mult cu cît -c, fiind final, a dis- 
părut, deci avem formele du, fă, zi. S-ar părea că se explică 
tot prin forme latine imperativele, folosite ca interjecţii, 
va (lat. vade mergi”) şi hi în loc de îi (care ar fi imperativul 
latin al verbului eo „a merge”). De la a bea, imperativul 
este bea, deci asemenea cu infinitivul, de la a fi este fii. 


Pluralul imperativului este peste tot la fel cu persoana 
a 2-a a indicativului prezent, deci cîntați, dormiti, vedeti, 
treceţi, duceti, faceţi, ziceti, beti : numai la a fi pluralul se for- 
mează, de la imperativul singular : fiţi. O formație regională 
repetă desinenţa de plural după pronumele enclitic, deci 
lăsaţi-mă-ți, duceți-vă-ți, evident forme nerecomandabile. 


IMPERATIVUL NEGATIV 


127. Forma negativă a imperativului, la singular, o alcă- 
tuită din negația nu şi infinitivul prezent, deci nu cânta, 
nu dormi, nu sedea. nu crede; pluralul însă se formează 
de la pozitiv : nu cântaţi, nu dormiti, nu gedeti, nu credeţi. 
O greşeală foarte frecventă este formarea negativului de la 
pozitiv la singulur, la verbele care au forma pozitivă 
neregulată : nu te du, nu fă, nu zi; la nu fii, în loc de nu 
fi, greşeala este numai de ortografie. Pentru a ne convinge 
că formele criticate aici sînt greşite, nu avem decit să facem 
o comparaţie cu toate celelalte verbe şi chiar cu formele 
de plural ale celor citate aici. 


. CONJUGAREA PERIFRASTICĂ 


128. Înainte de a trece la citeva observații asupra modurilor 
nepredicative, două cuvinte despre conjugarea perifras- 
tică, de care nu voi mai avea ocazia să mă ocup în continua- 

re. În primul 1înd o problemă de terminologie. Unii au 
tendinţa de a numi peifrastice toate formele compuse, 
adică analitice, deci perfectul compus, perfectul conjunctiv 
etc. Aceasta nu corespunde tradiției filologice și, la drept 
vorbind, dacă am merge pe această linie, ar trebui să nu- 
mim tot perifrastic şi conjunctivul prezent. Punctul de 
plecare pentru terminologie îl dă şi aici tot gramatica 
latină : se numea perifrastică o conjugare în care acțiunea 
era privită de pe un plan anterior celei în care avea loc. 
O astfel de exprimare există şi în româneşte: s-a înfipt 
un par în locul unde avea să se construiască satul. Atunci 
cînd s-a înfipt parul, satul încă nu exista, dar se puteu 
prevedea construirea lui, iar prevederea e contemporană 
cu înfigerea. La fel se construiesc fraze cu era să. În cazurile 
acestea însă nu poate fi vorba de o conjugare, ci de folo- 
sivea cu anumite nuanțe sintactice a eonjugării obişnuite. 


INFINITIVUL 


129. Forma lungă a infinitivului se formează în mod sim- 
plu prin adăugarea sufixului -re la forma scurtă (din punc- 
tul de vedere istoric s-a văzut că lucrurile se prezintă 
invers, forma scurtă a apărut prin suprimarea sufixului 
-re de la cea lungă). Numai la conjugarea a II-a, urmat de 
e din ultima silabă, diftongul ea s-a redus la e, deci faţă de 
forma scurtă vedea, găsim forma lungă vedere. Numărul 
mare al verbelor de conjugarea I a făcut ca unele verbe 
de alte conjugări să aibă un infinitiv lung format cu -are : 
zăcare, crezare, născare, pierzare, vînzare, E şi acesta un semn 
de slăbiciune a conjugărilor a II-a şi a III-a. Dealtfel mai 
concludent este faptul că unele verbe de aceste conjugări 
nu au deloc infinitiv lung: bea, coase, geme, rîde (deridere 
e copiat după fr. dérision), sau au unul care nu se poate 
folosi decît cu sens deplasat, de exemplu avere bogăție”, 
încăpere „cameră. 

Și unele derivate de la verbe de conjugările a II-a 
gi a Il-a sînt formate ca şi cum s-ar porni de la I-a: 
făcător, crescător, căzătură, trăsătură, scăzămînt, zăcământ, 
petrecanie. 


GERUNZIUL 


130. Am discutat mai înainte faptul că la gerunziu apar 
forme iotacizate, influențate evident de prezentul indi- 
cativ, eventual şi de perfect : căzînd, crezînd ete. Mai cu- 
rioasă este foi ma gerunziului la verbul a ucide: luîndu-ne 
după modelul celorlalte verbe de conjugarea a III-a cu 
rădăcina terminată în -d-, ne-am aștepta la gerunziul 
ucizînd, care există, ce e drept, dar e puţin folosit, fiind 
recomandată forma ucigând (se pot pune alăturea conjunc- 
tivul cu valoare de imperativ, ucigă-l toaca, şi numele de 
agent, ucigaș, ucigător, tot cu un g pentru care nu avem 
încă o explicaţie). 

Popular și regional, gerunziul apare terminat în -ă, 
chiar şi cînd e acordat cu un substantiv masculin: l-am 
văzut plângîndă. 

S-a arătat ($73) că pronumele personale (ca, 
dealtfel, aproape toate complinirile gerunziului) se aşază 
după gerunziu, fiind atone. Deoarece adesea ele încep cu o 
consoană, gerunziul, în această situaţie, a păstrat vechea 
vocală finală (-u), care la majoritatea celorlalte forme ver- 
bale şi nominale a fost suprimat. Zicem deci ducîndu-l, 
văzîndu-mă etc., alături de ducînd-o, văzînd un om etc. 


APARENT DEZACORD 


131. Am lăsat la urmă istoria agitată pe care a avut-o 
persoana a 3-a a prezentului indicativ în urma unor schim- 
bări fonetice. Deoarece la sfîrşit de cuvint au dispărut 
atit -t cît şi grupul -nt, persoana a 3-a sg. și pl. au devenit 
omonime la conjugarea I şi, fără îndoială, la a II-a : lat. 

sg. cantat a devenit rom. cîntă, lat. pl. cantant a dat tot rom. 
cîntă ; la fel lat. sg. uidet e reprezentat prin rom. vede și 
lat. pl. uident, intr-o fază mai veche, tot prin rom. vede. 
La conjugarea a III-a şi a IV-a situaţia era alta, deoarece 
acolo era diferență şi de vocalism : lat. sg. credit și rom. 
crede, lat. pl. credunt şi rom. cred(u); tot aşa lat. sg. dor- 
mit şi rom. doarme, lat. pl. dormiunt şi rom. dorm(u). 


Dar confuzia singularului cu pluralul la persoana 
a 3-a nu se limita la atita. Trebuie să adăugăm că la imper- 
fectul tuturor conjugărilor situaţia era ca la prezentul 
conjugării I (dicebat şi dicebant au devenit ambele zicea, 
vezi $ 121), de asemenea la mai mult ca perfect (dormisset 
şi dormissenit au devenit ambele dormise), la conjuncti- 
vul prezent (credat şi credant au devenit creadă) şi trebuie 
să notăm că aici şi iotacizarea s-a extins la ambele numere : 
(el) să prinză, (ei) să prinză. În sfirșit, în aceeaşi situație 
ajunsese verbul ajutător a avea (lat. habet şi habent, rom. au 
atît la singular cit şi la plural), deci la perfectul compus 
găsim iarăși omonimie : (el) au făcut, (ei) au făcut. 

În continuare s-au manifestat două tendinţe con- 
trarii, unu de diferențiere a pluralului de singular, alta 
de confundare a lor peste tot. De vreme ce se zice el cîntă 
şi ei cîntă, poate părea logic să se zică şi ei fuge, paralel 
cu el fuge. Într-o bună parte a Munteniei s-a generalizat 
în vorbire forma de singular pentru plual și, după com- 
baterea, ei energică prin şcoală, prin publicistică, încă pînă 
azi mai poate fi întilnită, cel puţin sporadic. 

E curios că în aceeaşi parte a ţării s-a simţit totuși 
şi nevoia diferenţierii pluralului de singular, ceea ce a dus 
la dezvoltarea desinenţelor cu -ră- (vezi § 122), la crearea 
unei noi forme de persoana a 3-a a auxiliarului, q, opusă 

Aui au de la plural (în timp ce în Ardeal a continuat să se 
zică el au fugit), la apariția formei de plural la imperfect, 
fugeau (vezi § 121). 

În alte limbi care au pierdut diferenţierea între forme- 
le personale s-a ajuns la folosirea obligatorie a pronumelui 
personal (în franceză, iar dintre limbile germanice, în en- 

gleză și în altele). La noi nu s-a mers pină acolo, din cauză 
că restul flexiunii verbale este încă ferm. 


MODELE DE CONJUGARE 


132. În afm š de tipurile regulate, voi da exemple de verbe 
neregulate numai din cele frecvent folosite, din două mo- 
tive: 

a. Prezentul şi perfectul simplu, la verbele vechi, 
în special la cele de conjugarea a I-a si a Il-a, dar gi la 
unele de conjugarea I și a IV-a, prezintă atit de multe 
variații, limitate uneori la un singur exemplar, încît a le 
da pe toate ar însemna a face un dicționar, nu o gramatică. 
Cel care foloseşte lucrarea de față va trebui să se Dizuie şi 
pe datele pe care le stăpîneşte mulţumită practicii zilnice 
a conversaţiei, iar acolo unde aceasta nu va fi suficientă, 
va trebui să consulte Îndreptarul și dicționarele. 

b. Celelalte timpuri, sau sînt construite pe baza 
prezentului indicativ ori a perfectului simplu, sau oferă 
forme similare la toate conjugările, deci nu e nevoie să 
fie expuse decit sub forma unui singur model, valabil 
pentru toate. De aceea apare mai eficientă prezentarea 
materialului pe moduri și pe timpuri decît pe conjugări. 


TIMPURI SIMPLE 


133. În sfera prezentului la conjugarea I cu -ez: 


Indicativul prezent Conjunetivul prezent Imperativul 
Poziliv Negativ 
urmez să urmez 
urmezi să urmezi utmează nu urma 
urmeuză să urmeze 
urmăm să urmăm 
urmaţi să urmați urmaţi nu urmaţi 


urmează să urmeze 

ZE) 
(5) 


Imperiectul 


urmam urmam 
urmai urmați 
urma urmau 


La conjugarea I fără -ez, prezentul: 


cint cîntăm 
ciînţi cîntați 
cintă cîntă 


La fel se conjugă celelalte verbe de conjugarea I 
fără -ez, cu observatia că se produc alternanțe vocalice 
(leg|leagă, torn/toarnă'turnăm, car/căräm) și, la persoana a 
2-a singular, modificări consonantice (asud/asuzi, las]laşi, 
împaclimpaci, legilegi, muşc/muşti, mînjmii) de care s-a 
vorbit mai sus. 

Imperfectul este întocmai ca la verbele cu -ez (de 
la cînta e cîntam etc.). 

La conjugarea a IV-a găsim aceeaşi diferenţiere ca la 
I-a, de astă dată între verbele cu -ese şi cele fără -esc. 


Cu -esc: 
Indicativul prezent Conjunctivul prezent Imperutivul 
Pozitiv Negaliv 
răcesc să răcesc 
răceşti să răcești 'ăceşte nu răci 
răceşte să răcească 
răcim să răcim 
răciţi să răciţi răciți nu răciți 


răcesc să răcească 

Imperiectul 


răceam  Lăceam 
văceai  răceaţi 
răcea răceau 
Fără -esc 


Prezentul 


dorm dormin 
dormi  doriniţi 
doarme dorm 


Impeifectul se formează întocmai ca la verbele cu 
-esc (dormeam etc.). 

Şi aici găsim diferite alternanţe vocalice (să îes/să 
iasă, mor]moare]lmurim, sar]sărim, vin venim ) şi consonan- 
tice (ascut/ascuţi, reped/repezi, iealieși, oftioloftici, Jug/fugi)- 
Mai trebuie amintită varianta cu -î a conjugării a IV-a, 
la care imperfectul e cu -a, nu cu -ca- (hotăram ), iar pre- 
zentul schimbă pe e în ă i (omorJomoară sau, cu -ese, hotă- 
răsc, hotărăşti, hotărăște, hotărîm, hotărâți, hotărăsc). 

Între conjugarea a l-a şi a dit -a nu găsim diferenţe 
nici la prezent, nici la imperfect (cu excepţia accentuări: 
la pers. 1 și 2 pl. a prezentului) : 


Prezentul Impericctul 
II III lI II 

văd cred vedeam e edeam 
vezi crezi vedeai credeai 
vede crede vedea credea 
vedem cedem vedeam credeam 
vedèți  catdeţi vedeaţi credeaţi 
văd cred vedeau cledeau 


Nici la perfect diferențele nu sint categorice: la 
conj. a Il-a se formează cu -u- (cu excepţia lui minea, vezi 


VERBUL |1; 


(37) 
`J 


$ 116), iar la a III-a cu -se-, dar sint şi multe verbe cu -u-. 
lată modele: 


Pertectul 


II III 
văzui crezui rămăsei 
văzuşi crezuşi rămăseși 
văzu crezu rămase 
văzurăm crezurăm rămaser ăm 
văzurăţi crezurăți rămaser ăți 
văzură crezură rămase ă 


Mai mult ca periectul 


văzusem crezusem rămăsese 
văzuseși crezuseşi rămăseseși 
văzuse crezuse rămăsese 
văzuserăm crezuserăm  rămăseserăm 
văzuserăţi crezuselăţi  1ămăseserăţi 
văzuseră crezuseră rămăseseră 


Despre variante întrucîtva învechite fără -ră- la 
lural s-a vorbit ($ 13). De asemenea despre modificările 
onsoanei finale a rădăcinii ($ 119). Şi la aceste două con- 
ugări apar alternanţele consonantice şi vocalice amintite 
a conjugarea I şi a IV-a, 


TIMPURI COMPUSI: DIN SFERA PREZENTULUI 


34. Aceste timpuri, fiind formate mai decurînd, sînt 
egulate, deci pot fi expuse mai simplu, și acelaşi model 
oaie servi pentru toate conjugările (aceeași observaţie 
te valabilă şi pentru timpurile compuse din sfera perfec- 
lui). Pentru optativul prezent trebuie cunoscut verbul 

ajutător (acelaşi la toate conjugările) şi infinitivul, iar 
pentru viitorul 1, verbul ajuiător şi infinitivul sau conjunc- 
tivul. Voi da deci exemple numai de conjugarea I, care 
pot servi și pentru celelalte conjugări. 


Optutivul prezent Viitorul I 
aş ` voi am să, o să cînt 
ai vei ai să, o să cînţi 
ar | cinta va | cinta, are să, o să cînte 
am vom avem să, o să cintăm 
ați veți aveţi să, o să ciîntuţi 
ar vor au să, o să cînte 


TIMPURI COMPUSE DIN SFERA PERFECTULUI 


135. Aceleaşi observaţii ca la paragraful precedent, numai 
că, de astă dată, modul care trebuie cunoscut pe lingă 
verbul ajutător este participiul. Perfectul indicativ se 
formează cu prezentul verbului a avea, uşor modificat la 
unele persoane : 


am 
ai 

0) à 

am | cîntat 
aţi 

au 


Conjunctivul perfect Optativul perfect Viitorul al H-lea 


să fi cintat aş fi cîntat voi fi cîntat 
(la toate persoanele) ai fi cîntat vei fi cîntat 
ar fi cîntat va fi cîntat 

am fi cîntat vom fi cintat 
aţi fi cîntat veți fi cîntat 
ar fi cîntat vor fi cîntat 


Viitorul al II-lea se folosește aproape exclusiv în 
stilul livrese. 


MODURILE NEPREDICATIVE 


136. S-a vorbit ($ 116, 129, 130) despre felul cum se 
formează, la diversele conjugări, infinitivul scurt şi lung, 
gerunziul şi participiul, supinul fiind peste tot la fel cu 
forma de nominativ singular a participiului masculin și 
neutru. Mai rămîne de amintit aici numai infinitivul 
trecut, care se formează, la toate verbele, din auxilia ul 
a fi la infinitiv şi participiul verbului de conjugat, deci 
a fi cîntat, a fi văzut etc. 


PASIVUL 


137. Pasivul, fiind format exclusiv prin compunere, e la 
fel la toate conjugările ; trebuie să cunoaştem verbul aju- 
tătora fi şi participiul verbului de conjugat, deci la prezentul 
indicativ sînt văzut, ești văzut ete., prezentul conjunctiv 
să fiu văzut; prezentul optativ aș fi văzut; imperativul 
prezent fii văzut (pl. fiți văzuţi ; negativ, nu fi văzut) ; imper- 
fectul, eram văzut; perfectul indicativ fui văzut (observăm 
că aici nu mai e simplu) şi am fost văzut, mai mult ca per- 
fectul fusesem văzut; viitorul, voi fi văzut sau am să (o să) 
fiu văzut, viitorul al II-lea voi fi fost văzut; perfectul 
conjunctiv să fi fost văzut, optativul perfect aș fi fost văzut; 
infinitivul prezent a fi văzut, perfect a fi fost văzut, 
gerunziul fiind văzut. 

De remarcat aici numeroase omonimii: optativul 
prezent pasiv cu optativul perfect activ, viitorul I pasiv 

cu viitorul al II-lea activ, infinitivul prezent pasiv cu in- 
finitivul perfect activ, ca să nu mai vorbim de omonimiile 
cu conjugarea prezumtivă. Motivul pentru care se pot 
menține formele omonime este că cel puţin un termen al 
fiecărei perechi este rar folosit : în trecut pasivul în general 
cra exprimat prin reflexiv (vezi $ 90), viitorul al II-lea 
nu e nici azi curent în vorbirea familiară (de altfel acolo 
activul are forme speciale, care nu sînt omonime cu 
viitorul I pasiv), cum nu e nici infinitivul trecut. 


VERBE NEREGULATE !6 


138. Am văzut că verbele de conjugarea a II-a şi a III-a, 
ca şi multe de celelalte două conjugări, prezintă diferite 
nereguli la formarea prezentului şi a participiului. Am 
pomenit ($ 117) de unele dintre ele carc au forme compli- 
cate chiar și în interiorul fiecărei teme temporale : a mînca, 
a usca. Despre a da şi a sta s-a mătat ($ 116) că formează 
perfectul cu reduplicaţie, dar ele mai prezintă şi alte curiozi- 
tăţi, de exemplu imperfectul lor e format din tema per- 
fectului : dădeam, stăteam, cu varianta mai puţin între- 
buințată, dar în acord cu normele, dam, stam. Şi la prezent 
aceste două verbe prezintă forme aberante. Iată cum se 
conjugă la prezentul indicativ : 


dau stau 
dai stai 
dă stă 
dăm stăm 
daţi staţi 
dau stau 


Imperativul este dă, daţi, dar stai, unica formaţie de 
acest fel în românește, desigur nu fără o influenţă din par- 


16 Vezi Valeria Gutu Romalo, Verbes irreguliers, în RRLi, NI, 1966, 
p. 239—248. 

tea verbului corespunzător în slavă (cf. rus. imper. stoi). 

Am arătat ($ 117) motivul pentru care a lua are forme 
neregulate la prezent: iau, iei, ia, luăm, luaţi, iau, cu 
imperativul ia, luaţi. 

La conjugarea a II-a găsim forme neobișnuite la 
prezentul lui a bea: beau, bei, bea, bem, beji, beau, cu imper- 
fectul regulat beam, cu imperativul bea, beti, perfectul 
băui, participiul băut. 

Mai complicat e a vrea (de origine latină), ale cărui 
forme s-au amestecat cu ale lui voi (de origine slavă), 
astfel că la acelaşi timp se folosesc ambele verbe la toate 
persoanele sau numai la unele persoane, iar unii introduc 
per dela a vrea în paradigma lui voi, de exemplu zic vrofesc. 
De fapt a voi e în general mai puţin folosit, cu excepţia 
imperativului și a compuselor binevoi, nevoi (acesta mai 
ales la participiu). Unde sînt două forme, am dat-o întîi 
pe cea mai obișnuită. 


Indicatiy 


Prezentul Iiunperieetul Imperailvul 


Vreau, voiesc, voi voiam, vream 


vrei, voiești voiai voiește 
vrea, voiește voia, vrea 
vrem, voim voiam 
vreți, voiți voiați (bine)voiți 
vor, voiesc voiau, vreau 
Perfeetul simplu Mai mult ca perfectul 
vrui voisem, vrusem 
vruși voiseși, vruseşi 
vru, voi voise, vruse 
voirăim, vruräm voiserăm, vruserăm 
y voirăți, vrurăți voiserăți, vruserăți 
voiră, vrură voiseră, vruseră 

Gerunziul e vrînd şi voind, infinitivul a vrea şi a voi, 
participiul voit şi vrut. La timpurile compuse găsim peste 
tot ambele forme, mai mult folosite fiind cele de la a 
vrea. 


VERBE AUXILIARE 


139. Cele două principale verbe ajutătoare, a avea şi a fi, 
au o flexiune destul de complicată, astfel că e necesar să 


fie prezentată mai în amănunte. Încep cu a avea: 


Indicativul prezent Conjunetivul prezent 

am avem să am să avem 
ai aveți să ai să aveți 
are au să aibă să aibă 


Imperfectul e aveam, perfectul avui, imperativul a: 
(învechit aibi), pl. aveţi, negativ nu avea, nu aveți, parti- 
cipiu avut, gerunziul avînd. 

Mai complicat e a fi: 


Indicutiv 
Prezentul  Imperiectul  Perfectulsimpiu  Perfcetul compus Mai mult 
ca perleciul 
sînt, -s, îs eram fui, fusei am fost 
ești fuseșşi 
este, e, -i, i- fu, fuse 
sîntâm furăm, fuserăm fusesen 
sîntèți furăți, fuserăți 
sînt, -s fură, fuseră 


Conjunctivul e să fiu, imperativul fii, fiţi, negativ nu 
fi, nu fiţi, infinitivul a fi, participiul fost. 

Pentru conjugarea auxiliarului voi în formele com- 
puse, vezi $ 123. 


VERBE DEFECTIVE 


140. Sint unele verbe care nu au forme pentru toate tim- 
purile şi modurile, fie că le-au avut şi le-au pierdut (pen- 
tru că, dintr-un motiv sau altul, nu erau întrebuințate), fie 
că nu le-au avut de la început și, eventual, dacă se va 
simţi nevoia lor, le vor căpăta. A răposa, care însemna 
la început „a odihni”, se mai foloseşte la participiu, răpo- 
sat, cu valoare adjectivală şi, rare ori, la timpurile formate 
cu participiul. Cam în aceeaşi situație este a la, care mai 
apare, regional, la participiu, lăut, şi rareori la alte timpuri 
decît cele formate cu participiul. 

Iată şi exemple de verbe care au fost împrumutate 
numai cu unele forme: a desfide nu are decît prezentul, 
nefiind întrebuințat la perfect şi la participiu, a consterna 
se folosește la participiu (eventual la imperfect : mă con- 
sterna), dar nu are prezent; a deceda apare numai la tim- 
purile compuse cu participiul, ca și a răposa. 


ADVERBUL 


141. Paralel cu adjectivul, care e flexibil, avem adverbul, 
neflexibil 1. Pe cînd adjectivul se alipește numai la substan- 
tive, cu care are în paralel flexiunea, adverbul se alătură 
în primul rînd la verbe, în al doilea rînd la tot felul de alte 
cuvinte : adjective, substantive, alte adverbe, precizînd 


1 Cel puţin într-un caz e greu de stabilit dacă un cuvint e adjectiv 
Sau adverb : gala. Alexandrina Grădinaru, Contextele adjectivului și adver- 
ului gata, în Lucrări științifice ale Institutului Pedagogic de 3 ani, 
onstanţa, seria filologie, 1970, p. 117—124, arată cum se poate distinge 
ategoria morfologică. 


164 MORFOLOGIA 


felul acestora. Iată exemple : pe lîngă un verb, vintul suflă 
violent ; pe lîngă un adjectiv, adînc îndurerat (aici adjectivul 
este un participiu) ; pe lîngă un substantiv, o femeie bine; 
pe lîngă un adverb, îți comunic strict confidential. 

Adjectivul şi adverbul sînt adesea legate de adverbul 
precedent (care le determină) prin prepoziţia de relație 
de: grozav de bun, grozav de bine. 

Adverbele aduc precizări cu privire la timp (astăzi nu 
plouă), la loc (afară e cald), la mod (corul cîntă frumos), 
apoi servesc la atenuarea unei aprecieri sau la exagerarea 
ei (e puţin probabil să . . . „e teribil de îngimfat) şi mai 
au şi alte roluri cam de același fel. 

Adverbele se împart şi ele în primare, a căror for- 
mație nu e analizabilă pentru vorbitori (acestea, de cele 
mai multe ori, sînt moștenite din latineşte sau împrumutate 
gata făcute din alte limbi) şi derivate sau compuse, astfel 
că vorbitorul îşi poate explica formaţia lor. În latinește 
existau două sufixe cu care se formau adverbe de la adjec- 
tive, şi, în plus, se folosea ca adverb forma neutrului sin- 
gular al adjectivului. 

În româneşte s-a moștenit un singur adverb format 
cu sufix în latineşte, bine, paralel cu adjectivul bun; de la 
adjectivele formate cu sufixul -esc derivăm lesne adverbe 
terminate în -ește (de exemplu firește de la firesc) și după 
acest model se formează adverbe în -ește de la substantive 
care nu au în paralelă un adjectiv în -esc: părălește. Nu e 
sigur însă că această formaţie o continuă pe cea latinească. 
S-a format în româneşte un sufix adverbial -iș, cu varianta 
-îş (după r dur), de exemplu cruciș, furiș de la cruce, fura; 
chiorâș, tîrîş de la chior, târâ. .. Dar acest sufix e puțin între- 
buințat și astăzi devenit neproductiv. Nici sufixul -mente, 
de origine romanică apuseană, n-a avut succes (se mai folo- 
sesc puține exemple de la adjective terminate în -al, de 
exemplu realmente). Mult mai obişnuit este celălalt procedeu, 
al schimbării categoriei gramaticale : adjectivul, la forma 
nominativului sau acuzativului masculin-neutru, e folosit 
ca adverb : mănâncă mult, m-a primit rece. 


Ri 

În afară de aceasta, unele substantive sînt întrebuin- 
țate ca adverbe, în primul rînd cele care denumesc părţi 
ale zilei sau anului: ziua, noaptea, iarna, vara, de obicei 
articulate, ca cele citate, dar şi fără articol : miercuri, dimi- 
neală etc. 

Unele substantive, utilizate de obicei în propoziții 
comparative, ajung să fie întrebuințate şi izolat, cu valoa- 
rea întregii propoziţii: îngheţat bocnă („cum e bocna”); 
sînt şi unele mai complicate : înghețat tun (,,poţi să trecă 
cu tunul peste el”), doarme tun („aga că nu-l trezeşti nici 
trăgînd cu tunul”) etc. 

Cu valoare de adverb se mai folosesc unele pronume; 
ca cele interogative-relative : cînd omul e ferice? unde se 
vede așa ceva?, apoi demonstrative: acolo umblă câinii 
cu covrigi în coadă, acum trecem prin tunel, aici nu se 
fumează, atunci să vezi ce bine o să fie şi în sfirşit; 
nehotărite: odată şi-o dată toi ai să afli; n-ai să sitë 
niciodată ; uneori mă plictisesc ete. 

Şi numeralele se pot folosi cu vaioare adverbială: 
a fi una cu pămîntul („la fel”) şi, după cum se ştie, 
există chiar numerale denumite adverbiale: o dată, 
de două ori ete. 

Cu aceasta am ajuns să vorbim de locuţiunile adver- 
biale, care'sînt foarte numeroase, lucru normal, deoarece 
tot felul de expresii se folosesc cu valoare de complement 
şi, dacă se fixează, ţin loc de adverb : treacă-meargă (veză 
$ 124), cu totul, cît p-aci, pe rupte, de m-i mare jalea ete. 


COMPARAŢIA ADVERBELOR 


142. Spuneam că adverbul este neflexibil, şi aşa şi estez 
dar, întocmai ca adjectivul, cu care are atîtea trăsătură 
comune, poate avea grade de comparaţie, Acestea se for- 
mează, în limbile sintetice, de felul latinei, prin modifi- 
carea finalei, deci prin flexiune, cu aceleaşi sufixe ca la 
neutiul adjectivului : lat. pozitiv longe „departe”, compa- 

rativ longius „mai departe”, superlativ longissime „foarte 
departe” sau „cel mai departe”. Aceste formații nu s-au 
păstrat, fiind înlocuite cu construcții analitice, exact ca 
la adjectiv (un exemplu s-a văzut în traducerea forma- 
țiilor latinești). 

Consecvenți cu cele spuse la § 88, va trebui să vedem 
şi aici tot un fel de flcxiune, chiar dacă e analitică. Mai 
curios este că, deşi formaţiile sistematice latinești (care de 
fapt erau relativ noi) s-au pierdut, totuşi se întrebuinţează, 
ca neologisme, unele forme supletive la gradele de com- 
paraţie (evident, foarte vechi): de la multum „mult”, 
comparativul plus ; de la adjectivul paruus „mic”, compa- 
rativul adverbial minus şi superlativul minime (în cazul 
superlativului, noi folosim însă forma neutră a superla- 
tivului adjectival, deci minimum); de la adjectivul mag- 
nus „mare”, superlativul adverbial maxime (iar noi zicem 
maximum). Motivul pentru care latina a păstrat aceste 
formaţii arhaice, care astfel au ajuns pînă la noi, este că 
aparțineau unor adjective foarte mult folosite, ceea ce 
împiedica să fie uitate formele supletive și să fie înlocuite 
cu unele noi, sistematice. 


PREPOZIȚIA 


143. Prepoziţiile precizează raporturile dintre cuvinte, fiind 
puse inainte de atribute şi mai ales de complemente (prae- 
positio în latinește înseamnă tocmai „punere înainte”). 
După ce s-a creat flexiunea, funcțiunea substantivelor a fost 
marcată prin cazuri; dar cu timpul numărul funcțiunilor 
(mai ales în ce privește complementul) a crescut și s-a ajuns 
ca acelaşi caz să fie pus pentru diverse valori, ceea ce putea 
crea confuzie ; pentru clarificare, s-au introdus atunci pre- 
poziţiile (multe din ele fiind la origine adverbe). Pe măsură 
deci ce se înmulțeau tipurile de complemente se mărea şi 
numărul prepozițiilor şi era suficient să fie percepută prepo- 
ziţia ca să se înţeleagă funcțiunea substantivului m mător, 

astfel că la un moment dat nu s-a mai făcut diferență între 
acuzativ și ablativ (finala era pronunțată neglijent), ceea 
ce a stat, desigur, la baza suprimării flexiunii nominale 
în limbile romanice apusene și a dus la reducerea ei simți- 
toare în româneşte. 

Ca şi celelalte părţi de vorbire, prepoziţiile sînt împăr- 
tite în primare, neanalizabile pentru vorbitori, şi secundare, 
analizabile. De exemplu, pentru primul tip, de, în, pentru 
cel de-al doilea, dinspre. Analizabile sînt şi unele substan- 
tive folosite ca prepoziţii : grație, mulțumită ete. Unele 
prepoziţii compuse au devenit și ele neanalizabile, de 
exemplu voi bitorii nu-şi dau seamă că din e format din de 
şi în, aşa cum de la e din de şi la. În măsura în care cele 
două părţi ale compusului se sudează, ele încep să fie scrise 
într-un cuvînt, ceea ce accelerează pierderea sentimentului 
că reprezintă un compus. La cele două tipuri pomenite se 
adaugă locuţiunile (în fond şi tipul de la ar putea fi numit 
locuţiune), formate cu alte părţi de vorbire, în ultimul timp 
mai ales cu substantive : din cauza, în scopul etc 1. Un exem- 
plu de folosire a unei prepoziții: complementul direct format 
dintr-un nume propriu de persoană este marcat prin pre- 
poziţia pe: îl văd pe Gheorghe (fără pe, expresia ar fi de 
neînțeles). 


EVOLUȚIA PREPOZIŢIILOR 


144. În decursul evoluţiei limbii române, prepoziţiile s-au 
înmulțit mereu și s-au diferențiat. În limba noastră veche, 
de începe să fie înlocuit în unele funcţii ale lui cu din, de 
la, apoi cu despre, de către (vezi $ 13) şi aşa mai departe. 
Cu aceasta tot felul de nuanţe s-au clarificat și s-au precizat. 

Transformările continuă să se producă sub ochii noş- 
tri şi tot felul de construcţii tradiţionale sînt părăsite în 


1 Vezi D. Crașoveanu, Locuţiuni prepoziționale, în AUT, V, 1967, 
P. 227—231. 


358 MORFOLOGIA 


tavoarea unora noi. Pînă pe la începutul secolului nostru 
se cerea numai un pahar de apă (paharul exprimînd aici 
eantitatea) ; de atunci încoace s-a răspîndit şi a ajuns astăzi 
aproape generală formula un pahar cu apă (chiar şi am băut 
un pahar cu apă, ceea ce ar lăsa să se înțeleagă că am băut 
și paharul). În loc de oțet de vin, haină de lână etc., se gene- 
ralizează acum oțet din vin, haină din lină. Mărfuri din 
import, care înlocuiește acum pe mărfuri de import, dă im- 
presia că mărfurile vin din import, cînd de fapt vin din 
străinătate prin import, dar expresia nouă se generalizează ; 
au se mai întră pe ușă, ca mai înainte, ci prin ușă; în loc 
de 100 de km pe oră, se zice acum 100 de km la oră. Se poate 
scrie un întreg volum despre expresiile pe cale de a fi 
schimbate ?. Tradiţionaliștilor le displac aceste schimbări, 
dar, chiar cînd socotelile celor care inovează nu sînt făcute 
corect, nu poate rămîne îndoială că formulele noi sînt mai 
puţin echivoce decît cele vechi. 


CONSTRUCȚIA PREPOZIŢIILOR 


145. În principiu prepoziţiile se construiesc cu acuzativul, 
sar există unele cu dativul și (mai ales locuţiuni) cu geni- 
sivul: datorită, graţie, mulțumită cu dativul, asupra, în 
scopul, din pricina etc., cu genitivul. Tot cu genitivul se 
eonstruiese unele adverbe articulate, devenite prepoziţii : 
înaintea (plecării) etc. 

Mai amintesc de prepoziția a care se pune de obicei 
inaintea unui verb la infinitiv, fără a marca un raportal 
acestuia nu celelalte cuvinte din propoziție. 

Valorile fiecărei prepoziţii în parte vor fi discutate în 
amănunte la sintaxa propoziției. 


2 Vezi cartea mea Tendințele actuale ale limbii române, Bucureşti, 
W68, p. 326—333. 

CONIJUNCŢI. 


146. Conjuncţia este partea de vorbire neflexibilă care 
marchează în frază raporturile între propoziţii, așa cum 
prepoziția marchează în propoziţie raporturile între părţile 
acesteia. De exemplu : mi-a spus că vine; nu e soare, dar 
e bine, 

Se consideră în general că se folosesc conjuneţiile şi 
pentru a marca raportul de însoţire sau de opoziţie intre 
două părți de propoziţie. Dar un enunţ ca nu e incapabil, 
ci comod, poate fi înţeles ca nu e incapabil ci e comod, ast- 
fel că, de fapt, avem două propoziţii, a doua fiind eliptică. 
de predicat. În acelaşi fel poate fi analizată şi o formulă 
ca locul e arat și semănat, iar Ion și Gheorghe lucrează devine 
Ion lucrează și Gheorghe lucrează, deci conjuncţia leagă 
două propoziţii. Ceva mai greu de rezolvat e cazul adjec- 
tivelor : un om vesel și optimist. Dar pentru aceasta ne 
trebuie să confundăm rolul conjuncţiilor cu al prepozițiilor. 

Și conjunețiile se împa: t în primare şi secundare, după 
același principiu ca celelalte părți de vorbire: dar, şi 
sînt primare, pentru ca, după ce sînt secundare. Multe au 
fost analizabile, dar nu mai sînt astăzi pentru vorbitorul 
nelingvist : deoarece, echivalent aproximativ al lui din 
moment ce (dar oară nu se mai foloseşte astăzi izolat cu 
sensul de ,,vreme””, vezi $ 18), căci compus din că şi ce ete. 


CONJUNCŢII DEZVOLTATE 


147. Ca un corolar al faptului că să a devenit semn al com 
junctivului, valoarea lui de conjuncţie e slăbită și în anu- 
mite situaţii se simte nevoia unui adaos. În primul rin d 
cînd între propoziţia regentă gi cea care începe cu să se 
intercalează ceva, există riscul unei înțelegeri greşite: 
ali spus miercuri să rezolv problema se poate lua în două 
feluri, adică „miercuri ați spus”, sau „miercuri să rezolvit= 

de aceea se introduce ca înainte de intercalare : aţi spus 
ca miercuri să rezolv gi echivocul este eliminat. 

Pornind de la această formulă, unii introduc peste 
tot pe ca înainte de să şi zic vrea ca să vină, trebuie ca să 
plec, cu riscul de a se înţelege că subordonata e finală. 
Mai mult, în trecutul apropiat se spunea pentru ca să (am 
avut la Facultatea de Litere din Bucureşti un profesor, 
lingvist, care nu vorbea decît așa: el nu a putul pentru 
ca să vină). Turnura aceasta a fost ridienlizată de serii- 
tori, în primul rînd de Caragiale. 

Potrivit tendinței de a vorbi solemn, deci umflat, 
se ajunge la înlocuirea multor conjuncţii cu locuţiuni 
formate cu un substantiv care precizează rolul propozi- 
tiei secundare. De exemplu în trecut se spunea n-am 
venit că n-am putut, apoi s-a introdus prepoziția pentru 
înaintea lui că, formulă care a devenit generală ; s-a tre- 
cut insă apoi la din pricină că, din cauză că, pentru mo- 
tivul că, ceea ce subliniază că urmează o propoziţie cau- 
zală. Tot aşa în loc de ca să, pentru a, se zice cu scopul 
de a, cu intenția de a etc., propoziţia secundară fiind înlc- 
cuită cu un complement. 


CONJUNCOȚII CORELATIVE 


149. Există cazuri cînd două propoziţii din aceeaşi frază 
încep fiecare cu o conjuncţie, trimițind fiecare la cea- 
laltă. Conjuncţia poate fi aceeași, repetată, sau alta. 
Exemple de primul tip : coordonate, ori vorbește cum ţi-e 
portul, ori te poartă cum ţi-e vorba; nioù lupul flămînd, 
nici oaia cu doi miei; subordonate, cum mă cule, cum te 
visez (s-a repetat deci cum înaintea principalei te visez). 
Exemple de al doilea tip: coordonate, nu numai că e 
scump, dar e și prost; subordonate, deși e soare, totuși e frig. 


1 Vezi D. Craşoveanu, Locufiuni conjuneționale, în AUT, II, 1964, 
p. 263—266. 

LOCUL CONJUNCŢIILOR 


149. În principiu conjuncţia se pune înaintea propoziției 
pe care o introduce. Excepţie fac deci, însă şi uneori dar, 
care pot fi puse şi în mijlocul sau (primele două) chiar 
la sfîrşitul p: opoziţiei pe care o caracterizează: ai tot 
ce-ţi trebuie, ești deci mulțumit, sau ești mulțumit deci; pot 
face socoteala, n-am însă timp, sau n-am timp însă. 

Unii pun aceste conjuncţii între virgule, ceea ce 
nu pare justificat. 


INTERJECȚIA 


150. Intejecţia este una din păiţile de vorbire neilexi- 
bile, constituită din sunete produse în mod involuntar 
cînd omul e scos din starea lui obişnuită (prin primirea 
unei lovituii, piin efectuarea unui efoit fizic istovitor, 
printr-o surpriză şi aşa mai departe). Tot prin interjecţii 
(onomatopee) încercăm să reproducem unele zgomote din 
natmă şi ne adresăm animalelor. 


La cuvintele obişnuite, grupul de sunete care le 
formează nu explică de obicei sensul, de exemplu cuvin- 
tul prieten are sensul cunoscut numai pentiu că aşa ni 
l-au transmis înaintaşii (putem să zicem şi amic cu acelaşi 
înțeles), şi nu putem schimba sunetele după gustul nostru. 
În cazul onomatopeelor, ne putem uşor explica de ce 
folosim anumite sunete şi nu altele şi, pe de altă pate, 
putem să le modificăm în oarecare măsură, deomece imi- 
taţia este numai aproximativă (fonemele noastre nu coin- 
cid exact cu zgomotele din natură) şi, dacă schimbăm 
ceva, tot aproximativă rămîne. Cu atît mai puţin cuvin- 
tele scoase la emoţii ar putea fi o copiere exactă a emo- 
ţiilor. 

Şi cuvinte din limba comună ajung să fie folosite 
ca interjecții : spanac! (,„,prostii”), aș! (din așa). 

FOLOSIREA INTERJECŢIILOR 


151. Sensul interjecțiilor variază de la frază la frază şi 
după intonaţie, iar adesea numai contextul şi situația 
ne pot lămuri. De exemplu eti! poate însemna „acum ce 
mai spui ?”, sau „e bine şi aşa”, „lasă-mă în pace !”, „dacă 
nu eşti serios ...” şi așa mai departe. De cele mai multe 
eri interjecţiile sînt urmate de semnul exclamării. 

Mai mult decît vocativul, cu care au unele asemănări, 
interjecţiile sînt în principiu neintegrate în frază. Ele pot 
totuşi ţine locul unor părți de propoziţie, de exemplu: 
atunci el poc cu bățul în mine. Un $ prelungit, pronunţat 
eu buzele ţuguiate, poate fi interpretat ca ,„excelent”, 
deci poate juca rol de atribut, de complement sau de nume 
predicativ. Numai subiect nu pot fi interjecţiile în lim- 
bajul obişnuit. 


IV 


SINTAXA 


GENERALITĂŢI 


152. Limba serveşte ca mijloc de comunicare a gindurilor, 


iar acestea sint organizate în judecăţi şi raționamente. 
Corespondentele în limbă ale judecăților și raționamentelor 
sînt propoziţiile și frazele (ce e drept, corespondenţa nu 
este absolută). Aceasta înseamnă că omul nu se poate 
mulţumi să aibă nume ale obiectelor şi acţiunilor, ci are 
nevoie de organizarea acestor nume în propoziții şi fraze, 
pentru a-şi putea împărtăși ideile. Și după cum sarcina 
morfologiei este să studieze forma cuvintelor, tot așa 
sarcina sintaxei e să cerceteze modul în care cuvintele se 
îmbină între ele pentru a deveni apte să transmită gindirea. 


PROPOZIŢIA 


153. Propoziția este forma în care se organizează cuvin- 
tele pentru a exprima ce face sau cum este cineva sau ceva, 
ea formează, cum se zice în timpul din urmă, un enunț, 
iar părțile ei principale sînt subiectul și predicatul, cores- 
punzătoare subiectului și predicatului din logică. Se 
consideră uneori că partea cea mai importantă este subiec- 
tul, dcoarece despre el se vorbeşte, dar în fapt subiectul 
singur nu serveşte la nimic, important este ce se spune 
despre el. Avem propoziţii fără subiect, dar predicatul 


| trebuie neapărat să existe, măcar subînţeles, căci altfel 


nu există propoziţie. Cunoastem propoziţii cu mai multe 
Subiecte (dacă nu admitem că fiecare subiect are pe lîngă 
el un predicat subînţeles ; dar dacă ar fi aşa, nu s-ar ex- 

plica de ce predicatul exprimat este pus la plural); nu 
există însă propoziţii cu mai multe predicate. 

Pe lîngă cele două părți principale, mai sînt alte 
două, secundare, în sensul că prezența lor este utilă, dar 
nu indispensabilă : e vorba de atribut şi complement. De 
acestea nu se ocupă logica, ci numai gramatica, 

Numim simplă o propoziţie care nu cuprinde nimic 
în afară de subiect şi predicat, iar dezvoltată este cea care 
mai are atribute, complemente. 

Unele părți ale propoziției sînt subordonate altora, 
de exemplu atributul e subordonat unui substantiv, 
complementul e subordonat unui verb. Alteori două sau 
mai multe părţi de propoziţie sînt coordonate între ele, 
şi nu numai cînd sînt de acelaşi fel (două subiecte, două 
complemente etc.), ci şi cînd sînt de feluri diferite: Să 
plecăm imediat şi toți (complement şi subiect). 


FRAZA 


154. Pentru a formula o comunicare mai amplă, corespun- 
zind de obicei unui raționament, e nevoie de o unitate 
mai largă decît propoziţia, mai exact de mai multe pro- 
poziţii legate împreună. Un grup de propoziţii unite între 
ele, cu care se începe și se isprăvește o gîndire, se numeşte 
frază. În alte limbi nu se face diferenţa între propoziţie 
şi frază, ci de obicei se zice frază şi pentru ceea ce noi 
numim propoziție. Desigur, modul nostru de prezentare 
a faptelor e mai conform cu datele realităţii. 

Raporturile sintactice între cuvinte se pot exprima 
prin mijloace morfologice (flexiunea), prin mijloace sin- 
tactice (îmbinarea cuvintelor între ele; aici adăugăm și 
îmbinarea propoziţiilor în frază), apoi prin mijloace fone- 
tice (intonaţia şi pauza), iar în scris prin punctuație. 
Cuvintele, ca şi propoziţiile, se pot lega între ele în două 
feluri : fiind alăturate pe acelaşi plan (coordonarea), sau 
unele fiind dependente de altele (subordonarea). Despre 
acestea se va vorbi mai departe. 

SINTAXA PROPOZIȚIEI. 
GENERALITĂŢI 


155. Propoziția este formularea prin cuvinte a unei jude- 
căți conținînd un singur predicat. Ea poate exprima şi, 
sentimentele, sau, mai general, atitudinea vorbitorului 
față de faptele comunicate. Prin intonaţie, prin accentul 
mai puternic sau mai slab, prin nuanțele speciale ale 
unor cuvinte, vorbitorul poate arăta că e bucuros sau 
supărat, mirat sau indiferent ete. cu privire la cele comu-. 
nicate. De asemenea îşi poate exprima voinţa, o rugă.. 
minte etc. 

După atitudinea pe care o are vorbitorul cu privire 
la acţiunea comunicată, propozițiile se deosebesc în enun- 
țiative (cele mai obișnuite), optative, dubitative, impera- 
tive. Enunţiativele comunică pur şi simplu existența 
unui fapt, de exemplu vine vara. Propoziţiile optative 
exprimă un fapt pe care vorbitorul îl do cyte să se 
întîmple ; modul la care se pune de obicei p . licatul în 
aceste propoziţii este optativul sau conjunctivul: fe-aș 
cere doar pe tine; să-ți sară ochii! Cînd vorbitorul soco- 
tește că acțiunea nu e reală, avem propoziţii potenţiale 
(realizabile) sau ireale, construite tot cu optativul, de 
obicei prezentul pentru realizabil şi trecutul pentru ireal : 
h-aș spune, dar le superi; aș fi intervenit dacă aș fi fost 
acolo (dar n-am fost, și deci n-am intervenit). Se poate 
folosi şi conjunctivul: numai să fie așa; puțin să fi fost 
mai cald! De asemenea este întrebuințat imperfectul 
indicativ (vezi $ 104): te supărai dacă-ți spuneam (dar 
nu ţi-am spus, deci nu te-ai supărat). 

Dubitativele exprimă îndoiala vorbitorului faţă de. 
realitatea acțiunii; verbul lor se pune la conjunctiv sau 
la prezumtiv : el să fie Grozat'; o veni el pînă la urmă. 

Imperativele exprimă un ordin (sau o rugăminte, 
vezi $ 96): du-te la bătaie, pentru țară mori. 

Formularea rece şi precisă este cea mai frecventă ; 
există însă şi rostirea exelamativă, vorbitorul marcînd 

prin felul de pronunțare o emoție oarecare (bucurie, 
necaz etc.). În scris aceste propoziţii sînt însemnate cu sem- 
nul exclamării : au venit berzele! n-aș mai avea parte de tine! 


PROPOZIŢII INTEROGATIVE 


156. Rostul comunicării nu este uneori de a informa pe 
alţii, ci de a cere informaţii de la ei. Pentru aceasta sînt 
folosite propoziţiile interogative, pronunțate cu o into- 
nație specială, iar în scris terminate cu semnul întrebării : 
vii devreme? De multe ori se încep cu un cuvînt care sub- 
liniază întrebarea : cît e ceasul. 

Întrebarea poate fi pusă numai de formă, lăsîn- 
du-se să se înțeleagă că nimeni nu se îndoiește de răspuns ; 
rostul ei este tocmai să sublinieze unanimitatea de păreri 
în problema ridicată : vrea cineva să fie nenorocit? Astfel 
de interogative se numesc retorice, pentru că sint frec- 
vente în discursuri. 

În afară de interogativele de felul celor discutate, 
pe care le numim directe, mai există altele, unde propo- 
ziţia interogativă este subordonată unui verb care, într-un 
fel sau altul, e legat de ideea de „a vorbi”, de exemplu: 
te întreb cine a fost aici; spune-mi cine a venii. Acestea se 
numesc interogative indirecte şi la sfîrgitul lor nu se pune 
semnul întrebării. 


PROPOZIŢII NEGATIVE 


157. Pînă aici am văzut numai tipuri de propoziţii care 
afirmă existenţa unei acţiuni sau a unei stări, chiar cele 
interogative putînd fi socotite ca pozitive. În afară de 
acestea există altele care neagă existența fie a predica- 
tului, fie a altei părți a propoziției : nu-nvie morții; nu pe 
tine te caut. În fond, şi în această din urmă situaţie tot pre- 
dicatul este negat, ideea fiind „eu nu te caut pe tine, 
ci (caut) pe altcineva”. Există şi propoziţii interogative 

puse la forma negativă : nu pleci? După intonaţii, valoarea 
întrebării diferă : se poate înţelege „de ce nu te hotărăști 
odată să pleci”, sau „sper că nu te pregăteşti să pleci” etc. 

Urmează să ne ocupăm acum de diferitele părţi 
ale propoziției. 


SUBIECTUL 


158. Este punctul de plecare al enunţului, căci pentru 
a vorbi trebuie să avem despre ce. Cînd predicatul este, 
un verb activ, subiectul arată cine face acţiunea, iar cînd, 
predicatul este la pasiv, subiectul arată cine suferă efectul 
acţiunii. Deci subiectul răspunde la întrebarea cine? 
sau ce?. Subiectul se exprimă printr-un substantiv, un 
adjectiv substantivizat, un pronume, un verb la infini- 
tiv sau la supin, şi stă totdeauna în cazul nominativ : 
boii ară şi caii mănîncă; leneşul mai mult aleargă ; ea se-n- 
tunecă, dispare; e interzis a fuma; e greu de înțeles. Subiec- 
tul poate fi şi un numeral : unu să mă țină și şapte să-mi 
bage în gură, dar în asemenea cazuri este de obicei sub- 
înțeles un substantiv pe lîngă care, de fapt, numeralul 
servește de atribut. Subiectul stă în aparență, uneori, 
în alt caz decit nominativul, dar în fapt acolo e ceva, 
subînțeles. De exemplu în as mei pierduţi sînt, pașă, toți, 
s-ar părea că subiectul este un pronume în genitiv, dar 
în realitate ai mei joacă rol de adjectiv în nominativ și se 
acordă cu substantivele subînțelese nevasta și copiii. În 
veniți cu toții, subiectul real nu e cu toţii, ci pronumele 
subînțeles voi, în nominativ. Tot aşa o propoziţie ca au 
veniti la oameni nu are subiectul în acuzativ cu prepoziţia 
la (după cum nici în am văzut la oameni complementul 
nu e format de acuzativ cu prepoziţia la), ci în asemenea 
cazuri la a devenit o particulă exclamativă care înseamnă 
„mulți”, astfel că subiectul e nominativul oameni, com- 
plementul c acuzativul oameni, fără prepoziție. 
Subiectul poate fi exprimat şi printr-o propoziţie 
subiectivă : vine cine vrea. După cum am mai spus, subiec- 

tul poate lipsi, fie că e subînțeles, ca în (eu) te felicit sau 
(tu) n-ai de lucru, fie că nici nu se presupune existența 
unui subiect, ca în cazul verbelor impersonale : tună (aici 
punctul de plecare al enunţului e format de predicat). 
De asemenea e posibil să existe un subiect, dar să nu ne 
intereseze : a spus la radio. 


PREDICATUL 


159. Predicatul arată ce face, ce este sau cum este su- 
biectul (acestea sînt întrebările care se pun pentru a afla 
predicatul unei propoziţii). În prima situaţie (ce face) 
avem predicat verbal, în celelalte două situaţii avem pre- 
dicat nominal. ' 

Predicatul verbal e format dintr-un verb la un mod 
predicativ : şed la masa mea de brad. Uneori este subîn- 
teles : el, nimic (subînțeles : nu răspunde) 1. 

Predicatul nominal e format dintr-un verb copula- 
tiv şi un nume predicativ. Verbul copulativ este de cele 
mai multe ori auxiliarul a fi, iar rolul lui este să facă legă- 
tura între subiect şi numele predicativ, indicînd numărul 
și persoana, timpul şi modul predicatului. În afară de 
a fi, întîlnim cu același rol verbe ca a deveni, a ajunge, 
a se face etc., care în general înseamnă „a începe să fie”, 
deci în fond e vorba tot de a fi: vintul devine violent; 
Ion a ajuns preşedinte ; copilul s-a făcut mare ?. A fi, pe 
lîngă rolul de verb copulativ, îl are şi pe acela de verb 
predicativ, cînd înseamnă „a exista”: este o lege care re- 
glemeniează circulatia. 


1 Ideea că predicatul ar putea fi format de un adverb este combătută 
de Ecaterina Teodorescu, Adverbe predicative?, în L R, XIII, 1964, 
5, p. 423—436. 

2 D. Craşoveanu, În jurul categoriei predicalului (cu privire la ver- 
bele de modalitate și de aspect), în AUT, 1968, p. 141—158, studiază ver- 
bele care nu au un conţinut lexical propriu-zis, ci servesc numai pentru a 
marca modalitatea (de ex. trebuie, poate etc.) sau aspectul (începe, continuă 
ete.). 

Elena Neagoe a atras atenția 3, pe bună dreptate, 
asupra faptului că verbele copulative pot fi folosite și la 
forme nepredicative (infinitivul, participiul, gerunziul) 
şi că în această situaţie n-ar avea nici o funcțiune dacă 
singurul lor rol ar fi de a forma predicatul. Ar trebui spus 
că rolul verbelor copulative este acela de a furniza carac- 
eristici verbale unor cuvinte care nu le pot avea singure: 
nu e vorba numai de moduri predicative, ci şi nepredi- 
ative, de exemplu participiul ştiut, cu gerunziul auxi- 
iar fiind, formează gerunziul pasiv fiind ştiut. Aici, de 
apt, a fi este auxiliar, dar nu e copulă, rolul lui este 
imilar cu cel jucat de verbele cu complement intern 
§ 171) sau de cele întrebuințate pleonastic, de exemplu 
aduce un aport (nu merge nici a aduce singur, nici aport 
ingur, căci acesta nu prezintă mărci ale timpului şi per- 
oanei.). 

Numele predicativ e de cele mai multe ori un ad- 
ctiv (care poate fi şi participiu) sau un substantiv; 
cestea se pun în cazul nominativ şi se acordă în gen 
număr cu subiectul. Apoi cu valoare de nume predica- 
iv mai găsim pronume, interjecţii, adverbe: e lung 
ământul, ba e lat; omul e supus greșelii; Ion e fierar; 
asa asta e a mea; are să fie vai de tine; Ñtefan e 
eparie. 

De remarcat că numele predicativ poate fi un sub- 
antiv (sau chiar un pronume) cu prepoziţie, ceea ce în- 
amnă că nu e la nominativ: Parisul e în flăcări; cre- 
nul e la mine. În aceste cazuri verbul copulativ se 
ropie de situaţia cînd poate forma singur predicatul. 
e asemenea numele predicativ poate fi în genitiv: 
inele este al vecinului ; ca şi în cazul subiectului aparent 
genitiv ($ 158), subînţelegem aici un substantiv în 
minativ : este (cîinele) vecinului. 


3 Elena Neagoe, Observaţii asupra definiției verbului copulaliv, în 
> XIV, 1969, p. 95—97. 


182 SINTAXA 


ACORDUL SUBIECTULUI CU PREDICATUL 


160. Deoarece atît subicetul cît şi predicatul cunosc 
diferențe de număr și de peisoană, predicatul se acordă 
cu subiectul, adică treLuie pus la acelaşi număr şi la acceaşi 
persoană : omul muncește, oamenii muncesc; cu cânt, tu 
cînți, el cântă. Cazurile în care diferențierea nu se face 
net, pentu că mai multe persoane ale verbului au aceeuşi 
formă, şi de asemenea modificările prin analogie ale for- 
melor verbale, fic ca să se difer enţieze pe: soanele şi nume- 
vele, fie pentu ca să fie unificate, au fost diseutatela $ 121. 

În ce privește predicatul nominal, verbul copulu- 
tiv se acordă cu subiectul, iar numele predicativ (cînd 
nu e cu prepoziţie) se pune în nominativ, deci în acelaşi 
caz cu subiectul și, de asemenea, cînd e adjectiv, în acelaşi 
număr cu subiectul : perdeaua e trasă, perdelele sînt trase. 
Cînd numele predicativ e un substantiv, numărul lui 
poate fi diferit de al subiectului: voi sînteți o gașcă; 
carnea e numai viermi. Cînd numele predicativ e un sub- 
stantiv în genitiv, se pune înaintea lui articolul genitival 
în acelaşi număr cu subiectul: cîinele e al vecinului, 
câinii sînt ai vecinului (sau ai vecinilor). 


ACORDUL CU SUBIECTE MULTIPLE 


161. Cind subiectul e multiplu și de mai multe persoane, 
persoana 1 are prioritate asupra persoanei a 2-a, iar 
aceasta asupra persoanei a 3-a: tu și cu mine vom fi 
fericiți ; tu şi tatăl tău sînteji așteptați. 

Cînd sînt două subiecte, predicatul se pune, bine- 
înțeles, la plural, dar dacă se exprimă ideea că numai 
unul dintre subiecte (făă a se şti care) face acţiunea, sau 
că nici unul nu o face (deci propoziţia e negativă), atunci 
se pune singuluul: ori Făt-Frumos, ori zmeul va muri: 
nici mâncarea, nici somnul nu mi-a tihnit. Cînd însă unul 
din subiecte e la persoana 1 sau la a 2-a, se pune plualul : 
nici eu, nici tu nu vom muri ; ori el, ori tu veţi scăpa cu vialii. 

Cînd subiectul e la pluralul politeţii, referindu-se 
de fapt la o singură persoană, predicatul se pune corect 
la singular: veți fi așteptat în gară. 

Cînd sînt mai multe subiecte și numele predicativ 
este un adjectiv, prioritatea în ce priveşte genul diferă 
şi după persoană şi după ordinea subiectelor. Printre 
însuflețite, masculinul are prioritate asupra femininu- 
lui (între feminin şi neutru nu se poate face discriminare, 
deoarece formele lor coincid la plural) : vaca și boul sînt 
sănătoși, boul şi vaca sînt sănătoși. La  neînsufleţite, 
lucrurile sînt mai complicate, contează şi numărul fie- 
căruia dintre subiecte și apropierea lor de predicat. Se 
pune numele predicativ la masculin numai cînd subiectul 
asculin e la plural şi e mai aproape de predicat decît 
cel feminin, deci 


ochiul şi urechile 
urechile şi ochiul 
ochiul şi urechea 
urechea şi ochiul 
ochii şi urechile 
ochii şi urechea 


Dar : 
urechea şi ochii 
urechile gi ochii 


La fel cînd predicatul e pus înaintea subiectului : 
e pune masculinul în formula sînt atingi ochii şi urechea, 
ochii și urechile, dar sînt atinse urechile și ochiul, urechile 
Și ochii. 

Între masculin și neutru, masculinul este ceva mai 
vantajat : se pune predicatul la masculin și cînd subiec- 
ul masculin plural e mai departe de vab: 


sînt atinse 


sînt atinşi 


sacul şi covoarele | 
covoarele şi sacul 

sacul şi covorul sînt rupte 
covorul şi sacul 

sacii şi covoarele 

dar : 

sacii şi covorul 
covorul și sacii | 
covoarele și sacii 


sînt rupţi 


În ordinea inversă, sînt rupte sacul și covoarele, 
covoarele şi sacul, sacul și covorul, covorul şi sacul, covoa- 
rele şi sacii, dar sînt rupti sacii şi covoarele, sacii şi covorul, 
covorul și sacii. 


ACORDUL DUPĂ ÎNȚELES 


162. În unele cazuri predicatul se pune la plural în acord 
nu cu subiectul, care e la singular, ci cu un atribut la plu- 
ra], pus pe lingă subiect. Aceasta se întîmplă mai ales 
cînd substantivul subiect reprezintă o colectivitate, ca 
mulțime, grup, grămadă etc. (aici intră şi cuvinte ca jumă- 
tate, sfert, parte dintr-o mulţime): o mulțime de oameni 
vin înspre noi; o jumătate din cărţi au fost vândute. Sub- 
stantivul în nominativ face oarecum figură de numeral. 
De remarcat să substantivul trebuie să fie articulat cu 
articolul nehotărit : nu e corect mulțimea de oameni vin, 
şi mai cu seamă, aşa cum găsim într-un cîntec popular 
... pe uliță-nșiraţi Trec mulţime de soldați; aici pimul 
substantiv este luat cu valoarea lui normală. Cu atit mai 
greşit este pluralul cînd subiectul singular, fie el şi colec- 
tiv, nu are un atribut la plural: îl jeliră și poporul (Ispi- 
rescu). 

Alt caz complicat; e prezentat de construcţia cu 
numele de orașe la plural: Bucureștii este capitala ţării ; 
deoarece Bucureștii este la plural, ar trebui pus și verbul 
copulativ la plural, dar știindu-se că e vorba de un oraș, 
nu de mai multe, se pune verbul la singular. Conflictul 
se rezolvă prin generalizarea noii forme de singular, 
Bucureștiul. 

Cînd după un predicat vin două subiecte, e posi- 
bil ca acordul să se facă numai cu primul, deoarece abia 

după ce a pronunțat predicatul vorbitorul a ajuns la 
ideea să adauge un al doilea subiect : era aici pe vremuri o 
casă și o grădină. 


ELEMENTUL PREDICATIV SUPLIMENTAR 


163. În afară de părțile de propoziţie pe care le-am enu- 
merat, întîlnim una care în trecut nu a fost studiată şi 
are prezintă caractere mixte: definește subiectul, sau 
lt substantiv ori pronume din propoziţie, dar e legat de 
redicat : soldații trec înșiraţi; fratele meu a fost numit 
irector sau pe fratele meu l-au numit director. Înșiraţi 
u ne-arată cum sînt, ci cum trec suldaţii. Într-un exem- 
lu ca te apropii surîzîndă, ultimul cuvînt nu ne arată 
um e subiectul, ci cum face acţiunea, deși nu e nici 
omplement, nici adverb. Neputîndu-se numi această 
arte de propoziţie nici nume predicativ, nici atribut 
au complement, i s-a dat un nume nefolosit în trecut, 
cela de element predicativ suplimentar t, 


ATRIBUTUL 


64. Cuvîntul care aduce informaţii despre un substan- 
iv (indiferent de rolul acestuia în propoziţie) se numește 
tribut. Este exprimat în primul rînd prin adjective, apoi 
rin substantive, pronume, numerale, verbe nepredica- 
ive și adverbe. Exemple de adjectiv : de Paști, în satul 
sel, căsuțele-nălbite (ultimul adjectiv este de fapt un 
articipiu). Substantiv în genitiv: lună, tu, stăpîna 
ării ... Cu numeral: doi ochi negri, două stele ... Cu 

: şed la masa mea de brad. Adverb: mersul 


1 Vezi D. D. Drașoveanu, Despre elementul predicativ suplimeniar, 
CL., XII, 1967, p. 235—242 ; Viorel Hodiş, Elementul predicativ supli- 
entar, Contribuţii, în LR, XVI, 1967, 6,p. 485—489, și XVIII, 1969, 
p. 139—145. 

înainte; adverb cu prepoziţie : întîlnirea de-aseară. Verb 
la gerunziu : zace lebăda murindă (vezi $98). Forma femi- 
nină este astăzi învechită şi nu o mai folosim decit în 
anumite formule fixe, ca ordine descrescândă. At ibutul 
verbal poate fi exprimat printi-un infinitiv, cu, xi mai 
rar fără, prepoziţie, şi de asemenea prin supin cu prepo- 
ziţie : am onoarea (de) avă informa ... ; un ban de găsit. 

Atributul poate sta şi în dativ, cînd are valoare 
posesivă : preot deșteptării noastre, semnelor vremii profet. 
Astăzi această întorsătură este în bună măsură înve- 
chită ; se mai foloseşte dativul pronumelui personal, 
în stil popular sau, dimpothivă, pretenţios: de capu-ti; 
haina-i măturind pământul. .. Totuşi anumite formule 
sînt curente : vezi-ți de treabă; copilul i-a murit și este 
chiar tendinţa de a le dezvolta, căci în ultimul timp se 
văspîndese construcţii ca mi-am văzut mama în loc de am 
văzut-o pe mama. Aici, la prima vedere, atributul poate 
fi confundat cu un complement indirect. 

Se mai întrebuințează, ca atiibute, substantive cu 
prepoziţie : la mijloc de țară şi la colţ de masă; are un 
copil ca o floare; sanie cu zurgălăi etc. Tot așa se poate 
folosi ca atribut un pronume cu prepoziţie: un sultan. 
dintre aceia ... 

Tendinţa spre analitism se face simțită şi aici. Nu 
numai că după o prepoziţie de felul lui contra începe să 
se pună acuzativul (egal cu nominativul, ceea ce înseamnă 
de fapt desființarea cazurilor : în deceniile ti ecute se auzeuu 
vînzători ambulanți strigînd ochelari contra praf și soare), 
ci şi genitivul obişnuit e înlocuit prin acuzativ cu prepoziţie : 
în graiurile rustice se zice caii la un om pentru „caii unui 
om”; dativul este în mod obișnuit eliminat în favoarea 
acuzațivului cu la, căci se zice în mod cment a da mâncare 
la vite sau a pune apă la flori. Cînd atributul e precedat de 
un numeral fără articol, nicinu se poate construi decit cu 
prepoziție : creștetele a doi copii; dau premii la trei elevi. 

Un tip aparte este constituit de construcţiile atribu- 
tive care încep cu calificativul, după care urmează sub- 
stantivul calificat, introdus prin prepoziţia de, astfel că 

la un examen superficial putem căpăta impresia că atribu- 
tul e constituit de al doilea termen. Primul cuvint poate fi 
un substantiv : hoţul de păgubaș (ideea e că păgubaşul e 
tratat ca şi cînd el ar fi hoţul), şi de asemenea un adjectiv 
substantivut : deșteptul de X. Al doilea termen poate fi 
şi un pronume : drăguţul de el. Aceste construcţii se folo- 
sesc în general cu epitete depreciative, sau, dacă sînt în 
principiu favorabile, sînt folosite în ironie 1. Singurul tip 
folosit ca o apreciere favorabilă este cel la care primul 
termen e un substantiv abstract derivat de la un adjectiv 
sau un substantiv concret folosit metaforic : mi-ai spart 
bunătate de castron; o grădină de fată. 


VALORILE ATRIBUTULUI 


165; Atributele sînt de două feluri, calificative şi determi- 
ative. Primele arată o însuşire a substantivului şi răspund 
a întrebarea ce fel de: un prieten adevărat; mofturi de ale 
ulevardiştilor ; celelalte arată de cae anume exemplar 
vorba şi răspund la întrebările care şi al cui: directorul 
eneral; cîinele vecinului. Se va vedea la $ 231 că diferența 
are mmări în ce priveşte topica atributului adjectival. 


ACORDUL ATRIBUTULUI 


66. În principiu, atributul adjectival se pune în acelaşi caz 
u substantivul pe care îl însoţeşte. Zic „în principiu”, 
entru că la plural genitiv-dativul nu se deosebeşte de 
ominativ-acuzativ decît la forma articulată (deci cînd 
recede substantivul, dar atunci acesta din urmă nu mai 
rezintă semnul cazului: zicem sau prietenilor buni, sau 
unilor prieteni, şi într-un caz şi în celălalt, fără acord for- 


1 După Alf Lombard, Consirucţia sintactică „„arz-o focul de mu- 
re”, în SCL, XVI, 1965, 1, p. 23—27, de în expresia din titlul artico- 
lui ar fi apèrut sub influența construcţiei atributive. 

mal), iar la singularul nearticulat numai femininul păs- 
trează o formă flexionară diferită de nominativ (unei 
bune prietene, dar unui bun prieten). Sub influenţa tendin- 
ţei de trecere la analitism, se renunţă treptat la formele de 
genitiv-dativ şi pentru feminin. Nu numai cînd se poate 
considera că odată cu atributul începe o construcţie care 
ține locul unei propoziții atributive (de exemplu: unei 
metode, sortită să dea rezultate mulțumiioare, unde se poate 
înțelege „care e sortită ...”), ci şi acolo unde nu e nici o 
îndoială că atributul face parte din aceeași propoziţie cu 
substantivul, mulți renunță la acord, astfel că seriu, de 
exemplu, unei femei frumoasă, pentru că au impresia că 
frumoase ar fi la plural (dar femei nu?) şi mai ales pentru 
că, în mod corect, nu se face acordulîn caz nici la masculin, 
nici la pluralul femininelor. De remarcat că se zice părți; 
a doua, dar nu fetei mea. Cînd atributul e pus înainte, se 
foloseşte genitiv-dativul, dar adesea se pune substantivul 
la nominativ (celei mai scurte zi). 

S-a arătat mai sus ($ 161) cum se face acordul subiec- 
tului multiplu cu numele predicativ, care poate fi un ad- 
jectiv. Cam în acelaşi fel se procedează cu athibutul ad- 
jectival, de exemplu se zice fratele şi sora mea, înţelegin- 
du-se că şi fratele e al meu. Tradițional, substantivul sc 
pune la singular cînd denumeşte în acelaşi timp două 
obiecte, diferenţiate prin atribut: limba franceză și ger- 
mană. Din ce în ce mai mult însă acum se pune substan- 
tivul la plural, în acord cu situaţia reală, dar cu un deza- 
cord gramatical : limbile franceză și germană. 

Articolul posesiv (al, a, pl. ai, ale) se acordă cu sub- 
stantivul în număr şi gen (un frate al meu, două surori ale 
mele). Cînd substantivul are un determinant înaintea pose- 
sivului, putem ezita în privința acordului: comitetul de 
coordonare al lucrării sau a lucrării, după cum considerăm 
că lucrarea are un comitet de coordonare sau că comitetul este 
pentru coordonarea lucrării. Cunoaştem astfel titulaturi 
ca Muzeul de istorie a orașului Bucureşti şi Muzeul de is- 
torie al Republicii Socialiste România. E corect scrisorile 
de acreditare a ambasadorului, deoarece e vorba de acredi- 

tarea lui, iar scrisoril> nu sînt ale lui. Cind substantivul e 
la genitiv-dativ, aco:dul nu se mai poate face, se zice 
de exemplu unei surori a mele, nu ale mele. E de notat de 
altfel că regional articolul a devenit invariabil, deci se zice 
un frate a meu, doi jrați a mei. 


GENITIVUL SUBIECTIV ȘI OBIECTIV 


167. Printre diversele nuanțe pe care le poate avea un 
atribut în genitiv se disting două opuse una alteia: se 
vorbeşte de genitivul subiectiv şi de cel obiectiv. Se numeşte 
subiectiv genitivul care trimite la un posesor şi care, în 
altă organizare a frazei, devine subiect, iar obiectiv, cel 
care, altfel prezentat, devine complement direct. De 
exemplu : casa tatei este subiectiv („tata arc o casă”), 
iar vederea tatei e obiectiv („l-am văzut pe tata”). Nu 
totdeauna cele două nuanțe sînt uşor de diferențiat (vezi 
şi § 231) şi acesta paie să fie un puternic motiv pentru 
părăsirea genitivului şi înlocuirea lui cu construcţii pre- 
poziţionale, din ce în ce mai răspîndite astăzi: spaima 
turcilor este cea pe care o inspiră, sau pe care o simt turcii ? 
Rezumatul cărții poate însemna „rezumatul făcut de cineva 
care a citit cartea”, dar şi „rezumatul care se găseşte 
în carte”. De aceea tot mai des în timpul din urmă se 
spune rezumatul asupra cărții şi rezumatul din carte. 

Se foloseşte și gerunziul privind; de exemplu, din 
ce în ce mai des, se zice problema privind drepturile de 
autor în loc de problema drepturilor de autor. La tel se folo- 
seşte adjectivul privitor, cu prepoziţia la. 


APOZIȚIA 


168. Apoziţia este un atribut substantival care, după 
tradiție, e pus în acelaşi caz cu substantivul, ca şi cînd 
ar fi adjectiv : câine lup ; tovarășul Ionescu. În unele limbi 
ge și zice „cîine lupesc”. Alteori apoziția nu adaugă o 

caracterizare la un cuvînt anterior, ci constituie altă fo: mă 
de exprimare a acestuia, eventual alt mod de a-l concepe : 
fratele meu, Mişu (ţinînd seamă că am un singur frate). 
Aici fiecare din cele două formule paralele ar putea fi 
privită ca suplinind-o pe cealaltă (deşi n-ar fi acelaşi lucru 
dacă aş spune Mișu, fratele meu, pentru că sînt şi alți Mişu, 
care nu sînt fraţii mei). În acest caz apoziţia nu poate fi 
socotită egală cu un atribut!, nu mai e dependentă de 
cuvîntul pe lîngă care stă, ci constituie o dublare a acestuia. 
Există, după cum se vede şi apoziții dezvoltate, în sensul 
că sînt formate din mai multe cuvinte pentiu că substan- 
tivul care formează centrul apoziţiei are pe lîngă elalte 
determinante; în asemenea situaţie, apoziţia se pune de 
obicei între virgule : profesorul, prietenul meu, mi-a spus... . 
Din ce în ce mai mult, apoziția se pune în nominativ, 
chiar dacă substantivul pe care îl însoţeşte este la genitiv 
sau la dativ : apariţia limbii, mijloc comod de comunicare, 
a permis... 


COMPLEMENTUL. GENERALITĂȚI 


169. Este partea de propoziție care determină în principiu 
un verb, dar şi o interjecţie predicativă, apoi un adjectiv 
sau un adverb şi uneori chiar un substantiv, atunci cînd 
un verb de care acesta din urmă e legat a fost suprimat. 
De fapt, în această situație, numai în aparenţă comple- 
mentul determină substantivul, mai cu înd el trebuie legat 
de verbul subînţeles. Într-o formulare ca soldaţii, gata 
de plecare, aşteaptă ordinul, complementul gata se referă 
la predicatul care apare într-o redactare mai amplă (... 
care sînt gata de plecare). În exemplul dat de Gramatica 
Academiei ($ 593), funcționar la minister, ultimul cuvînt 
poate fi interpretat ca complement (unde e funcționar ?), 
dar și ca atribut (ce fel de funcţionar?). 


1 Vezi Viorica Florea, Cu privire la apoziție, în LR, XVI, 1967, 2, 
p. 179—184. 


aj 

Complementele se exprimă prin substantive şi prin 
cuvinte care joacă rol de substantiv (adjective, pronume, 
numerale, participii etc.), foarte adesea însoțite de pre- 
poziții care precizează nuanța adusă de complement. 
Trebuie subliniat şi aici că deosebirile între diversele 
tipuri nu sînt totdeauna categorice, că la limitele între 
diferitele specii se poate uneori ezita în ce priveşte cla- 
sarea exemplelor. 


COMPLEMENTUL DIRECT 


170. Complementul direct arată asupra cui se exercită o 
acțiune sau ce obiect rezultă din exercitarea acțiunii: 
trăsnetul a distrus casa; am făcut o scrisoare. Răspunde 
la întrebările : pe cine? şi ce? Ca şi în privinţa subiectului 
(vezi $ 83), nu se poate fixa întrebarea pe cine? pentru 
persoane, sau măcar pentru fiinţe, iar întrebarea ce? 
pentru lucruri neînsufleţite, în primul rînd pentru că la 
întrebarea ce? răspunde şi subiectul ; deci cînd am întreba 
ce a spart geamul? s-ar putea răspunde pe de o parte vântul 
a spart geamul, pe de altă parte geamul a spart paharul 
peste care a căzut. De aceea preferăm să întrebăm cu cine? 
şi pe cine?, deşi e clar că răspunsul va fi un nume de obiect 
neînsufleţit. 

Complementul direct se exprimă prin substantive 
sau prin substitute ale lor (adjective substantivate, pro- 
nume, verbe nepredicative etc.) : privesc zilele de aur; 
îți cunoşti lungul nasului; te-am văzut printre morminte ; 
încerc a spune. Se pune în acuzativ fără prepoziţie şi, 
uneori, cu prepoziţie. 

Folosirea prepoziţiei pe la complementul direct este 
ceva mai lămurită decît la formula de întrebare pe cine? 
În principiu, pe se pune înaintea complementului format 
dintr-un nume de persoană sau dintr-un substantiv care 
indică o persoană: îl văd pe Gheorghe; l-am întâlnit pe 

secretar, dar văd găina; feresc peretele. Totuși regula nici 
aici nu e absolut generală (numai înaintea pronumelui 
este obligator pe: mine singur nu are nici o întrebuințare). 
Pe de o parte în stilul neglijat se lasă uneori la o parte 
prepoziția înaintea unui substantiv care desemnează o 
persoană (votaţi candidaţii frontului. ..), şi formula este 
chiar normală cînd complementul are articolul nehotărit 
(am întîlnit un secretar). Pe de altă parte se pune pre- 
poziţia înainte cînd avem animale individualizate cu un 
nume propriu, de exemplu l-am vîndut pe Roibu. Mai mult, 
se pune prepoziţia înaintea substantivelor care denumesc 
animale mai mult sau mai puţin personificate, cînd vrem 
să accentuăm că sînt la acuzativ, nu la nominativ : vulpea 
l-a păcălit pe urs (însăşi prezenţa unui verb ca a păcăli 
arată că e vorba de o personificare). De asemenea se folo- 
seşte pe chiar înaintea substantivelor nume de obiecte 
neînsufleţite, dacă există pericolul de a se confunda com- 
plementul direct cu subiectul: ca pe-o floare te-ar lua şi 
te-ar pune la mania (dacă s-ar fi zis ca o floare, s-ar fi 
putut înţelege „aşa cum ia o floare”). Tot așa se pune 
prepoziţia înaintea pronumelor ca unii, alţii, ai mei etc., 
chiar cînd înlecuiesc nume de obiecte neînsufleţite. 

Nu se pune prepoziţia cînd înaintea predicatului 
avem pronumele personal sau reflexiv în dativ cu valoare 
posesivă : îmi stimez părinții. 

În vorbirea familiară se poate pune înaintea comple- 
mentului direct prepoziția la, pentru a arăta că e vorba 
de o cantitate mare (vezi cazul asemănător la subiect, 
3158): am mâncat la pîine! 

Complementul direct poate fi exprimat de două ori, 
punîndu-se înaintea predicatului o formă neaccentuată 
a pronumelui personal, cînd propoziția se începe cu com- 
plementul direct : gîndul meu l-am destăinuit; cînd com- 
plementul direct este un nume de persoană, reluarea prin 
pronume este obligatorie chiar dacă se începe cu predicatul : 
pe Gheorghe l-am văzul sau l-am văzul pe Gheorghe. 

Pentru folosirea a două complemente directe pe lingă 
acelaşi predicat, vezi $ 87, 

COMPLEMENTUL INTERN 


171. În principiu numai verbele tranzitive pot avea 
complement direct. Sint totuşi cazuri cînd găsim pe lingă 
un verb intranzitiv un complement direct format cu un 
substantiv din aceeaşi rădăcină cu verbul, de obicei urmat 
sau precedat de un atribut : a trăi un trai ferice; a-și trăi 
traiul (adică „traiul său”). După acest model, s-au putut 
forma construcţii și cu complemente din altă rădăcină 
decit verbul, dar din aceeaşi sferă de înţeles: doarme 
somnul drepţilor ; a-și trăi viaţa. În aparență complementul 
este de prisos, căci nu aduce nici o noţiune neașteptată, 
dar în fapt este necesar din motive gramaticale, anume, 
pentru a se putea adăuga atributul: a visa un vis măreţ 
(n-am putea spune a visa măreț şi cu atît mai puţin doarme 
al drepţilor). 


COMPLEMENTUL INDIRECT 


172. Arată cui se adresează (de obicei cu folos sau cu pa- 
gubă) o acțiune și răspunde la întrebările cui? la cine? 
şi altele la fel: îți dau catarg lîngă catarg; prinde orbul, 
scoate-i ochii. În cazuri mai rare complementul indirect e 
pus pe lingă un adjectiv: casa dragă mie; în această, 
situaţie trebuie, desigur, subințeles un verb copulativ 
înaintea adjectivului (care mi-e dragă). 

Complementul indirect mai poate avea și alte valori, 
mai greu de definit : arată la cine se referă o acţiune (mă 
bizui pe tine; mă încred în tine; seamănă cu un cărăbuş 
etc.). Cu astiel de valori apare și pe lingă un adverb și 
chiar pe lingă un substantiv (în toate aceste cazuri se 
poate subînțelege un verb): departe sînt de tine; slavă 
domnului ; patriei mai mult cărbune. 

Complementul indirect se exprimă printr-un sub- 
stantiv (sau un înlocuitor), în cazul dativ sau în acuzativ 
cu prepoziţie. Poate fi reluat în aceleași condiții ca comple- 
mentul direct : ţie îți las primul loe sau primul loc ţi-l las 

ție; la trei copii le-am dat jucării sau le-am dat jucării la 
trei copii. 

În limbajul pretenţios se pune adesea dativul acolo 
unde eram deprinși cu acuzativul (a se încrede cuiva în 
loc de în cineva 1); în limbajul familiar face progrese aeu- 
zativul cu prepoziție, în acord cu tendinţa spre analitisni 
(dau mîncare la vile; vezi şi $53). 


COMPLEMENTUL DE AGENT 


173. Arată subiectul logic al unui verb pasiv, deci pe cel 
care face acţiunea ale cărei efecte le suferă subiectul 
gramatical : podul a fost luat de ape. Se exprimă printr-un 
substantiv (sau un înlocuitor), precedat de prepoziția de. 
Deoarece de are multe valori și în unele cazuri s-ar putea 
naşte confuzii, în timpul din urmă, pentu a marea mai 
precis că e vorba de un complement de agent, se foloseşte 
din ce în ce mai mult formula de către: bilanțul a fost alcă- 
tuit de către contabil. 


COMPLEMENTELE CIRCUMSTANȚIALE. GENERA- 
LITĂȚI 


174. Complementele circumstanțiale arată împrejurările 
în care se petrece acţiunea unui verb. Aceste împrejurări 
se pot referi la foarte multe amănunte, de aceea gi com- 
plementele circumstanţiale se diferențiază în foarte multe 
tipuri : de loc, de timp, de cauză, de scop, de mod şi aşa 
mai departe. Urmează să fie discutate fiecare în parte. 


COMPLEMENTUL DE LOC 


175. Arată locul unde se petrece acțiunea (azi dansăm 
în familie), înspre care se îndreaptă cineva sau ceva (ple- 


1 Vezi Iorgu Iordan, SCL, XVII, 1966, 6, p. 615. 


SINTAXA PROPOZIȚIEI 195 


căm la Cluj ; Oltul curge spre Dunăre), de unde vine (vine 
de la moară) şi aşa mai departe. Este exprimat printr-un 
substantiv (sau un înlocuitor) cu prepoziţie. Foarte rar, 
în expresii speciale, intilnim și substantivul fără prepoziţie : 
trenul merge Mărășești. De asemenea complementul de 
loc este adesea exprimat prin adverbe (mă duc acasă; 
stau de-o parte; acolo, mamă, te zăresc...). 

Mai rar se foloseşte, în unele construcții fixe, dativul 
(numit dativ locativ): stai locului; du-te dracului, 


COMPLEMENTUL DE TIMP 


176. Arată cînd se petrece acţiunea, iarăşi cu numeroase 
nuanţe : momentul exact; (azi am să-ncrestez în grindă), 
durata (a plouat o săptămînă), punctul de pornire (am 
știut de la început că nu e adevărat), repetiţia (mereu va 
curge apa ; noi vom dormi mereu) ete. Se exprimă prin sub- 
stantive cu prepoziţie, uneori şi fără prepoziţie (de exemplu 
numele împărţirilor timpului, marcînd durata; de ase- 
menea, în liinbajul popular, se marchează momentul prin 
substantive fă ă prepoziţie (s-a sculat mai an bădita Troian), 
de obicei cu un atribut (an vară bordeiu-mi arsese). Se 
maj exprimă complementul de timp prin adverbe și prin 
verbe nepredicative (sosind acasă, am găsit o scrisoare), 


COMPLBMENTUL DE CAUZĂ 


177. Arată motivul pentru care se petrece o acţiune. 
Determină verbe (plesnește de sătul) şi adjective (pe lingă 
acestea se subinţelege de obicei un verb copulativ : lihnit 
de foame). Se exprimă prin substantiv (sau înlocuitor) 
cu prepoziţie şi, de asemenea, prin gerunziu (avînd treburi 
la Galaţi, am plecat acolo). În timpul din urmă, comple- 
mentul de cauză este adesea introdus prin cuvinte care uu 
înțelesul de cauză” : din pricina, din cauza, pentru motivul 
că (din cauza timpului nefavorabil, meciul s-a amânal). 

COMPLEMENTUL DE SCOP 


178. Arată scopul în care se îndeplineşte o acţiune. Deter- 
mină verbe şi se exprimă prin substantive cu prepoziție 
sau prin verbe nepredicative : dresez cîinele pentru vînă- 
toare (mai demult se spunea am cumpărat o vacă de lapte, 
iar astăzi mulți preferă formula vacă pentru lapte), îți dau... 
oștiri spre a străbate pământu-n lung şi marea-n larg... 

După model francez, se folosese construcții care în 
aparență exprimă scopul, de fapt însă introduc formule 
copulative : a plecat pentru a nu se mai întoarce (e totuna 
cu „a plecat și nu s-a mai întors”). 


COMPLEMENTUL DE MOD 


179. Arată felul în care se desfășoară acțiunea, cu nu- 
meroase nuanțe. Determină şi adjective (pe lîngă care 
se subințelege un verb copulativ). Se exprimă prin sub- 
stantive cu prepoziţie, adverbe și verbe nepredicative. 
Exemple de mod propriu-zis: haina-i ... și-o tirăște 
abia, abia; rîde prosteşte; plătește cu jîrîita; e bolnav 
grav; joacă pe rupte; munceşte vrînd-nevrînd. Exemplu 
în care se exprimă măsura : i-a scurtat haina cu un centi- 
metru; prețul: îl vinde cu o sută de lei. Complementul 
de mod poate consta şi dintr-o comparaţie : de egalitate, 
luptă ca un leu; de inegalitate, e mai bătrîn decît mine. 


COMPLEMENTUL INSTRUMENTAL 


180. Arată mijloacele cu care se îndeplineşte o acţiune 
(aceste mijloace pot să nu fie instrumente propriu-zise) : 
călătorese cu trenul ; cîntă la vioară ; pasărea bate din aripi ; 
i-am spus din gură. Se exprimă prin substantiv (sau înlo- 
cuitor) cu prepoziție. Se foloseşte și la negativ, cu prepo- 
ziţia fără: citesc fără ochelari. 

În ultimul timp se înmulţesc construcțiile cu sub- 
stantive (unele de origine participială) care cer după ele 
un dativ: mulțumită, datorită, grație (datorită ajutorului 
primit, am dus treaba la capăt; gratie timpului frumos, 
ne-am putut plimba). 

Atrag atenţia asupra unei greşeli care se răspin- 
deşte azi: cînd sînt două complemente instrumentale la 
rind, construite cu unul din substantivele pomenite, cel 
de-al doilea e pus la genitiv (în loc de datorită zelului 
și devotamentului salariaților se scrie datorită zelului și a 
derotamentului) +. 


COMPLEMENTUL SOCIATIV 


181. Arată cine sau ce însoțește subiectul sau comple- 
mentul la îndeplinirea unei acțiuni sau la suportarea 
efectelor ei. Din punctul de vedere al logicii, avem aici 
un al doilea subiect sau un al doilea complement: am 
mâncat cu fratele meu (deci „am mîncat eu şi a mîncat şi 
el”) ; am vândut vaca cu vițelul (adică „am vîndut vaca şi am 
vindut şi viţelul')?. Se exprimă prin substantive prece- 
date de prepoziţia cu. Și aici putem găsi o formă negativă, 
introdusă prin fără: am venit fără însolitor. 


COMPLEMENTUL DE RELAŢIE 


182. Arată obiectul asupra căruia se extinde sau lu care 
se limitează acţiunea unui verb sau prezența unei însu- 
giri (pe lîngă adjectivul care o denumeşte se poate subîn- 
ţelege un verb copulativ): copilul a crescut în greutate ; 
străin la vorbă şi la port; bun de gură. Se exprimă prin 


1 Vezi Iorgu Iordan, SCL, XVII, 1966, 6, p. 616. 

2 C. Săteanu, St. UBB, 1964, nr. 1, p. 113—121, arată cu dreptate 
că avem un subiect multiplu în eu și cu el sintem studenţi şi un complement 
sociativ în eu plec cu el. Dar nu contează numai ordinea cuvintelor și prezen- 
ţa sau absenţa conjuncţiei și, ci și sensul lexical al verbelor. 

substantive cu prepoziție sau, într-o formulare mai amplă, 
cu locuţiuni de tipul cu privire la, în materie de: ne-am 
înţeles cu privire la metodele de lucru; e competent în 
materie de drept. 

Mai există un tip cu reluarea anticipată a cuvîntului 
care exprimă complementul sau a supinului din rădăcina 
predicatului. De obicei, după propoziţia respectivă, ur- 
mează una care începe cu dar, şi aceasta conferă celei 
dintii o valoare concesivă („e adevărat că ... totuşi ...”: 
de frumoasă ești frumoasă (dar ia nu ti-o știi coasă); de 
văzul îl văd (dar nu-l cunosc). 


COMPLEMENTUL CONDIŢIONAL 


103. Arată ce condiţie trebuie îndeplinită pentru ca o 
acțiune să fie îndeplinită. Se construieşte cu un substan- 
tiv precedat de prepoziție san cu un gerunziu: în locul 
tău renuntam („dacă aş fi fost în locul tău”); sub rezerva 
aprobării acestei cereri, mă angajez să . . . ; plecînd devreme, 
ajungi la timp („dacă pleci ..."). 


COMPLEMENTUL CONCESIV 


104. Arată o împrejurare care se opune fără succes la 
realizarea unei acţiuni. Se exprimă prin substantive cu 
prepoziție, de felul lui în ciuda, împotriva (în ciuda ploii, 
am plecat cu capul gol: ploaia nu m-a împiedicat, cum ar 
fi fost de așteptat, să plec cu capul gol). Înaintea substan- 
tivului, se poate introduce adjectivul tot (cu toată ploaia; 
cu toată părerea de rău, nu-ţi pot îndeplini cererea). Comple- 
mentul concesiv se mai poate construi cu fără urmat de 
un infinitiv (egal ca înțeles cu un conjunctiv): fără a te 
cunoaște bine, mă încred în tine. 

Cind nuanţa concesivă nu reiese destul de clar de la 
sine, se introduce un corelativ înaintea verbului : neavind 
nici un ajutor, tot am izbutit. 

COMPLEMENTUL OPOZIȚIONAL 


105. Arată un obiect care e pus în locul altuia. Se intro- 
duce prin locuţiuni prepoziţionale : în loc de, în locul 
(în locul untului, sau în loc de unt, se foloseşte untdelemnul ; 
în loc de distracție, m-am ales cu o seară de plictiseală). 


COMPLEMENTUL CUMULATIV 


186. Arată un obiect care se adaugă la altul. Se exprimă 
printr-un substantiv introdus prin locuțiunile prepozi- 
tionale pe lîngă, în afară de: pe lîngă osteneală, m-am 
ales şi cu pagubă; în afară de manuale, librăria are şi 
cărți de poveşti. 


COMPLEMENTUL DE EXCEPŢIE 


187. Arată ceea ce constituie o excepţie. Se exprimă 
prin substantive introduse prin locuţiuni ca afară de, 
cu exceplia : afară de bolnavii mintali (cu excepția bol- 
navilor mintali), toată populaţia ştie carte. Este evident 
că în cazul acesta afară de are altă valoare decit la para- 
graful precedent. În situaţia pe care am prezentat-o aici, 
predicatul are valoare pozitivă, iar complementul, va- 
loare negativă. Există şi situaţia contrarie: nu întră 
decât cei care au bilet. 


SINTAXA FRAZEI. GENERALITĂȚI 


188. S-a văzut la $ 154 că fraza este o reunire de mai 
multe propoziţii. Acestea pot fi puse pe acelaşi plan (ceea 
ce se numește coordonare), sau una poate depinde de alta 
(și atunci vorbim de subordonare). Coordonare și sub- 
ordonare găsim şi în cadrul propoziției, dar acolo dife- 
rența prezintă mult mai puţin interes. 

O propoziţie este dependentă dacă e subordonată 
alteia, şi este regentă cînd alta depinde de ea. Regenta 
poate fi atît principală, cît şi secundară, pe cînd depen- 
dentele sînt numai secundare. În fraza sînt obosit, pentru 
că am umblat prea mult, propoziţia a doua este depen- 
dentă, secundară cauzală ; în fraza cumpăr o carte de 
literatură, ca să nu mă pliciisese dacă rămîn singur, a 
doua e dependentă, secundară finală, dar este regenta 
celei de-a treia, care e secundară condiţională. 

În orice frază este indispensabilă prezenţa unei 
principale, pe cînd secundare pot să nu existe. Două 
propoziţii, ambele principale sau ambele secundare, pot 
fi legate între ele şi puse pe același plan deci coordonate : 
te cunosc și te apreciez (ambele principale); te îndemn 
să studiezi gramatica și să ţi-o însușești (a doua şi a treia, 
coordonate între ele şi subordonate primei, sînt ambele 
completive directe). 

Între coordonare şi subordonare diferenţa nu este 
totdeauna thanșantă. Astfel propoziţia adversativă, coor- 
donată, are cam același înțeles cu una concesivă, care e 
subordonată : e mic dar e voinic este cam acelaşi lucru cu 
e voinic deși e mic; de asemenea este asemănare între 
conelusivă (coordonată) şi consecutivă (subordonată) : 
am citit cartea, deci o cunosc, sau am citit cartea, așa încît 
o cunose. Chiar fără schimbarea conjunceţiei, o coor- 
donată poate avea valoare de subordonată : du-te și adu-mi 
paltonul (coordonare) poate fi înţeles ca du-te de-mi adu 
(subordonată finală). 

În anumite stiluri literare unii autori pun punct 
între propoziţia principală și cea secundară, ceea ce 
înseamnă că, formal, subordonarea e desființată : A venit 
la mine. Ca să-l ajut. Fiindcă nu avea pe altcineva. Se 
poate chiar pune punct între părțile aceleiaşi propoziţii : 
A venit la mine. Pentru un sfat. În problema bibliotecii. 
Este de fapt ceea ce se numeşte o ,„,manieră”, care poate 
avea utilitate în literatură, dar cine nu serie literatură 
nu trebuie să o imite. 

Se mai vorbeşte de propoziţii independente, ceea ce 
nu este exact opusul dependentelor. O propoziţie inde- 
pendentă este o principală care e suficientă singură pentru 
a realiza o comunicare, eventual foarte scurtă: Ninge. 
Cînd însă o principală este legată prin coordonare de altă 
principală, nici una din ele nu este complet independentă, 
Cu atit mai puţin poate fi numită independentă o regentă. 
Să luăm un exemplu ca dă să-ți repare pantofii; dacă 
suprimăm dependenta, regenta nu mai are nici un înţeles, 
deci nu poate fi numită independentă. Încă şi mai nepo- 
trivită e calificarea de independentă pentru o regentă al 
cărei subiect e exprimat printr-o propoziţie subiectivă, 
de exemplu cine are, bea și mănîncă : dacă suprimăm prima 
propoziție, nu mai putem şti de cine e vorba în cea de-a 
doua. De asemenea cînd două propoziţii principale sînt 
introduse printr-un termen corelativ repetat, e clar că 
nici una dintre ele nu poate sta singură: ori vorbește 
cum ţi-e portul, ori te poartă cum ti-i vorba; nici mi-e 
foame, nici mi-e sele ... 

Conjuncţiile nu sint totdeauna folosite între coordo- 
nate și uneori nici între regentă şi subordonate: du-te 
la oştire, pentru tară mori (se subinţelege și); îti faci 
treaba bine, vei fi lăudat (se subințelege dacă). Pentru 
înţelegerea exactă a comunicării e de ajutor contextul 
şi mai ales intonaţia. 


FELURILE COORDONATELOR 


189. În general sînt coordonate între ele propoziţii de 
același fel : dacă vrei și dacă poți, treci pe la mine (primele 
două sint condiționale). Rareori sînt de feluri diferite : 
dacă vrei şi cînd ai timp ... Principalele pot fi coordonate 
numai între ele, nu şi cu secundare. 

Coordonatele sînt de patru feluri: copulative, dis- 
junctive, adversative şi conclusive. Urmează să fie discu- 
tate pe ind. 

PROPOZIȚIILE COPULATIVE 


190. Exprimă acţiuni care se realizează în paralel, de 
exemplu, două principale, a plecat şi nu s-a mai întors: 
două secundare de acelaşi fel: ud planta, ca să crească 
și să înflorească (finale): două secundare de feluri dife- 
vite : să ia cine vrea şi ce-o vrea (o subiectivă și o comple- 
tivă directă). Se poate asocia chiar o secundară cu o 
parte de propoziție, de exemplu o subiectivă cu un su- 
biect : vecinii si cine a mai trecut pe acolo au intervenit 
(putem insă înţelege că propoziţia a doua este atributivă 
pe lingă un subiect subinţeles, deci cine == ces care). 

Copulativele, mai ales cele principale, pot fi juxtapuse 
fără conjuneţie : capul face, capul trage. Ele pot fi intro- 
duse prin conjuncţii, mai ales prin și, iar. Se folosesc 
şi cuvinte corelative, de exemplu nu numai ...,ciși ..., 
nu numai că ... dar ... ete. şi de asemenea există 
formule speciile de introducere a propoziţiilor negative : 
PU... Nici... SAU Nici ...., nici ... etc., de exemplu: 
nu numai că nu lucrează, nici pe alții nu-i lasă să lucreze; 
nici usturoi n-a mâncat, nici gura nu-i miroase. Conjuneţii 
copulativă se poate pune înaintea celei care marchează 
felul secundarei, deci și dacă, și cînd etc. 


PROPOZIŢIILE  DISJUNCTIVE 


191. Realizarea uneia dintre ele exclude realizarea celei- 
lalte, fără să se arate care dintre ele se realizează. De obicei 
ambele propoziţii sînt; introduse prin aceeaşi conjuncţie, 
ori, sau : ori e laie, ori bălaie; sau mă răpui, sau te răpun. 
Cind numai al doilea termen e precedat de conjuncție, 
raportul disjunctiv e mai slab : o să zică că n-a avut timp 
sau că n-a putut (nimic nu împiedică să se aducă ambele 
scuze in acelaşi timp). Dar chiar şi cu repetarea conjunc- 
tiei sintem adesea foarte aproape de raportul copulativ. 
În exemplul dat de GA, § 731: bărbatu-meu nu s-a putut 
plânge că l-am înșelat ori că i-am răsipit casa, cele două 

motive de plingere ar îi putut fi amîndouă reale. O into- 
nație neutră, subliniind indiferența, face trecerea spre 
propozițiile copulative, astfel că ori ... ori are aproape 
aceeași semnificaţie cu și ... și, de exemplu ori merge 
cu autobuzul, ori cu tramvaiul ... poate insemna 
„cînd cu un vehicul, cînd cu celălalt”, deci practic cu 
ambele. 


PROPOZIŢIILE ADVERSATIVE 


192. Sint opuse una alteia ca înțeles, dar realizarea uneia, 
nu împiedică să se realizeze și cealaltă: soarele a apus, 
dar mai e lumină (în principiu apusul ar trebui să aducă 
întunericul, dar în practică nu s-a întîmplat așa). Sint 
cazuri cînd cele două acţiuni nu pot fi amîndouă reale: 
nu munceşte, ci doarme; dar aceasta rezultă din înţelesul 
verbelor, nu din relaţii între prepoziţii. În general, cînd 
una dintre propoziții e negativă, iar cealaltă pozitivă, 
opoziţia dintre ele este mai puternică şi propoziţiile își 
merită numele de adversative, altfel ne apropiem adesea 
de concesive („deşi soarele a apus, totuşi e lumină”). 

Opoziția se poate stabili între alte părţi ale propo- 
ziţiilor decit; între predicate : proști, dar mulţi (aici, de 
fapt, adjectivele sint nume predicative); . . .n-aveam brîu 
Jrumos, că n-ai voit să-mi cumperi, dar el mi-a cumpărat 
(opoziția, este de fapt între tu şi el). În aș da, dar n-am, 
opoziţia este între aș da (dacă aş avea) și nu dau (subînţeles 
din n-am). 

Adesea o udversativă are drept corelative două 
disjunctive, care se apropie mult de concesive: vrei, nu 
vrei, bea Grigore aghiasmă („lie că vrea, fie că nu vrea, 
totuși bea”). Conjuneţiile obisnuite în adversative se 
folosesc adesea pleonastic : dar însă, însă în schimb, dar 
însă în schimb, evident în vorbirea neîngrijită. 

PROPOZIŢIILE CONCLUSIVE 


193. Sînt, evident, dintre toate felurile de coordonate, 
cele mai apropiate de subordonate, de vreme ce propoziţia 
a doua arată ce urmează după realizarea celei dintii, 
deci e un fel de consecutivă : a ieşit soarele, deci atmosfera 
se va încălzi (deci e egal cu așa încît). Propoziţiile conclu- 
sive se introduc prin conjuncţii şi locuţiuni ca deci, de 
aceea, așadar etc., cîteodută şi prin și: asta-i minciună 
și nu cred. 


PROPOZIŢIILE SUBORDONATE. GENERA- 
LITĂȚI 


194. Numim subordonată o propoziţie secundară care 
depinde de o regentă (aceasta putind fi principală sau 
secundară). Termenul din regentă de care depinde sub- 
ordonata nu este totdeauna predicatul, ci poate fi oricare 
altă parte a propoziției regente. De exemplu, în versurile 
Pe o stîncă neagră, într-un vechi castel, Unde curge-n vale 
un rîu mititel, Plânge şi suspină tînăra domniță sînt două 
principale coordonate, plinge și suspină ..., iar atri- 
butiva unde curge-n vale un rîu mititel este o subordonată 
care nu depinde de nici unul dintre cele două predicate 
(rîul nu curge unde plinge domniţa), ci de într-un vechi 
castel, care e complement de loc. 

Există și situaţii mult mai complicate : în versurile 
Rămii, o nu pleca, rămii, Căci mîine cine ştie De voi avea 
la căpătîi De veghe o făclie, propoziția cauzală căci cine 
știe (de fapt „căci nimeni nu ştie”) nu depinde de rămii, 
ci de o principală te rog, subințeleasă din tonul cu care se 
pronunţă rămâi şi nu pleca (deci „te rog să rămii, să nu 
pleci”); între te rog şi căci nu se știe, se intercalează altă 
propoziție subînţeleasă, condițională : dacă pleci, a cărei 
regentă e nimeni nu știe. 

Fiecare fel de subordonate îndeplineşte rolul unei 
părţi de propoziţie, ceea ce inseamnă că vom găsi patru 
feluri de subordonate: subiectivă, predicativă, atribu- 
tivă, completivă. În fapt, propoziția predicativă corespunde 
numai numelui predicativ, nu întregului predicat nomi- 
nal, ceea ce înseamnă că prezența elementului verbul 
în propoziţia regentă nu poate fi evitată. E şi acesta un 
semn că predicatul este cea mai importantă parte a 
propoziției. 

Paralelismul aproape complet între propoziţiile sub- 
ordonate și părțile propoziției face ca ceea ce am aflat 
la sintaxa propoziției să fie in general util și la sintaxa 
frazei şi să ne scutească de expunerea unor amănunte. 

S-a văzut că unele regente au mai multe propoziţii 
subordonate ; există și subordonate care au mai multe 
regente: am cerut și am obținut să nu plece conţine o 
completivă directă, să nu plece, care depinde atit de am 
cerut, cît şi de am obținut. 

Dependentele se introduc prin conjuncții (care pot 
fi înlocuite prin adverbe şi pronume), prin locuţiuni, şi 
pot de asemenea fi rataşate direct la regentă (deci juxta- 
puse). De notat că pronumele care, introducind o pro- 
poziţie atributivă, este in acelaşi timp subiect sau com- 
plement în această propoziţie şi este pus în cazul potrivit 
pentru subiect sau pentru complement. 


PROPOZIŢIA SUBIECTIVĂ ! 


195. Joacă rolul de subiect al propoziției regente : cine 
cere, nu piere; necazul este că plouă neîncetat. Se introduce 
prin pronume relative-interogative sau nehotărite, prin 
adverbe sau locuţiuni (cum, așa cum etc.), prin conjuncţii, 
în special prin că. Pronumele joacă un rol şi în subordo- 
nată, fie că e subiect, şi atunci se pune la nominativ 
(s-a făcut ce s-a hotărît), sau complement direct, și atunci 


1 Vezi Ecaterina Teodorescu, Propoziția subiectivă, Bucureşti, 1972. 

se pune la acuzativ (pe cine nu-l lași să moară, nu te lasă 
să trăieşti, egal cu „cel pe care nu-l lași”), sau altfel de 
complement, pus tot în acuzativ. 

Subiectiva poate avea predicatul la conjunctiv, fără 
altă conjuneţie decit să (e necesar să venim) sau cu ca... 
să, în condiţiile arătate la ($ 147). 

O observaţie în legătmă cu punctuaţia: una din 
cele mai obișnuite greşeli de ortografic la noi este punerea 
virgulei între subiect şi predicat, de exemplu Capitala 
tării noastre, este orașul București, greșeală cu drept cuvint 
combătută de manualele normative. Totuşi, în cazul 
subiectivelor introduse prin pronume, cred că ar trebui 
admisă o excepţie (am scris eu însumi mai sus cine cere, 
nu piere). Într-adevăr, de multe ori între cele două 
predicate se intercalează complemente care ar putea fi 
atribuite greșit : cine pleacă de dimineață ajunge se poate 
înțelege şi ,,pleacă de dimineaţă”, și „ajunge de dimi- 
neaţă”. Mai mult, chiar verbul propoziției a doua, pus 
la prezentul indicativ, poate fi înţeles greșit ca infinitiv : 
cine poate trece rîul înseamnă că întrebăm cine poate trece, 
sau că afirmăm că trece cel care poate? O virgulă 
înaintea subiectivei rezolvă problema. 


PROPOZIȚIA PREDICATIV Ă 


196. Ţine locul numelui predicativ din propoziţia re- 
gentă, de exemplu: hazul este că escrocul a fost păcălit. 
Se introduce prin aceleaşi elemente ca propoziția subiec- 
tivă, şi în general observaţiile care au fost făcute pentru 
subiectivă sînt valabile și pentru predicativă. 


PROPOZIŢIA ATRIBUTIVĂ 


197. Ține locul unui atribut din propoziţia regentă. I se 
mai zice și relativă, pentru că adesea este introdusă prin- 
tr-un pronume relativ : să stăpînim durerea care pe om 


cc — 

supune. După cum alături de atribut există și apoziţia, 
tot aşa alături de prepoziţia atributivă există și propoziţia 
apozitivă. Propoziţiile atributive pot fi introduse şi prin 
locuţiuni, prin conjuneții, în special prin că, dacă: con- 
vingerea că vom reuși ne dă putere; întrebarea dacă e 
bine trebuia pusă de la început. Pronumele relativ, ca 
şi la subiective, se pune în cazul cerut de rolul pe care-l 
joacă în propoziția dependentă: l-am vizitat pe omul 
căruia îi datorea recunoștință (în propoziţia dependentă, 
căruia este complement indirect, de aceea e puslu dativ). 

Pronumele poate fi pus după un substantiv din 
propoziția dependentă, dacă acesta are inaintea sa o 
prepoziţie : am ales colectivul în sarcina căruia cade această 
activitate. Unii pun, greşit, înainte substantivul, chiar 
cînd nu are prepoziţie : colectivul, sarcina căruia este... 

De multe oi atributiva are și o nuanţă circumstan- 
țială, de exemplu: caut un om care să se priceapă la 
flori (atributivă şi finală) ; nu există om care să nu gregească 
(atributivă și consecutivă). 

După cum atributele servesc unele la identificare 
şi altele la calificare (vezi $ 165), tot aşa şi propozițiile 
atributive : e căutat individul care a comis crima lidenti- 
ficare) ; nu e el omul care să se preteze la astfel de fapte (cali- 
ficare). 

Ne pune virgulă înaintea atributivei atunci cînd 
nota pe care o adaugă nu este indispensabilă pentru 
inţelegerea comunicării: am întâlnit un prieten, pe care 
nu-l văzusem de mult, dar am întâlnit pe prietenul pe care 
nu-l văzusem de mult. 


PROPOZIȚIA APOZITIVĂ 


198. Este foarte puţin deosebită de cea atributivă, ro- 
lul lor fiind acelaşi; diferenţa apare în primul rînd prin 
faptul că apozitiva se desparte de regenta ei, de obicei 
prin două puncte sau printr-o linioară de pauză, de exem- 

plu: mă bucură gîndul că voi revedea, localitatea natală 
conţine o atributivă, iar mă bucură un gînd : că voi revedea 
localitatea natală, o apozitivă 1. În cazul acesta apozitiva 
se introduce prin adverbe care, prin însuși sensul lor, o 
identifică, de exemplu adică, anume ete. (acestea pot 
introduce şi apoziţii): mi-am îndeplinit obligația, adică 
am efectuat lucrarea. 

Ca şi la propoziţia atributivă (vezi $ 168), găsim şi 
la cea apozitivă exemple de dublare a elementului anterior, 
deci apozitiva stă pe același plan cu ceea ce precede?. 


COMPLETIVA DIRECTĂ 


199. Îndeplinește faţă de propoziția regentă rolul pe 
care, în sinul propoziției, l-ar fi jucat un complement 
direct, deci se atașează la predicate constituite din verbe 
tranzitive (uneori și din interjecții care pot avea comple- 
ment direct). Se introduce prin conjuncții (cel mai adesea 
prin că), prin pronume interogative-relative (care pot fi 
puse la dativ sau acuzativ în același fel ca la atributive 
sau la subiective), prin adverbe relative-interogative. 
Cind predicatul dependentei este la conjunctiv, găsim 
formula ca ... să, în acelaşi fel ca la subiective ($ 195). 
De exemplu: arată-i că a greșit; explică-mi care e gre- 
șeala; spune-mi cum să fac; spune-i ca pînă mâine să 
termine. Şi aici putem găsi exemple de interogative indi- 
recte (vezi $ 156): spune-mi unde te pot revedea. 

Am văzut ($ 87) că un predicat poate avea două 
complemente directe ; tot aşa poate avea un complement 
direct şi o propoziţie completivă : învaţă-l ce să facă ; îl aştept 
să vină. Și după cum complementul poate fi exprimat de 
două ori, tot așa propoziţia completivă poate fi reluată 


1 Pentru diferențierea apozitivei de atributivă se pronunţă și C. Dimi- 
triu, Observaţii în legătură cu propozilia apozilivă, în An. 1, XVII, 1966, 
p. 151—163. 

2 Vezi Viorica Florea, Cu privire la apoziție, in LR, XVI, 1967, 
2, p. 179—184. 

sau anticipată printr-un pronume: i-am admis pe câţi 
i-am examinat să pa câți i-am examinat, i-am admis. 


y 
A 


COMPLETIVA INDIRECTĂ 


200. Îndeplineşte în cadrul frazei rolul pe care în pro- 
poziție îl joacă complementul indirect : dau cui cere. Se 
introduce prin pronume relative-interogative în cazul 
dativ, prin conjuncţiile că, să (ca... să), dacă şi altele, 
prin adverbe relative-interogative etc.: mă-ndoiese dac- 
aşa vremuri întru adevăr au stat. 

Verbele care înseamnă „a se teme” au construcţii 
speciale : cînd completiva indirectă care le însoţeşte e 
introdusă prin că, este tratată ca şi cum ar fi optativă, 
deci, dacă subiectul regentei doreşte ca acțiunea din 
subordonată să se realizeze, această propoziție e negativă, 
iar dacă subiectul dorește ca acţiunea să nu se realizeze, 
propoziţia subordonată e pozitivă: mă tem că n-o să 
plouă (dar doresc să plouă); mă tem că o să plouă (dar 
doresc să nu plouă). Cînd dependenta e la conjunctiv, fără 
altă conjuncţie decît să, situaţia e diferită: mă tem să 
nu plouă (şi doresc să nu plouă), iar o formă fără negaţie 
nu se foloseşte. 

Şi la indirecte se întilneşte repetarea complementului : 
îi dau cui cere sau cui cere, îi dau. 


PROPOZIŢIA DE AGENT 


201. Este paralelă cu complementul de agent: textul 
acesta poate fi înţeles numai de cine l-a scris. Este introdusă 
printr-un pronume relativ-interogativ sau nehotărit, pre- 
cedat de prepoziţia de (sau de către): măsura e aprobată 
de către oricine ia cunoștință de ea. 

PROPOZIŢIILE CIRCUMSTANŢIALE. 
GENERALITĂȚI 


202. Fiecare complement circumstanţial are în paralel 
o propoziţie circumstanţială, introdusă prin conjuncții, 
pronume relative sau nehotărite, adverbe relative, la 
care se adaugă diferite locuţiuni. 


PROPOZIŢIA DE LOC 


203. Arată direcția sau amplasamentul : să te duci încotro 
vezi cu ochii; să te duci unde-a întărcal dracul copiii; 
vine orideunde îl chemi ; l-am căutat unde lucrează. 


PROPOZIŢIA TEMPORALĂ 


204. Poate exprima o acţiune simultană cu a regentei 
(era pe când nu s-a zărit; să batem fierul cât e cald), poste- 
rioară (pînă să se facă întuneric, am terminat treaba), sau 
anterioară (după ce se întunecă, să vii la mine). Poate ex- 
prima o acţiune care se repetă odată cu regenta (de cîte 
ori vin la tine, te găsesc citind). În sfîrşit, trebuie notate 
construcțiile inverse, în care adevărata temporală e re- 
genta, iar ideea principală se găseşte în subordonată: 
bătea ceasul zece cînd a venit factorul poștal. Se înţelege că 
nu e nevoie să precizăm în ce moment bătea ceasul zece, 
şi nici nu o putem face bazîndu-ne pe venirea factorului, 
ci invers, mătăm că factorul a venit la ora zece. 


PROPOZIȚIA CAUZALĂ 
205. Arată cauza pentru care se face acţiunea din regentă : 


pentru că mă întrebi, am să-ți explic. Se introduce prin 
conjuncţii: că, căci, deoarece, fiindcă, întrucât, prin loeu- 

țiuni ca pentru că, din cauză că, din pricină că, avind în 
vedere că, din moment ce, apoi prin adverbul cum. Uneori 
cuuzala nu priveşte regenta exprimată, ci o propoziție 
subînţeleasă, de care în fapt depinde regenta : dă-mi bani 
pe cal, că sînt sărac înseamnă „te rog (să-mi dai ...) pen- 
tru că sînt sărac”. 


206. Arată scopul în care se îndeplineşte regenta : mâncăm 
ca să trăim, nu trăim ca să mâncăm. Se construieste cu să, 
ca să (finala e singura propoziţie la care nu e nevoie să fie 
ceva inter calat între ca şi să), ba chiar, mai amplu, pentru 
ca să), cu de, şi, în timpul din urmă din ce în ce mai des, 
cu formule mai lungi și mai explicite ca cu gîndul să, cu 
intenția să, cu scopul să. Modul folosit este conjunctivul, 
numai după de se pune indicativul (a venit de mi-a spus) 
şi, dacă regenta e la imperativ, se pune imperativul și 
în finală : du-te de te culcă (relaţia între cele două propoziţii 
este foarte apropiată de copulativă). După cum avem 
false complemente de scop ($ 178) tot aşa avem și false 
propoziţii finale : a plecat ca să nu se mai întoarcă. Uneori 
raportul dintre cele două propoziţii ar putea fi numit 
adversativ : a zis că refuză, ca apoi să primească. 


PROPOZIŢIA DE MOD 


207. Arată felul în care se realizează regenta : procedează 
cum crezi că e mai bine. Se introduce prin cum, precum, asa 
cum, după cun, iar în ultimul timp se răspindește formula 
pleonastică așa după cum. Există şi negative, introduse 
prin fără: a primit pedeapsa fără să crienească. Uneori 
propoziţia modală exprimă cantitatea, fiind introdusă 
prin cât, pe cît: n-ai dat cât trebuia (în regentă apare adesea 
corelativul atît). Aici intră şi propoziţia de comparaţie, 

care poate exprima egalitatea sau inegalitatea : (fuge) 
cum fuge dracul de tămiie; mi-ai dat mai mult (sau mai 
puțin) decît mi se cuvine. 


PROPOZIŢIA COMPARATIVĂ CONDIŢIONALĂ 


208. Este o speță aparte de comparativă: arată cu ce 
s-ar putea compara acţiunea din regentă, dacă s-ar înde- 
plini o anumită condiţie : mă priveşti ca și când nu m-ai 
cunoaște (de fapt este o condiţională ireală : numai dacă 
nu m-ai cunoaște ar fi cazul să mă priveşti aşa, dar mă 
cunoşti). Se introduce prin ca și cînd, ca şi cum, parcă, de 
parcă şi se construieşte cu condiţionalul. 


PROPOZIŢIA CONSECUTIVĂ 


209. Nu are drept corespondent în cadrul propoziției 
decît unele aspecte rare ale complementului de mod, dar 
în frază e bine reprezentată 1. Arată urmarea acţiunii din 
regentă : s-a speriat atât de tare, încât a leșinat. Se introduce 
prin încât, că, iar în limbajul popular și prin de. De obicei 
are în regentă un corelativ : atît de, așa de. 

Există consecutive care au şi alte nuanțe, de exem- 
plu finale, şi unele se construiesc cu conjunctivul, chiar 
fără altă conjuncţție decît semnul conjunctivului, să: nu 
sînt prost să mă bag singur în încurcătură ?. 


PROPOZIȚIA INSTRUMENTALĂ 


210. Arată prin ce mijloc se realizează acțiunea din re- 
gentă : l-a plătit cu ce pe apă nu curge. Se introduce prin 
1 Vezi Tamara Repina, Cu privire la structura frazei cu subordonată 
consecutivă în limba română contemporană, în SCL, XVI, 1965, 3, p. 341—353. 
2 Vezi Ştefania Popescu, Propoziţiile subordonate consecutive constru- 
ile cu modul conjunctiv, în LL, 10, 1965, p. 247—272. 

pronume relative sau nehotărîte precedate de prepoziţiu 
cu, mai rar de prepaziţiile prin, din. Instrumentala nega- 
tivă se introduce prin prepoziția fără urmată de să (deci 
verbul e la conjunctiv): înoată fără să dea din mâini. 


PROPOZIŢIA SOCIATIVĂ 


211. Arată cine însoţeşte subiectul sau un complement al 
propoziției regente : mă plimb cu cine-mi place; am folosit 
banii mei, cu ce-am mai adunat de la prieteni. Se introduce 
prin pronume relative sau nehotărîte precedate de prepo- 
ziția cu, iar cînd e negativă, se pune la conjunctiv prece- 
dat de fără: a plecat fără să fie însoțit de cineva. Adesea 
e greu de delimitat propoziţia sociativă de cea inst umen- 
tală şi ambele se pot confunda uneori cu cea modalà. 


PROPOZIŢIA DE RELAȚIE 


212. Arată la ce se limitează sau la ce se extinde acţiunea 
regentei : în ce privește îndeplinirea planului anual, să nu 
ai nici o grijă; pentru cine vine aici întâia oară, peisajul 
e uimitor. Xe introduce prin pronume relative sau nehotă- 
rite, precedate de prepoziția pentru (acest tip se poate 
confunda uneori cu propoziția completivă indirectă), sau 
prin expresii de felul lui în ce privește. Găsim și aici con- 
strucţii oarecum inverse : dacă norii deși se duc... e ca 
aminte să-mi aduc de tine (adevărata regentă este primu: 
„morii se duc pentru ca eu să-mi amintesc”). 


PROPOZIȚIA CONDIȚIONALĂ 


213. Arată cu ce condiţie se realizează acţiunea din re- 
gentă : dacă-ți dai osteneală, vei reuși. Se introduce prin 
conjuncţiile dacă, de, prin locuţiuni ca în cazul că, în cazul 
când, cu condiția să etc. ; de asemenea cu conjunctivul făãiă 

altă conjuncție decit să: să-l văd venind, aş mai trăi o 
viață, sau prin simpla juxtapunere : îți place, ti-l dau. 
Uneori condiționala ar putea fi luată drept temporală: 
când aş şti că proiectul e bun, l-aș adopta bucuros. Propoziția 
condiţională poate fi prezentată ca realizabilă, sau ca 
ireală (în acest din urmă caz niciregenta nu se îndeplineşte) : 
dacă plouă la timp, recolta va fi bună: dacă am fi trăit 
acum zece mii de ani, am fi fost sălbatici. Propoziția condi- 
ţională realizabilă are verbul la indicativ, la conjunctiv 
prezent sau la condiţional prezent, iar cea ireală, la conjunc- 
tiv trecut, la condiţional trecut şi adesea la imperfectul 
indicativ : a. dacă știu că vii, te aştept: să știu că vii, te-as 
astepta; dacă aș ști că vii, te-aș aştepta ; b. dacă ştiam că 
vii, te-as fi aşteptat ; să fi ştiut că vii, te-as fi aşteptat; dacă 
aș fi ştiut că vii, te-aş fi aşteptat. Imperfectul indicativ se 
poate pune în ambele propoziţii, sau numai într-una din 
ele : dacă știam, te asteptam ; dacă aș fi stiut, te aşteptam ; 
dacă ştiam, te-as fi aşteptat. 


PROPOZIŢIA CONCESIVĂ 


214. Arată o acţiune care se opune fără succes realizării 
regentei : deşi nu-i decât femeie, e totuși altfel, nu ştiu cum. 
Unele cuncesive sint reale, altele ipotetice: deși pleci 
abia acum, vei ajunge la timp ; şi dacă ai pleca abia acum, 
ai ajunge la timp. Primele se introduc prin deși, cu toate 
că, măcar că, chit că, (chiar) dacă (dacă roi nu mă vreți, 
cu vă vreau) ; cele din urmă se introduc prin pronume neho- 
tăi îte şi prin adverbe : oricît, orieînd, orice etc. În general 
însă distincția o stabilește modul la care e pus predicatul : 
indicativul pentru reale şi condiţionalul pentru ipotetice. 
Există și concesive juxtapuse, cu verbul la conjunctiv : 
să stiu bine că mor și nu cedez. 

PROPOZIȚIA OPOZIȚIONALĂ 


215. Este cea care se opune regentei, nu numaidecit în 
ce priveşte predicatul, ci şi oricare altă parte a propoziției : 
în loc să mă feliciti, mă mustri ; eu sufăr de frig, pe cînd tu 
suferi de căldură. Se introduce prin locuţiuni ca în loc să, 
pe când. Ambeie propoziţii pot exprima fapte reale (pe 
cînd eu mă plictisesc, tu te amuzi), sau numai regenta (în 
loc să te superi, faci haz). Uneori regenta conține un compa- 
rativ care accentuează raportul opozițional : în loc să stai 
să te uili, mai bine ajută-mă. 


PROPOZIŢIA CUMULATIVĂ 


216. Arată ceva ce se adaugă la ideea din regentă : pe lîngă 
că e incapabil, mai e şi obraznic. Se introduce prin locuţiuni 
ca pe lîngă că, după ce (că), lasă că, iar în regentă se gă- 
gesc de obicei corelative ca apoi, (mai) și. 


PROPOZIŢIA DE EXCEPŢIE 


217. Exprimă o excepţie pozitivă la ideea din regentă, 
care conţine o negaţie (mult mai rar invers) : n-avem nimic 
de făcut, decât să privim. Se introduce prin decât, în afară 
că şi altele similare 1. 


PROPOZIȚIA PREDICATIVĂ SUPLIMENTARĂ 


218. Joacă în frază rolul pe care în propoziție îl are ele- 
mentul predicativ suplimentar, deci contribuie la formarea 
predicatului : a ajuns cum a dorit. Se introduce prin ad- 


verbul cum sau prin alte cuvinte cu înțeles similar. 


1 Vezi I). Bejan, Observaţii asupra propoziției de excepție, în CL, 
XIV, 1969, p. 91—94. 

VORBIREA INDIRECTĂ 


219. De obicei fiecare om vorbeşte aşa cum gindeşte el 
însuși, iar cînd repetă lucruri spuse de alţii, le trece prin 
mintea sa şi le prezintă ca şi cum le-ar fi gindit el. Aceasta 
este vorbirea directă. Vorbitorul poate începe expunerea 
cu o propoziție în care arată că cele ce urmează au fost auzite 
de la altul, dar mai depaıte frazele nu se deosebesc de felul 
în care ar fi fost organizate dacă ar fi exprimat ideile pro- 
prii ale vorbitorului. Eventual cele repetate pot fi repro- 
duse exact în forma în care au fost auzite şi atunci sînt 
puse între ghilimele : mi-a spus „„dă-mi o mînă de ajutor”. 
Dar mai există şi așa-numita vorbire indirectă, sau stilul in- 
direct, în care vorbele altcuiva sînt reproduse sub depen- 
dența unui verb de declaraţie (acesta putînd fi uneori 
subînțeles), şi constituie astfel ceva foarte apropiat de 
propozițiile completive directe. În cazul acesta nu se mai 
pun ghilimele : mi-a spus că se duce la gară. 

În vorbirea indirectă, cel care a rostit întii fraza nu 
mai e persoana 1, ci a 3-a; dacă cel care o reproduce este 
pomenit în frază, el devine persoana 1 : mi-a spus că, dacă îl 
ajut, îmi va fi recunoscător. Vocativul şi imperativul, care 
ambele se adresează direct unui participant la acțiune, 
nu pot fi folosite în vorbirea indirectă, astfel că ceea ce în 
vorbirea, directă a fost Ioane, fă-mi loc să trec devine în 
vorbirea indirectă i-a spus lui Ion să-i facă loc să treacă. 

Cel care reproduce relatarea poate arăta că nu garan- 
tează pentru autenticitatea faptelor sau chiar că se îndo- 
ieşte de cele relatate, că le crede mincinoase. Pentru aceas- 
ta înlocuieşte indicativul cu condiționalul, astfel că, în 
loc de mi-a spus „am fost bolnav”, se ajunge la mi-a spus 
că ar fi fost bolnav. 

Cînd acţiunea relatată are predicatul la conjunctiv, 
nu se mai poate marca prin forma verbului rezerva celui 
care o reproduce. Pentru a se desolidariza totuși de cele 
spuse, vorbitorul pune uneori la condițional verbul de 
declaraţie : a venit Ion la mine şi mi-ar fi spus să mă păzesc. 
Este evident că Ion a spus într-adevăr aceasta, dar cel 

care relatează nu e convins că trebuie să se păzească. 
Acest fel de exprimare nu poate trece drept corect. 


STILUL INDIRECT LIBER! 


220. În textele literare întîlnim pasaje, uneori numai 
cuvinte izolate, care, deși nu sînt în dialog şi nici nu depind 
de un verb de declarație (deci nu corespund definiţiei vor- 
birii indirecte), aparţin totuşi în mod vizibil nu autorului, 
ci personajelor : moșul nu mănîncă fructe verzi, fiindcă-i 
cauzează. Avem de-a face cu o relatare tăcută de autor, care 
ştie că a cauza are nevoie de un complement direct, dar 
imită aici modul de exprimare al personajului său. Acest 
fel de exprimare se numește stil indirect liber. Cuvintele 
în cauză pot fi puse între ghilimele, ceea ce le apropie de 
stilul direct. 


CORESPONDENŢA TIMPURILOR 


221. În unele limbi, de exemplu în latină, timpul la care 
se pune un verb într-o propoziţie dependentă este strict 
reglementat nu atit în raport cu momentul cînd se petrece 
acțiunea, cît în raport cu timpul verbului din propoziția 
regentă. Chiar in franceză mai găsim unele reguli rigide, 
de exemplu, traducînd din românește fraza mi-a spus că 
pleacă, nu putem pune ultimul verb la prezent, ca în ro- 
“mâneşte, ci e obligator imperfectul. Necunoașterea aces- 
tei diferenţe duce la greșeli grave : într-o traducere din fran- 
 ţuzeşte se citează o frază rostită de un patriot francez : 
A spus că francezii erau bravi, de unde s-ar putea înţelege 
că nu mai sînt astăzi, contrar părerii vorbitorului. 

În românește regulile sînt mult mai puţin rigide, 
timpurile sînt în general cele stabilite prin definițiile date 
la morfologie, iar utilizarea unui timp sau a altuia este indi- 


1 Vezi I. Rizescu, Un tip de vorbire indirectă liberă, în LR, XIV, 
1965, 6, p. 647—650. 

cată de data şi de felul acţiunii. De aceea citeva cuvinte 
vor fi suficiente în acest capitol. 

După un verb la trecut în regentă, se poate pune în 
dependentă prezentul, pentru a se arăta că momentul şi 
mai ales durata propoziției a doua nu sint strict identice 
cu ale regentei: mi-a explicat că pămîntul se învârteşte. De 
multe ori trecutul în regentă e suficient pentru a situa ac- 
iunea din dependentă și aceasta, deşi a avut loc în trecut, 
poate fi pusă lu prezent, timp oarecum indiferent : mă uitam 
cum plouă ; am văzut cum se răstoarnă căvruta. Se pune în 
dependentă un timp trecut cînd ţinem să accentuăm că 
actiunea a încetat : am aflat că era bolnav (dar nu mai e); 
tot aşa se spune mă uitam cum ploua, am văzut cum se răs- 
turna cărula sau am văzut cum s-a răsturnat. 

Un mijloc mai complicat de a stabili corespondenţa 
timpurilor este întrebuințarea conjugării perifrastice, în 
condiţiile care au fost prezentate la $ 104. 


ELEMENTE DE ORGANIZARE. 
GENERALITĂȚI 


222. Uimează o serie de fapte care privesc organizarea 
exprimării : suprimarea sau adăugarea unor elemente, or- 
dinea cuvintelor, semnele grafice. Deoarece adesea vor fi 
discutate probleme care se întîlnesc deopotrivă în cadrul 
propoziţiilor și al frazelor, le-am grupat după sintaxa 
propoziției și a frazei. 


ELIPSA 


223. Este suprimarea din propoziție sau din frază a unei 
părți a cărei lipsă poate fi uşor suplinită mulțumită contex- 
tului. Prin aceasta se realizează o economie de energie, la 
vorbitor și la ascultător, dar în acelaşi timp se obţine un 
plus de expresivitate. Fiind grăbiţi să trecem la acţiune, 
scurtăm vorba şi spunem : acum, la treabă! (subînţeles : 

porniţi !). Adesea elipsa e posibilă pentru că cuvintele neex- 
primate se leagă oarecum automat de cele exprimate, de 
exemplu stau pe Moşilor (se subinţelege strada, fără care 
genitivul e de neînțeles). Acum citeva decenii bucureştenii 
se plimbau pe cale (era clar că era vorba de Calea Victoriei). 
Uneori, prin faptul că ascultătorul găsește singur comple- 
tarea și capătă astfel impresia că a contribuit și el la orga- 
nizarea frazei, poate să se lase mai uşor convins de ceea ce 
i se spune. 

Elipsa poate fi cauzată de dorinţa de a nu pronunţa 
cuvinte necuviincioase sau aducătoare de primejdii: lwa- 
te-ar (subințeles dracul). 

Dacă elipsa este foarte des repetată, cuvintele men- 
ţinute îşi pot schimba înţelesul, preluîndu-l pe al celor 
absente : roșii, vinete înseamnă „,pătlăgele roşii”, „pătlă- 
gele vinete”, iar bună ziua e în loc de „doresc să-ţi fie bună 
ziua”, fără să mai simțim că lipseşte ceva. Cum se vede din 
ultimul exemplu, elipsa poate afecta o propoziţie și chiar 
o frază ; alte exemple : n-am cînd, n-am cum (se subînţelege 
„să fac cutare acţiune”). 


NEREPETAREA PREPOZIȚIILOR 


224. Este în momentul de faţă foarte vie tendinţa de a nu 
repeta o prepoziție atunci cînd introduce două comple- 
mente coordonate intre ele. În loc de a fost primit cu pâine 
și cu sare, se zice curent şi de multă vreme a fost primit cu 
pîine și sare. Astăzi apar numeroase alte exemple care con- 
stituie inovații !. 

De fapt fenomenul ni se pare normal cînd e vorba de 
conjuncţii : zicem după ce am primit scrisoarea și am citit-o, 
nu după ce am primit-o și după ce am citit-o. Este o econo- 
mie foarte bine venită. 


1 Vezi Ioana Diaconescu-Prioteasa, Evilarea repelării prepozițiilu 
în coordonare, in SCL, XIN, 1968, 5, p. 473—491. 

SUSPENSIA 


225. Nu este același lucru cu elipsa, deși rezultatul e tot 
suprimarea unei părți de frază, în cazul de fată a sfârșitului 
frazei. Fie că vorbitorul nu găseşte imediat şirul gîndurilor 
sau cuvintele cu care să le exprime, şi pentru aceasta se 
opreşte să se gîndească, fie că vrea să provoace nerăbdarea 
ascultătorului, pe care îl interesează continuarea, el se 
oprește în mijlocul frazei: am fost la ... (cum îi zice?); 


te previn că ... Suspensia poate cuprinde şi o ameninţare : 
am să te ... (bineînţeles, trebuie adoptat şi tonul potrivit). 
REPETIŢIA 


226. Dacă elipsa aduce economie, repetiţia înseamnă, în 
principiu, risipă, întrucît o idee este exprimată de două ori. 
De obicei însă la bază este dorința de expresivitate : prin 
insistența asupra unei părți a comunicării se atrage aten- 
ţia asupra ei. Astfel repetiţia este adesea echivalentă cu 
superlativul : în loc să zicem te rog foarte mult, zicem te 
rog mult, mult, cu eficacitate sporită. Termenul repetat 
poate să nu fie reprodus exact în ce privește forma, de 
exemplu un substantiv în nominativ sau acuzativ poate fi 
pus a doua oară în genitiv plural (cîntarea cântărilor, răul 
răilor), un adjectiv poate îi repetat sub forma unui dimi- 
nutiv (gol-goluţ), un substantiv sub forma unui adverb 
(câine-câineşte ; de fapt aici adverbul este punctul de plecare 
al formulei). Se pot repeta propoziţii, eventual nu în forma 
lor completă : dacă văzu şi văzu ... ; vai de mine și de mine. 

Cu ajutorul repetiţiei se exprimă intensitatea, canti- 
tatea mare, calitatea înaltă, durata îndelungată şi așa mai 
departe. În general procedeul serveşte la exprimarea afecti- 
vităţii. 

O sursă asemănătoare de risipă este pleonasmul : 
exprimarea de două ori a aceleiaşi idei, cînd o singură dată 
ar fi fost de ajuns. De exemplu : a revenit din nou (citeo- 
dată și a revenit din nou iarăși). Se pot găsi două explicaţii : 

vorbitorul nu cunoaşte exact valoarea unui cuvînt, de aceea 
adaugă altul pe care îl stăpineşte (de exemplu avansati 
înainte, prefer mai bine), sau ţine să sublinieze ideea (de 
exemplu zice o babă bătrînă), oarecum ca o repetiţie (ar 
putea zice, fără greșeală, bătrînă, bălrînă ). Pleonasmul este 
una dintre greşelile asupra cărora o mare parte a publicului 
își îndreaptă atenţia (astfel avansați înainte nu se mai aude, 
cel puţin în București), dar nu este nici pe departe cea mai 
gravă, 


TAUTOLOGIA 


227. Se numeşte aşa o propoziție în care acelaşi cuvînt este 
subiect şi nume predicativ, sau o frază în care o propoziție 
dependentă o repetă pe cea regentă : casa-i casă, masa-i 
masă; reuşeşte cine reușește. Verbul poate fi subințeles : 
copilul, copil. Adesea partea întîi este un complement de 
relație : de văzut te-am văzut. În aparență este o risipă 
de cuvinte, dar în fond, prin faptul că a doua oară cuvîntul 
joacă alt rol în propoziție, sau propoziția joacă alt rol în 
frază, elementul repetat aduce ceva nou sau presupune 
o concluzie : copilul e copil înseamnă „nu te poți aştepta 
din partea lui la o comportare de adult”. Adesea urmează 
o adversativă : de văzut l-am văzut (dar nu l-am cunoscut) ; 
de muncit munceşte (dar nu se văd rezultatele). A doua 
propoziție poate constitui o secundară de aproape orice tip, 
de exemplu o finală : vorbește ca să vorbească (nu are nimic 
de spus); o cauzală: plec fiindeă plec (nu vreau să-ți 
comunic motivele) ete. 


ANACOLUTUL 


228. Înseamnă „lipsă de şir” și constituie de fapt o greşeală, 
de gramatică. Fraza începe cu o construcție care e dusă 
numai pină la jumătate, iar sfirşitul frazei aparţine altei 
construcții, eventual lipsite de început : atunci tu, numai- 

decît, a venit frate-lu şi te-a luat cu el; subiectul tu a rămas 
fără predicat. Alt exemplu : cine o fi făcut asta, eu nu ered 
că e bine; primu propoziţie, subiectivă, nu are o principală 
căreia să-i fie subordonată ; a treia propoziţie (e bine) nu 
are subiect. Mai greu de analizat e tipul complimente pe 
cine vezi. În vorbirea neînerijită, anacolutul e un fenomen 
frecvent. 


CONSTRUCȚIILE INCIDENTE 


229. L vorba de elemente intercalate în corpul unei fraze, 
fără a face parte organic din ea, deşi contribuie la înțelesul 
ideilor exprimate. De obicei aceste elemente, care pot const i- 
tui și propoziţii sau chiar fi aze, se despart de rest prin pauze 
sau prin paranteze : n-aş crede (zic eu în gîndul meu) că e asa 
cum spune; atunci o schijă de obuz, trăsnind — mânca-o-ar 
focul — vătează capul lui Cobuz t. 


CUVINTE DE UMPLUTURĂ 


230. Sint acelea de care nu e nevoie pentru înţelegere: 
ideilor exprimate : fie că vorbitorul nu-și găseşte imediat 
cuvîntul potrivit pentru a continua fraza şi umple timpul 
de aşteptare cu sunete inutile pentru comunicare (eventual 
ca să nu se creadă că a isprăvit ce a avut de spus), fie că 
are un tie”, pronunţă la tot pasul un cuvînt făă nici o 
valoare de conţinut: m-am întâlnit cu... ăsta, cum îi 
zice? cu Mihai; atuncea, auzi, se duce la primărie, auzi, și 
spune, auzi ... Aici se clasează și sunetele lipsite de înţe- 
les ă, ă, sau î, î, pe care le scoate cel care nu găsește repede 
continuarea frazei. 


1 Vezi I. Muţiu, Conslrucţiile incidente și valoarea lor în româna 
contemporană, în AUT, 11, 1964, p. 241—254. 

231. În limbile cu flexiune nominală bogată, ordinea cu- 
vintelor este relativ liberă, în sensul că aproape oricare 
cuvînt poate ocupa aproape orice loc în frază, pentru că 
rolul lui sintactic este indicat de desinențe. Prin plasarea 
unor cuvinte la începutul sau la sfîrşitul fi azei, se atrage 
atenţia asupra lor în mod special, e ca şi cînd ar fi puternic 
accentuate. Scriitorii pot scoate efecte din ulătmarea unor 
cuvinte care nu au între ele o legătuă sintactică directă, 
de exemplu poetul latin Virgiliu, în descrierea unei furtuni, 
spune pentru „,(vinturile) rostogolese spre țărm valmi 
mari”, uastos uoleunt ad litora fluctus, cuvint cu cuvint 
„vaste rostogolesc spre țărm valuri”, ceea ce îi permite să 
creeze o aliterație (uastos uolvunt) şi să facă astfel sensibil 
vijîitul valurilor purtate de vînt. În limbile lipsite de fle- 
xiune, ordinea cuvintelor este fixă, deoarece ea singură 
determină rolul în frază al fiecărui element de vocabular. 

Româna, din acest punct de vedere, ocupă o poziţie 
mijlocie : păstrarea unui rudiment de flexiune nominală 
îi permite o relativă libertate. În oarecare măswmă ajută 
la aceasta şi folosirea prepoziţiei pe înaintea unor comple- 
mente directe. Zicem unchiul îl vede pe tata, sau, dacă vrem, 
pe tata îl vede unchiul, fără să se nască vreo îndoială cu 
privire la subiectul şi la complementul direct al propoziției. 
Dar dacă zicem pisica vede câinele sau câinele vede pisica, 
am exprimat două lucruri diferite. În „Scînteia Tinere- 
tului” (8. XI. 1972, p. 6, col. 4—5) citim de două ori o 
baie prelungită de soare, de unde s-ar putea înţelege că soa- 
rele a prelungit baia. Se putea spune mai clar o baie de 
soare prelungită : avînd în vedere că prelungită se acordă 
în gen cu baie şi nu se acordă cu soare, e limpede că baia 
de soare e prelungită, nu soarele. 

În principiu, subiectul se pune la începutul propozi- 
tiei, iar predicatul urmează imediat sau după alte cuvinte : 
baba înfulecă la sarmale: dacă vrem să subliniem verbul, 
intervertim ordinea și zicem înfulecă baba la sarmale. 
Adesea în propoziţiile interogative se pune predicatul 


tò 
9 


SINTAXA 


inaintea subiectului : are el atîţia bani? Atributul se pune în 
general în urma substantivului (iar apoziția întotdeauna în 
urmă). Atributul adjectival, în limba vorbită, se pune în 
principiu în urma substantivului : strînge bani albi pentru 
zile negre. În limba tradiţională, numai adjectivele cu pu- 
ternică coloratură afectivă se pun înaintea substantive- 
lor : fericit muritor, săracul moșneag, bietul om, bună treabă! 
Unele adjective de acest fel sînt în mod obişnuit prepuse 
substantivelor, astfel că se ajunge ca ordinca inversă să 
aibă mai mult efect, de exemplu mamă dragă e mai colo- 
rat decît dragă mamă. În textele vechi, traduse, se păs- 
trează uneori topica din original, cu adjectivul înaintea 
substantivului, dar desigur formula nu era întrebuințată 
în vorbire. 

În limba literară actuală, adjectivul este adesea pus 
inaintea substantivului : o interesantă expunere ; un neplă- 
cut aspect. Modelul l-a furnizat în general franceza; cu 
şi în franțuzește, unele adjective capătă un înţeles lexical 
deosebit cînd sînt puse înaintea substantivului: o casă 
nouă este una zidită acum, pe cînd o nouă casă este una 
în plus, care poate să fi fost construită şi mai demult; 
o bucată bună este una gustoasă, iar o bună bucată este 
una mare, În principiu, cu cît adjectivule mai lung și sub- 
stantivul mai scurt, cu atît ne vine mai greu să punen 
adjectivul înainte. Zicem astfel un bun principiu, dar nu 
un indiferent tip. 

Foarte adesea între adjectivul prepus şi cel postpus 
se creează o diferență de valoare gramaticală: primul 
califică, iar al doilea determină. Astfel cînd zicem o mică 
cutie, ne referim la una care are, între alte însuşiri, pe aceea, 
neesențială, de a fi de dimensiuni reduse, pe cînd, dacă 
zicem o cutie mică se înțelege că există două categorii, 
una mare și una mică, iar noi ne referim la cea de-a doua. 
Cind am citit într-un ziar titlul Declaraţiile importante 
ale d-lui X, am înţeles că s-au făcut mai multe declarații 
iar ziarul le prezintă numai pe cele importante. Dacă s-ar 
fi scris importantele declaraţii, se exprima mai clar ideea. 
Pe linia prepunerii adjectivului s-a mers mai departe 

în română decît în franceză ; de exemplu, în ultima vreme, 
în presa noastră, apare foarte adesea adjectivul modern 
pus înaintea substantivului: moderna uzină, o modernă 
secție, un modern, hotel, pe cînd în franţuzește acest adjectiv 
nu s-ar putea pune decît în urma substantivului. 

Dar adjectivele vechi în limbă se pun mai anevoie 
înaintea substantivului: nu putem zice grasa vacă sau 
negrul câine. 

Superlativul se pune mult mai uşor înainte: cea 
mai grasă vacă; la aceasta ajută şi articolul cel sau o: 
nu zicem foarte marea bucurie, dar se poate spune cea mai 
mare bucurie, o foarte mare bucurie. Prepunerea mai frec- 
ventă a superlativului se explică prin valoarea lui afectivă. 

Pe de altă parte, se semnalează greşeli de traducere, 
de exemplu titlul unei cărți este în ruseşte Belaia berëza 
şi a fost; redat în românește prin Mesteacănul alb. Cum 
nu există mesteceni de altă culoare decit albă, adjectivul 
nu poate fi decit calificativ şi deci ar fi trebuit pus înaintea 
substantivului. Dar albul nu pare o calificare interesantă, 
de aceea soluția bună ar fi fost să fie pur şi simplu lăsat 
la o parte adjectivul şi să se fi pus titlul Mesteacănul t. 

Titlul romanului francez Les rois maudits a fost 
bine tradus Regii blestemaţi, fiind vorba de o anumită 
categorie de regi. Dacă s-ar fi zis Blestematii regi, atunci 
întreaga tagmă ar fi fost caracterizată prin adjectiv. 

În mod curios găsiin o ordine fixă la bună dimineaţa, 
bună ziua, bună seara pe de o parte, şi noapte bună pe 
de altă parte (regional apare și ziua bună, seara bună). 

Altă curiozitate : cu nume de anotimpuri, adjectivul 
pronominal astă se poate pune şi înainte şi după, dar eu 
valori deosebite : astă vară înseamnă „în vara trecută”, 
iar vara asta este cea în curs. Aceeași este situația cu 
noapte, pe cînd la zt lucrurile stau altfel: astăzi este ziua 
în curs, iar ziua asta nu se foloseşte pentru a preciza 
momentul. 

În general atributul trebuie pus imediat în apro- 
pierea substantivului. Atributul adjectival, distanțat 


1 Vezi Angela Vasiliu, în Cum vorbim, I, 1949, nr. 8, p. 17—18. 

de substantivul său, ar putea fi legat greşit de alt substan- 
tiv : dacă, în loc de un cal negru aleargă pe câmp, am zice 
un cal aleargă pe cîmp negru, s-ar înţelege că adjectivul 
se referă la cîmp, nu la cal. Avînd în vedere că adjectivul 
nu are forme cazuale cînd nu e articulat, confuzia s-ar 
putea naşte şi dacă substantivul ar fi la genitiv sau la 
dativ : stăpânul tînăr al calului e altceva decît stăpînul 
calului tânăr. 

Atributul în genitiv poate fi pus înaintea substanti- 
vului, în stilul arhaizant şi în poezie : al doamnei vaci fiu. 
Un copil, citind versul lui Bolintineanu : eu sînt, a mea 
mamă, fiul tău iubit, întreba cu mirare cum poate cineva 
să fie propria sa mamă! Dar pericolul ar fi rămas şi dacă 
se punea atributul în urma substantivului. În orice caz, 
şi atributul în genitiv trebuie pus în imediata vecinătate 
a substantivului determinat. 

O situație aparte ne întîmpină la complementul 
indirect pe care trebuie să avem grijă să-l punem înaintea 
complementului direct articulat cu articolul hotărît: 
dacă punem în urmă complementul indirect, riscăn să 
fie luat drept atribut în genitiv. De exemplu trebuie să 
zicem dați moșului pantofii, pentru că dacă zicem dați 
pantofii moşului, se poate înțelege că pantofii sint ai 
moșului şi propunem să fie daţi altcuiva. 

În limba mai veche și, pînă azi, în poezie şi în unele 
graiuri regionale, la verbele compuse auxiliarul poate fi 
pus în rîndul al doilea: Albert, craiul „Lehiei, făcut-a un 
vis mare ; veni-vor mulţi să spună-n versuri. În imprecaţii, 
acest uzaj rămîne intact : lua-te-ar dracul. 

232. Ceea ce în vorbire se marchează prin intonaţii, prin 
pauze, este redat în scriere prin semne de punctuație. 
Punctul este semnul că s-a isprăvit un enunț (o 
îrază sau o propoziție independentă). Se pune şi la sfîrșitul 
cuvintelor prescurtate : tov. pentru tovarășul. 

Semnul întrebării se pune la sfîrşitul enunţurilor 
interogative : câți afi fost? 

Semnul exclamării (sau al mirării), la sfîrşitul enun- 
ţurilor exclamative : vai, ce păcat! Uneori se pune între 
paranteze semnul exclamării pentru a sublinia ceva ne- 
aşteptat, mai ales cînd se reproduce o idee a altcuiva : un 
om primitiv e cel care își primește bine oaspeții (!). Dacă 
semnul întrebării sau al mirării e pus în mijlocul frazei, 
poate fi urmat de virgulă. La sfîrşitul frazei, cele două 
semne ţin loc de punct (numai cînd sînt între paranteze 
se pune pe urmă punct, așa cum s-a făcut; în exemplul 
de mai sus). 

Virgula se pune între părți de propoziţie de același 
fel, nelegate prin conjuncţii, iar uneori şi cînd sînt legate 
prin conjuncții, dacă vrem să insistăm asupra diferenţi- 
erii. Se pune virgulă în locul predicatului cînd acesta e 
subințeles pentru că a fost exprimat ceva mai înainte: 
acele zile... tu le-ai uitat, eu însă, nu (complet ar fi eu 
însă nu le-am uitat, fără virgulă). Se pune între virgule 
vocativul: acuma, Ioane, să te ocupi de cai. 

Se despart adesea prin virgulă complementele puse 
la începutul propoziției: săptămâna trecută, am fost la 
Cluj ; în cazul acesta, nu mă amestec. Totuşi, dacă accentul 
principal stă pe complinire, nu se pune virgulă: săptă- 
mâna trecută am fost la Cluj (nu săptămîna aceasta); 
în cazul acesta nu mă amestec (nu şi în altele). 

Se face în mod curent greşeala de a se despărţi 
prin virgulă subiectul de predicat sau predicatul de coni- 
plementul direct. Virgula e pusă corect numai în cazul 
cind între subiect și predicat, între predicat și comple- 
mentul direct este ceva intercalat, dar atunci se pune 
virgulă și la sfîrşitul intercalării : prietenul meu, care mă 
cunoaste bine, a depus mărturi? în favoarea mea; am mena- 
jal, pe cât am putut, sentimentele văduvei. 

În privinţa despărțirii prin virgulă a apoziţiei, cf. 
$168; vezi și propoziţiile atributive, $ 197. 

În frază, propoziţiile coordonate juxtapuse se des- 
part prin virgulă, căci altfel nu se ştie unde se termină, 
una și unde începe cealaltă. Şi în fața unor conjuncţii 
(iar, ci, dar, ori, sau, nici) se poate pune o virgulă pentru 
a marca despărțirea. Nu se despart prin virgulă subiec- 
tivele şi completivele directe (o excepţie a fost propusă 
la $195). Atributivele se comportă ca atributele ($ 197). 
Cireumstanțialele care preced principala se despart de 
obicei prin virgulă, în aceleași condiţii ca la complemente 
(deoarece principala nu începe cu o conjuncție, nu se 
vede uşor unde se termină dependenta) : cînd ești liber, 
treci pe la mine; când ești liber treci pe la mine (nu cînd 
eşti ocupat). Nu se despart prin virgulă finalele introduse 
prin de. Se despart totdeauna concesivele, 

Se dă adesea regula că nu se pune virgulă înainte de 
pi. Această regulă nu e tocmai corectă. În primul rînd 
trebuie ţinut seamă că și poate îi adverb, şi atunci se 
desparte : a căutat, și de data aceasta, să fie primul. Dar 
ehiar cînd e conjuncţie se poate pune virgulă înainte, de 
exemplu cind e repetat: a pierdut şi banii, şi timpul; 
apoi, cînd e urmat de o intercalare, aceasta se pune între 
virgule : a venit aseară și, ca de obicei, m-a vizitat. Am scris 
mai sus: poate fi adverb, şi atunci se desparte; dacă nu 
puneam virgulă înainte de și, cititorul ar fi legat pe și 
atunci de poate fi adverb. 

Punctul și virgula e un semn de despărțire mai puțin 
trangant decît punctul, dar mai categoric decit virgula. 
Be întrebuințează punctul sau punctul și virgula după 
eum dorește cel care scrie. Bineînţeles, la sfîrșitul unei 
eomunicări nu se poate pune punct şi virgulă. 

Prin două puncte se introduce o enumerare, uneori 
ə apoziţie, iar după un verb de declaraţie, vorbirea directă. 

Semnele citării (sau ghilimelele) încadrează un enunţ 
reprodus în vorbirea directă, de multe ori și un titlu 
gitat ; se mai folosesc cînd vrem să subliniem că o formu- 
bre nu aparține celui care scrie : zicea că nu e voie să tram- 


versezi”?, 


e 

Linia de dialog (sau pauza) se pune înaintea textului 
reprodus după fiecare vorbitor ; între două linii de pauză 
se pun pasajele intercalate (vezi $ 229). O linie mai scurtă, 
numită cratimă, leagă elementele enclitice de cuvintul 
precedent şi se mai foloseşte atunci cînd e citat numai 
un fragment dintr-un cuvînt (se pune cratima înainte 
sau după, după cum lipseşte începutul sau sfîrşitul: 
micro- şi macrocosm; cuvinte terminate în -ment). De 
asemenea marchează faptul că un cuvînt nu s-a terminat 
odată cu rindul, ci continuă în rîndul următor. O gre- 
şeală foarte curentă astăzi este notarea a două numere 
cu prepoziție înaintea primului şi cu cratimă sau cu pauză 
înaintea celui de-al doilea : deschis de la 3—7 sau orele de 
birou între 7—15. Şi pentru că se scrie aşa, unii au ajuns 
să şi pronunţe fără o a doua prepoziţie sau fără o conjunc- 
ție. Corect este de la 3 la 7, între 7 şi 15. Dovada gre- 
şelii vom avea-o imediat ce vom pune în locul numerelor 
substantive sau pronume: de la București la Ploiești, 
între mine şi tine. În scris se poate totuşi prescurta, dar 
suprimîndu-se şi prima prepoziţie : deschis 3—7, orele de 
birou 7—15, fără să se și pronunţe aşa. 

O regulă mai veche prescria întrebuințarea apostro- 


fului peste tot unde e suprimată o vocală. Îndreptarul 


ortografic actual recomandă ca acolo unde sînt legate 
intr-o silabă elemente din două cuvinte să se pună cra- 
timă, deci las-o, într-un, nu las'o, întrun, cum se scria 
in trecut. Apostroful rămîne numai acolo unde supi- 
marea unei vocale nu provoacă legarea a două cuvinte: 
pîm'la, cin'te crede. În ce priveşte folosirea, apostrofului 
la numerale, vezi $ 51. 

Parantezele cuprind între ele un amănunt al comuni- 
căcii pe care l-am putea eventual elimina sau plasa în altă 
parte (într-o notă sau într-un pasaj separat). Un exemplu 
se găsește chiar în fraza precedentă. Cînd între paranteze 
se pune o frază întreagă (începută, normal, cu literă majus- 
culă), punctul trebuie pus înaintea parantezei de închidere. 
Unii au obiceiul, greşit, de a pune între paranteze un frag- 

ment de text care trebuie suprimat la citire. E normal 
ca un asemenea fragment să fie șters. 

Punctele de suspensie marchează o întrerupere a 
expunerii, fie că vorbitorul nu și-a găsit imediat cuvintele, 
fie că a vrut să facă așteptată continuarea sau că a dorit 
să sublinieze un efect oratoric. 


| 

233. În citeva cuvinte voi încerca să rezum fenomenele 
caracteristice pentru evoluţia limbii române în ultimu 
vreme. Mulțumită revoluţiei culturale şi perfecţionării 
mijloacelor de comunicare, limba română se unifică rapid 
pe scară națională, prin eliminarea trăsăturilor specifice 
diverselor graiuri. Flexiunea se simplifică mereu, în special 
cea nominală; acolo unde o categorie era marcată prin 
mai multe semne (desinențe, alternanțe vocalice și con- 
sonantice) se merge ferm spre simplificare, păstrîndu-se 
o singură marcă (este aproape complet părăsită iotaci- 
zarea la verbe). În același timp se întăreşte caracterul 
analitic al flexiunii nominale, prin folosirea de prepoziţii 
şi articole în loc de desinențe. Se reduce mereu întrebuin- 
tarea vocativului, scade procentul substantivelor neutre. 
Verbele noi sînt în proporție covîrșitoare de conjugarea I; 
se reintăreşte infinitivul, se dezvoltă construcţiile pasive. 
Se creează numeroase locuţiuni prepoziţionale şi conjunc- 
tionale, cuprinzind adesea un substantiv care precizează 
natura raportului de marcat. Se dezvoltă prepunerea 
adjectivului la substantiv, cu nuanțe speciale. În general 
se întărește caracterul romanic al românei. 

